
NOTITÁ INTRODUCTIVĂ 


Această Enciclopedie a filosofiei greceşti din care, 
ceea ce urmează este primul volum (A-C), a fost pro- 
iectată ca o carte, deopotrivă, informativă (documen- 
tară) şi interpretativă. Autorul s-a străduit să nu lase 
mai nimic (sau nu prea multe) deoparte, astfel încît 
lucrarea să fie, cel puţin, sub acest raport, al documen- 
tării, cit mai folositoare. 

Totodată, pentru că fiecare articol este o sinteză, 
măcar în limitele exigenţelor acesteia, intrepretarea s-a 
impus ca de la sine. 

Dificultăţile au fost mari şi riscurile (de inexactitate, 
de eludare, de inadecvatie) enorme. Sper ca acestea 
din urmă să fi fost reduse la limită şi asftel, şi erorile, 
în orice carte, de neiertat; cu atît mai mult într-o enci- 
clopedie îndreptată şi către docţi şi către cei abia în 
curs de iniţiere, poate chiar neinitiafi. Cît va fi reuşit, 
nu autorul este în măsură să judece. 


Gheorghe Vládutescu 


A. 


ACADEMIACA ko9nuera, AkaSnuia) 


Numele şcolii platonice, dar şi al altor cîtorva 
(poate, încă patru), atît de distincte încît nimic doctri- 
nar nu le va mai lega de prima. Întemeiată de Platon 
după revenirea la Atena (anul 387, ante) din prima 
călătorie siciliană, într-o dumbravă, la periferia cetăţii, 
lîngă grădinile eroului mitic Academos sau Hecade- 
mos, Ac. devine repede populară în întreaga Grecie ca 
şi în Asia elenizată. "Prima şcoală de filosofie despre 
care se poate vorbi cu certitudine”, Ac., nefiind o con- 
frerie a iniţiaţilor cum va fi fost "şcoala" pythagorică, 
este deschisă tuturor "iubitorilor de înţelepciune” pen- 
tru care organizează un învăţămînt riguros, are statut 
juridic, reglementări interioare, bug et (Robin, 62, p.11, 
12). Templul consacrat Muzelor (Museion) adăpostea, 
se pare, şi o bibliotecă; dirijate de un scolarh, cursurile 
sînt ţinute de profesori cu reputaţie; cele de filosofie 
de Speusippos (s.v.), de Xenocrates (s.v.), cele de mate- 
maticá şi astronomie de Eudoxos şi de Theaitetos (s.v.). 
Aristotel (s.v.) însuşi, elev mai întîi, către sfîrşitul sta- 
giului în Ac., este profesor de retorică. Scolarhul şi 
profesorii mai organizau întâlniri - symposia - ale ele- 
vilor pentru dezbateri în comun. Metoda de învă- 
támint ar fi fost predominant dialogală (socratică), 
avînd cele mai mari virtuţi prin aceca că elevii învățau 
şi să gîndească. Totodată, problematizind, dascălii 

înşişi cîştigau, depăşindu-se mereu: "e cu mult mai 
trumos ca, îndeletnicindu-te cu toate acestea şi slu- 
jindu-te de arta dialecticii, luînd în grijă un suflet pe 
potrivă, să sădeşti şi să semeni în el învățături unite cu 
ştiinţa, singurele care nu rămîn sterpe, venind în spri- 
jin şi celui ce le-a sădit şi, rodind ele însele, odată 
semânate în alte inimi, învățături... fără de moarte" 
(Phaidros, 276 d - 277 b). Se pare însă că nu era ocolită 
nici expunerea didactică, nici chiar de către Platon 
(Robin, 62, p.13; Gigon, 30, p.94). In paralel cu invá- 
támintul de şcoală, aşa zicindu-i, exoteric, Ac.a mai 
fost şi un "centru de cercetare”, în care lucrau pro- 
fesorii: "Nu încape îndoială că aci... s-au citit întîia dată 
dialogurile platonice” (Noica, p.XXIII) şi că, tot aici, 
întemeietorul Ac.şi-ar fi expus ultima filosofie, aceea 
din aşa numitele "doctrine nescrise”. După moartea lui 
Platon, "nu fără un penibil dezacord între candidaţii 
refuzafi, căci, printr-o reglementare de principiu, ele- 
vii şcolii alegeau necesarul" (Gigon, 30, p.94), ieşind 
victorios, Speusippos conduce Ac.piná în 339, deci 
timp de opt ani. Lipsitá de prezenta fascinantá a ma- 
relui ei întemeietor, Ac.incepe sá decadă. Procesul 
continuă cu Xenocrates (scolarh pînă în anul morţii 
sale, 314), care şi este ultimul conducător al Ac.vechi, 
cum avea să fie numită. Polemon (s.v.), discipolul său, 
n-a fost în măsură să mai salveze, ceea ce, poate, nici 
nu mai era de salvat. Degradată prin epigoni, filosofia 
platonică, suflet al Ac., se va fi retras într-un "orizont 
de aşteptare”, pentru a zice astfel după Jauss. Pe de 
altă parte, timpul istoric însuşi impunea "imparan- 
tezarea" sa. Era nevoie de alte "experimente", căci alta 

şi alţii începuseră să fie vremea şi oamenii. Elevul lui 
Pol., Arcesilaos (s.v.) ia conducerea Ac., în 314, dar îi 
modifică esenţial doctrina. De accea, se şi admite că, 
odată cu el, începe, dar se şi sfîrşeşte Ac.de mijloc. Ar., 
mai curînd un interimar, şi Ac.medie, o secvenţă de 
trecere, o nouă istorie începe cu Lacydes (s.v.), scolarh, 
între 241 /40-224 /22 (după Diog.Laert., IV, 59)dar, mai 
sigur, cu Carneades (s.v.). Între Lac. şi Car. este un 
interval incert: celui dintii i-ar fi urmat, la conducerea 
Ac.medii (Ac. noi?), Telecleos (224 /22-216/15), aces- 
tuia Evandres (din 216/15 pînă nu se ştie cînd). Car., 
însă, succesor al lui Ev. şi scolarh pînă anul, prezumat, 
al morţii sale, 129, este adevăratul întemeietor al Noii 
Ac.care, prin probabilism (s.v.) se individualizează ra- 
dical, în raport cu platonismul. Lui Car., la conducerea 
şcolii, i-ar fi urmat un alt Carneades, fiul lui Pole- 
machoes, acestuia un incert Crates din Tars şi numai, 
apoi, Cleitamahcs din Cartagina (s.v.), scolarh pînă pe la 
110 (Frenkian, p. 604,605). Acestuia i-ar fi urmat Philon 
din Larissa (s.v.), care (împreună cu Charmidas, s.v.) 
trece însă drept întemeietorul altei Ac.,a patra, iar lui 
Ph., Antiohos din Ascalon (s.v.), dar, printr-o ruptură, 
totuşi, numele lui fiind legat de oa cincea Ac.Prin Ph. 
şi An. (întrucîtva şi prin primul Car.), doctrinele Aca- 
demiilor post-platonice intră în arealul roman, princi- 
palul reconstructor şi nu numai partizan, fiind Cicero. 


ACCIDENT (o vuBefnx6) 


Part. trecut de la ovuBaivo, a merge împreună, a 
cădea de acord, a fi/ a se fi adăugat, a se intilni 
intimplátor, a surveni, a avea loc la Plat., Crat., 398b, 


9 


chiar a fi, a exista într-un fel oarecare; lat. accidens - 
(Quint., III, 6, 56; V, 10, 25): evenimente, situaţie - 
situaţii neprevăzute (Tà Gvupoi vovra, Xen., Hell., 7, 
I, 24; Cyr., l, 6, 43; Tà GvuBeBnroTo, Isocr., 86 a.; cf. 
Bailly, s.v.); "determinaţic a ceva..., necesară şi necon- 
stantâ” (ovufeBnkoc, Arist., Metaph., V, 30, 1025 a, 
4-5). La Epicur (s.v.) în acceptie diferita, 6vuBrBen6To 
numind “atributele” ca proprietăți constante (conco- 
mitente) ale lucrurilor (“formele, culorile, mărimile şi 
greutăţile... însuşiri care se afirmă ca atribute despre 
corp, în măsura în care sînt proprietăţi constante/con- 
comitente - sym"; Scris. către Herodot, 68, în Diog. 
Lacrt., X). Pentru ac., Ep. are alt cuvînt - GVUNTONA 
(coincidenţă, eveniment fortuit): "folosind termenul 
de «accidente» (GUUNTOHATA)... spunem că ac. n-are 
natura lucrului întreg, căruia îi aparţin şi căruia... îi 
dăm numele de corp...” (ibid., 70). Conceptualizarca 
filosoficá apartine insá lui Aristotel. 1. Mai curind in 
modul nefiintei decît în acela al ființei (nu-şi este 
suficient sicşi, nu se iveşte şi nu piere "datorită unui 
proces de naştere şi distrugere”, ci instantaneu - 
Metaph., VI, 3, 1027 a 30), în urmare, nu formează 
obiectul unci “speculaţii” distincte: “nu există o ştiinţă 
a ac."; "despre ac.... nu există cunoaştere demonstra- 
tivá" (ibid., VI, 2, 1026 b 35, 1026 b 25; An. sec., |, 6, 75 
a). Cu excepţia, totuşi, a ac. prin (în) sine (Ka9'avT6), 
ca atribut esenţial: "termenul ac. mai are şi alt înțeles, 
de această dată, numind acele însuşiri care revin 
esenței unui lucru, dar nu sînt cuprinse în ea, de 
exemplu proprietatea triunghiului de a avea suma 

unghiurilor egală cu aceea a două unghiuri drepte" 
(Metaph., V, 30, 1025 a 30). 

Necesar şi etern, apartinind "in mod esenţial” su- 
biectului, fără a sta însă ca subiect (de unde şi punerea 
în condiţia ac.), "este clar că atît concluziile cît şi pre- 
misele demonstrațiilor care dau o cunoaştere ştiin- 
tificá” se referă şi la ac. prin sine (An. sec., |, 6, 75 a). 
Dar reprezentativ, în gen, este ac.care nu există în sine. 
Capitolul (articolul) 30 din cartea a V-a a Metafizicii, 
poate un dicţionar de termeni, destinat, cum se pre- 
zumă, "marelui public”, începe prin a defini şi ac. în 
această speţă: este "o determinatie ce revine unui lu- 
cru...”, însă nu are nici necesitate, nici constanfá, fiind 
ncesenţial. De aici şi apropierea de neființă dar numai 
atît, pentru că, altfel, el este cu însuşi faptul de a fi al 
fiinţei prin ac. (katà ovuBefBnkoc). Căci, "despre 
fiinţă se spune că este prin accident şi prin sine...”. Ea 
este în chip accidental, fie cînd aceluiaşi subiect îi revin 
două atribute care nu se presupun cu necesitate, ca în 
exemplul: "omul drept este muzician”, fie întrucît pre- 
dicatul nu aparţine cu necesitate subiectului: "omul 
este muzician”, fic cînd subiectul este ac. al predicatu- 
lui, adică al unui subiect trecut în condiţie de predicat, 
ca în propoziţia "muzicianul este om” (Metaph., V, 7, 
1017 a 5-25). 

Existent, deci, ac. este în această condiţie doar nomi- 
nal: ca nume ( övopa, ibid. VI, 2, 1026 b 10). Nu avem 
de a face cu un nominalism sui generis (în deosebire 
de cel de mai tîrziu, medieval, aplicat fiinţei ca ac.), ci, 
poate, cu o specificaţie menită să distingă încă mai 
exact, pînă la nuanţă, între în sine şi prin altul. 

Neesential, dispărînd brusc, aşa cum şi apare, deşi cu 
existenţă reală atîta cît există, după ce încetează de a 
mai fi,... ac. "nu mai subzistă decît în cuvînt” (Thoma, 
De ente, 7). Totodată, necesar şi neesential, rezultă 
numai întîmplător: nu există "o cauză determinată” a 
ac. ci doar "intimplátoare", "adică nedeterminată”, 
pentru că "în număr nedeterminat sînt lucrurile care 
ar putea să fie prin ac." (Metaph., V, 30, 1025 a 20-25; 
Phys., II, 5, 195 b-197 a). In interferenţă cu întîmplarea 
şi, prin aceasta, cu norocul (s.v. Intimplare), partial 
suprapunindu-se, ac. semnifică însă distinct. În con- 
secinţă, din identitate şi deosebire, în acelaşi timp, şi 
intercondiţionarea. Putînd fi atît în sine, cît şi prin ac., 
în cea de a doua determinaţie pentru că intervin varii 
factori nenecesari (şi, de aceea, imprevizibili), cauza ia 
forma întîmplării. Ca într-un exemplu aristotelic, des- 
pre creditorul care, nevenind în agora în vederea altui 
scop, îşi întîlneşte datornicul, se poate spune că şi-a 
încasat banii din întîmplare. Cauză a înfăptuirii, întîm- 
plarea este prin ac., de îndată ce creditorul ar fi putut 
să vină fie "sá vadă pe cineva”, fie "sá acţioneze pe 
cineva în judecată”, fie "sá scape de o judecată”. Mo- 
tivele (cauzele) sînt "nelimitate la număr” (Phys., II, 6, 
197a - 197b). Necesare lucrurile, ca şi cauzele, prin ac., 
fiinţa prin ac. este (însă) cu necesitate (Gv&ykm ef vor 
TO kaTă 6vuBeBnkoG öv), şi, asemenea ei, cauza prin 
ac. Altminteri, ar însemna "că totul există în chip nece- 
sar" (Metaph., VI, 2, 1027 a 10). Situaţia, paradoxală, 
ar urma faptului că materia (UAn), "în stare sá fic şi 
altfel decît ca de obicei, este cauza ac." (ibid.). Aceasta, 
probabil (textul aristotelic este eliptic), pentru că mate- 

ria stă ca principiu al individuaţiei, cum avea să spună 
Thoma (De ente, 7): "accidentele care emană din mate- 
rie sînt individuale şi diferenţiază indivizii înlăuntrul 
aceleiaşi specii” - accidentia individui secundum quae 
etiam individua eiusdem specie differunt ad invicem. De 
altfel, scolastica, în genere, aduce termenului multe 
clarificări: distinge încă mai nuantat între a fi prin sine 
- per se şi a fi prin ac. - per accidens, adaugă noi 
determinaţii ac. în raport cu esenţa sau, din perspecti- 
va logicii, cu cele "cinci voci”, quinque voces (vd. infra.), 
îndeosebi cu cele mai apropiate ca sens ("pentru a 
delimita exact propriul şi diferenţa, trebuie să ştim ce 
semnifică ac.; iar dacă nu vom identifica ac. nu vom fi 
în stare să cunoaştem perfect diferenţa şi propriul”; 
Abélard, Logica "Ingredientibus", 6). 

Îndelungata "dispută (ceartă) a universaliilor" este 
profitabilă şi pentru determinarea filosofică şi logică a 
ac. 2. În logică, ac. ca a patra "voce" - noţiune (gr. 
Katnyopnuueva; Katnyópnua; lat. praedicabile) după 
propriu, definiţie şi gen, la Aristotel (in Topica) şi ca 
a cincea, după gen, specie, diferenţă şi propriu, la 
Porphyrios (în Introducere - Eisagoghe - la Categori- 
ile lui Aristotel. Despre cele cinci voci) şi, mai de- 
parte, la comentatorii latini şi în scolastică. Fără să fie 
propriu, definiţie sau gen, prin raportare, ac. numeşte 
"ceea ce poate să aparţină şi să nu aparţină unuia şi 
aceluiaşi lucru..., cum de exemplu: ...nimic nu se opu- 
ne ca acelaşi lucru să fie cînd alb, cînd nealb" (Topica, 
I, 5, 102 b). Distinct de celelalte, ac. este însă în seria 
lor, putînd fi enunțat despre mai multe. Totodată, este 
şi comunicabil: toate în măsură să treacă în condiţia 

propriului, deşi temporar (cînd numai un singur om, 
"este aşezat”) şi relativ (cînd "cel aşezat”, se particula- 
rizcazá în raport cu "cei care nu sînt aşezaţi”). Dar nu 
poate să stea ca gen sau diferenţă specifică ("niciodată 
diferenţa şi genul nu fac parte din ac.”), nici, în con- 
secintá, ca definiție. Acesteia chiar i se opunc, nefiind 
definitoriu; totuşi, definiţia îl presupune. Propriul, 
genul şi ac. “ţin într-un anumit sens de natura dc- 
finiţici” (Top., l, 5, 102 b; VI, 6, 144 a; 1, 6, 102 b). 

În identitate, cît este predicabil el însuşi, dar şi în 
dcoscbire, prin toate acestea în vederea acestora, ac. 
(ca, la rîndul lor, şi propriul, definiţia sau genul) obligă 
la o determinare riguroasă, operaţiune posibila prin 
locurile comune (s.v.) şi necesară în dublă ordine: poz- 
itivă (pentru de-limitarc) şi negativă (în scopul preve- 
nirii sau respingerii erorilor). Într-o descriere sumară, 
un prim "loc comun" constă în evitarea asimilării pre- 
dicatului (care aparţine subiectului "într-alt fel”: ca 
gen, propriu sau definiţie) cu ac. (Dacă cineva ar spune 
că "numai accidental albul este o culoare” ar greşi faţă 
de gen, pentru că nu accidental albul este o culoare, 
culoarea fiind genul său). În al doilea rînd, în cazul în 
care s-a afirmat sau s-a negat universal apartenenţa 
unui ac. (atribut accidental) la un subiect, se impune o 
cercetare metodică, specie cu specie, dar nu "individ 
cu individ, care sînt fără de număr”. Este, apoi, nece- 
sară definirea atît a subiectului, cît şi a atributului ac. 
(care stă ca predicat, mai cu scamă a acestuia din 
urmă), pentru a-l identifica exact, ca ac. sau ca alt 
predicabil. În caz de omonimie, trebuic o delimitare 
riguroasă, altfel ştiind că "termenul are mai multe 

sensuri”, "respondentul va riposta că s-a discutat nu 
despre sensul pus de el la îndoială ci despre celălalt”. 
Procedeul este sofistic (în sofismul şi numit al omo- 
nimiei sau echivocului). De altminteri, nici nu este 
singurul în acelaşi context, în mare cu aceeaşi struc- 
tură fiind folosit, "pentru abaterea argumentárii" şi 
acela care constă în deplasarea de la subiectul disputei 
către altul, numai în aparenţă în identitate sau asemă- 
nător. Alte "locuri comune": privitoare la atributele ac. 
contrarii (dacă ac. unui lucru are un contrar, "trebuie 
să cercetăm dacă acesta aparţine subiectului căruia îi 
aparţine ac. în discuţie. Dacă îi revine este exclus ce- 
lálalt, fiind imposibil ca aceluiaşi subiect să-i aparţină 
în acelaşi timp două contrarii, ca în propoziţiile: «a 
face bine prietenilor» şi «a face rău prietenilor», «a face 
bine duşmanilor» şi «a face rău duşmanilor», «a face 
bine prietenilor şi a face rău duşmanilor», «a face rău 
prietenilor şi a face bine duşmanilor»"); privitoare la 
atributele ac. contradictorii (pentru a se preveni asu- 
pra erorilor care rezultă din răsturnarea ordinii ter- 
menilor din "opoziţia contradictorie” ca în exemplul: 
"dacă omul este un animal, ceea ce nu este animal nu 
este om". Or, adevărul este posibil numai în : "dacă 
non-animalul nu este om, omul este animal", căci 
"non-animalului îi urmează nori-omul", dar nu si non- 
animalul, non-omului; despre termeni înrudiţi şi deri- 
vaţi; aplicabile asemănării; despre termenii adăugaţi; 
despre limitele punerii în comparaţie valorică a acci- 
dentelor ("cercetarea se referă... la cele apropiate şi în 
faţa cărora stăm la îndoială în ce priveşte opțiunea" şi 
nu la cele "foarte depărtate”, ca fericirea şi bogăţia); cu 

privire la valoarea ac. (ce preferăm, dintre cele com- 
parabile: curajul la bátrinete şi prudenţa la tinereţe? 
Dar la tinereţe "curajul este cu mult mai necesar” şi 
prudenţa, mai posibilă la bátrinete; ce preferám şi 
dintre cele necomparabile: dreptatea, curajului, pric- 
tenia, bogăţiei?); aplicate fără comparaţie; referitoare 
la "probleme / particulare”: "dacă ceva care aparţine 
tuturor cazurilor, aparţine şi unora..." În mişcare in- 
versă, se impune însă prudenţă, pentru a nu da în mod 
ilicit universalitate "unei probleme formulată particu- 
lar" (Top., II, 2, 109 a; 109 b; 3,110a;5,111b;7;113a; 
8, 113 b; III, 1, 146 a; III, 6, 120 a). Comentîndu-l pe 
Arist., Porphyrios îl şi completează, chiar dacă în re- 
gistru minor. Dar, oricum ar sta lucrurile, accentele pe 
care le pune, precizările, apropierile şi distinctiile pe 
care le face sînt, incontestabil, utile în hermencutica 
filosofică şi logică a ac. În mod deosebit, rețin atenţia 
cele privitoare la ceea ce au comun şi la deosebirile 
dintre ac., pe de o parte, şi gen, specie, diferenţă şi 
propriu, pe de alta. Cu genul, ac. are comun "faptul de 
a se enunţa despre mai multe”, dar se deosebeşte prin 
aceca că este "ulterior", subzistă "la indivizi", se enunţă 
"in felul de a fi şi de a se comporta al fiecărui lucru”, 
iar "participatia" la sine, poate fi mai intensá sau mai 
slabă. La genuri însă "lucrurile participă în mod egal”. 

Aceeaşi determinatie, de a se enunţa despre mai 
mulţi, îl apropie şi de diferenţă şi de specie. Dar îl 
separă, de diferenţă faptul că, într-un fel, accidentale 
sînt ale "mai multor" lucruri şi în altul că “sînt în- 
váluite", subiectele "nefiind primitoare de un singur 
ac. ci de mai multe”. lar de specie, că sînt "posterioare", 

"au o natură accesorie” şi participarea lucrurilor la ele 
"se face inegal". În fine, faţă cu propriul, ac. este ase- 
menea, pentru că cele "în care sînt considerate” nu pot 
să subziste nici fără unul nici fără celălalt, cum omului 
(ca om) îi este propriu sá rîdă, şi etiopianului, ac. 
inseparabil al culorii pielii. lar diferit, din aceleaşi 
motive: propriul stă într-o singură specie (numai omul 
este fiinţă care rîde), în timp ce ac. inseparabil (în / 
prin sine) poate.să aparţină mai multora (negrul nu 
revine doar culorii pielii, cînd revine, ci şi penelor 
corbului, cărbunelui, abanosului). Astfel, încît, pro- 
priul este convertibil cu subiectul (om = fiinţă care 
ríde), pe cînd ac. nu. Participaţia, apoi, nu se face în 
mod egal (Eisag., passim). Fixat, conceptual, de antici, 
(hotărîtor fiind Aristotel) şi reevaluat de medievali, 
admis în paradigma moştenită de primii moderni, ac. 
primeşte sensuri fundamental noi, înnoitoare cu 
Hegel, ca unitate a posibilităţii şi realităţii sau, detali- 
ind, ca un real al cărui opus este tot atît de posibil. 


ACRASIE (GKpaGIG, GKPATTIG) 


Fără forţă, cel ce nu-şi poate folosi mîinile (bolnav), 
la Hipocr. 816 c: a. Xeipov ; intemperant (Axkpatíñc 
yAdoonc, cel ce nu-şi stápineste, nu-şi fine gura, 
vorba, Eschil, Prom., 884), incapabil să se oprească de 
la ceva - &. eipyeo0aí tivos la Plat., Soph 252 c. La 
Aristotel, lipsa de stápinire, în ordine morală. Punctul 
de plecare este socratic (intrucitva şi platonic): "după 
cum gîndea Socrate ar fi straniu ca, acolo unde ştiinţa 
este prezentă, să existe altceva care s-o domine, tră- 
gînd-o de colo-colo după sine ca pe un sclav” (1145 b 

3). Cf. şi în Plat.: Socr. - "pe cele bune le vrem, pe cele 
nici bune nici rele nu le vrem şi la fel pe cele rele”; 
"nimeni nu comite nedreptatea de bunăvoic, ci cu toţii 
o comit involuntar” (Gorg., 468 c; 509 c); "spui că 
nimeni, de bunăvoie, nu vrea să mintá...?" (Rep., 382 
a) dar, aceasta fiind opinia lui Socr. (Plat.), punctul de 
plecare arist. este prin reacţie. Socr., previne Arist., 
gindca "ca şi cînd lipsa de stápinire nici n-ar exista, 
pentru că, după el, nimeni care-şi exercită judecata nu 
ar putea acţiona împotriva a ceea ce crede că e mai 
binc, iar dacă acţionează astfel o face din ignoranță" 
(1145 b 25). Admisă, fie şi parţial de unii (Plat., plato- 
nicienii) ca este însă "in vizibilă contradicţie cu faptele” 
de aici şi o seamă de aporii, care sînt scoase la iveală 
în contexte polemice, nu ţin doar de acestea ci şi, la 
rigoare în primul rînd, de starea aporetică a conceptu- 
lui. Astfel, în contra (se înţelege că a) lui Plat. şi a 
platonicienilor, dacă “ştiinţa” şi "răul" sînt în stare de 
excluziune, rămîne "opinia" pentru a explica "lipsa de 
stápinire a celui ce se lasă dominat de plăceri” şi 
“acţionează împotriva a ceca ce este mai bine”. Dar 
dacă nu “ştiinţa”, nu "convingerea solidă” sînt cele care 
conduc, ci "opinia slabă”, în acest caz "ar trebui să 
manifestám indulgență faţă de cel care, în faţa unor 
dorinţe intense este incapabil să rămînă ferm; şi totuşi, 
răul... nu se poate bucura de indulgență”. Cum, deci, 
nu opinia pare să fic în măsură să opună rezistenţă, ar 
rămîne "înţelepciunea practică”, a cărei forţă "este mai 
marc". Dar se ajunge la o contradicţie, căci acelaşi om 
ar trebui să fie, în acelaşi timp, înţelept şi lipsit de 
stăpînire. Lucrînd în continuare cu distincţia 

socratică-platonică, pentru că opinia este "mai slabă” 
ea poate să facă în aşa fel încît "stăpînirea de sine” să 
fie rea şi "nestápinirea" bună. "Dacă stăpînirea de sine 
te face sá perseverezi în orice fel de opinie, ea poate fi 
şi rea. Şi dacă... lipsa de stăpînire te poate face sá 
abandonezi orice opinie este posibil să existe şi o lipsă 
de stăpînire bună" (1145 b 25; 1145 b 35; 1146 a 5, 15). 
O aporie provine şi din "raţionamentele paradoxale" 
ale sofistilor: în acest caz "gîndirea se simte inlánfuitá" 
pentru că nici "nu vrea” să rămînă la "o concluzie 
nesatisfăcătoare", nici nu poate înainta. De aici e posi- 
bil să rezulte "că lipsa de stăpînire combinată cu lipsa 
de rațiune" este o virtute de îndată ce nestăpînirea 
înseamnă trecerea peste orice oprelişti. Ca atare, ea e 
potrivnică binelui, dar cum interdicţia pusă gîndirii de 
a înainta pare s-o prevină de la rău, atunci nestă- 
pînirea, stimulînd, va duce la înfăptuirea binelui şi nu 
a răului (1146 b 20-30). Altă aporie: cine face ceea ce 
este plăcut "din convingere şi prin alegere deliberată” 
pare preferabil celui ce o face "din incapacitatea de a 
se stăpîni”. Cel dintîi pare "mai uşor de vindecat, 
pentru că poate fi determinat să-şi schimbe convin- 
gerea", pe cînd celălalt, nu, întrucît chiar convins de 
ceea ce nu trebuie, va proceda tot cum nu trebuie. În 
fine, dacă "in orice domeniu” există stăpînire şi nestá- 
pînire, dacă acestea tin, într-un fel, de natura noastră 
însăşi, care este acela, dintre noi, incapabil de a se 
stăpîni, în absolut? "Căci nimeni nu manifestă lipsa de 
stăpînire sub toate formele ei şi totuşi despre unii 
oameni spunem că sînt lipsiţi de stăpînire pur şi sim- 
plu" (1146 a 30; 1146 b 35). Acestea, aşadar, sînt apori- 

ile, ce trebuie să fie rezolvate, zicea Arist., progra- 
matic, pentru că "soluţionarea unor aporii constă de 
fapt în descoperirea adevărului” (1146 b). Arist. stă- 
ruie, rezolutoriu, propriu zis, asupra a două tipuri la 
care reduce, de fapt, toate aporiile identificate: "dacă 
omul nestăpînit acţionează în mod conştient sau nu şi, 
dacă da, în ce sens este el conştient” şi "dacă cineva 
poate fi lipsit de stápinire pur şi simplu” (1146 b 4; 1147 
b 6). Cum aparţin sferei de cuprindere a aceluiaşi 
concept, deşi distincte (doar analitic), ele comunică. 
Astfel, primul "tip" (Bade Tik6G) într-o asemenea re- 
formulare: "omul nestăpînit este nestăpînit doar pen- 
tru că manifestarea sa vizează un anumit obiect sau 
mai degrabă pentru că acţionează într-o anumită ma- 
nicră sau din ambele motive” trimite la cel de al doilea, 
căci nici măcar "omul absolut lipsit de stápínire", pre- 
ocupîndu-l, "nu se arată astfel în raport cu orice obiect, 
ci numai în raport cu cele incluse în acelaşi domeniu 
în care se manifestă şi necumpátarea" (1146 b 16-20). 
Spre deosebire de "omul necumpătat”, care se lasă în 
deplină cunoştinţă de cauză condus de dorinţe, "cel 
nestăpînit nu gîndeşte aşa, deşi urmăreşte nu mai 
puţin plăcerea” (1146 b 20). Tinind şi de un obiect 
determinat şi de o anumită manieră în acţiune ca 
nccumpătarea, lipsa de stăpînire nu presupune însă 
deliberarea. De accea, "teoria după care opinia adevă- 
rată şi nu ştiinţa este cea împotriva cărcia se acţionează 
fără stăpînire de sine nu prezintă interes...”. Un singur 
exemplu pare suficient: "sînt oameni care nu au nici o 
îndoială faţă de opiniile lor, adică de cunoştinţele sau 
convingerile lor în forma opiniei. Pentru aceştia opinia 

este tot una cu ştiinţa ca şi cum între ele n-ar mai fi nici 
o deosebire” (1146 b 25). Fragilitatea convingerilor, 
prin urmare, nu poate fi o explicaţie a lipsei de 
stăpînire, pentru că nu verosimilitatea este adusă în 
discuţie, ci ataşarea la părerile dobîndite sau adoptate. 
Totuşi, ştiinţa nu este fără de legătură cu lipsa de 
stăpînire. Devine însă operaţională numai cînd se ia în 
scamă distincţia între "a face ce nu trebuie”, "fără a o 
actualiza" cînd o deţii şi a face acelaşi lucru "cînd o 
posezi şi o actualizezi" (1146 b 30-35). 

Ca un caz particular, nu numai cel cu ştiinţă, dar 
reactualizată, poate acţiona fără stăpînire de sine ci şi 
cel ce într-un fel o are şi în altul nu, cei ce se află în 
stare de somn, de nebunie sau de ebrietate. Dar în 
acest fel se atinge zona de influenţă a pasiunii, care ne 
poartă: "ca nişte actori pe scenă" (1147 a 20). Tot în 
legătură cu “ştiinţa” mai trebuie sá se distingă între 
două feluri de premise: universale şi particulare. Ea 
nu este de prisos, pentru că una înseamnă să spui: "tot 
ce e lucru e dulce" şi alta "acest lucru e dulce". Con- 
cluzia, acceptînd-o pe prima, e că oricine, "poate şi nu 
e împiedicat de nimic trebuie să îndeplinească şi actul” 
(1117 a 30). Cît îl priveşte, cel de al doilea tip 
(Pvo1KGG), adică după natură, trimite la "puterea de 
stăpînire" şi la "tăria de caracter" ca şi la corelatele lor 
negative, la nestăpînire şi slăbiciune, iar prin toate la 
"domeniul în care se manifestă”, adică la acela al plă- 
cerii. Necesare şi nenecesare numai în cea de a doua 
lor speţă, plăcerile pot fi puse în legătură cu nestă- 
pînirea (în cealaltă, cu cumpătarea şi necumpătarea. 
(Vd. art. Plăcere). Nu însă toţi ce comit excese în această 

ordine pot fi socotiți nestăpîniţi "pur şi simplu”, ci doar 
într-un fel sau altul, faţă de ceva sau altceva (bunuri 
materiale, cîştiguri, onoruri). Dovadă, şi faptul că pe 
cei ce "încalcă regula dreaptă, existentă în ei" nu-i 
socotim vicioşi, ca pe ceilalţi (1147 b 6 şi urm. - 1148 a 
şi urm.). Nestăpînirea mai vine şi din dorinţă, fără ca 
dorinţa să fie cu necesitate sursă a ei. Sînt lucruri 
"demne de dorit (bunuri materiale), care nu duc direct 
la blamarea celor ce le doresc: blamul nu se aplică 
pentru faptul de a le resimti, de a le dori sau de a le 
iubi, ci, pentru maniera de a o face, adică în mod 
excesiv” (1148 a 25). Mai pot fi aduse, în fine, în dis- 
cutie, şi dispoziţiile bestiale, cele maladive, morbide 
(prin repetare) sau, unele mai benigne, dobîndite încă 
din copilărie. Cînd, în toate aceste cazuri, natura stă- 
pîneşte nu se mai poate vorbi de ncstăpînire (1148 b 
15 şi urm). Ca, de regulă, şi de data aceasta, analiza 
aristotelică trimite, mai direct sau indirect, şi la alte 
concepte, deja configurate în epocă sau de invenţie 
ulterioară: libertate, responsabilitate, liberul arbitru 
etc. (cf. şi Robinson, 64 , p. 261-280). 


ACT (EvEpyea: EvtelÉyE1a) 


Lat. actus; în rom., energhic, "putinţă de a face, 
făcătoric, lucrare”, activitas, "făcătoria, lucrarea lucru- 
lui", la Cantemir; (Ist. ier., Scara...) desăvîrşire, ceca ce 
este în măsură să stea prin sinc, în determinaţie pro- 
prie. Termeni cu valoare fundamentală în construcţia 
ontologică (primă şi secundă) ca şi în explicaţia omu- 
lui (în toate exerciţiile sale definitorii), a. şi puterea 
(s.v.) aparţin chiar programului filosofiei aristotelice, 

aşa cum este expus în cele 14 aporii (s.v. Aporie), chiar 
dacă într-o formă întrucâtva restrictivă: "o problemă 
este aceasta” de a şti dacă elementele sînt potenţial sau 
actual. Admiţindu-le existenţa în a. înseamnă că pre- 
ced principiilor. Presupunîndu-le potenţial, rezultă că 
nu sînt încă (aporia 13, în Metaph., III, 6, 1003 a 1-5). 
Cu toate că, în mare, în identitate de sens cei doi 
termeni utilizaţi de Arist. pentru a numi a., Evépyera 
şi EVTEAEXELGE nu sînt în perfectă sinonimie. Primul, 
de la èv şi Epyov (în acţiune, în lucrare) semnifică 
"realizarca" (Robin, 63, p. 86), "faptul-de-a-sta-neclin- 
tit-în-operă” (Heidegger, 43, p. 256). Căci opera este 
scopul, iar actul este şi opera; cuvîntul act, de altfel, 
derivă din "operă" şi tinde să semnifice acelaşi lucru 
ca Evtedexela - "TÒ yàp Epyov tékoc, n SE Evépyera 
TÒ Épyov, 310 kai roivoua Evâpyeia Aéyetor koto 
TO Epyov Kai OUVTEÍVEL TPOC Tv EVTEAÉYELAV" 
(Metaph., IX, 8, 1050 a 20-25). Presupunînd el însuşi 
scopul, a. ca Evépyela stă în identitate cu a. ca 
évtedéyela. Dar, totodată, fie şi la nuanţă, se deo- 
sebeste, in primul sens, numind realizarea ca proces a 
scopului său, deşi tautologic, actualizarea, trecerea în 
condiţia propric, săvîrşirea, pe cînd în cel de al doilea, 
realitate, actualitate, desăvîrşire. Pus în această sem- 
nificaţie de către Arist. (la Platon, în forma EvTeAex GG, 
în Leg., 903 e, înseamnă în acţiune, în activitate) a. ca 
EvreAcxea include desávirgirea sau scopul (téAOC). 
Nici de această dată însă "desávirsitul... nu este gîndit 
ca ceva încheiat”, reAog ca şi Epyov desemnind "felul 
în care ceva stă - în sfîrşit - ..."; Ev TÉAOG (TÉAE1) Eye - 
evteléxela, adică, "faptul de-a-se-avea-pe-sine-în 

sfîrşit”. (Heidegger, ibid.). "De căpetenie”, acest do- 
meniu, al mişcării, nu este însă singurul. În urmare, 
conceptul a trebuit să fie extins "de la mişcări" (in 
limitele cărora se determină ca Evâpyera - EVTEAÉYELA) 
la "alte lucruri” (Metaph., IX, 3, 1047 a 30). În noua 
perspectivă, două ar fi tipurile sau clasele: a. în sens 
absolut şi a. în sens relativ. Atât într-unul cît şi în altul, 
a. este tot una cu realitatea şi, corelativ putintei, are 
anterioritate (deşi, diferențiat în funcţie de sens). În şi 
mai mare măsură, însă cele două tipuri se disting după 
cum urmează: 1. a. în absolut numeşte ceea ce este 
etern, necesar şi astfel, stă mai înainte: "dacă tot ce este 
necesar este şi actual" şi "dacă ceea ce este etern este 
mai înainte de orice, atunci şi actualitatea este mai 
înainte de potentialitate" (Despre interpret., 13, 23 a). 
Din acest punct de vedere, principiul în sine (fiinţa ca 
fiinţă) este şi nu poate fi decît în act. Dacă l-am presu- 
pune şi în putinţă (ca potenţialitate) ar însemna să-l 
punem în condiţia limitării, avînd cum să treacă în 
altceva decît sine, dincolo de sine. Totuşi, a. pur, prin- 
cipiul ca principiu, în specificaţii este de un fel ca 
formă şi de altul ca materie. În timp ce aceasta din 
urmă stă în putinţă, "forma este a.", TÒ et5oc EvEpyeă 
£oTw (Metaph., IX, 8, 1050 b 1). În altă parte (VIII, 2, 
1043 a 25), identitatea este afirmată prin punere în 
conjunctie: (substanţa sensibilă) "ca formă şi q.”, LOP(PT) 
Kal Evépyera. Distincția era necesară pentru concep- 
tualizarea întemeierii, principiul putînd să fie admis 
ca unul, ilimitat, intra nsformabil ca atare, dar genera- 
tor în sine, datorită dublei specificaţii (vd. Formă, Ma- 
terie). În aceeaşi condiţie, absolută, mai este şi a. 

Primului Motor: "un a. precede totdeauna alt a., pînă 
ce se ajunge la a. Primului Motor etern”, ... &ei npoi 
AauBáver Evépyera étépa npò ETepar, EoG Tic Tod 
dei KLvoDvToG npótoç (Metaph., IX, 8, 1050 b 5). Mai 
mult decît discutabil, fiind, ca atare, poate cel mai 
caduc concept aristotelic, Primul Motor (s.v.), ca a. pur, 
poartă însă o semnificaţie care, dezlegată de el, 
prezintă interes nealterat. Anume, trimite la mişcare, 
şi ea, asemenea fiinţei în sine, ca acţiune anterioară 
putintei. Coextensivă şi coeterná principiului, ca atri- 
but (cum urma să fie admisă de moderni), mişcarea 
căpăta sens numai pusă în termen de anterioritate 
absolută (în accepţie ontologică). Altminteri, trebuia 
să vină din altceva, ori ca a., ceea ce deschidea cale 
regresiunii la nesfârşit, ori ca putinţă. Numai că aceasta 
nu este încă nici în sine, ca realitate, nici în mod 
necesar posibilitatea ei ("Un lucru necesar nu există în 
mod potenţial”, Metaph., IX, 8, 1050 b 15). 2. În sens 
relativ, a. este el însuşi dar şi putinţă. Condiţia ante- 
rioritátii este, în continuare, păstrată şi aceasta, deo- 
potrivă, "după noţiune şi după substanţă”, Kai AÓyo 
kai TE ovoía. În primul caz, pentru că noţiunea şi 
cunoaşterea a. preced noţiunii şi cunoaşterii posibilu- 
lui, iar în celălalt, ca urmare a faptului că toate cele ce 
vin după (prin generare), sînt mai înainte prin formă 
(ca gen, ca specie), aceasta pe de o parte, iar pede alta, 
datorită modului de a fi al principiului oricărui lucru, 
cauză, scop. Toate cele ce devin şi sînt, devin şi sînt în 
vederea scopului, care este chiar principiul lor, de 
realizare şi de realitate. 

Nu poate fi vorba de finalism, de vreme ce scopul 
este cauză de existență după principiu (vd. Cauza, 
Finalism, Scop). Anterior, după substanţă, a. este, 
într-un fel, şi după timp, însă în altul, urmează putin- 
tei. Este mai înainte, în sensul că, ontologic, premerge 
individualelor (anterioritatea ontologică presupune, 
deci, pe accea temporală, dar nu se identifică). Este şi 
după în măsura în care "fiinţei în act" îi este anterioară 
materia. Aceasta, totuşi, în sens relativ, căci şi, aici, 
"pentru a trece de la un lucru potential la un lucru în 
act este nevoie de ceva care există în a." (Metaph., IX, 
8, 1049 b 20-25). Ca o speţă distinctă în aceeaşi clasă ar 
mai fi a. prin analogie: de ex., "cel care vede faţă cu cel 
ce, deşi are simţul vederii, stă cu ochii închişi”. "Dam 
primului termen numele de a. şi de putinţă celui de al 
doilea”. Sau, în altă ordine, infinitul, vidul şi altele 
asemenea. Toate acestea sînt în a. şi putinţă, într-un 
sens mai aparte decît individualele, pentru că nu trec 
din ceva în altceva, nici nu devin din ceea ce nu sînt 
ele. Infinitul nu este în putinţă "in sensul că mai apoi 
ar trece în act ca un lucru distinct” ci doar în acela 
conceptibil, al diviziunii la nesfîrşit (ibid., IX, b, 1048 
b, 10). Concepte cu semnificaţie ontologică, prin 
aceasta, a. şi puterea sînt operaţionale universal, prin 
urmare şi în ordine umană. Punerea sufletului în ter- 
menul a. îi cra sugerată lui Arist. de platonism. Probá, 
modelul din Protreptikos, încă platonician: sufletul 
determinant în raport cu trupul ca instrument. Tot în 
platonism şi în limitele acelciaşi analitici a sufletului, 
Arist. mai afla chiar sugestia pentru distincţia a. - 
putinţă. Jacger o identifică în Euthydemos, 280 c, unde 

se face deosebirea între a poseda ceva, posesiune 
(KEKTNOGOUu, KTO) faptul de a întrebuința folosirea 
(KekTROB0u, xpRo1c). În Theaitetos, 199, Euthyd., 289 
a-b, Philebos, 11 d., Leg., I, 625 c "posesiunea" este 
făcută să mijlocească între "lipsă" şi "utilizare". Condi- 
tic a "întrebuințării", "posesiunea" aduce cu posibilul: 
dacă am avea "tot aurul din lume şi chiar dacă am şti 
cum să transformăm rocile în aur", fără ştiinţa uti- 
lizării lor, toate acestea (aparţinerea şi priceperea) n-ar 
avea nici cea mai mică valoare (Euth., 289 a-b). In 
sugestie platonică, dar nu mai mult, Arist. păstrează 
sensurile, totuşi cu modificări considerabile. Acestea 
încep de la termeni: de o parte EEG - xpTo1c, iar de alta 
EEG - Evépyela şi continuă cu semnificaţiile: aptitu- 
dine, dispoziţie statornicitá, habitudine - a., actual, 
actualitate: "nu mică este deosebirea între a concepe 
binele suprem în posesiune sau în activitate” (Eth. 
Nic., |, 8, 1099 a 32- 33). "DEsc, prin urmare, numeşte 
la Arist. starea potenţială: a gîndirii (ca în Protr., fr. 
14), a sufletului, în genere (senzaţia ţine de EEG, me- 
moria de a.; Top., IV, 5, 125 b) pe cînd évépyela, 
exercitarea actuală a virtuţii (cf. Jaeger, 44, p. 625-637; 
Gauthier, 26, p. 71; Graham, 35, p. 190). 2. În acelaşi 
timp cu Arist., Megaricii (Eubulides, Diodoros, s.v.), pe 
care îi şi respinge în Metaph., IX, 3, în Despre interpr., 
9, vor fi pus în identitate putinţa şi a. (“afirmă că 
putinţa nu există decît atunci cînd se manifestă în a. şi 
că, dacă nu există a., nu există nici putinţă”. Metaph., 
IX, 3, 1046 b, 25). De unde "urmări absurde”, cum 
observa tot Arist. Mai întîi în ordine ontologică, în 
sensul că din momentul în care ceva (cineva) încetează 

să se mai exercite (arhitectul să construiască, de pildă, 
însă de aici se poate induce la un enunţ universal), 
pierde această însuşire. Lucrul care a încetat să se mai 
mişte, aşadar, pentru că nu se mai mişcă, nici nu se 
mai poate mişca. lar în al doilea rînd, privitor la relaţia 
cognitivă ar urma să nu existe nici caldul, nici recele, 
nici dulcele, pe scurt sensibilul, dacă n-ar fi simţit sau, 
mai exact, dacă n-ar exista subiectul perceptiv - ai 
oBdavouevov. De aici, alte două consecinţe: una, 
subiectivizantă faţă cu însuşirile sensibile şi alta tot 
despecificatoare, dar ue această dată în raport cu su- 
biectul: "dacă am admite teoria megaricilor..." observă 
Arist. puţin mai departe (1047 a 5), "nici o fiinţă nu va 
avea facultatea de a simţi dacă n-ar avea senzaţia în a." 
3. Platonician, dar după Arist., şi ceea ce este mai 
important, cl însuşi fiind ireductibil, Plotin se aplică 
distincţiei a. - putere în această întreită determinatie. 
În modalitate platonică şi mereu în dialog problema- 
tizant cu aristotelismul el raportează a. la inteligibile. 
De aici o seamă de întrebări privitoare la regimul 
acestora, întrucît fiinteazá actual, ca şi la a. faţă cu 
fiinţa şi puterea. "A. este în identitate cu fiinţa în a.? 
Tot ceea ce este a. este de asemenea a. sau nu trebuie 
ca fiinţa în a. să fie diferită de a.?" Inteligibilele sînt 
numai ca a. ori există printre ele unele în regim de 
putere? (Enneade, II, 5, 1, 3). Ca Arist., Pl. distinge si 
un sens relativ al act/actualului: "în general, atunci 
cînd un lucru este şi fiinţare în potentá, sub un anumit 
raport este existenţă în act”. O substanţă (o “statuie”, 
exemplificá şi el) este în a. fiind alcătuită din materie 
şi formă sau dintr-o materie care a primit o formă. 

Aceasta înseamnă că "fiinţa potenţială nu trece în a. 
decât prin intervenţia altui termen necesar generării ei 
în a.”. Cele ce-şi sînt suficiente lor însele şi stau mereu 
în identitate de sine, adică "toate fiinţele prime...”, sînt 
în a. (n&vTa obv TÁ APTA EvEpyera), fiindcă, "nu- 
mai ele posedă în ele însele ceea ce etern trebuie să 
aibă”. În regim de "a. pur" (absolut), inteligibilele, deci, 
nu au cum să fie "in a." (ceea ce ar însemna că relativ). 

Pe scurt, avem de a face cu inteligibilele (în sens 
platonic), tot una cu "actul ca act”, cu lucrurile (sub- 
stantiale), existente "în a.” (fiind relative) şi în mod 
corespunzător primului termen, absolut în felul său, 
cu materia, putere, în absolut (II, 5, 4, 3). Platonic (ca 
în Timaios, cele trei "lumi”) modelul plotinian pri- 
meşte însă o intepretare aristotelică. Şi aceasta nu 
numai a termenilor, căci şi "sintaxa" lor este modifi- 
cată. De aceea, aici cel puţin, plotinismul apare ca o 
mişcare inversă în raport cu cea istorică. Altfel spus, 
dacă istoric platonismul era reconstruit în aristotelism, 
Pl. întreprinde o integrare a aristotelismului în plato- 
nism, după o necesară reinterpretare (resemnificare) 
aristotelică a modelului ontologic platonician. Preluat 
de medievali, în noul context, termenul primeşte ac- 
cente şi determinaţii fie şi parţial resemnificante în 
raport cu matricea aristotelică. Thoma, îndeosebi, dis- 
tingînd între esenţă şi existenţă, a putut "sá corijeze 
noţiunea arist. a substanţei individuale, trecînd-o din 
condiţia de a fi în sine la aceea de «a fi în măsură să 
existe în sine», altfel spus, de a fi în putinţă (Grenet, 
36, p. 83). Asociind a. esenței, incontenstabil (în tra- 
ditie arist., tot ca Stagiritul, Thoma face o dublă descri- 

ere: în sens relativ şi în sens absolut. În aceasta din 
urmă însă, a., ca A. pur, numeşte pe Dumnezeu. Întru- 
cîtva, sugestia cra arist. ("gíndirca care se gîndeşte pe 
sine", vd. art. Divin/divinitate, "Primul Motor”), dar 
numai atît. În mai mare măsură însă, prezintă interes 
distincţia dintre a. prim (actus primus) şi a. secund (a. 
secundus): "există două feluri de a.: a. prim şi a. secund. 
A. prim este forma şi întregul lucrului, în timp ce a. 
secund este operațiunea" (Summa theol., I, q. 48, a 5). 
La limită punctul de plecare era tot arist. (în distincţia 
£Ec-Evepyera), dar scolastica, prin Thoma, pune ac- 
cente noi (forma ca a. prim, a. prim. anterioar, a. 
secund; cf. De ente, 5; Contra Gentiles, II, 60). În 
limbajul filosofiei contemporane, de regulă, în semni- 
ficaţie ontologică, a. este pus în identitate cu realitatea 
(prin opoziţie cu posibilitatea). Sensul traditional este, 
în continuare păstrat în filosofiile nco (sau post) sco- 
lastice. 


ACŢIUNE (1. note?v; 2. noino; 3. IPÓÉLC; lat.: acrus, 


actio, operatio) 


1. MowTv, una din cele zece categorii (s.v.) aris- 
totelice, în pereche cu pasiunea (s.v.); în Categ., 4, Top., 
1,9, 103 b în poziţie penultimă, în Metaph., XI, 12, 1068 
a, după substanță, calitate, spațiu. În multe locuri 
(Metaph., VII, 4, 1030 a 9, 1034 b, IX, 1, 1045 b ş.a.) 
este presupusă, dar nenumită. În Categ. 9 este sumar 
descrisă (ca şi pasiunea, de altfel). Explicația ar sta în 
faptul că despre ea Arist. a vorbit îndeajuns în tratatul 
Despre naştere şi pieire (Porphyrios, Comentarii, 51r 
- 51v). Ammonius din Alexandria (s.v.) la rîndul său, 


30 


avea să sugereze trecerea ac. într-o serie secundă, ală- 
turi de alte 5 categorii, după cele "principale şi prime": 
substanţa, cantitatea, calitatea şi relativul (Prolego- 
mene..., 129v - 130r). Tot ceea ce se spune în Categ., 9 
este foarte puţin: ac. (ca şi pas.), admite "contrarii şi... 
variaţie de grad" ("încălzirea ... contrariul răcirii”; "este 
posibil a încălzi într-un grad mai mic sau mai mare”. 
Intrebind: "ce face?" termenul-subiect, adică substanţa 
şi răspunzînd la întrebare prin chiar identitatea sa, ac. 
îşi află contextul cel mai potrivit într-o scriere de fizică, 
aşa cum este tratatul Despre naştere... (|, 5, şi urm.) şi 
în Phys., V, 1, 2, însăşi. 

De aici şi deplasarea accentului către explicaţia de 
tip fizic a acestei categorii şi nu numai a ei, de altmin- 
teri. Distingînd între schimbare (după substanţă) şi 
mişcare (după calitate, cantitate şi loc), Arist. deter- 
mină ac. prin raportare la mişcări întrucît acestea, 
indirect sînt şi schimbări (vd. art. corespunzătoare). În 
niciuna din speţele sale: "către sine, aşa cum sufletul 
recunoaşte pe sine” şi "către un altul, ca încălzirea” 
(Amm, ibid.), ac. nu poate fi în forma schimbării sau 
în cele ale mişcării. Cum însă presupune substanţa 
care este o cantitate, o calitate, capătă sens prin toate 
acestea ca şi prin schimbările - mişcările specifice. 
Semnificind individualul, dar într-o specie, într-un 
gen, substanţa dă legitimitate ac. prin aceea că uneşte 
în sine identicul şi diferitul. Altfel, am avea de a face 
fie cu entităţi incomunicabile, fie cu o stare de identi- 
tate absolută. În al doilea rînd, aparţinîndu-i o calitate, 
substanţa (aici ac.) se poate modifica, menţinîndu-se 
în statut (Amm., ibid., comentează: "Din amestecul 

substanţei şi al calităţii se nasc alte două categorii, ac. 
şi pas."). În fine, ac. este raportată şi la cantitate, respec- 
tiv la creştere-descreştere, mişcări care angajează în 
mod deosebit organicul. Că, din acest punct de vedere, 
"categoria lui «ce face» e rubrica vastă pentru subicc- 
tele organice noi" (Noica, 55, p. 57), nu se poate nega, 
nici însă admite fără precautiuni. 2. Moíno1c, pro- 
ducere, "... 6E TAG ROWÑOLOG népi Kai GAeilw1oc”, 
despre cum se face uleiul de uns, (Herod., III, 22); "arta 
de a produce”, (Plat., Soph., 256 b), creatie, cu deose- 
birc poetică, arta poeţilor de a compunc poezie, poezia 
chiar (Herod,, Il, 23); poeţii care náscocind numele lui 
Okeanos "l-au pus în poezie”, (Plat., Ion, 531 d. "poe- 
zia, poiesin, lui Homer”), poezia, ca gen (Plat., Phaidr., 
254 a, 278 c; Theait., 152 e: Y noino EKATEPO, şi un 
gen poctic şi altul, comedia şi tragedia, adică), prin 
opoziţie cu producere, la Arist: "producerea (fabri- 
catia) şi acţiunea (TPAE1C) sînt lucruri diferite”. Raţio- 
nală şi ca "dispoziţia de a produce" (EEG On TIN) 
este diferită atît de cea a acţiunii cît şi de cea a demon- 
stratici (î dánoSeiktikñ). În consecinţă, arta, TÉXVN 
(s.v.), ca mod de exercitare ín habitusul producerii 
(creaţiei) şi ca rezultat se distinge de dispoziţia prac- 
tică, (de altfel, ca şi cea demonstrativă adică) tipologic, 
fiind altă modalitate de dispoziţie (îndreptare) ratio- 
nalá (Eth. Nic., VI, 1140b6-7). Şi producţia (deci "arta”) 
în vederea unui scop, acesta însă este tranzitiv (din- 
colo de sine) şi nu imanent asemenea celui în ordine, 
practică. Totodată, în cazul ei ("cu scopuri exterioare”, 
faţă cu termenul agent) "operele ce rezultă sînt, prin 
natura lor, superioare activităţilor”. Aşadar, "pro- 

dusele artei poartă în sine perfecțiunea ca pe o valoare 
intrinsecă” (ibid., I, 1094 a 5-6; II, 1105 a 27-28) Pro- 
blema valorii în cele două tipuri de ac. se pune, deci, 
în mod diferit (să se mai vadă şi art. Intelect Nous, 
Poetică). 3. IlpăEic, acţiune, faptul de a acţiona, în 
opoziţie cu ceea ce suferă o schimbare, n&8oc (Plat., 
Leg., 876 d), în deosebire cu Geopia (ca examen, con- 
templatie), de noinoig (creaţie, producere), de 
npoaipeoic, (proiect, alegere), în Eth. Nic., VI, 2. Mai 
pregnant, începînd cu Arist., acţiune morală, cu sco- 
pul în ea însăşi, spre deosebire de acţiunea poetică. În 
Eth. Nic., |, 1, VI, 2-4, accentul este deplasat către ceea 
ce le separă, în timp ce în Eth. Eud., II, 10, 1227 a 6-18; 
1227 b 24-33 cade pe ceea ce le uneşte. 

Faptul a fost relevat de H. v. Arnim, comparînd 
aceste pasaje cu cele din Metaph., VII, 7, 1032 a 25-b 
30 unde ambele activităţi sînt raportate la concepţie 
(vónoLc) şi realizare: "ceea ce provine din principiu şi 
din formă este concepţie; ceea ce provine din ideea 
spiritului este realizare” - ù pèv &n6 ths &pxfic Kad 
Tod Elov vónoic y 5'an6 rob redevralov TRG 
voñoewg noinog (cf. Amim, I, p. 29-30; şi Gauthier, 
26, p. 31). O contradicţie? Într-un fel da, însă nu şi o 
alogicitate. Ce-i drept, npGEiG şi noieotd ca genuri 
distincte nu apar nici la Prodicos, nici la Socrate care 
auzise de la sofist nenumărate disocieri ale intelesului 
cuvintelor (Charm. 163 d), nici la Plat., nici la Arist., 
în Protreptic. Atíta cît este individualizată, la Plat., cel 
puţin, "ac. ca praxis este numai ca specie în genul 
poesis, ca o poesis bună şi utilă” (Gauth., 26, p. 32). 
Aceasta însă mai curînd în ordinea admiterii unei 

semnificaţii reale, căci în aceea a gîndirii ei, distincţia 
este presupusá."Creatie” (moínolc), "fáptuire” 
(npaérc) şi "lucrare" (épyac1a), fie şi gramatical, în 
maniera lui Prod., sínt, cu suficientá claritate, deose- 
bite. Cînd, totuşi, prin Critias, stabileşte că "fáptuirile" 
şi "lucrările" aparţin creaţiei, Plat. pare a lua în seamă, 
restrictiv, "pe cele bine făcute şi de folos...”. Altfel, cînd 
"nu se însoţeşte cu frumosul”, creaţia însăşi "poate 
ajunge la ocará" (Charm., 163 b-d). In sugestie pla- 
tonică, Arist., în Eth. Eud., mai întîi, desparte noíno1c 
şi np, însă pe fondul unităţii, după cum, în Eth. 
Nic., le unifică prin individualizare. Avem de a face 
cu o evoluţie în dublu sens: a gîndirii (şi reconstrucției) 
arist., pe de o parte, şi a dialecticii conceptualizării 
filosofice a celor doi termeni, pe de alta. Stagiritul, 
deci, pleacă de la ele, în unitate, pentru a ajunge la 
unitate prin deosebire. Ambele raportări erau la fel de 
necesare: prima în vederea stabilirii a ceea ce le uneşte 
în ordinea naturii noastre, iar a doua pentru identifi- 
carea a ceca ce le individualizează şi asigură raţiunea 
suficientă a rolului şi rostului lor. Ca ac. morală, 
npGEG urmează unui actde deliberare (Bovievoic) şi 
unei  decizii-alegeri-îndreptări intenţionale 
(npoaipeo1G). Foarte apropiate ca sens (amîndouă ţin 
de funcţia intelectuală a sufletului şi presupun înţe- 
legerea, optiunca, finalitatea), deliberarea şi decizia se 
disting atîta cît nu riscă, nici incomunicabilitatea, nici 
redundanta. Ambele acte intelectuale şi intenţionale, 
decizia este şi dorinţă sau, mai exact, o deliberare ca 
dorinţă a ceva. De aceea, ca o "alegere deliberată” este 
"fie o gîndire stimulată de dorinţă, fie o dorinţă 

susţinută de gîndire” (Eth. Nic., VI, 1139b4). "Acest 
dublu caracter ce se deschide într-un dublu sens: de 
«intenţie» morală şi de «alegere» sau «decizie» a mij- 
loacelor adecvate pentru atingerea scopului propus 
face din npoaipeotg atît un principiu calificabil din 
punct de vedere etic" (Petecel, 57, p. 267-268) cât şi "un 
moment, s-ar putea spune tehnic, în structura unei 
acţiuni oarecare” (Aubenque, 2, p. 122). Cu principiul 
în "decizie" ("principiul acţiunii morale este alegerea 
deliberată; principiu în sensul de origine a mişcării şi 
nu de scop al ei", Eth. Nic., VI, 1139 a 31), ac. ca praxis 
urmează că este opţiune a omului pentru sine însuşi, 
în înţeles moral, adică pentru continua sa re-creere. În 
consecinţă, spre deosebire de "scopul producţiei” 
(roíno10), cel al acţiunii (morale), este imanent, "fiind 
un scop în sine" (Eth. Nic., VI, 1140b 6-7). Prin aceasta, 
rezultatul ac. nu are a se dezlega de subiectul-agent: 
îndeplinite după virtute actele morale cer "ca şi cel ce 
acţionează s-o facă într-un anumit fel: mai întîi, fiind 
conştient de ceea ce face, apoi avînd o intenţie precisă 
şi anume intenţia de a săvîrşi acel act în conformitate 
cu virtutea, iar în al treilea rînd înfăptuind acel act cu 
o fermitate de neclintit” (Eth. Nic., II, 31105 a 27-30). 
Ceea ce, altfel spus, înseamnă că praxis presupune 
"ideea de valoare” (Gauth., 26, p. 32, 33). În principiu 
cu acelaşi sens, ac. (morală) se întîlneşte şi în stoicism. 
Termenul însă este altul: KATÓPƏWHA - KATÓPƏWUATA, 
ac. dreaptă (drepte): "conduitele convenabile perfecte, 
ei (stoicii) le numesc ac. drepte” (Stob., Eclo., II, 158); 
"faptele pe care le numim morale sau săvîrşite în 

conformitate cu morala (katópðwp ata) conţin toate 
elementele virtuţii” (Cic., De fin., III, 7, 23-25). 


ACUSILAOS ('AxkovoíAaoc) 


din Argos (a doua jumătate asec. VIsau sec. V ante), 
autor al unci Genealogii mitice (păstrată în cîteva 
fragmente), transpunînd "în proză lucrările lui He- 
siod" (Clem., Stromat, VI, 26) a stabilit ca "element 
primordial” Chaosul şi din el a făcut să se nască: 
Erebos şi Noaptea, din această pereche: Aither, Eros şi 
Metis şi, apoi, "o lungă descendență... a altor zei" 
(Damascius, De principiis, 124), Gaia şi Eros (Platon, 
Symp., 178 b). În orizontul decupat al filosofiei, cos- 
mo-teogonia îşi istovise virtuțile, de aceca, din această 
perspectivă, ea nu mai prezintă interes sau are atita cît 
atestă supraviețuirea unui motiv protofilosofic. 


ADEVĂR (ào) 


lat. veritas/atis (Cic., Quint.) în rom. adeverinţă, 
adevericiune, adevărat, adevereală, adeverit, adeveri- 
tor (Cantemir, Div., Ist. ier., passim), cu semnificaţii 
multiple, în funcţie de contexte, însă convergente; ca 
atare, termen fundamental în cultura greacă, în ge- 
nere, în particular în filosofie, dacă nu, o categorie 
mentală în unitate "cu un întreg sistem de gîndire”, 
poate chiar "cu viaţa materială şi socială” (Detienne, 
17, p. 3). În Il., XXIII, 361, XXIV, 407: a împărtăşi, a 
spune "tot adevărul"; la fel în Od., XI, 507. În Theogonia 
hesiodică, Muzele de pe Helikon 1 îi zic poetului: "ştim 
să spunem minciuni destule aidoma cu cele aievea! în 


36 


schimb, cînd asta-i voia noastră, ştim să rostim ade- 
vărul” - AfBea ynpvoao6ou (27-28). Pindar, la rîndul 
său, avea să invoce 'AAnBea, ca pe o "fiică a lui Zeus” 
(Olymp., X, 3). Ceva mai tîrziu, în acelaşi timp cu o 
operă de construcţie în teoria ad., fundamentală, şi, la 
rigoare parte a acesteia, Plat., pune în circulaţie prima 
mare explicaţie etimologică: " ... GAÑ8ELA, şi el pare a fi 
cuvînt compus din altele. În fapt, mişcarea divină a 
fiinţei e ceea ce pare să fie exprimată prin GANBELG, 
alegere divină” (Crat., 421b). În altă ordine decît cea 
logico-epistemologică, etimologia, o legitimare a ad. şi 
ea, prin aceasta, participă chiar, esenţial, la construcţia 
conceptului. Discutabilă şi discutată, explicaţia plato- 
nică este însă mai rodnică prin perspectiva hermeneu- 
tică (în sens modern) de abordare, decît prin 
dezvăluirea de tip etimologic. Faptul apare, cu deose- 
bire, în reinterpretarea heideggeriană, principial, în 
sugestie platonică. 

Şi de această dată, avem de a face cu mult mai mult 
decît cu o presupozitie strict lingvistică. Anume, este 
vorba deo "coboríre" în profunzimile fiinţei noastre în 
vederea desluşirii sensurilor primare, de tip ontologic. 
Ea însăşi controversată, hermeneutica heideggeriană 
nu este, prin aceasta, eliminată, după cum nici ea nu 
elimină modelele concurente. "Dacă vom traduce 
dAÑBeLa prin «stare-de-neascundere» (Unverborgen- 
heit), ..., obţinem nu numai o traducere care este mai 
«literală», ci obţinem şi indicatia de a gîndi conceptul 
obişnuit de adevăr, în sensul de corectitudine a enun- 
tului, astfel încît să-l transformăm şi să-l retrimitem în 
acea sferă încă nesesizată a faptului-de-a-fi-ieşit-din- 

ascundere (Entborgenheit) şi a ieşirii-din-ascundere 
(Entbergung) a fiinţării” (Heidegger, 43, p. 146). Ca 
"ne-ascundere”, GAÑBELA ar da seama de stratul pri- 
mar în ordinea unei "arheologii" a conştiinţei, purtind 
către AavB&vww - AovO&verwv, a fi ascuns. De aici cu (a) 
privativ şi "ne-ascunderea” (sau "manifestarea", "ará- 
tarea", "devoalarea”, Dumitriu, 18, p. 227). Dar mai 
este posibilă, poate cu mai multă indreptátire istorică 
şi filologică, şi raportarea la rădăcinile Aa6, And si 
Aav8, de unde (mai cu seamă prin An8), AñOn 
(AABea), uitare. În Doctrina lui Platon despre ade- 
văr, (1931-32), Heidegger distingea, o secvenţă "pre- 
platonică” a istoriei termenului, cu dominanta în 
"starea-de-neascundere" şi alta care începe cu Plat., 
prin trecerea în faţă a sensului de "corectitudine": "Ad. 
însemna la origini, ceea ce a fost smuls prin luptă 
dintr-o stare-de-neascundere”. Cu Plat. însă, esenţa 
adevărului abandonează trăsătura fundamentală: "sta- 
rea-de-neascudere" pentru a primi pe aceea de "corec- 
titudine a perceperii şi enuntárii" (43, p. 188, 195). 

În Sfirgitul filosofiei şi sarcina gîndirii (1964), 
însă, avea sá revină asupra interpretării determinat de 
sugestiile polemice ale lui Friedlánder (din Aletheia. 
O confruntare a autorului cu sine însuşi şi cu Martin 
Heidegger, capitol adăugat celei de a doua ediții. a 
monografiei sale Platon, 1954). Încă Hesiod (mai 
înainte chiar Homer), prevenea acesta, va fi desemnat 
prin G&AnBE6 ca &-AnEc "pe cel care nu uită, pe cel care 
nu dă greş”, vizind, astfel, "acea corectitudinea privirii 
pe care Heidegger o atribuie unei etape tîrzii a gîndirii 
elene, celei platoniciene” (Platon, I, p. 235). Admitind 

sugestia, Heidegger o integrează într-o explicaţie cu 
mult mai completă, atît faţă cu cea proprie, anterioară, 
cît şi în raport cu cea a criticului său: "corectitudinea 
nu este altceva decît forma în care grecii, şi după ei 
întreaga istorie a gîndirii occidentale, au făcut expe- 
rienţa stárii-de-neascundere” ( 43, p. 77; sá se vadă şi 
Dumitriu, 18, p. 227-240). 1. O reconstrucţie a lumii, 
deci o explicaţie a acesteia din urmă ca o "ordine", 
mitul "ascundea" omului ca subiect epistemologic - 
sub aparenta de "povestire" a ceea ce s-a întîmplat, a 
ceea ce este, - în ce fel este. Cu intrarea filosofiei. în 
istorie, poziţia conştiinţei faţă de lume se modifică însă 
esenţial. Sau, mai curînd, cu această schimbare, 
filosofia devine posibilă. Intercondiţionîndu-se, am- 
bele presupozitii au valabilitate, deşi nu egală, mai 
tare fiind, în mod firesc, a celei de a doua. Oricum, "în 
acest moment, logica pare să acţioneze ca un explo- 
ziv", prin "Eu care pot să înţeleg bazindu-má pe fapte 
concludente, în măsură să fie raţional explicate de 
inteligenţa mea”. 

"Victorios asupra autorităţii tradiţiei”, acest "Eu ra- 
tional", după Jaeger, îşi va fi asigurat izbinda "unei 
forţe latente capabilă să asigure triumful individului: 
este vorba de conceptul Adevărului, o categorie univer- 
sală dintr-un gen nou, în faţa căreia însă orice pre- 
ferinţă personală trebuia să se retragă” (45, p. 193-194). 
Poate prea rationalistá, ipoteza lui Jaeger este, totuşi, 
operantă prin dialectica raportului între individuali- 
tate şi universalitate, fundamentală în explicaţia tre- 
cerii de la mit la filosofie, ca şi prin ideea funcţiei 
mediatoare a adevărului. Căci, filosofia presupunea 

conştiinţa de sine în ordinea subiectivităţii ca pe o 
conditie absolut necesará pentru conceptualizarea 
universalitátii şi, totodată, adevărul ca mediator. Par- 
menides şi Heraclit sînt cei dintii care par să confirme 
ipoteza. În limitele opiniei, dependentă de o senzoria- 
litate individualizantă, raportarea la fiinţă, condiţie a 
adevărului, nu avea cum să fie, după Parm., altfel decît 
subiectiv (dacă nu chiar subiectivist)- relativă. De 
aceea, "în părerile muritorilor”, nici nu este posibilă 
"crezarea adevărată” - nío tig &AnOńç (fr. 1). La "inima 
neînfricată a adevărului bine rotunjit” - 'AAneing 
evkukAtoc, duce numai calea Convingerii ("căci înso- 
teste Adevărul” - 'AAnBein yàp 6nnâeî; fr. 1) în- 
credinţîndu-ne că fiinţa "este şi nu poate decit să fie" 
(fr. 1,2). Aceasta, "pentru că e tot una a gîndi şi a fi” (fr. 
3), ceea ce deschide către conceptul platonic-aristotelic 
alad. ontologic. In principiu, la fel şi Heraclit: "intelep- 
ciune înseamnă să rosteşti ad. (4AÑBELA Eye) şi să 
actionezi după natură, dîndu-i ascultare” (fr. 112). 
Ceea ce, ca la Parm., poate să trimită atît la ad. ca "stare 
de-neascundere” (pentru aceasta, în sugestie heideg- 
geriană să se vadă şi fr. 1) cît şi, mai cu seamă la 
"corectitudine", determinată similar, adică ontologic. 
La rîndul său, Empedocles (s.v.) apasă, poate, mai mult 
pe ad. ca "ne-ascundere” - "dezvăluire", în măsura în 
care simili-parmenidian, socotind că "limitele sînt ale 
noastre, organe de simț" (fr. 2), Emp. admitea că "ad. 
este comprehensibil numai cît participă raţiunea..." 
(Sext. Empir., Adv. math., VII, 124). Dar şi aceasta din 
urmă nu mai mult decît a putut să se-nalţe o "minte 
muritoare”. Căci sînt taine "ce nu pot de oameni să fie 

văzute, nici auzite, nici cu mintea vreodată cuprinse. 
Sau, cel puţin de aceia (de cei mai mulţi) care înţeleg 
numai în funcţie de ceea ce simt: «oamenii zborul 
încearcă /şi precum fumul se-naltá»; convinşi doar de 
lucrul de care s-a lovit fiecare în drumu-i..." (fr. 2). 
Ceva mai nuantat în evaluarea pentru ad. a simţurilor 
(deşi "limitate", ele deschid, totuşi, "o cărare spre ale 
cunoaşterii fármuri", fr. 3), de asemenea, în deosebire 
de Parm., însă printr-o mişcare contrară ce vizează de 
această dată raţiunea, Emp. se destăinuie ca mai 
rezervat. Dar numai în sens relativ, adică atâta cît este 
vorba de condiţia noastră muritoare. În absolut "com- 
prehensiunea" ar fi ca şi destármuritá, poate, datorită 
"naturii divine” a sufletului pe care Emp. se bizuia în 
comportamentul său, aşa zicînd, după Dodds (17 bis, 
p. 171 şi urm.), şamanic şi care lui şi tuturor celor 
asemenea (lui Pythagoras, de pildă; vd. fr. 129) le făcea 
posibilă "învăţătura cea bună despre zeii ferice”, ca şi 
cea despre "legea universală” a solidarităţii tuturor 
formelor lumii, prin suflare, neluată însă "în seamă”, 
de oameni (fr. 131, 135). Minus încheierea, aceeaşi 
îndoială, de altminteri, firească în capacitatea sim- 
turilor de a ajunge la ad. (din cauza slăbiciunilor, nu 
sîntem în putere să distingem ad. - od Svvaroi éouev 
kpíveiv TGAnBEc fr. 21) şi la Anaxagoras (în context: 
TGAnBEc, crasă atică de la tå &An8Ec). Nici Democrit 
nu adaugă ceva esenţial, dar aceasta în nici un caz în 
urmarea negárii "hotárite" a ad., după cum va zice 
Cicero (Acad. pr., 11, 23, 73; ille verum esse plane negat) 
ci, mai curînd, datorită unor dificultăţi de principiu, 
adică ontologice la limită, încă parmenidiene. Zicînd 

că "există două forme de cunoaştere, una autentică şi 
alta obscură” de aceasta din urmă ţinînd "toate per- 
ceptiile", Dem. va fi negat posibilitatea ad. numai în 
limitele celei din urmă. Prima, în schimb, "autentică" 
(Yvnoin), ar fi singura veridică (fr. 11), de îndată ce 
numai "pe calea reflexiei” (Savoia), judecata despre 
ad. “ar fi credibilă" (Sext., Adv. math., VII, 138). Neme- 
diată, cum, totuşi, ea este posibilă? În comentariul său 
(loc. cit.), Sext. presupune existenţa unui "organ mult 
mai fin de cunoaştere" care, aşa fiind, era în măsură să 
ajungă la fiinţă (la Erefi-a, ca realitatea în sine a "ato- 
milor"), prin sine însuşi. Ca la Parm., numai "calea 
reflexiei” duce la ad. ceea ce, într-o perspectivă on- 
tologică, este în afară de orice îndoială. Dar mai mult 
decît ca la eleat, deşi, în prelungire, atomismul prin 
"dualismul" metafizic-fizic, putea să ducă, dacă nu, fie 
şi implicit, a şi dus, la un "dualism" în ordinea ad. 
"Obscure" sau, după informaţia lui Cic. (loc. cit.), "in- 
văluite de tenebre", simţurile nu erau, în principiu şi 
falsificante. Aplicate lucrurilor, ele puteau să le "re- 
flecte" întocmai. 

Dar cum atomii alcătuitori nu sînt perceptibili, "cu- 
noaşterea" lucrurilor (chiar dacă adevărată) nu o făcea 
posibilă pe cea autentică sau oricum nu se lega în nici 
un mod esenţial de ea. Chiar dacă "obscură" (adică, se 
subintelege, neautentică), totuşi, în limitele obiectului 
de aplicaţie, cunoaşterea "pe calea simţurilor” poate fi 
adevărată. Distincția "autentic" - "obscur" (inautentic) 
indica mai curînd deosebiri de grad între cele "două" 
adevăruri, decît un raport adversativ. Prin urmare, nu 
"sau-sau", ci "şi-şi", în dispunere paralelă, însă. Mai 


42 


"slab" decît cel "intelectual", fiind despre lucruri, ad. 
"perceptiv" ar avea, totuşi, fie şi o minimă autonomie 
care, paradoxal, nu participă la instituirea cît la desti- 
tuirca sa. Căci privitor la lucruri ca alcátuiri pasagere 
din atomi şi nu la aceştia, el este pus definitiv sub 
semnul relativului. Dar de aici, numai un pas către 
relativism. Chiar dacă discutabilă cît porneşte de la o 
consecinţă de limită, interpretarea theofrastică la 
Dem. previne asupra relativismului posibil: "se ridică 
întrebarea dacă unul şi acelaşi (suc) pare sau nu tu- 
turor la fel... Nimic nu opreşte ca ceva care e dulce 
pentru noi, altor animale să li se pară amar şi ca la fel 
să fie şi pentru celelalte gusturi"; "unul şi acelaşi lucru 
poate doar să pară unora amar, altora dulce, iar altora 
altfel” (De causa, pl. VI, 2, 1; De sensu, 68). 

În acest caz, ce mai era ad., ce şi falsul? Ca Platon la 
Protagoras (în Theaitetos, 161 c-168c), în interpretarea 
la Dem., Theophrastos semnala dificultăţi de concep- 
tualizare în teoria ad. ca atare, dincolo deci de un 
eveniment anume. Căci discutabilă în limitele demo- 
critismului real-istoric, ea pare confirmată de logica 
posibilului. De altfel, în epocă, în medii sofiste, relati- 
vismul era presupus aproape metodic, prin utilizarea 
antilogiei (s.v.), fără ca, aceasta să fie relativistă, din 
principii. În acest sens este probant Protagoras, care 
va fi susţinut că privitor "la fiecare lucru există două 
raționamente opuse unul altuia”, începînd chiar "o 
scriere a sa" (Adevărul sau Discursurile distru- 
gătoare, după Sext., Adv. math., VII, 60) cu celebra 
afirmaţie: "omul este măsura tuturor lucrurilor, a 
existenţei celor ce există, a non-existenţei celor ce nu 

există” (Diog. Laert., IX, 50). Dar,mai cu seamă este 
doveditoare "antinomica" sofistă sau megaricá, din 
Dissoi logoi: "Şi pe seama a ceea ce e adevărat şi a ceea 
ce e fals se enunţă argumente opuse, dintre care, po- 
trivit unuia discursul fals e una şi cel adevarat, alta, 
potrivit celuilalt în schimb se spune că ele sînt iden- 
tice" (4,1). 

Opţiunea pentru varianta din urmă ar fi dublu în- 
temeiatá: "mai întîi că se vorbeşte cu ajutorul aceloraşi 
cuvinte”. Astfel, "şi nebunii şi oamenii cumpátati şi 
ignorantii şi învățații" pun şi spun "aceleaşi nume: 
pămînt, om, cal, foc...” sau utilizează sintagme: "mai 
greu", "mai uşor”, "mai mare", "mai mic”, doar în sens 
relativ, (contextual) şi nu univoc: "un talant e mai greu 
decît o mină, însă mai uşor decît doi talanţi”, "acelaşi 
om trăieşte şi nu trăieşte, aceleaşi fapte există si nu 
există... Ceea ce există, pe meleagurile noastre nu 
există în Libia” şi nici invers (4,2; 5, 1-6). În al doilea 
rînd, "ori de cîte ori se dezvoltă un discurs dacă lu- 
crurile sc petrec aşa cum le descrie cl, discursul e 
adevărat, iar dacă nu se petrec aşa acelaşi discurs este 
fals” (4, 2). Cît i se ia în seamă semnificaţia o propoziţie 
este cu necesitate adevărată sau falsă ("e limpede că 
nu acelaşi discurs este fals cînd îi e inerentă minciuna 
şi adevărat cînd îi e inerent ad.” - 4,5); dincolo însă de 
aceasta, deci ca simplă "expresie verbală”, ea nu mai 
este nici adevărată, nici falsă. "Am putea avea aici 
originea distincţiei operate de stoici între Ẹovń şi 
Aektóv" (Kneale, 49, p. 23). În acest context, relativi- 
zant, în primul rînd, ca urmare a unei situări aporetice 

de limită, poziţiile socratică-platonică şi aristotelică 
apar firesc fenomenologic ca restabilizatoare. 

Cu ele, proiecția primară (ontologică), fie şi uşor, 
absolutizantă şi relativismul care îndemna la pruden- 
tá metodică sînt asimilate şi reconstruite într-o doctri- 
na a ad. paradigmaticá. Socrate săvîrşeşte primul gest, 
hotărîtor, de reevaluare a ad. ontologic în contextul şi 
cu mijloacele logicii, iar nu cu acelea ale ontologiei şi 
pentru aceasta, cum făcuse Parm. Metodă de desco- 
perire sau, mai curînd, de instituire a conştiinţei, maie- 
utica (s.v.) este, din acest punct de vedere, 
determinantă, ducînd la "dislocarea" (prin gîndire şi 
numire) a ceea ce în suflet stătea încă în regim onto- 
logic. Adică a "innáscutelor" sale, “structuri” de exis- 
tentá aflate întrucîtva în dublă condiţie fiind ale 
sufletului, dar în analogie cu cele ale fiinţei în sine 
(acestea din urmă deşi nenumite ca atare, totuşi pre- 
supuse de Socr. Pentru detalii să se vadă art.: Idee, 
Socrate). Aşadar, maieutica era cale a sufletului către 
sine, în vederea trecerii sale în regim de conştiinţă. 
Gîndindu-şi şi numindu-şi, conceptualizîndu-şi, pe 
scurt, structurile, sufletul făcea posibil adevărul în- 
susi, ca luare de cunoştinţă in ordinea propriei fiinţe. 
Aşadar, la ad., sufletul ajungea numai pe măsură ce îşi 
descoperea fiinţa. Deschiderea către doctrina plato- 
nică a ad. din Theaitetos este uşor recognoscibilă. De 
altminteri, faptul este, admis parcă, de către Plat. 
însuşi prin punerea lui Socr., ca personaj, să revină în 
Theait., 149 a-150 d, asupra maieuticii. 

Dincolo însă de continuitate şi mai presus de ea stă 
discontinuitatea, ceea ce vrea să spună că platonismul 

este şi de această dată altceva, este el însuşi, o recon- 
strucţie fundamentală şi în teoria ad. Ca asimilare şi 
desăvirşire în raport cu socratismul, discontinuitatea 
aduce cu o ruptură, realizîndu-se prin înfruntare sau 
respingere (într-un cuvînt, anatreptic) faţă cu tradiţia 
cristică, sofistă, cinică sau megarică. Sofismul cu nr. 4 
(în lista lui Bonitz) din Euthydemos este o probă. 
Atribuit (fie şi conventional) în dialog lui Euthydemos 
(s.v.), altfel însă motivul apare şi în Dissoi logoi, ca 
toate celelalte pînă la ei centrate în varii teme, acesta 
este făcut să participe la marea respingere a cristicii, 
ca o filosofie rea: "dacă ti se pare că obiectul ci (filoso- 
fici) este de soi prost, ţine-l departe... de toată lumea” 
(307c). "Este cu putinţă să minţi?” Dacă da, obiectează, 
interogativ, Euth., cu privire la ce, dacă minciuna, prin 
extindere, falsul, nu presupune o realitate? Căci "ex- 
primă realităţile" numai acela care "spune ad.". Or, 
cum "lucrurile care nu sînt nu există” despre ele nu se 
poate nici vorbi. Prin urmare, minciuna nu este posi- 
bilă. Cînd cineva vorbeşte, "el spune ad. şi lucruri care 
sînt” (283 e - 284c). În manieră mai curînd neo-cleatá 
decît riguros parmenidiană, trecut, parcă, şi prin 
şcoala lui Gorgias, Euthyd. admite cu sens numai 
judecata care trimite la fiinţă; în schimb, despre ceea 
ce nu este nu se poate vorbi. 

Corespondenta, aşadar, este pusă în termen restric- 
tiv, de unde şi imposibilitatea falsului, la limită, chiar 
şi a ad. tocmai pentru că logic, doar el este cu putinţă. 
Respingerea poziţiei este reluată în Theait., mai am- 
plu şi mai profund, cu prilejul marii respingeri a rela- 
tivismului protagorian sau, mai degrabă, a lui 

Protagoras într-o interpretare relativistă. Dacă omul 
ca măsură a lucrurilor este tot una cu omul ca senzaţie 
şi, în consecinţă, ştiinţa însăşi este senzaţie, atunci 
"toate cîte mi se înfăţişează mie sînt pentru mine ca 
atare şi toate cîte ţi se înfăţişează tie sînt ca atare pentru 
tine". Numai că, în acest caz, se admite doar posibili- 
tatea adevărului; or, oamenii, "judecă în amîndouă 
chipurile, şi nu în mod statornic adevărat”. Presupu- 
nînd o singură valoare, în cele din urmă, se ajunge la 
nihilism, prin relativism. Raportat numai la senzaţie, 
refuzîndu-i-se universalitatea, ad. este subiectivizat în 
chiar conţinutul său. Dar, poate ajunge la adevăr cel 
care nu ajunge la fiinţă? - ATóv te oðv GAnBeiog 
Tvxetv, O ună ovoíac? (Theait., 152a, 169d, 186c. 
Vd. şi art. Ştiinţă). Aşa cum este pusă, problema ad. 
trece în regim ontologic (metafizic), în prelungirea 
parmenidismului şi în deschiderea către Aristotel. 
Căci judecăţile şi rationamentele noastre pot fi şi sînt 
adevărate numai în măsura în care conţin "ad. lu- 
crurilor” - Tv GvTov Tv 4AÑBELAV (Phaid., 99e). 
În sugestie platonică, în Metaph., IX, 10 (capitol 
central după Heidegger), Arist., totodată cu definirea, 
“ad. - corespondenţă” s-a aplicat cu stáruintá celui 
numit de regulă, azi, ontologic. Ad., socotea Stagiritul, 
este atunci cînd admitem ca "despărţit ceea ce este în 
realitate despărţit şi ca unit ceea ce este unit”. Dim- 
potrivă, "este în eroare acela ce gîndeşte contrar de 
cum sînt lucrurile în realitate” (Metaph., IX, 10, 1051b, 
1-5; cf. Despre interpr., 1, 16, a). Aceasta este forma 
clasică a ceea ce avea să se numească "ad.-corespon- 
denţă” (adaequatio rei et intellectus, la medievali). 

Întrucît orice cunoaştere este o relaţie subiect-obiect- 
lucru, "ad.-coresp." are valabilitate universală, fiind ca 
genul în raport cu speciile. În mod evident, cînd este 
vorba de lucruri unite sau despărțite, de lucruri "sus- 
ceptibile de ambele contrarii” sau "compuse", jude- 
cátile noastre pot fi adevărate sau false, după cum se 
potrivesc sau nu. "Dar cînd e vorba de lucruri necom- 
puse”, ce mai înseamnă, de această dată, ad. şi fals? 
(Metaph., IX, 10, 1051b, 10-20). Una şi unitară (necom- 
pusă din altceva de altă natură), nenáscutá şi nepieri- 
toare, fiinţa ca fiinţă nu intră, astfel, în relaţie cu nimic 
şi, nu este o relaţie nici în sine. Nici ca unitate a ceva 
cu altceva, nici despărţire, cu privire la fiinţă nu ne 
putem înşela, căci este şi nu poate decit să fie. Pe ce 
cale se ajunge însă la ea, deci cum este posibil ad. 
ontologic? În Despre suflet, III, 6, 430b 26 ("dacă pen- 
tru un principiu nu există contrariu, atunci el se cu- 
noaşte pe sine însuşi”), ca şi în An. sec., II, 19, 100 a 
(“intelectul intuitiv este principiul principiului ştiin- 
tei, întocmai cum totalitatea ştiinţei este într-un raport 
asemănator cu stabilitatea lucrurilor”) este sugerată o 
explicaţie de factură intuitionistá. 

Eliminind-o (vd. art. Fiinţă, Intelect, Știință), s-o ale- 
gem ca mai operaţională pe cea logico-lingvisticá, de 
asemenca aristotelică (cf. Metaph., IX, 10, Despre in- 
terpr. 1), dar cu rădăcinile în eleatism. Fiind şi ne- 
putînd decît să fie, fiinţa se defineşte doar tautologic 
(analitic). Dacă i-am adăuga (Sintetic) un predicat 
n-am mai recunoaste-o în condiţie de subiect absolut 
şi ar urma să admitem în acelaşi regim, alături de ea, 
fic un atribut al ei, fie contrariul său. Dar calea, pre- 

venea încă Parm., este de neurmat, căci şi într-un caz 
şi în altul ad. fiinţei n-ar mai fi posibil. Din chiar 
particularitátile cunoaşterii ontologice, trebuie sá cer- 
cetăm şi o cale şi alta, fiind în alternativă de a sti dacă 
sîntem sau nu în măsură să gîndim fiinţa şi, în genere, 
"tot ce există ca esenţă” (Metaph., IX, 10, 1051 b 30). 
Cele două căi, una a ad., alta a erorii, delimitate încă 
de Parm., atestă originalitatea alternativei, ca şi necesi- 
tatea ei. Căci pentru a şti ce este, trebuie să ştim şi ce 
nu este, pentru a şti cum este şi cum trebuie să gîndim 
fiinţa e nevoie să ştim şi cum nu este, cum n-o putem 
gîndi. Stabilind logico-lingvistic că numai fiinţa este 
"adevărată" ca termen prim, mai departe ne-am da 
şansa de a şti ce "atribute" sau determinafii îi convin 
sau nu (în aceeaşi ordine formală) şi în ce constă fiinţa 
(de acum, în ordinea interpretării, materială). 

Pasajul din Metaph., IX, 10, 1050 b 30: "cu privire la 
ele (la cele ce există ca esenţă) ne putem întreba ce sînt 
şi care determinafii le aparţin sau nu”, într-o interpre- 
tare mai liberă, pare să permită legitimarea ca "ad.”, 
prin “ad.” fiinţei a determinaţiilor acesteia. Interpre- 
tind prin motivul medieval al convertibilitátii trans- 
cendentaliilor putem spune că indeterminarea, 
ilimitarea, inconditionarea etc. sînt "adevărate" pentru 
că fiinţa este "adevărată". Una, fiinţa nu are a fi decît 
în aceste condiţii de inteligibilitate care îi sînt coexten- 
sive, de unde şi "convertibilitatea". În al doilea rînd, în 
aceeaşi interpretare, fiinţa ca adevăr, adevărul ca 
fiinţă, nu-şi pierd, identitatea. Nici chiar în ordinea 
formală a construcţiei ontologice, ad. nu cade din con- 
ditia sa. Ontologic, el nu este şi ontologizat, pentru că 

în identitate nu este tot una cu fiinţa. Dacă ens, verum, 
bonum convertuntur, faptul vine din "corespondență", 
din aceasta în forma identităţii, în care esenţa sa "este 
adevărul esenței" (Heidegger, 43, p. 158). Ideea unui 
"ad. ontologic" nu o restrînge, deci, pe aceea a "cores- 
pondenţei”, ci o sporeşte şi o nuanţează. Totodată, nu 
elimină nici discursivitatea, nici istoricitatea pentru 
intuitivitate şi anistorism. Dobîndit în fundamentul 
său (în afirmarea fiinţei care este şi nu poate decît să 
fie) pe o cale logico-lingvistică, aşa zicînd după Hegel, 
este încă abstract. Concretitudinea (deci completitudi- 
nea) se realizează istoric. 

Rezultatul mereu relativ (depăşind şi în acelaşi 
timp, fiind depăşit) este şi proces continuu. Aşa şi este 
posibilă ontologia ca ad. ce sporeşte în sine. După 
filosofia platonică-aristotelică a ad. ontologic, cea mai 
spectaculoasă, prin centrare în analitica de tip logico- 
lingvistic, este aceea a stocilor. Distingind între "sem- 
nificat" (6nuaiv6uevov) "semnificant" (6nuatvov) şi 
obiect / referent (TvyX&vov) şi introducînd Aektóv-ul 
(vd. art. Semn), prin acesta vor fi dat legitimitate con- 
ceptului de semnificaţie. Dacă semnificantul (vor- 
birea-povA) şi referentul (lucrul-npâyua) sînt 
corporale, semnificatul, adică "obiectul, desemnat şi 
exprimat” (to Onuaivóuevov kaí AEKTÓV) este un 
incorporal şi, în consecinţă, adevărat sau fals (Sext. 
empir., Adv. math., VIII, 11; S. V. F., II, 166). Probabil 
însă nu fără restricţii, dacă "prin exprimabil (AgkTtóv) 
ei înţeleg expresia care corespunde unei reprezentări 
raţionale" (Diag., Laert., VII, 63). Arist. conditiona ad. 
şi flasul de contextul propozitional: "numele şi verbele 

dacă nu li se adaugă nimic, dacă nu sînt nici unite nici 
separate, astfel om şi alb ca termeni izolaţi, nu sînt 
adevărate, nici false. De pildă, cuvîntul cerb. El are un 
înţeles, dar acesta nu poate fi nici adevărat nici fals, 
dacă nu i s-a adăugat că el este ori nu este fie în general, 
fie într-un anumit timp” (Despre interpr., 1, 16a). 
Aceasta, cel puţin în limitele strînse ale ideii de "cores- 
pondenţă”. 
Cu stoicii numele încep să fie socotite adevărate sau 
false întrucît semnifică sau nu raţional. Nu însă şi 
verbele ca, în genere, exprimabilele eliptice (de ex. 
"scrie", "aude", "vede", "vorbeşte" întrebările, porun- 
cile, jurămîntul, optativul, vocativul): "întrebările, 
chestionările şi cele asemănatoare nu sînt nici ade- 
vărate nici false; pe cînd judecăţile propriu-zise sînt 
totdeauna sau adevărate sau false" (Diog. Laert., VII, 
68). Cînd spunem "scrie" întrebăm "cine?”, în timp ce 
rostind "Socrate scrie”, numim (sau nu) ceva. Cînd 
spui "este ziuă paresă accepti faptul că este ziuă. Dacă 
este ziuă, judecata este adevărată, iar dacă nu este 
ziuă, este falsă" (ibid., 66). Adevărate sau false doar 
"exprimabilele complete în ele însele” - AekTă 
abdtoteAN (judecăţi şi raționamente), ele comportă 
interpretări particulare în funcţie de gen (propoziţiile 
sînt simple sau nu) şi de specie (vd. art. Axiomă). 
Astfel, în seria celor nesimple (cea care şi pune cu 
deosebire probleme noi), judecata ipotetică este ade- 
vărată, "cînd opusul propoziţiunii terminale ei este 
incompatibil cu propoziţia iniţială”, ca în exemplul: 
"dacă-i zi, este lumină”. Opusa, "nu este lumină”, prin 
incompatibilitate, o falsifică. În consecinţă, o judecată 

de acest fel, este falsă "dacă opusul propoziției termi- 
nale nu este în conflict cu propoziţia iniţială”. În 
"dacă-i zi, Dion se plimbă", "Dion nu se plimbă” nu este 
incompatibilă cu "este ziuă”. O propoziţie consecutivă 
(după Crinis, asertorică) este adevărată dacă, inițiala 
este adevărată şi terminala decurge: "deoarece e ziuă, 
soarele e deasupra orizontului”. Dar e falsă, dacă în- 
cepe cu o propoziţie asemenea sau se încheie cu una 
nederivată logic: dacă se spune în timpul zilei că "de- 
oarece este noapte, Dion se plimbă”, propoziţia este 
falsă. 

Judecata cauzală, la rîndul ei, este adevărată numai 
în cazul în care inițiala este adevărată şi terminala îi 
urmează; nu însă şi invers. În "deoarece e ziuă, e 
lumină”, din faptul de a fi ziuă decurge celălalt. Din 
"este lumină” nu decurge însă "este ziuă" (Diog. Laert., 
VII, 71-74). Mai există deosebiri între propoziţii cu 
urmări în analitica ad. şi după cum numesc în ordinea 
posibilului şi imposibilului, a necesarului şi nenecesa- 
rului. Posibilul presupune ad. dar cu singura condiţie 
să nu intervină nimic exterior, deviant. De ex. "Diocles 
trăieşte”. Este însă imposibil ceea ce nu semnifică real: 
"Pămîntul zboară”. Necesarul, apoi, implică direct 
adevărul, chiar dacă intervin condiţii frenatorii sau 
deturnante: "Virtutea este utilă”. Cînd însă nu în mod 
necesar "Dion se plimbă”, dacă intervin factori nepriel- 
nici propoziţia poate fi falsă. Un caz mai aparte, însă 
dintre cele mai interesante, îl constituie acela al vero- 
similului (eVAoyov). "O propoziţie verosimilă este 
aceea care are mai multe şanse de a fi adevărată, ca în 
exemplul: "voi fi în viaţă mîine" (ibid., 75, 76). Pro- 

poziţia, în deosebire de celelalte, verificabilă 
coerentist logico-lingvistic, trimite la "calitatea extra- 
lingvistică” (Ştef., 68, 61). 

Cît priveşte silogismul (s.v.) el poate fi adevărat sau 
fals după cum sînt premisele şi respectate regulile 
inferenţei: dintr-un ad. decurge altul, ca şi dintr-un 
fals, falsul. "Dar şi un ad. poate urma dintr-un fals, de 

x.: din «pămîntul zboară» va urma că «pămîntul 
există», pe cînd dintr-un ad. nu poate decurge un fals, 
căci din existenţa pămîntului, nu urmează că pămîntul 
zboară”. Există însă şi "argumente" /rationamente "in- 
solubile” deci indecidabile, în speța adevărului: voa- 
latul, grămada, încornoratul etc. (Diog. Laert., VII, 81, 
82). În respingerea sceptică a alethiologiei stoice, ca 
dogmatică, Sext. Empir. (P. H., II, 80 şi urm.), pentru 
a dovedi netemeinicia existenţei unui criteriu al ad., se 
foloseşte de o distincţie a filosofilor porticului care, 
paradoxal, proba tocmai supletea logicii şi epistemolo- 
giei acestora. Anume, este vorba de ad. şi adevărat. "Se 
spune (după stoici) că adevăratul se deosebeşte de ad. 
în trei privinţe: în esenţă (ovoia), în compoziţie 
(odo taGIC) şi în potentá (Svvâue). Mai întîi, în esen- 
tá, deoarece adevăratul este un incorporal, căci el este 
o judecată («Eímua) şi o expresie (A£KTÓV) pe cînd ad. 
este un corp, căci este ştiinţa tuturor lucrurilor pe care 
le declară, iar ştiinţa este raţiunea conducătoare, avînd 
o anume dispoziţie, aşa cum pumnul este mîna avînd 
o anume dispoziţie, iar raţiunea conducătoare este 
corp... Acestea diferă şi în compunere, întrucît ade- 
văratul este ceva simplu, ca spre ex. «eu conversez», 
pe cînd ad. se compune din cunoaşterea mai multor 

lucruri adevărate. În potentá, deoarece ad. aparţine 
ştiinţei, pe cînd adevăratul nu în toate privintele." 

De accea se spune că ad. există numai la înţelept, pe 
cînd adevăratul se poate găsi şi la cel prost. Căci este 
cu putinţă ca prostul să spună ceva «adevărat» (cf. şi 
S. V. F., II, 132). Dar "adevăratul" este contradictoriu 
în sine, ceea ce înseamnă că şi ad. conţinut, de îndată 
ce stă "ca sistemul cunoaşterii lucrurilor adevărate”. 
De aici, în replică sceptică, şi imposibilitatea logică a 
ad. Mai întîi pentru a demonstra că există ceva ade- 
vărat, "dogmaticii" pornesc de la ceva presupus a fi 
adevărat (principiile în demonstraţie, spunea încă 
Arist., în An. pr., 1, 10, 76a, sînt nedemonstrabile). Dar 
nu avem de unde şti că presupozitia este adevărată. 
Trebuind, în urmare, s-o demonstrăm, regresăm astfel 
la infinit, ceea ce este tot una cu a admite "că e imposi- 
bil să cunoşti că există ceva adevărat”. Mai departe, se 
spune despre ceea ce este "mai general dintre toate” că 
este sau adevărat sau fals, sau nici adevărat nici fals 
sau şi fals şi adevărat. Dacă propoziţia "toate ani- 
malele sînt insufletite", este adevărată, "orice animal 
individual este însufleţit”, este adevărată. În condiţia 
în care propoziţia generală este falsă, rezultă ca "toate 
sînt false”. Deci şi această propoziţie trebuie să fie 
falsă, dar ea afirmînd ceea ce afirmă este adevărată. 
Atunci nu au cum să fie toate neadevărate. 

Apoi, dacă "lucrul" este şi adevărat şi fals, decurge 
că fiecare este deopotrivă într-un fel şi în altul, de unde 
"se conclude că nimic nu e adevărat prin natura sa". În 
fine, ceea ce nu este nici adevărat nici fals, nu are cum 
să fie decît dincolo de o determinatie sau de alta. Din 

această cauză, "va fi non-evident dacă ad. este". Cum 
nu se poate delibera dacă o propoziţie este adevărată 
sau falsă, cade din sens şi criteriul de distincţie şi 
stabilire (II, 87 şi urm.). Dogmaticii nu au nici o îndo- 
ială în privinţa valorii operaţionale şi a posibilităţii 
logice a criteriului (vd. art. Asentiment) pentru că ad- 
mit ad., "dar, dacă nu există nimic adevărat, iar cri- 
teriul pare a folosi pentru judecarea adevăratului, 
atunci criteriul este fără de folos şi zadarnic, chiar dacă 
ne-am învoi, printr-o concesie, că posedă o anume 
realitate substanţială” (II, 94). Cu înţelesuri distincte 
după cum luăm în seamă "acțiunea" şi ad., în funcţie 
de acestea criteriul are sau nu valoare. În limite prac- 
tice este operaţional, dar pus numai în termen de 
reprezentare. Căci, îndreptîndu-ne atenţia către cele ce 
ne apar în şi prin acestea, "vom putea trăi fără opinii 
în ceea ce priveşte cîrmuirea vieţii noastre, deoarece 
nu putem rămîne cu totul inactivi” (I, 22-23). "General" 
(ca măsură a înţelegerii, în care sens lucrul semnificat 
şi organele naturale sînt numite criterii, ca spre ex. 
"văzul”) , "particular" ("orice măsură artificială pentru 
înţelegere ca rigla şi compasul”) şi "special" ("orice 
măsură artificială de înţelegere a unui lucru non-evi- 
dent"), criteriul este admisibil în primele două spete, 
dar cu rezerve în cea de a treia, reductibilă, de fapt, la 
"măsurile logice” sau la "criteriul logic”. i 

Luat şi acesta, la rîndul lui, în trei sensuri, în acela 
al agentului, în acela al instrumentului şi în acela al 
modelului, se diferenţiază specific, dar, în acelaşi 
cîmp, al. non-operaţionalităţii. După agent, (omul), 
criteriul este inapt, dată fiind diversitatea percepţiilor 

şi judecăților în funcţie de modul său de a fi generic şi 
individual. După instrument, după senzaţii şi rațiune, 
criteriul de asemenea este inoperant, de îndată ce 
simţurile se deosebesc între ele şi fiecare percepe dis- 
tinct în funcţie de varii factori, ca şi înţelegerea, de 
altfel. În sfîrşit, după model (obiectul judecății): de 
unde şi cum intelectul poate şti că reprezentările (per- 
ceptive) ale lucrurilor se potrivesc acestora? (vd. şi art. 
Tropi). În urmare, criteriul nu are nici sens, nici valoare 
operaţională. Critica sceptică, nihilistă, atrage, totuşi, 
criticist, luarea aminte asupra dificultăţilor de concep- 
tualizare a ad., adevăratului şi criteriului de validare. 
Poate că Sext. Empir. şi, în genere, scepticii "ignoră 
orbeste" (Kneale, 49, p. 158) multe distincţii stoice şi 
chiar dacă opoziţia se fixează, adesea, abstract, poziţia 
lor rămîne constructivă, paradoxal, tocmai prin de- 
constructivismului critic (Pentru criteriu, vd. şi art. 
Probabil). 


AER (Añp) 

Atmosfera care înconjoară pămîntul, abur, ceaţă, 
ceea ce se respiră, unul din cele patru elemente cosmo- 
logice. Etimologia platonică, deşi privită cu rezerve, 
este mereu seducătoare şi sugestivă: "cît priveşte aerul 
(Añp)..., sá fi fost el numit astfel pentru că ridică 
(Geipepe 1) lucrurile de la pămînt sau, poate, deoarece 
curge într-una (dei-0eT) sau pentru că vîntul se iscă 
din curgerea lui? De fapt, poeţii numesc á4ñtoa suflă- 
rile vîntului. Poate că &nT6ppovv-ceea ce e ca dintr-o 
răsuflare - e ca şi cum cineva ar spune 1vevua 
T6ppowv - ceea ce este suflat (Crat., 410b-c). La Homer, 

în deosebire de aiOÑp (vd. Eter), a. este nume pentru 
partea mai obscură, cetoasá, umedă a atmosferei 
(epeBevvi &ńp - ceaţă întunecată, în Il,. V, 684). De 
aceea, peste tot unde apare, în epopei, este pus "să 
ascundă lucrurile” pămînteşti sau Olimpul. Cu multe 
sensuri (numai în aceste limite), a. la Hom. nu are în 
schimb altele: el nu numeşte "materia" respirației ("se 
credea că omul respiră TVOLĂ, ceva înrudit cu vîntul”, 
"nici elementul transparent”, aşa zicînd, în stare pură, 
cum, de pildă, wp desemnează apa şi np, focul; 
(Frenkian, 24, p. 27, 36, 28). În formă încă mitică, a. este 
individualizat în teocosmogonia lui Epimenides (s.v.) 
în care, alături de Noapte, capătă valoare, prin an- 
ticipatie, de principiu: "Ep. postulează două elemente 
primordiale, Aerul şi Noaptea" (Damascius, De prin- 
cipiis, 124,1, 320, 17); "În versurile atribuite lui Ep., din 
Aer şi Noapte (EE "Aépoc Kai NvkT6G) s-au alcătuit 
toate” (Philodem, De pietate, 47a). 2. Ca principiu, 
însă, a. este instituit abia de Anaximenes (s.v.) şi recon- 
firmat de Diogenes din Apollonia (s. v.). "Substrat unic şi 
infinit”, la primul, la celălat, a. pare să fi fost şi ordinea 
sau inteligenţa lumii şi, în acest sens, tot una cu zeul 
(a., "îmi pare una a fi zeu" - Be0c SokeT eîvar...; fr. 5, 
în Simpl., Phys., 152, 22). 

Tot ca principiu, numai că alături de foc, apă şi 
pămînt, este recunoscut şi de Emp. (dacă, şi în ce 
măsură, agrigentinul are în vedere aerul şi nu eterul; 
vd. art. Empedocles; Eter), în timp ce în stoicism (s.v.) stă 
mai degrabă ca principiu-element. Această funcţie şi 
acest statut îi fuseseră identificate încă de Anaximan- 
dros (s.v.) prin aşezarea lui, alături de celelalte trei 

elemente, în natura apeiron-ului. Ca focul, apa şi pă- 
mîntul, intransformabil (Anax.,. "nu face naşterea de- 
pendentă de transformarea elementului”, Theophrast, 
fr. 2, în Simpl., 24, 13), tot ca ele este determinat şi 
limitat. Deosebit de apeiron (s.v.) prin acestea, el îi 
seamănă însă prin eternitate, nenăscîndu-se şi nepie- 
rind. Datorită dublului său regim, fiind şi nefiind în 
identitate cu principiul, a., (ca toate celelalte), este în 
măsură să medieze între indeterminat şi ilimitat, unic 
şi etern şi determinat, limitat, multiplu, trecător. 
Dubla deschidere, către apeiron şi lucruri, îi conferă 
un rol în care este menţinut mai tot timpul în gindirca 
greacă a secolelor următoare (cu excepţiile semnalate). 
"Moarte a focului”, în "drumul în jos”, mijloceşte între 
principiu şi apă ("moartea" sa), iar în celalalt drum, 
între apă şi foc (vd. art. Foc, Heraclit). Ca "element", dar 
într-o poziţie şi denumire mai aparte, este menţinut şi 
de Philolaos (s.v.). Zicîndu-i Dionysos, cel "ce oblă- 
duieşte geneza umedă şi caldă”, deci punîndu-l în 
analogie, dacă nu în identitate cu un zeu (asemenea 
lui Diog. şi lui Emp., care însă opta pentru Hera), Ph., 
ca pe toate celelalte, raporta şi aerul, ca pe o realitate 
secundă, la "monada unică" ("Domnia lui Zeus" din 
care, presupunea el, se trăgeau toate, Proclos, In Eu- 
clidem, 180, 8, A, 14). Cu mult mai interesantă la Ph., 
este punerea acrului în corespondenţă cu unul dintre 
cele cinci corpuri geometrice (solide), anume cu octae- 
drul. Nu era atît vorba de punerea unui element (în 
genere a tuturora, căci focul era raportat la piramida- 
tetraedru, apa la eicomedru, pămîntul la cub) într-o 
structură, cît de facilitarea prinderii transformărilor 


58 


sale (şi nu numai ale sale) într-o ecuaţie. Preluată şi 
dezvoltată de Plat., sugestia se desăvîrşeşte numai în 
dialogul de batrineţe, Timaios. Cînd va fi făcut "cor- 
pul" lumii, demiurgul va fi pus în acesta mai întîi 
focul, ca sá se poată vedea, şi pămîntul, spre a fi 
tangibil. 

Cum însă focul şi pămîntul, "nu aveau cum să se 
combine convenabil”, fără mediatori, în continuare, 
demiurgul, "a pus aerul şi apa între foc şi pămînt”, 
făcînd ca aerul sá mijlocească între foc şi apă, apa între 
aer şi pămînt, deci amîndouă între elementele extremă 
(Tim., 31b-33a). Ca Ph. văzînd în octaedru "elementul" 
aer, Plat. imaginează seria unor transformări, aşa 
zicînd, more arithmetico: "fragmentele care vin din 
disoluția sa pot sá treacă în două părţi de foc. Şi invers: 
cînd o infimă cantitate de foc învăluită într-o masă de 
aer, de apă sau de pămînt... este îmbucătăţită, două 
părţi de focse combină într-una de aer şi cînd aerul este 
învins... doi corpusculi de aer plus încă o jumătate se 
condensează într-un corpuscul de apă" (ibid., 56d). 
Pentru explicitare, combinatoria completă aşa cum a 
fost ea reconstituită într-un comentariu la Tim. (Mar- 
tin, 51, p. 259): "separind cele 20 de baze triunghiulare 
ale unui icosaedru regulat, pentru că 20 =8 x 2 + 4, se 
va ajunge la două octaedre şi o piramidă, ceea ce 
înseamnă că un corpuscul de apă poate să dea două 
de aer şi unul de foc. La fel, pentru că 8=4x2, într-un 
octaedru se află bazele a două piramide, adică un 
corpuscul de aer poate da două de foc. Şi reciproc: 
4x2=8; deci, două părţi de foc pot să se reunească 
într-un corpuscul de aer. lar întrucît 8x2+8/2=20, doi 

corpusculi de aer, divizați în baza lor, pot să se reu- 
nească într-un corpuscul de apă" (Aceeaşi "aritmetică" 
este valabilă pentru apă şi foc; nu însă şi pentru pă- 
mint; vd., s.v.). Minus descrierea după model arit- 
metic, aerul este menţinut în aceeaşi poziţie şi funcţie 
şi de către Aristotel. Mai uşor ca apa, nu însă şi ca 
focul,-oricum, avînd greutate (în deosebire de cter), el 
s-ar mişca de jos în sus şi dinspre centru către margini 
(De caelo, I, 3, 269b-27a). Cald şi umed, el mediazá 
între foc (uscat şi cald) şi apă (umedă şi rece). Instituit 
în principiu (nume al acestuia) de Anaxim. şi Diog., ca 
atare, nu se menţine în "durată lungă”. De altminteri, 
asemenea tuturor celorlalte "elemente". Pe măsura de- 
venirii filosofiei şi ca limbaj propriu, ca supleant pen- 
tru fiinţa în sine, aerul funcţionează din ce în ce mai 
puţin. Pentru că nu este sigur dacă Emp. va fi admis 
ca un element în tetradă eterul dar nu aerul, poate că 
"istoria" lui filosofică se încheiase cu Diog. Ce-i drept, 
în tradiţia lui Anaxim. încă (şi a discipolului său), 
aveau să se înscrie şi hipocraticii, cel puţin pe cît atestă 
tratatele Despre vînturi şi Despre aer, apă şi locuri (în 
Despre regim, "principiul" nu mai este aerul ci, în 
egală măsură, focul şi apa). Se şi prezumă, în acest 
sens: "gindirea lui Anaxim. şi Diog. a inspirat teoriile 
medicale ale tratatului hippocratic Despre vînturi sau 
Sufluri (Ilepi OvX6v) şi, poate, i-a inspirat lui Diocles 
din Carystos, medic din şcoala siciliană, teoria 
pneumei" (Buffiere, 13,bis, p. 74). Dar, prea strîns le- 
gatá de context (ceea ce era si firesc), resemnificarea 
hippocraticá este, orice s-ar spune, prea putin filo- 
soficá sau nu de interes major pentru filosofie. Ultima 

mare readucere a elementului a. în prim plan (sau 
aproape) este cea înfăptuită de stoici, dar nu în con- 
diţie de principiu. Adevărat că, fie şi ca element, intră 
în alcătuirea "principiului activ”, a pneumei (foc si aer), 
iar că, în maniera alegorizantă va fi fost asociat Herei. 
Cum era şi firesc, după "experiențe" cruciale (pla- 
tonică, aristotelică) revenirea la cosmologismul iniţial 
nu mai era posibilă fără un enorm risc de inactualitate. 
Hrysippss (s.v.), de aceea, în Despre mişcare, Despre 
natură, fie şi uşor, îl pune în termeni cu semnificaţie 
mai accentuat fizică. Asemenea focului, fiind uşor, a. 
urcă, apa însă coboară. Astfel că, "a. se rataşează focu- 
lui şi apa pămîntului”. Este "in mod natural obscur şi 
rece”. Dar în Despre proprietăţile active îşi schimbă 
ideea, observă Plutarh, zicînd că "proprietăţile active 
nu sînt altceva decît substanţe aeriene”, care şi "menţin 
corpurile”. Căci "dacă fiecare corp” are o calitate domi- 
nantă, "cauza stă în aer care i-o menţine...” (Plut., 
Despre contradicţiile stoicilor, XLII, XLIII.). Poate să 
fie vorba de o revenire la teoria principiului activ. 


AFAZIE (aqacía) 


Neputinţă de a vorbi (prin extindere, de a afirma, 
de a decide), de la pác1c (vorbă, afirmaţie, decizie) şi 
a/a privativ, stupoare, mut de uimire (Eurip., 
Hellena, 549; Iphig. in Aulis, 837); a reduce pe cineva 
la tăcere -€16 &paciav tiva EuBăAAewv, Plat., Phileb., 
21d). În limbajul şcolii sceptice, la Timon, a nu afirma 
nimic, ca urmare a faptului că nu se poate delibera 
(Aristocles peripat. în Euscb., Praep. ev., XIV, 18, 2); 
abţinere, în acest sens: "noi socotim abtinerea de la 

vreo afirmaţie (apacía) nu ca fiind în raport cu natura 
lucrurilor”, ca şi cum acestea ar determina-o, ci numai 
întrucît sînt "obiect de cercetare” (Sext. Empir. P. H., I, 
192). Ca suspendare a judecății (s.v.), mijloc de do- 
bîndire a ataraxiei (s.v.). Cu semnificaţie medicală, de 
mai tîrziu (ca pierdere a funcţiei de vorbire) nu are 
comun decît etimonul. 


AFECT (n4&8oc) 


lat., affectus (affectus animi - starea sufletului; Cic.); 
rom., patima, afectus: "Patima, care Latinii o cheamă 
afectus”, (Micu, Inv. metaf., X, 232). Probá, trăire, 
experienţă: TÁ yà náðn - ce am trăit eu însumi 
(Plat., Phaid., 96a); eveniment, împrejurare: TA 
&vepontio ráBea - întîmplările (pătimirile) omului 
(omeneşti) la Herod., V, 4; modificări ("pátimiri") ale 
lucrurilor: Tà nepi TOV oùpavóv TE Kai Tv yiv 
nn - ce pátimeste cerul şi pămîntul (Plat., Phaid., 93 
c; "însuşire ce se poate schimba, cum e, de pildă, albul 
şi negrul, dulcele şi amarul", "procesele reale şi schim- 
bările survenite deja în aceste însuşiri”, "schimbările şi 
mişcările vătămătoare..., pagubele supărătoare”, "in- 
suşirile” (1G48N) numerelor (Arist., Metaph., V, 21, 
1022 b 15-20; I, 5, 986 a 17). Prin extindere, specie a 
calităţii (s.v.) "o a treia specie a acestei categorii sînt 
calităţile pasive şi afectele”. Dacă frigul şi căldura sînt 
"calităţi pasive”, pentru că lucrurile care le primesc nu 
sînt afectate, dar altfel sînt active, afectînd simţurile 
noastre, albul şi negrul, culorile în genere, "sînt rezul- 


tatul unei afecţiuni”. "Cînd cineva.se ruşinează, se 
înroşeşte; cînd se sperie, devine palid...”. Dar nu sînt 

în această condiţie non-restrictiv, căci ele pot să fie şi 
calităţi "dacă decurg din constituţia naturală”. 

De aceea, calităţile rezultate cauzalsînt mai degrabă 
afecte (afecțiuni). Acestea de altminteri şi provin "din 
cauze uşor de înlăturat” (Categ., 8, 9a, 27-10a, 13). 
Sensul cel mai tare este însă în ordine psihologică. În 
strînsă legătură cu "materia naturală a vieţuitoarelor”, 
a. dezlănţuie "afecţiuni puternice” de tip psiho-so- 
matic (mînia, teama, mila, blindetea, "ba chiar si 
bucuria şi iubirea, precum şi ura"). Totuşi, a., ca po- 
tentialitate, în raport cu afecțiunea (náåðnpa) corporală 
nu este strict determinant: la modificări sufleteşti pu- 
ternice corpul răspunde uneori slab, şi invers. Origi- 
nate în suflet, afectele ("dorinta, mînia, teama, 
îndrăzneala, invidia, bucuria, prietenia, ura, regretul, 
emulaţia, mila şi, în general, toate cele cărora le ur- 
mează plăcerea sau durerea”) şi, totodată, cu reflexe în 
corporal, ele ţin de starea noastră naturală. De aceea, 
moral, "nu după ele sîntem judecaţi drept buni sau răi, 
ci după virtuţi şi vicii” (De an., 403b, 19; 403a, 5-1 25; 
Eth. Nic., IL, 1105b, 25-30). Calitative şi/sau acciden- 
tale toate acestea, o altă speţă care numeşte în ordinea 
a ceea ce îi este, "propriu numai sufletului”, subîntinde 
a. în (prin) sine (Ka6' arbTó). În discuţie intră intelectul 
pasiv / afectabil (6 naðntıkóç vo) care, în deose- 
bire de cel activ "neafectabil şi neamestecat", "poate sá 
devină toate" (De An., I, 403a, 3, III, 403a, 5-20, vd. şi 
art. Intelect). 

Peste cîteva secole, Plotin (s.v.), în direcţie platonică 
dar mai cu seamă aristotelică, avea să accentueze 
sugestiv motivul autonomiei sufletului în determi- 

narea pasiunilor-emotiilor. Întrucît "subordonează 
corpul”, sufletul face ca ruşinea, teama, durerea, con- 
cupiscenta, bucuria, să-şi aibă "principiul" în sine. 
Bunăoară, "în teamă, paliditatea se produce în corp 
cînd sîngele se concentrează în părţile inferioare”. 
Principiul, în consecinţă, stînd "în stare latentă în su- 
flet", determină modificări somatice, semnalate per- 
ceptiv (Enn., III, 6, 3). Revenind însă la expunerea 
istorică, în înţeles preponderent psihologic la Arist., 
ulterior, a. capătă tot mai mult semnificaţie morală 
sau, mai exact, o funcţionalitate criteriologică. Alături 
de senzaţii, anticipaţii, criterii ale adevărului (Diog. 
Laert., X, 31), afectele sînt operaţionale, din acest punct 
de vedere, în cîmp moral. Luînd plăcerea "ca punct de 
plecare al fiecărei alegeri şi al fiecărei aversiuni” şi 
introducîndu-ne la ea, apreciem "orice bun cu ajutorul 
afectelor noastre luate drept criteriu” - (06 Kavóv T 
ne nav à&yaðóv *pivovrec (Epicur, Scris. către 
Menoiceus, în Diog. Laert., X, 129). Aceasta în sensul 
că, stări ale sufletului, ca plăcerea şi contrariul ei, 
durerea, afectele sînt în măsură sá ne determine ale- 
gerea. Centraţi în plăcere ("avem nevoie de pl. cînd din 
absenţa ei simţim durere”, "dar cînd nu simţim durere, 
nu mai simţim nevoia pl."), cu ea ca "punct de plecare”, 
apreciem ce e bun şi rău, alegem între acestea după 
cum simţim (adică, după cum sîntem afectaţi). 

Aşa se face că nici chiar orice plăcere nu poate fi 
socotită ca bună: "nu trebuie să alegem orice fel de pl. 
ar fi, ci adesca renuntám la multe pl. cînd din ele 
decurge o neplăcere mai mare pentru noi. Şi de multe 
ori considerăm multe suferinţe preferabile plăcerilor, 

dacă suportarea timp îndelungat a unor chinuri ne 
aduce, ca urmare, o pl. mai mare" (ibid., vd. şi art. 
Plăcere). Cu stoicii a. (pasiunea) trece în termen pre- 
dominant negativ, întrucîtva ca, mai înainte, la cinici. 
"O mişcare nerationalá şi contra firii a sufletului - € 
Gkoyoc Kad napà PO yoxs KivnGIG - sau un 
impuls ce creşte în mod exagerat”, după Zenon, o 
judecată eronată, dupa Hrysippos, oricum, a. (pasi- 
unea) trimite la rațiune, dar la una pervertitá prin 
eroare. Tot Zenon ar fi spus că "din falsitate rezultă 
perversiunea care se întinde şi asupra minţii, iar din 
această perversiune se nasc multe pasiuni, care sînt tot 
atîtea cauze de tulburare”. Cu patru genuri: durerea, 
frica, pofta şi plăcerea (cf. Zenon şi Hecaton), se diver- 
sifică încă mai mult la nivelul speciilor, după cum 
urmează: durerea (ATM), o stringere nerationalá a 
"sufletului", presupune: mila (EAeog), invidia 
(86voc), rivalitatea (Aoc), gelozia (Cnioturía,, 
tulburarea (%x80c), supărarea (¿vóxAnotc), îndure- 
rarea (G&vio), supliciul (65Vvn) şi prăbuşirea 
(6Vyxvo1G); frica (P6Boc), "o aşteptare a răului”, cu: 
teroarea (6eTua), şovăiala (Ókvoc), ruşinea (aioXVvn), 
groaza (ÉxmiAnélc), panica (OópuBoc) şi anxietatea 
(&yovia), dorinţa (émBvuia); "o poftă neraţională” cu 
lipsa (onávıç), ura (Toog), părtinirea ((prAovekia), 
mînia (öpyń), iubirea (Epoc), pica (um vic) şi ciuda 
(8vu66) şi, în fine, plăcerea (nS0vñ), o exaltare iratio- 
nalá, cu încîntarea (xkñAno1c), bucuria de răul altuia 
(Enuxoupekakia), desfătarea (TÉPy1C), bucuria vio- 
lentă (ÓLGxVvO1C). 

Dar stoicii admit şi afecte bune (evn&Berou) bucuria 
(apă), opusă plăcerii, "o exaltare justificată de 
rațiune", cu speciile: desfătarea (TEpy1G), veselia 
(Eedepocúvn) şi buna dispoziţie (evBvuia), prudenta, 
opusă fricii "o evitare bazată pe rațiune", (evAG&PBea) 
cu pudoarca (ai56&6) şi modestia (&yveía) şi voinţa 
(BovAno1c), opusă poftei, "o dorinţă raţională”, cu 
bunăvoința (eÚvo1a), amabilitatea (evuEvera), respec- 
tul (Go racuóc) şi afecțiunea (&y&nnoiq). Cunoas- 
terea pasiunilor are scop pragmatic, de îndată ce 
suprimarea celor neraţionale este o condiţie de tot 
necesară a inteleptului: acesta "e lipsit de pasiune, din 
cauză că nu cade în asemenea slăbiciuni” (Diog. Laert., 
VII, 110-117. Să se 'vadă şi art. Apatie). De aici, în 
interpretarea lui Cicero (Tusc., IV, 14) şi definirea 
afectelor ca judecăţi "pentru a se înţelege cît sînt ele de 
vicioase dar şi -cît sînt în puterea noastră”. Cu un 
asemenea concept, este de înţeles predilectia stoicilor 
pentru analitica pasiunilor. De altfel, mai toţi le vor fi 
consacrat cîte o scriere sau mai multe: Zenon, Herillos, 
Sphairos, (Despre pasiuni), Dionysios (Despre 
plăcere), Cleanthes (Despre invidie, Despre plăcere), 
Hrysippos (Dovezi că plăcerea nu-i scopul suprem, 
Dovezi că plăcerea nu-i un bine). Înțeleptul stoic însă, 
în măsura în care îşi stăpîneşte impulsurile prin ra- 
tiune, păstrează în sine răul şi "de aceea se tulbură mai 
mult decît cel lipsit de înţelepciune, care nu mai are de 
suportat acea pasiune” (Sext. Empir., P. H., III, 276- 
277). În consecinţă, starea de ataraxie se obţine prin 
suspendarea oricărei judecăţi, reducîndu-ne la 

"metriopatie”, ca "menţinere în măsura pasivităţii 
noastre naturale" (Robin, 71, p. 383-384). 

Eliminate prin nedeliberare, paradoxal, ele nu au a 
fi tot astfel şi în ordinea pragmatică: "noi, scepticii,... 
ascultăm, de legi, de obiceiuri şi de pasiunile fireşti, 
trăim, fără să ne facem opinii” (Sext. Empir., op. cit. I, 
231). 


AGRIPPAS (Aypinnac) 


Filosof sceptic, (sec. 1), foarte puţin cunoscut, deşi, 
cu "adepţii lui”, ar fi adăugat "alte cinci moduri (tropi, 
s.v.) care rezultă: din deosebirea părerilor, din de- 
ductia la infinit, din relaţia, din ipoteza nefondată şi 
din deductia în cerc vicios" (Diog. Laert., IX, 88). Sext. 
Empir. nu-l nominalizează cînd vorbeşte despre "cele 
cinci moduri” de suspendare a judecății şi le atribuie 
"scepticilor noi" (P. H., I, 164). Probabil că, în această 
categorie, îl includea şi pe A. Va fi formulat el sau alţii 
cele cinci argumente, oricum, acestea "marchează un 
veritabil progres" (Brochard, 10, p. 300). l 


AINESIDEMOS (A1veoiSnuoc) din Cnossos 
(sec. I. ante, către sfirşit) 


Fondatorul aşa numitului scepticism nou (vd. scep- 
ticismul), autor al mai multor cărţi, toate pierdute. 
Diog. Laert. IX, 116 ne transmite doar titlul uneia, care 
va fi fost, poate, cea mai importantă: Expuneri pyrrho- 
niene (ITMuppóveror Aóyo1). Preocupat de delimitarea 
de probabilism (s.v.) a scepticismului ar fi înfăptuit 
prima sistematizare a acestuia, dîndu-i "forma demnă 
ce se potriveşte filosofiei” (Hegel, 39, p. 103). În con- 

secintá, s-ar fi angajat în construcţia unui scepticism 
pur. Pentru aceasta, relatează Sext. Empir. (P. H., 1, 222 
sqq), A. şi discipolii săi au crezut necesar mai întîi, să 
se delimiteze de platonism care, prin probabilismul 
academic, putuse fi luat ca scepticism, chiar dacă par- 
tial. Or, "pînă şi atunci cînd exprimă unele lucruri 
după formula scepticá..., Platon nu va fi considerat 
pentru acest motiv sceptic”. În al doilea rînd, au să- 
vîrşit delimitarea şi faţă de probabilism: "academicii 
spun că un lucru e bun sau rău...., avînd convingerea 
că este probabil că ceea ce declară ei ca fiind bun există, 
mai curînd decît contrariul; şi despre lucrul rău susţin 
tot asa", pe cînd scepticii puri consideră "că un lucru e 
bun sau rău" fără să-şi închipuie ceea ce pretind "că 
este ca fiind de natură să producă opinii...". 
Delimitarea de platonism şi de probabilism (pentru 
a nu mai vorbi de filosofiile socotite din capul locului 
dogmatice) nu era însă operaţiune menită să singulari- 
zeze scepticismul, în absolut, rupîndu-l de tradiţie. A. 
şi discipolii săi, de aceea, au socotit că scepticismul 
evocă heraclitismul: "şcoala sceptică este drumul care 
duce spre filosofia heracliteaná". Ceea ce, previne 
Sext. Empir. (id., I, 210, sqq), trebuie luat cu prudenţă, 
pentru că, totuşi, Heraclit ar fi fost mai degrabă filosof 
dogmatic. Fiind, prin aceasta, în contradicţie cu scep- 
ticismul, "este semnul prostiei susţinerea că şcoala 
sceptică ar fi o cale spre filosofia heracliteaná". În 
dezacord cu A. şi discipolii săi, Sext. Empir. mai este 
şi în definirea timpului. Unii "au susţinut că timpul 
este corporal: aşa au fost A. şi discipolii săi;... alţii au 
afirmat incorporabilitatea sa...” (stoicii). Cum, totuşi, 

timpul nu poate fi, din perspectiva unor filosofii dog- 
matice, decît "una din două: corporal sau incorporal", 
de ce o prezumție ar fi adevărată iar alta falsă, cînd au 
egală greutate, "datorită încurcăturii ce o prilejuiesc 
criteriul şi proba"? Astfel încît "nu vom putea face nici 
o afirmaţie întemeiată cu privire la timp" (id., III, 138 
sqq). Mai în acord cu A., Sext. este în formularea de 
către acela a opt moduri prin care el credea "că poate 
dovedi că orice explicaţie cauzală a dogmaticilor este 
eronată" (id., I, 180). Pe cele zece, de suspendare gene- 
rală a judecății (vd. Tropi) pare să le admită a aparţine 
tradiţiei pyrrhoniene. 

Aşadar, prin reacţie la dogmatism (ca instituire a 
opiniei proprii în criteriu de adevăr şi, în cele din 
urmă, şi de realitate, pentru că aceasta era presupusă 
a fi după cum era percepută, iar nu după cum este), A. 
formula cele opt moduri sau mai curînd respingeri, în 
principiu, cu indreptátire. Numai că, el însuşi cădea 
sub incidenţa propriei critici, absolutizîndu-şi opinia 
(suspendarea judecății cu privire la raportul cauzal). 
În consecinţă, de la perceperea unor grave dificultăţi 
ale ctiologiilor tradiţionale, el inducea la imposibili- 
tatea, de principiu, a unei etiologii. Aşa cum ni s-au 
transmis prin Sext. (id., I, 180 sqq), cele opt moduri 
dau indeajuns de bine seamá de ambivalenta lor: 1. in 
aplicaţia cauzală, genul este de domeniul nonaparen- 
tului şi deci nu este confirmat de senzaţii; 2. deşi unui 
efect ar trebui să i se atribuie mai multe cauze, de 
regulă, se optează, de fiecare dată, pentru una singură; 
3. lucrurile sînt produse şi se succed într-o ordine 
anume, pe care însă etiologii o ignoră; 4. pornind de 

la aparenţă, "cercetătorii cauzei" extind ce este sau li 
se pare valabil în ordinea ei la cele nonaparente, im- 
perceptibile; 5. toţi cei interesaţi de temă dau explicaţii 
cauzale după presupuneri proprii şi nu după "metode 
de demonstraţie" comune; 6. aceiaşi, chiar cînd iau în 
seamă şi alte puncte de vedere, aleg numai pe acelea 
care-i confirmă, ignorînd pe cele diferite sau opuse; 7. 
"adesea", filosofii dogmatici recurg, la ipoteze etiolo- 
gice care sînt în contradicţie nu numai cu "aparențele" 
ori cu ceea ce susţin alţii ci şi cu propriile ipoteze; 8. 
tot "adesea", "dogmaticii" construiesc ipoteze cu privi- 
re le "lucrurile îndoielnice” pornind de la “alte lucruri 
îndoielnice”. Memorabilă, atîta cît tine de o raportare 
metodică, critica lui A. se pierde însă, în cele din urmă, 
într-un nihilism pe care ultimul mare sceptic, Sext., 
într-o analiză similară (vd. Cauză) va încerca să-l evite 
sau, măcar să-l atenueze. Elev al scepticului Hera- 
cleides, A. ar fi avut, la rîndu-i, numeroşi discipoli, 
între care nominalizat este numai Zeuxippos. 


AISCHINES (Aokivnc) 


din (demul) Sphettos, "cetăţean al Atenei” (aprox. 
430-360 ante), foarte ataşat de Socrate: numai Ais. "ştie 
cum să mă cinstească”, ar fi spus acesta (Diog. Laert., 
II, 60); asistă la moartea dascálului (Platon, Phaidon, 
59b). A scris dialoguri, probabil intr-atita de apropiate 
de maniera socratică de a filosofa, încît "unii rău- 
táciosi", mai ales Menedemos din Eretria (s.v.) ar fi spus 
"că cele mai multe (din ele)... erau de fapt dialogurile 
lui Socr., obţinute de el de la Xantippe". Mai puţin 
controversate sînt următoarele şapte: Miltiades, Kal- 

lias, Axiochos, Aspasia, Alkibiades, Telauges şi Rhi- 
non (Diog. Laert., II, 60-61). După H. Dittmar, care a 
strîns fragmentele (Aischines von Sphettos. Unter- 
suchungen und Fragmente, Berlin, 1912), Alkibiades 
era o apologie a lui Socr. (contra lui Polycrates) scrisă 
cam între 394/3 gi 391/90 (p. 159). Privitor la atitudi- 
nea şi la relaţiile sale cu Alk., după Ais., Socr. ar fi spus: 
"cred că în privinţa lui Alk. posed o însuşire hărăzită 
prin bunăvoința zeilor... Anume, datorită afecțiunii 
mele pentru el, mă aflu într-o stare asemănatoare cu a 
menadelor: cînd sînt pătrunse de suflul Zeului 
(Dionysos), atunci, din izvoarele din care alţii abia pot 
scoate apă ele absorb lapte şi miere. Tot astfel, deşi nu 
posed nici o cunoştinţă pe care, împărtăşind-o oa- 
menilor să le fiu util, cred că, dat fiind sentimentul pe 
care-l nutresc pentru Alk., sînt în măsură să-l fac mai 
bun prin simpla apropriere ce-l leagă de mine” (în 
Filos. gr.... II, 1, fr. 27). Axiochos, apoi, un dialog 
despre plăcere, ar fi fost o explicaţie (o apărare) a 
comportamentului lui Alk. (Ditt., p. 163; Diès, I, 17a, 
p. 150), Kallias, despre virtute, opunea acesteia 
(însoţită de austeritate) îmbogățirea, degradantă prin 
utilizarea oricărui mijloc. În Aspasia, (dialog despre 
cea mai celebră femeie a epocii), relatînd prin Socr. o 
discuție dintre protagonistă, Xenofon şi soția acestuia, 
Ais. "platonizează" uşor, dacă nu cumva punctul de 
vedere ar fi fost, mai înainte, al dascălului comun. "Tu, 
i-ar fi spus Asp. soției lui Xen., îți doreşti pe cel mai 
bun dintre bărbaţi, iar tu, Xen., pe cea mai desăvîrşită 
soție. Atta timp cît nu veţi putea fi, tu soția desăvîrşită 
şi tu soţul cel mai bun de pe pămînt, va trebui sá 

regretati veşnic perfecțiunea, în ceea ce priveşte soţul 
şi, respectiv, soţia”. Deşi cu oarecare trecere, în antichi- 
tate, totuşi, în succesiunea socratică a fost aşezat în 
serie secundă: "dintre cei ce l-au urmat (pe Socr.), cei 
mai de seamă au fost: Plat., Xen., şi Anthistenes", iar 
dintre "cei zece de pe lista tradiţională”, "patru sînt mai 
deosebiți”: alături de Phaidon, Eucleides, Aristippos, 
şi Ais. 


ALEXANDROS (AAéE0ovápoc) 


din Aphrodisia (floruit între 198-211), întemeietor 
al şcolii alexandrine de exegeză la Aristotel (supranu- 
mit, exegetul - ¿Enyntñc). Comentează Analiticele 
prime, |, Topica (8 cárti), Meteorologicele, Metafizica 
A-E, Despre simţuri (şi încă: Fizica, Despre suflet, 
Despre naştere şi distrugere, Categorii, Despre inter- 
pretare, Analiticele prime II, Despre cer, dar inter- 
pretările la acestea s-au pierdut). Scrieri personale: 
Despre destin, Despre mixt, Despre suflet, Aporii 
fizice, Probleme morale (ultimele trei cu paternitatea 
încă discutată), poate şi Despre intelect. În metafizică, 
fizică şi logică este mai puţin original, în raport cu 
Aristotel şi post-aristotelicii (în speţă Theophrast) de 
imediată succesiune. Bine şi, se pare, că şi extensiv, 
cunoscute i-au fost operele predecesorilor: "este unul 
din rarii peripateticieni care avea cunoştinţă de opera 
întreagă a maestrului său şi a tradiţiei şcolii” (Michel, 
52, p. 876). Memorabilá, oricum, este predilectia sa 
pentru aporetica aristotelicá (de ex. privitor la mişcare 
ca trecere de la potentialitate la act gi ca act incomplet, 
totodată) ca şi pentru logică, punînd accente necesare 

(“afirmaţia şi negația nu sînt la acelaşi nivel", silogis- 
mele în cele trei figuri sînt raportate la împărţirea 
logicii în apodictică, dialectică şi sofistică, după cum 
urmează: silogismul apoditic este pus în legătură cu 
fig. I, cel dialectic cu cea de a doua şi, în fine, cel 
sofistic, cu ultima; cf. Dumitriu, 18 bis, p. 267). Dar, în 
mod deosebit "celebre" au fost lucrările de psihologie 
ale lui Alex. "datorită calităţii lor, noutátii şi violen- 
telor critici pe care le-a determinat" (Moraux, 52 bis, p. 
XVI). Şi mai exact, aceste lucrări ca interpretări şi 
dezvoltări la "noetica" aristotelicá. Potential (receptiv) 
şi actual (creator, activ) intelectul este altul în fiecare 
specificaţie sau este doar unul, dar în dublă functio- 
nalitate? Oricum, deşi în grade diferite, problema tre- 
cerii de la potenţial la actual rămîne. La Aristotel mai 
degrabă în separație, intelectul pasiv şi cel activ nu sînt 
articulate îndeajuns. Alex. se aplică acestei dificultăţi 
pe care, fie şi partial, o depăşeşte prin introducerea a 
patru distincţii în ordinea nous-ului. Este vorba mai 
întîi de un suflet material (bA+K6G), ca potentialitate, 
în mare, pus în termeni aristotelici. Acestuia i-ar urma 
altul (sau, mai curînd, altă treaptă) ca dispoziţie (Ev 
EEev), întrucîtva analogic intelectului practic aristo- 
telic, care conceptualizează în funcţie de educaţie şi, 
totodată, în vederea ei. Conceptualizînd, intelectul 
deja se constituie ca o realitate structurată, ceea ce 
înseamnă că se poate gîndi pe sine. Ca atare, este în 
act. Dependente de lucrurile lumii, fiind luare de cu- 
noştinţă, celor trei speţe-trepte, le urmează regimul, 
fiind asemenea lor, perisabile. "De aici marele scandal 
al comentatorilor medievali care au vorbit de materia- 

lismul lui Alex." (Michel, 52, p. 875). Totuşi, ca Arist., 
sau oricum în prelungire aristotelică, el mai distinge 
şi un intelect activ (creator), act pur, tot una cu gîndi- 
rea în sine, nemuritor şi divin, venind din afară 
(OúpaBEV). "Doar din afară”, în sens ontologic (Michel, 
52, p. 876), ceca ce inseamnă că "separație în intelectul 
însuşi şi neunit cu materia, el este separat pentru că 
nu este gîndit, iar nu întrucît este venit ca atare de 
altundeva" (De intelectu, 113, 22). Să se vadă şi art. 
Intelect. Apăsînd pe intelect ca dispoziţie, Alex. a părut 
că îl reduce la simpla potentialitate sau, altfel spus, la 
"o aptitudine fără subiect, ceea ce este absurd" 
(Averroes, Despre suflet, 1, III, 169), Or, trebuie să se 
distingă, prevenea tot Averr. şi după el toţi "averro- 
iştii” şi aceasta pînă tîrziu, în filosofia Renaşterii, între 
un intelect pasiv, individual şi perisabil şi altul activ, 
separat (fiind neamestecat cu materia) şi unic, în- 
trucîtva, în sens antropologic, deci ca determinafie a 
genului (cf. Renan, 58 bis, p. 134 şi urm., 354 şi urm.). 
Reţinînd specificatia averroistá, disputa dintre 
"averroişti” şi "alexandrişti” nu pornea, la rigoare, de 
la o opoziţie, ci numai de la o deosebire. Punînd 
intelectul activ în termen de "treaptă" numai, Alex. nu-i 
fixa prea exact regimul, prin aceasta însă, nu-l şi nega. 


ALEXINOS (AAeETvoc) din Elis 


(aprox. 300 ante), discipolul lui Eubulides, (s.v.), 
supranumit Elenxinos, Criticul, "pentru că îi plăcea 
foarte mult controversa”. Ar fi polemizat cu Zenon 
stoicul, cu Ephoros istoricul, în cărţi care s-au pierdut 
(Diog. Laert., II, 109, 110). A încercat, fără succes, sá 

întemeieze o şcoală la Olympia, pe care voia s-o nu- 
mească olympică. Dar din motive extrafilosofice (mîn- 
carea neîndestulătoare şi locul nesănătos, aflăm din 
aceeaşi sursă), elevii l-ar fi părăsit. 


ALKMAN (AAkuáv) din Sardes 


„(aprox. 600 ante), liric spartan care, aşa cum s-a 
descoperit de curînd (în 1957 în papirus-ul Oxyrhyn- 
chus cu nr. 2390), a scris un poem teo-cosmogonic. 
Fragmentele păstrate sînt puţine şi "rupte" unele de 
altele, încît cu greu şi numai aproximativ se poate 
reconstitui, fie şi în linii mari, scenariul. Limbajul este 
mitic, dar cu acea ambiguitate care permite dezlegarea 
principalilor termeni: Mópoc şi TExuoc, de sensul do- 
bîndit prin personificare. Pus în legătură cu Tethys 
(titanidă, fiică a Cerului-Ouranos şi a Pámintului-Gaia 
şi însoţită cu zeul /fluviul Okeanos), mamá a tuturor 
apelor, dar şi apa sărată a mării, marea, Mópoc poate 
fi înţeles atît ca divinitate, cît şi, mai cu seamă, ca 
mijloc pentru a ajunge ceva, plan/scop, cale, albia 
unei ape, bazinul mării, prin extensiune marea însăşi 
(în Od., 12, 259, în Hes., Th. 292). Dacă, între altele, 
aveá şi. aceste sensuri din urmă, rostul şi rolul său ca 
mijloc, plan, în raport cu Tethys pare perfect inteligibil 
şi scenariul cosmogonic coerent. S-ar putea vorbi, ase- 
mănarea "fiind evidentă”, de Tethys ca demiurg şi 
cauză eficientă, de I16poc în termen de cauză formală 
şi de TEKpnoc, în acela de cauză finală (Kirk-Raven, 48, 
p. 48). Fragmentele alkmanice, păstrate într-un con- 
text (comentariu), aristotelizant, nu este exculs să fi 
suferit fie şi o uşoară contaminare, măcar atîta cît 

putea fi posibilă prin citare (operaţiune selectivă şi 
intenfionalá, deci în măsură sá modifice întrucîtva 
sensul a ceea ce este citat). Ce-i drept, Tethys aduce cu 
demiurgul care lucrează, probabil, asupra "începutu- 
lui” («pxñ%), după un plan-nópoç (mitic, ajutată de 
I16p0G), în vederea unui scop: TEKHoG (bornă, de- 
marcafie, linie de demarcaţie, scop, garanţie, indiciu). 
Mópocs însuşi orientind producerea către ceva, numai 
TEKuog este acel ceva în care tendinţa către se opreşte, 
realizîndu-se. Aristotelicizarea este evidentă, dar nu 
cumva, dincolo de aspectul livresc al operaţiunii, se 
poate bănui în intenţia comentatorului anonim identi- 
ficarea în cosmogonia alkmanică a unei "scheme" (pre) 
filosofice? Dacă aşa ar sta lucrurile "lectura" prin Aris- 
totel putea fi echivalentă cu una de tip filosofic, de 
îndată ce principiul întemeiază (functioncazá) mate- 
rial, formal şi "in vederea" a ceva, a întemeiatelor, 
adică ceca ce nu presupune neapărat un finalism; (v.d. 
Cauză). Deşi abia Arist. avea să pună într-o paradigmă 
de interpretare această înţelegere a principiului, ca 
atarc, ea îi premerge şi poate fi identificată în întreaga 
istorie greacă a filosofiei, de mai dinainte sau de după. 
În acest caz, teo-cosmogonia lui Alk., are deja o struc- 
tură filosofică dar tine încă de pre (sau proto) filosofie 
(ca şi cea hesiodicá, de altfel), fiind încă ataşată de 
modalitatea mitică de reconstrucţie a lumii (descrierea 
şi publicarea fragmentelor: D. L. Page, Lyrica Graeca 
Selecta, Oxford, 1968; în ediţii: Kirk-Raven, l, 6, A; A. 
Piatkovski, în Filosof. gr.... 1, 1. Alkman). 

ALKMAION (AAkuaíwv) din Crotona 


(sec. VI-V ante), discipol al lui Pythagoras (s.v.), 
autor al unei cărţi Despre natură, păstrată doar în 
puţine fragmente. Preocupat mai cu seamă "de pro- 
bleme medicale", a scris-o pe măsura ştiinţei sale pre- 
dilecte (Diog. Laert., VIII, 83). De aceea, acorda o 
atenţie specială descrierii omului, cu mijloacele fizi- 
ologiei şi ale psihologiei, dar nu numai, pentru că va 
fi încercat şi o legitimare ontologică a fiinţei noastre: 
"A. defineşte... diferenţa care îl separă pe om de alte 
vieţuitoare", identificînd-o în înţelegere (Theophrast, 
De sensu, 25, în Filos. gr., II, 2; vd. art. om). Contestat 
uneori ca pythagoric (Ritter, p. 304), cel mai adesea e 
admis, în tradiţie hermeneutică aristoteliciană, chiar 
ca primul constructor al tabelei opozifiilor (s.v.), deşi 
într-un mod încă imperfect (Rey, 58bis, p. 274; Rivaud, 
59, p. 47). 


ALKIDAMAS (AAkidópac) din Elaia 


(sec. V-IV ante) sofist din şcoala lui Gorgias. S-a 
remarcat ca orator gi profesor de retoricá. Ar fi scris 
Despre sofişti, Museion, Messeniakos, Întrecerea 
dintre Homer şi Hesiod, Elogiul morţii, Elogiul 
Naissei, Odiseu împotriva trădării lui Palamedes 
(aceasta conservată) care i se mai atribuie, nu este însă 
autentică. În Despre sofişti elogiază oralitatea, de 
partea căreia trece toate şansele de persuasiune, 
luîndu-i-le, în schimb, discursului scris, pregătit deci 
cu minuţie mai dinainte. Oralitatea permite adaptarea 
la situaţii neprevăzute, mobilitatea, urmărirea şi iden- 

tificarea momentului potrivit (Koup6G). De asemenea, 
ea mai relevă talentul oratorului, care nu "este dat în 
natura-physis oricui”, nici "nu ţine de învăţătură”. Cei 
"în stare să ia cuvîntul” par "însufleţiţi” ca de "o cuge- 
tare divină" (2, 3; 4, 9; fr. 16, 17). Ideea că talentul nu e 
aflat "in natura oricui", ci doar în a acelora cărora le-a 
fost dăruit de soartá.ca un har "divin" poate sá semni- 
fice o "nouă ipostază a lui physis", care nu are, deci, 
"caracter general şi egal”. Teza, întîlnită şi în Despre 
legi, scrierea unui sofist necunoscut din epocă, nu- 
anteazá semnificația "naturii", făcînd-o să numească şi 
"natura proprie constituţiei individuale” (Banu, 5, p. 
538). In aceeaşi problemă, a "naturii", în conceptul ei 
şi în raport cu "legea", ar fi definit-o pe prima "ca pe 
ceva comun şi natural, şi chiar atunci cînd (oamenii) 
nu aparţin aceleiaşi comunităţi şi nici nu-i leagă vreo 
înţelegere contractuală” (Arist., Rhet., I, 13, 1373b 6- 
18), evitînd s-o opună, în principiu, "convenției". 
Comune, prin aceasta, "legile naturii” se aplică egal: 
"divinitatea i-a făcut pe toţi ca (oameni) liberi"; pe 
nimeni "natura (pc1c) nu l-a făcut sclav” (B1). Se 
înţelege, deci, că abaterea de la natură este rezultatul 
unei"conventii", în acest caz, nedreaptă, încălcînd 
dreptul natural însuşi. Opunînd púc1c şi v6uoc cînd 
acestea îi păreau a nu se acorda, Alk. se va fi ferit de 
generalizare. "Atenienii au fost fericiţi urmînd legile 
lui Solon, iar spartanii legile lui Lycurg" (B 3), de bună 
seamă că datorită "adevărului" lor, deci potrivirii cu 
"natura". Aici stînd şansa "legii" (convenției), filosofia 
era chemată s-o apere în conceptul ei autentic, res- 
pingînd (sau prevenind) degradarea: "filosofia este în 

privinţa legilor o redută” (B 4), iar înţelepţii, la rîndul 
lor, erau meniţi să conducă: "la Theba, cetatea a cunos- 
cut înflorirea de îndată ce drept conducători au fost 
(instituiţi) filosofii” (B 5). Prin aceasta (sau şi prin 
aceasta) se va fi şi individualizat faţă de unii dintre 
apropiații lui Gorgias (Kallikles, dar poate că nu nu- 
mai el), potrivnici filosofiei. Aceasta, Socrate, "este un 
lucru plăcut dacă te ţii de ea cu măsură în timpul 
tinereţei însă dacă stărui dincolo decît trebuie, ajunge 
o nenorocire pentru oameni”; "filosofii ajung nesti- 
utori de legile care cîrmuiesc cetatea..." (Gor., 484 c-e). 
Sau, ferindu-se însă să generalizeze, Alk., opunea unei 
astfel de filosofii şi unui astfel de filosof, filosofia şi 
filosoful în cetate şi pentru cetate. Nu este exclus sá 
mai fi existat un Alkidamas, autor al unui tratat 
Despre natură, în care, desigur între altele, ar fi trans- 
mis informaţia că Zenon eleatul şi Empedocles vor fi 
fost elevi ai lui Parmenides, "cam în acelaşi timp” şi că 
"pe urmă l-au părăsit..." (Diog. Laert., VIII, 56). 


AMEINIAS (Aperviac) 


dacă era legat "prin comuniunea prieteniei cu Par- 
menides", i-a fost contemporan (sec. V, ante). De altfel, 
presupunînd că aşa vor fi stat lucrurile, mărturia lui 
Diog. Laert., IX, 21 este revelatoare pentru anume 
comunicaţie între pythagorism (A. fiind "un pytha- 
goric") şi eleatism. Aceasta nu neapărat în ordine 
metafizică, ci morală. "De A., nu de Xenophanes" ar fi 
fost îndreptat Parm. "spre viaţa de linişte sufletească 
(hesychia)”. Singura referinţă asupră-i este cea în Diog. 
Laert.; în Catalogul lui lamblichos nu apare ("unele 

nume au fost omise probabil intenţionat, pentru a 
pune în valoare autorii de scrieri bine atestate din 
perioada medie...", Nasta, 53, p. 29). 


AMELIOS (AyéMoc) Gentilianus din Etruria 


sec. III, discipol al lui Plotin (s.v.), după ce trecuse 
prin şcoala stoică a lui Lysimachos. Cînd îl întîlneşte 
Porphyrios, "în al zecelea an al domniei lui Galien", 
deci pe la 264, Am. era de 18 ani pe lîngă Pl. Îi înregis- 
trează lecţiile într-un fel de "note de curs" (Scholii) în 
100 de cărţi, iar în Despre diferenţa dintre opiniile lui 
Plotin şi cele ale lui Numenios (Katà TÁ Sóyuata 
tòv Miotivov npóç TOV Novñvioc) îl apără contra 
detractorilor, mai cu seamă platonicieni, din Atena. 
(Porph., Viaţa lui Plotin). Oferindu-i-o lui Porph. o 
însoţeşte de o scrisoare, de altfel, reprodusă în V. P., 
17. Pentru a-l diminua, chiar oculta pe Pl., elevi ai lui 
Numenios, zicîndu-i "limbut fără de limită”, l-ar fi 
socotit "plagiator" al dascălului lor, nici măcar inteli- 
gent, copiindu-şi "modelul" în ceea ce acesta avea mai 
puţin interesant. "Nici o expunere de ansamblu, nici o 
scrie de extrase” ci, mai degrabă, relatarea "mai vechi- 
lor întreţineri” ale celor doi, cartea apăsa pe deosebirea 
dintre filosofii în cauză, căci 'în timpuri diferite, 
aceştia s-au exprimat diferit cu privire la aceleaşi 
probleme” (Porph., ibid). 


AMMONIOS (Auuwoc) fiul lui Hermeios 


(începutul sec. VI), format în şcoala neoplatonică 
din Atena, a lui Proclos (s.v.); scolarh a celei similare, 

din Alexandria (vd. Neoplatonismul). Dintre elevii săi 
sînt nominalizați Simplicius şi Philopon (s.v.). S-a apli- 
cat cu stáruintá asupra Organon-ul aristotelic, lăsînd 
comentarii la Categorii, la Despre interpretare, la 
Analiticele prime (la acestea din urmă, păstrate par- 
tial) ca şi la Isagoga lui Porphyrios (s.v.), probabil în 
tradiţie orală, redactările putînd fi făcute ceva mai 
tîrziu de cei ce l-au ascultat (cf. C. Noica, 55 bis, p. 222). 
De şcoală, pentru instruirea elevilor, interpretările 
aduc, uşor, cu un model de lectură platonizantă a unor 
texte de altă factură şi, prin ele, a altor filosofii. Căci, 
în prima parte a comentariului la Categ., cu deosebire, 
expunerea se dilată în consideraţii istorico-filosofice şi 
de metodologie (chiar de etică) a hermeneuticii. 
Exegetul trebuie să se supună la obiect şi să aibă o 
"bună judecată”, dacă vrea "sá infátigeze" exact, "gîn- 
dul filosofului” şi "sá cîntărească adevărul”. El nu 
trebuie "să se dăruiască în totul autorului şi doar să-i 
reproducă altfel spusele, ori să se străduiască să i le 
confirme cu orice preț"; datoria lui e "sá supună totul 
la proba criticii”, chiar dacă e vorba de o autoritate, ca 
Arist. (Prolag la cele zece categ., 37a- 37b). Acestea 
fiindu-i exigenţele, nu se poate spune că s-a abătut, 
principial, de la ele, deşi platonizează. Dar orice lec- 
tură este dintr-un orizont de situare. Faţă cu Boethius, 
dintre contemporanii săi, în aceeaşi ordine a exagezei 
la Arist., Amm. este mai puţin sugestiv şi, în con- 
secintá, "pentru istoria gîndirii greceşti şi răsăritene... 
nu prezintă o importanţă comparabilă” (Kneale, 49, p. 
215). Ar fi nedreaptă însă nerecunoasterea acurateţei 
comentariului, a atenţiei la nuanţe, chiar a perceperii 

şi conservării caracterului aporetic al textului, al de- 
ferentei faţă de filosofiile neconvergente crezului său. 
Cînd respinge, o face, poate, concesiv, dar ingáduinta, 
aici cel puţin, dovedeşte o anume comprehensiune: 
"Pe drept”, scepticii ar fi spus că "lucrurile nu sînt 
stabile, ci se mişcă neîncetat, iar spiritul nostru nu se 
poate adapta mişcarii lor...". Însă "spiritele alese”, cum 
"a arătat” Plat., "nu numai că nu rămîn în urma lucru- 
rilor, dar le şi preîntîmpină... şi astfel le pot percepe"...; 
hedoniştii susțineau că "ţinta vieţii e plăcerea, dar nu 
plăcerea aşa cum o înţeleg cei mulţi..., cea sensibilă, ci 
tocmai insensibilitatea totală a sufletului” (35a- 36a). 


AMMONIOS SAKKAS 


(probabil de la CÓKKOc-sac, dar şi țesătură, manta 
grosolaná; prin extindere, purtătorul de saci, O&KKOV, 
Amm. fiind hamal), un "Socrate" al sfirgitului de secol 
II, şi în continuare (ar fi murit în anul 220). Întemeietor 
al şcolii neoplatonice din Alexandria, celebră, mai cu 
seamă, prin "elevi": Plotin (s.v.), Origenes, Herennios. 
N-a scris nimic, dar, fascinant, va fi provocat o conver- 
siune (a lui Plot.) şi o reconfortare filosofică a unui 
creştin (Orig.). Primul după ce a ascultat "celebrităţile 
de pe atunci ale Alexandriei”, descoperind platonis- 
mul prin Amm. ar fi zis: "lată omul pe care îl căutam". 
(Porph., Viaţa lui Plotin, 3). Cel de al doilea, mai 
înainte de orice, va fi fost atras de faptul că Amm., 
"fusese creştin”, deşi, "după ce a început să cugete şi 
să adîncească filosofia, s-a întors curînd spre un stil de 
viaţă mai apropiat de legile cugetării” (Eusebios, Isto- 
ria bisericescă, VI, 19, 7). Plot. şi Orig. se vor fi legat 

"să ţină secrete dogmele pe care Amm. le-a explicat cu 
multă claritate în lecţiile sale". Primul care rupe con- 
venţia este Herenn.; îi urmează, Orig. (Porph., ibid.). 

În detaliu, nu se ştie mai nimic despre învăţăturile lui 
Amm., probabil neoplatonice cu reflexe neopytha- 
gorice, dar şi, totodată, aristotelice, şi stoice, de îndată 
ce, după prezumția lui Puech, nu va fi pus Unul în 
termen de transcedentá. În mai mică măsură, de 
şcoală, învățămîntul lui Amm. ar fi fost mai curînd, un 
îndemn la "viaţa spirituală şi la purificarea sufletului”, 
poate chiar un sistem de tehnici (Bréhier, 8, p. IV). 


ANACHARSIS ('Aváxapo1c) Scitul 


fratele lui Caduidas, regele Sciţiei, cu mamá gre- 
coaică (de aceea "vorbea amîndouă limbile”), nomi- 
nalizat de Dicaiarchos, de Hermip, de Hippobotos 
printre înţelepţii din care "unii aleg pe cei şapte într-un 
fel, alţii în altfel" (Diog. Laert., 1, 101,42). Ar fi venit la 
Atena "cam în timpul olimpiadei a 47-a" (deci între 
592 /1 şi 588/7 ante), câştigînd prietenia lui Solon. 
Reîntors la curtea fratelui său, ar fi fost ucis de acesta, 
bănuindu-l "că vrea să răstoarne orînduielile patriei 
sale scite", înlocuindu-le cu cele de tip grecesc, de care 
se entuziasmase. Parcă spre a se confirma filoelenis- 
mul său, într-o altă variantă, An. ar fi fost omorît "pe 
cînd executa nişte rituri de iniţiere greceşti” (ibid., 
101). I se atribuie cîteva sentente sau, mai curînd, 
răspunsuri (replici) memorabile: "mai bine să ai un 
singur prieten de mare preţ decît mulţi fără valoare”, 
"limba este ceea ce au oamenii în acelaşi timp bun şi 


rău", "viaţa este locul unde oamenii se păcălesc unii pe 

alţii” ş. a. I se atribuie o scrisoare (apocrifă însă) către 
Cresus, regele lidienilor: "am venit, o rege..., în ţara 
grecilor, ca să cunosc obiceiurile şi îndeletnicirile lor. 
Nu caut sá mă-mbogăţesc, ci îmi ajunge sá mă întorc 
în Sciţia ca om mai bun, decît am plecat..." (ibid., 105). 


ANALITICÁ (avoAvTI Ka) 


de la avaAvo - a examina în amănunt, a rezolva o 
problemă; &voAvTriX Oc, analitic; la Aristotel, ca nume 
pentru logică: "mai înainte de a aborda orice ştiinţă 
este necesară cunoaşterea analiticilor” (Metaph., IV, 3, 
1005b-4), dar şi pentru logică în sens mai restrîns, ca 
"ştiinţă demonstrativă” sau apoditică (EMOTNuN 
UNTOSELKTIKN). Aceasta este cercetată de Arist. în Ana- 
litica primă (Despre silogism) şi în Analitica secundă 
(Despre ştiinţă şi demonstraţie). 


ANALOGIE (dvoAoyía) 


proporţie matematică (“zeul a pus apa şi aerul între 
foc şi pămînt şi le-a proportionat pe cît era posibil”; 
"corpul lumii, acordat prin proporţie"; Plat., Tim., 31c, 
32c), corespondent, corespondenţă ("tu atribui aceeaşi 
valoare tuturor oamenilor, cînd ei diferă prin merite, 
dincolo de tot ceca ce corespunde artei voastre geo- 
metrice” (id., Polit., 257 a). 'AvaAoyiCouot: a rationa, 
a presupune prin an. (&v. TÁ YEYOVÓTA NPOC TÁ 
uélA0ovta - a conjectura asupra viitorului prin trecut, 
Plat., Theait., 86), a compara ceva cu altceva (Arist., 
Polit., VI, 6). La început, deci, aşa cum atestă textele 
filosofice înseşi, an. semnifica: proporţie matematică: 

"doi termeni sînt în acelaşi raport între ei, &vă TÓV 
aùtòv Aóyov, apoi &vă Aóyov, de unde &voAoyia. 
Cînd între cei doi termeni era un termen comun, an. se 
numea HEO6TNG" - termen mediu, intermediar, jumá- 
tatea dintre două extreme (Goblot, 32, p. 300). Archytas 
(s.v.) identifica "trei medii proporţionale” în muzică: 
aritmetică, geometrică şi subcontrară sau armonică. 
"Media proportiei este aritmetică, atunci cînd trei ter- 
meni stau între ei în următorul raport excedentar: cu 
cît primul termen depăşeşte pe al doilea, cu atîta îl 
depăşeşte al doilea pe al treilea. Şi în această analogie 
se întîmplă ca raportul termenilor majori să fie mai 
mic, iar raportul termenilor minori să fie mai mare". 
Este geometrică dacă: "primul termen este faţă de al 
doilea ca al doilea faţă de al treilea. Cu acest caz, 
intervalul termenilor majori este egal cu intervalul 
termenilor minori”. Media subcontrară, la rîndul ei, 
"se prezintă astfel: cu a cîta parte din sine primul 
termen îl depăşeşte pe al doilea, cu atîta parte din 
termenul al treilea termenul mediu va depăşi pe al 
treilea. În această an., intervalul termenilor majori este 
mai mare, iar cel al termenilor minori mai mic" (fr. B2). 
În Tim., 35 a, Plat. discută, în principiu, aceleaşi pro- 
porţii, numai că aplicate formării şi structurării lumii 
(Substanţa indivizibilă şi cea divizibilă, amestecîndu- 
se, formează o "a treia specie de substanţă interme- 
diară, la care participă deopotrivă acelaşiul şi altul”. 
După ce s-a înfăptuit, amestecul este divizat în părţi, 
fiecare din acestea avînd "în alcătuire pe primele două 
şi pe cea de a treia”. Celei dintii (luată ca unitate) îi 
urmează a doua, dublă (în corespondenţă aritmetică, 

2), acesteia cea de a treia (3), mai mare ca prima de 3 
ori; cea de a patra (4) este dublă faţă cu secunda, cea 
de a cincea (9), triplă în raport cu cea de a treia, cea de 
a şasea (8) este octuplă faţă cu prima (fixarea acestor 
două poziţii, din urmă, nu are legătură cu ordinea 
aritmetică, că ţinînd de sistemul de corespondențe 
dintre cele două serii puse în proporţie geometrică: 


1248 
3 9 27 


În fine, cea de a şaptea (27) este de 27 de ori mai 
mare ca unitatea. La origine, deci, "un raţionament 
matematic riguros" (Goblot, id.), an., cu timpul, trece 
în condiţie de inferentá probabilă. Încă Aristotel o avea 
în vedere în acest regim: "în cazul în care generalul nu 
are un nume al său, trebuie sá recurgem în acest scop 
la asemănare, căci adeseori nu se observă că am recurs 
la asemănare” / analogie (Resp. sof., 15, 174a). Pro- 
cedeul avea să fie teoretizat mai tîrziu şi de către 
medicii şi filosofii sceptici din "şcoala empiristá" (vd. 
art. Menodotos si Theodas). Stagiritul însă, la vremea lui, 
prevenea şi asupra frecventei utilizări a an. în rationa- 
mentele sofistice (în loc. cit. şi mai departe, 30, 181 
a-b). În sfîrşit, an. mai este şi procedeu în construcţia 
ontologică. Dar pentru deslusirea ei în această funcţie 
este nevoie de o "lectură" prin Thoma, care o defineşte 
mai exact. În limbaj thomist, procedeul (sau teoria) 
poartă numele de analogia fiinţei (an. entis). Există, 
zicea Thoma (Summa theologica, I, q., 4, a3) mai 
multe tipuri de asemănare: a. între realităţi "care par- 
ticipă la aceeaşi formă şi în aceeaşi măsură" (este echi- 

valența, ca între două lucruri la fel de albe faţă cu 
albul); b. între realităţi, "care participă de asemenea la 
aceeaşi formă, nu însă şi în aceeaşi măsură” (asemă- 
narea se numeşte, în acest caz, imperfectă, ca între 
două lucruri dintre care unul e mai alb decît altul în 
raport cu albul) şi c. între două (sau mai multe lucruri) 
care participă la aceeaşi formă dar în planuri diferite. 
(În această nouă situaţie, va fi vorba de agentul non- 
univoc). Atunci cînd avem de a face cu un agent care 
nu aparţine speciei sau genului celor pe care le deter- 
mină (repectiv, tatăl faţă cu fiul, soarele în raport cu 
cele pe care le luminează şi încălzeşte) vom putea 
spune că el este "în manieră analogică”; "aşa cum actul 
de existare este comun tuturor celor ce sînt". În con- 
secintá, pentru că există prin participare la Fiinţa în 
sine (Dumnezeu), toate cele ce există sînt asemănă- 
toare, ca existenţă. An., deci, în acest context, înseamnă 
raport de asemănare şi de dependenţă (secundum ati- 
qualem analogiam). 

Faptul insá este de sugestie anticá, platonicá si aris- 
totelică. Pornind, aşadar, de la o statornicire tîrzie, de 
la cea thomistá, epuratá ín prealabil de tot ceea ce nu 
aparţine ontologiei ci teologiei, invers, vom fi în má- 
sură să desluşim mai exact sensuri ale an. care, altfel, 
puteau să treacă neobservate. Chiar dacă n-o concep- 
tualizează, Plat. (ca de altminteri, nici Arist.) este cel 
dintîi care o aplică, parcă pînă la supralicitare, în 
prima construcţie, de pînă la Rep. VI, dar care şi atrage 
luare aminte asupra limitelor ei în dialogul Parme- 
nides, cînd se foloseşte de argumentul celui de al 
treilea om (vd. Participare). Toate cele ce sînt într-o 

specie sau un gen, presupunea Plat., sînt, ca specie sau 
gen, deci asemănătoare, pentru că participă la un mo- 
del mereu în identitate cu sine prin unicitatea formei. 
Asemănarea lor, deci, vine din faptul că îşi iau exis- 
tenta de la existentul unic în raport cu ele. Procedarea 
analogică nu avea nimic circumstantiat şi, deci, nu era 
lipsită de şansa trecerii sale, în însăşi logica ontologiei. 
Căci, analitic, şi, acest prim demers este de tot necesar, 
avem de a face cu un nivel al existentelor: individuate 
si pasagere si cu altul al universaliilor, mereu ín iden- 
titate cu ele însele. Cele dintii, în urmare, sînt, (ca 
existenţă), şi sînt într-un gen (într-un universal prin 
analogie cu temeiul şi modelul). Cît însă raportarea 
analogică este dusă prea departe şi cele două planuri 
sînt situate pe verticală, în aşa fel încît unul generează 
şi altul este generat, lucrurile se complică. Între altele, 
"argumentul celui de al treilea om” previne asupra 
acestor dificultăţi: dacă "Socrate" şi "Callias" sînt oa- 
meni prin asemănare cu ideea de om, acest plan al 
oamenilor determinaţi şi cel al universalului om, ca să 
fie puse în analogie, nu obligă la un al treilea menit să 
le garanteze similaritatea? i 
Arist. avea să se servească de argumentul încă pla- 
tonic pentru a evita o gravă cădere, aceea în regresi- 
unea la nesfîrşit. În sine, fiinţa ca fiinţă implica deplina 
autarhie, stînd numai ca subiect şi nu într-un subiect. 
Or, dacă ea ca temei, trecea în termen relativ (corelativ) 
îşi pierdea tocmai primatul absolut. Pentru aceasta, 
dar şi pentru a da legitimitate procedării analogice, 
necesară în construcţia ontologică, Arist. face gestul 
hotáritor: imanentizeazá (în raport cu individualele) 


88 


materia şi forma. Astfel că fiinţa în sine care numeric 
este una, dar ca specificaţie în număr de două (ca 
materie şi formă), este şi nu este în individuale sau este 
şi nu este ca temei şi model al lor. Este ca termen prim, 
absolut, şi nu este datorită existenţei unui raport între 
sine şi lucruri în care materia şi forma mijlocesc. Fără 
de mijlocire, analogia ca procedeu de construcţie, este 
compromisă, ceea ce, după "experimentul" platonic 
mai este repetat de Thoma. Separînd abstract cele 
două planuri, acesta nu reactualiza dificultatea încă 
platonică? Prin mediere însă asemănarea devenea per- 
fect operaţională, pentru că, redusă la proporţiile ei 
exacte, ea nu se întorcea în contra a ceea ce trebuia să 
legitimeze. Despre individuale, aşadar, se poate spu- 
ne că sînt în analogie (şi nu în identitate) cu fiinţa în 
sine pentru că sînt materie şi formă. Or, fiinţa este 
materie şi formă numai cît este “privită” dinspre lu- 
cruri şi nu în orizontul ei de inteligibilitate. Înlăuntrul 
acestuia, este una şi mereu aceeaşi, nu într-un fel 
(materie) şi în altul (forma). Numai "dinspre" lucruri 
ca materie şi formă, prin mijlocire, despre fiinţa deter- 
minată, pe scurt, se poate spune că ea este analogă 
fiinţei în sine. 


ANAMNEZĂ (G«vapvno1c) , vd. Reamintire 


ANAXAGORAS (Ava5ay6pac) din Klazomenai 


în Asia Mică (500? - 428/7? ante), elev, mai întîi în 
cetatea natală, al lui Hermotimos, de la care avea să şi 
reţină că "voðs-ul" este "cauză a universului şi a în- 
tregii orînduieli” (Arist., Metaph., I, 3, 984b-15). Apoi 

l-ar fi audiat pe Anaximenes (Diog. Laert., II, 6). Dar 
acesta murise, probabil, mai demult. Anacronismul va 
fi fost posibil, presupunea Burnet (14, p. 290), prin 
interpretarea foarte liberă a unei informaţii theophras- 
tice, A. "s-a asociat filosofiei lui An." (Simpl, Phys., 27, 
2; A 41 Diels), ca şi a poziţiei lui, în succesiunea lui 
Sotion, imediat după ultimul mare milesian. Or, nici- 
una, nici alta, nu atestă prezumția discipolatului. Nu 
este exculs ca A. să fi avut cunostintá de tradiţia mile- 
siană şi s-o fi urmat, în linii mari, căci el însuşi trecea 
ca filosof al naturii. Altfel însă, în timpul şi în stilul 
reconstrucției sale nu sînt recognoscibile remi niscenţe 
milesiene. El este "mai modern" aşa-zicînd, prin extin- 
derea caracterizării arist., relativă la Empedocles: "A., 
mai în vîrstă decît Emp., dar prin gîndirea sa (lit. prin 
operele sale - totç 5Epyog ÚOTEPOC), mai recent" 
(Metaph., I, 3, 984 a 10). 

Părăsindu-şi cetatea, el se îndreaptă către Atena, 
unde se şi stabileşte, pentru o bună bucată de vreme 
(cam 30 de ani). Cu reputaţie solidă, are ca elevi pe 
Pericle, pe Euripide, pe Archelaos (s.v.), poate, (“după 
unii autori”, Diog. Laert., V, 19), şi pe Socrate. Un 
proces de impietate (pentru a fi spus că soarele este o 
masă incandescentă, după Sotion, sau de impietate şi 
persanofilie după Satyros), în Diog. Laert., II, 12, i-ar 
fi adus condamnarea doar la amendă şi exil, într-o 
variantă, la moarte, în-alta. Oricum, părăsind Atena, 
s-a retras la Lampsakos unde avea sá şi moară. "Intre- 
bat de magistraţii oraşului dacă ar dori ca ei să facă 
ceva pentru el, răspunse că ar dori ca în luna în care 
va muri el, să li se permită în fiecare an copiilor să se 

joace şi obiceiul s-a păstrat pînă astăzi”. "Poporul din 
Lampsakos îi făcu o înmormîntare frumoasă şi-i puse 
pe mormânt această inscripţie: Doarme aici A.; piná-n 
culmile-nalte /Trudnic cătînd a afla adevărul" (Diog. 
Laert., II, 14-15). După aceeaşi sursă (Diog. Laert., II, 
6, 11), A. ar fi fost autorul unei singure cărţi "scrisă 
plăcut şi cu măreție" şi prima "în proză”. După Vitru- 
vius (Despre arhitect., VII, 11) ar mai fi scris şi un 
tratat de perspectivă pentru scenografie, dar nimic nu 
este sigur. Din prima, s-au păstrat cîteva fragmente (22 
la număr) reconstituite şi ordonate de Diels. După 
fragmentele rămase şi după interpretările celor vechi, 
A. ar fi socotit ca "principii": homoiomeriile (s.v.), în 
determinatie şi funcţionalitate materială şi formală, şi 
voúc-ul (s.v.), ca factor agent şi ordonator. 


ANAXARCHOS (Avá£opxoc), din Abdera 


(pe la 430 ante), indirect, prin Diogenes, din 
Smyrna, discipol al democritianului Metrodoros din 
Chios (s.v.), participant la campania orientalá a lui 
Alexandru Macedon; dacă nu dascăl, protector şi în- 
drumător al lui Pyrrhon (s.v.) care va fi fost sedus, 
poate de deviza sa scepticist-agnostică, anume "că nu 
ştie nimic, nici chiar faptul că nu ştie nimic” (Diog. 
Laert., IX, 58). 


ANAXIMANDROS (Avatiuovăpoc) din Milet 


(2610-2547) "urmaşul şi discipolul" lui Thales 
(Simpl., Phys., 24, 13), după informaţii antice (Diog. 
Laert., II, 1-2, Plinius, I. N., II, 31, Eusebios, P. E., X, 

14, 11) ar fi inventat gnomonul (sau "doar l-a adus în 
lonia", Robin, 61, p. 48), ar fi explicat solstitiile şi 
echinocţiile, ar fi întocmit o hartă a pămîntului ("lo- 
cuit", cum preciza Agathemeros, prob. sec. Il) şi a 
mărilor (cunoscute), ar fi construit o sferă cerească. 
Dacă a scris mai multe lucrări (Despre natură, Despre 
stele fixe, Despre sfera cerească, cf. Lex. Suda) ori 
numai una (Despre natură), prima intitulată astfel 
după informaţia lui Themistios, Or., 36) este greu de 
stabilit. Principala (sau unica) sa scriere fiind, tot ce se 
poate, Despre natură, este însă improbabil să se fi 
numit astfel. Titlul, conventional, este de invenţie ul- 
terioară. Aceasta pe de o parte; pe de alta, nu este 
exclus ca ea să fi fost operă de geografie şi nu, propriu- 
zis, de filosofie a naturii (Heidel, 43a, p. 218 şi urm.). 
Oricum însă, singurul fragment (din ea, poate) care ni 
s-a transmis: "începutul lucrurilor este &neipov-ul... 
De acolo de unde vine naşterea lucrurilor, tot de acolo 
vine şi pieirea, potrivit cu necesitatea; căci ele trebuie 
să dea seamă, unele altora, pentru nedreptatea să- 
vîrşită, potrivit cu rînduiala timpului”, este cea mai 
veche vorbă filosofică a Europei (Heidegger, 41, p. 
263). Nedispunind încă de un limbaj propriu filosofiei, 
acesta, abia în formare, An. recurge la termeni: drep- 
tate (ki), nedreptate (G5Kia), numai în aparenţă 
restrictivi; în realitate însă le este conferită o semni- 
ficatie onto-cosmologică. Aceeaşi impresie o creează 
şi &neipov-ul (s.v.) conceptul central al filosofiei sale 
care stă ca nume pentru fiinţa în sine. Dar şi acesta, 
chiar în şi mai mare măsură, se detaşează de forma sa 
poetică. După Theophrast, (în Simpl., Phys., 2413; A9, 

Diels), An. ar fi scris încă "în termeni poetici" (însă în 
proză). Totuşi, ănetpov-ul este primul cuvînt al noului 
limbaj, specializat, al filosofiei. Temei universal, 
änepov-ul generează toate lucrurile (adică le în-drep- 
táteste), ne-dreptátindu-se, în acelaşi timp, pe sine. 
Este ceva, aici, din jocul lipsei şi prisosului, deşi nu în 
forma în care avea să devină clasică, în aceea heracli- 
tică. În prisos de sine, ca temei, şi astfel nedrept şi 
nedreptátind, ănepov-ul cînd produce lucrurile lu- 
mii, le in-dreptáteste, dar făcîndu-le "vinovate" de 
ne-dreptăţire. Căci ele din lipsă (absenţă) trec în pri- 
sos. Acesta intră, în ordinea lor, înseamnă depărtare 
de fiinţa în sine (de temei). Aşadar, pe cît lucrurile sînt 
mai definite ca lucruri, pe cît sînt mai în prisos de sine, 
apar ca lipsă a principiului. De aceea, revin înapoi 
pentru a da seamă de existenţa lor; sînt chemate 
înapoi, de &nepov, pentru propria in-dreptátire în 
vederea producerii altor forme de existenţă ne-drep- 
tátite atîta timp cît n-au fost în-fiinţate. Nedreptatea 
sávirgitá de cele instituite faţă de &nepov este de fapt, 
a unora faţă de altele. Cele în-fiinţate, fiind astfel pe 
seama altora, din această cauză, trebuie să dea seamă 
de existenţa, lor, in-dreptátitá în sine, dar ne-drep- 
tátitoare faţă cu altele. 

Cu valabilitate în ordinea lucrurilor, în ce măsură 
însă dialectica în-dreptăţirii (dreptăţii) — ne-dreptátirii 
(nedreptátii) mai este explicativă la scara de existenţă 
a lumilor, care, după Theophrast (în Ps. Plut., Stro- 
mata, II, D 579; A 10 Diels), sînt "nemárginite"? Neli- 
mitate numeric, deci nenumárate nu sínt ele, ca atare, 
în perfectă echivalență cu &neipov-ul? lar în acest caz, 

întrucît principiul ar fi actual în lumi fără de număr, 
deci nemărginite ca el însuşi, ce ar mai însemna el ca 
eternă posibilitate (mişcare de in-dreptátire)? Greu de 
dat un răspuns neechivoc, atîta timp cît informaţia 
privitoare la "lumile nenumărate" este ea însăşi echi- 
vocă. Se poate admite cu Zeller (75, p. 213 şi urm.) o 
serie nesfîrşită, în succesiune temporală? Cu Burnet ( 
14, p. 63 şi urm)., "coexistenţa” şi nu "succesiunea" lor? 
Guthrie ( 37, p. 84; 104 şi urm.) presupune,.poate cu 
mai mari şanse de adecvatie un sens în dependenţă de 
"jocul" în-dreptăţirii şi ne-dreptáfirii ca şi, în conse- 
cintá, de "invirtirea în cerc” a tuturora, căci An. "a 
arătat că pieirea şi, înaintea acesteia cu mult, naşterea 
se ivesc din eternitatea fără de margini, învîrtindu-se 
toate în cerc” (în Ps. Plut., id.). Dacă aşa stau lucrurile 
ceea ce este foarte plauzibil, atunci aceeaşi dialectică a 
în-dreptăţirii — ne-dreptăţirii, ca joc al actualului si 
posibilului, prinde şi lumile. O dovadă în plus o con- 
stituie cosmogonia anaximandriană (vd. art. Cosmos, 
Cosmogonie, Timp). 

Ca atare, mai exact în scenariul ei, cu interes doar 
istoric şi poate cu precădere pentru istoria ştiinţelor, 
aceasta îşi dezvăluie semnificaţia filosofică numai prin 
raportare la perechea dreptate-nedreptate, săvîrşind, 
prin Anaximenes, deschiderea către întregul heraclitic 
"divizat-nedivizat, născut-nenăscut, muritor-nemuri- 
tor, logos-veşnicie, tatá-fiu, divinitate-dreptate" (fr. 
50). O deschidere istoric-realá va fi existat numai cátre 
Anaximenes, dupá traditie, discipolul sáu. Cátre unul 
heraclitian care ca foc se aprinde si se stinge, nu este 
de admis insá decít una logicá. 

ANAXIMENES (AvaEylévec) din Milet 


(550? - 480 ante), discipolul lui Anaximandros (s.v.) 
Diog. Laert., II, 3 mai înregistrează informaţia că ar fi 
fost şi “alesul lui Parmenides". Acesta însă era ceva 
mai tînăr. Va fi scris o carte "într-o limbă simplă şi 
nemeşteşugită” (ibid.) din care s-au păstrat foarte 
puţine fragmente. Dacă se compară ceea ce spune 
Diog. Laert. cu o mărturie theophrastică privitoare la 
An. (acesta "exprimindu-se în termeni mai poetici"; în 
Simpl. Phys., 24, 13; A 9 Diels), ar putea să rezulte că 
limbajul lui Anax. părea mai direct în raport cu cel al 
dascălului său. "Mai îndrăzneţ”, An. nu este şi pe 
măsură "de exact" în timp ce Anax. va fi ales o formă 
care să elimine, pe cît era posibil, echivocul (Burnet, 
14, p. 77). O deosebire între cei doi şi nu secundară, 
aceasta nu e singura. "Pentru Anax., principiul lu- 
crurilor este aerul şi infinitul”. Mai mult ca sigur că 
acest "si" (ovroc G&pxîv épa eîne kai tò ÁTELPOV) 
este pus greşit de Diog. Laert. id. (Frenkian, 24, p. 537), 
pentru că din cele mai multe aflăm că Anax. socotea 
aerul ca substrat unic şi că este limitat-ănepov 
(Hippol. Simpl. ş. a.). Dacă luăm în consideraţie faptul 
că Simpl. în Phys. 24, 26 îl preia pe Theophr. (care ar 
fi scris chiar o carte despre cel de al treilea milesian) 
atunci nu mai rămîne vreo îndoială că este vorba de 
aer ca de natura unică si ilimitată a lucrurilor ("Anax. 
a afirmat..., că lucrurile au un substrat unic şi ilimi- 
tat”). Ilimitat, aerul nu este şi indefinit (&ópıo TOV), aşa 
cum, la An., era &neipov-ul ca principiu. S-ar părea si, 
aparenţa a căpătat o anume autoritate prin supralici- 
tare, că Anax. renunţă la marea achiziţie înregistrată 

cu trecerea &netpov-ului în condiţie de termen prim. 
Cum însă instituirea acestuia fusese ilicită (căci un 
atributera identificat cu subiectul ontologic), Ane1pov- 
ul trebuia să revină la condiţia şi poziţia sa. Cu un rol 
istoric considerabil, termenul anaximandrian, după 
îndeplinirea acestuia, trebuia trecut în rostul propriu. 
Gestul îl face Anax., care schimbă "sintaxa": nu "ăneti 
pov-ul este începutul (principiul)” ci "principiul este 
ăneipov”. Luînd însă "limitatului” condiţia de subiect, 
şi confirmîndu-l în cea de predicat ontologic, Anax. 
lăsa poziţia liberă. Putem, într-o reconstituire pre- 
zumtivă, dar nu riscantă, să credem că momentul 
următor schimbării "sintaxei" va fi fost acela al punerii 
alteia, deocamdată, în forma: "x este ilimitat (änei 
pov)". În fine, invariantul, cerîndu-se interpretat, este 
numit aer, ceea ce, din acest unghi de vedere, aduce 
mai degrabá cu un procedeu metodic decit cu unul 
sistematic. Impresia, deocamdată, este aceea a insti- 
tuirii acrului ca şi cum ar fi principiu. Totuşi, opţiunea 
lui Anax. are şi o motivaţie oarecum internă, în sensul 
că ea va fi fost determinată de necesitatea justificării 
principiului în funcția sa generatoare. Unic şi ilimitat, 
el nu poate produce prin transformare de sine. În acest 
caz, nu mai rămînea decît posibilitatea generării în 
sine, ceea ce presupunea identificarea unor mişcări 
nemijlocit legate de principiu şi menite să asigure 
apariţia formelor determinate cu păstrare, în acelaşi 
timp, a condiţiei de intransformabilitate. Aceste miş- 
cări trebuiau să exprime esenţa însăşi a principiului şi 
astfel s-o menţină în identitatea ei dar şi s-o modifice, 
numai că în sine. "Pámintul" şi "apa" nu erau în măsură 

să sugereze la fel de bine ideea (sau s-o poarte, în 
condiţiile lipsei termenului specializat). Aerul însă (ca 
şi focul heraclitic, în modul său), prin rarefiere şi 
comprimare era cu mult mai adecvat într-o explicaţie 
a lumii cu respectarea celor două mari condiţii: unici- 
tatea şi intransformabilitatea. Rarefiindu-se şi com- 
primîndu-se, aerul produce în "natura" lui fără să şi-o 
schimbe. Totodată, mişcări contrarii, ele se contro- 
lează reciproc, instituind prin ele însele acea necesitate 
pe care Heraclit avea s-o numească logos. De aceea, 
prin motivul "dedublării întregului” (unului), preg- 
nant, şi prin acesta al "măsurilor" proprii aerului care 
se rarefiază şi comprimă, Anax. deschide "şcoala" mile- 
siană sau, mai exact, o trece din condiţia faptului 
filosofic cu valabilitate în sine, în aceea a faptului cu 
valabilitate de tip sistematic. Heraclitic, avant la léttre, 
Anax. face primul gest de "universalizare” a gîndirii 
filosofice din Grecia, el scofind-o din limitele unei şcoli 
A fácind-o să se descopere ca filosofie pur şi simplu. 
n al doilea rînd, prin acelaşi heraclitism posibil, isto- 
ricitatea filosofiei se dezvăluie ca sporire prin depăşire 
de sine. 


ANDRONIKOS ('Avăp6vikoc) din Rhodos 


(sec. I, ante), scolarh al peripateticienilor (nu se ştie 
după cine; lui Erymeneos, către 110, i-ar mai fi fost doi, 
neindentificati însă), "editorul" operei lui Aristotel. "Se. 
zice” că, adusă biblioteca lui Apelicon din Teos la 
Roma, cum în aceasta "era cea mai mare parte a scri- 
erilor lui Arist.", mai întîi se va fi ocupat de ele 
Tyranion; obţinînd cópii, "Andr. le-a publicat" (Plu- 

tarh, Sylla, 26). Discutabil aranjamentul, discutabile şi 
stabilirea textului şi lista, ediția- lui Andr. rămîne, to- 
tuşi, fundamentală (vd. Aristotel). Şi nu este exclus ca 
numele metafizicii (s.v.) să nu fi fost inventat întîmplă- 
tor-editorial, de îndată ce acele mici tratate (în număr 
de 14), fără de titlu, pe care Andr. le va fi strîns, 
observîndu-le o anume unitate, într-un singur tratat şi 
le va fi zis ETà TÁ PUOIKÁ, deci după Fizica (in 
interpretare tradiţională), nu sînt imediat după. În 
catalogul lui Andr., Fizica este la poziţia 7, în timp ce 
Metafizica la poziţia 20. De aceea, poate că metă nu în 
primul rînd semnifică: după Fizică ci, Dincolo de 
úo. Prin urmare, JETA TÁ (pvOLKG putea fi gîndită 
de Andr. ca titlul acelui tratat care se aplică lui ETà 
Tv polc. 


ANNIKERIS (Avvíkep1c) din Cyrene 


(sec. IV-III), elev al lui Paraibotes şi al lui Hegesias 
(s.v.); la rîndul său, ca acesta din urmă, deschide 
şcoală tot în Alexandria. Informaţia din Diog. Laert.I], 
86, cum că va fi fost răscumpărătorul din sclavie al lui 
Platon (s.v.) în anul 388 ante, poate o interpretare, nu 
este sigură. Ca Heg., de şcoală cyrenaică, în deosebire, 
va fi fost ceva "mai moderat" (Frenkian, 25, p. 554), 
admiţind ca posibile: prietenia, recunoştinţa, respec- 
tul, fericirea: "Înțeleptul va putea fi fericit chiar dacă 
va avea supărări şi chiar dacă îi revin puţine plăceri" 
(Diog. Laert., II, 96). Socotind plăcerea ca scop al vieţii 
va fi evitat absolutizarea, pentru că la fel de omenească 
îi părea şi suferinţa. La fel, optimist cu măsură, credea 
că deşi raţiunea este în stare să ne dea încredere, mai 

este nevoie “să ne formăm obiceiuri din cauza încli- 
nării noastre spre rău" (ibid.). Pentru a fi identificat 
scopul vieţii în plăcere, Cicero (De officiis, III, 33) 
avea să-l respingă, pe el ca şi pe adepţii săi (Annicerii 
philosophi), într-un context în care îi apropie de 
Epicur. ` 


ANOMIE (àvouía, ğvouoc) 


(de la a/a, privativ şi nomos, regulă, convenţie ac- 
ceptată, lege), fără lege (legi): 1. nesocotirea legii, nele- 
giuire ("cînd pe tot cuprinsul Mediei domnea o adîncă 
lipsă de respect pentru legi” - &vouing; "furtişagurile 
şi nelegiuirea” -ăpnoyfic, kai &vouinc, Herodot, 1, 16, 
97; "Critias, refugiat în Thessalia, s-a asociat unor oa- 
meni care se dedau la practici ilegale” - &vouiag, Xeno- 
phon, Memorab., I, 1, 24); 2. absenţa legilor (într-o 
prezumtivă secvenţă presocială a vieţii umane nu 
existau legi: "un bărbat isteţ şi ascuţit la minte” face sá 
"se stingă cu desávirsire lipsa de legi, prin legiuiri” - 
Tv &vouiav toi vópo... - Critias, Sisyphos, fr. 
1325); 3. în deosebire, de evvouia, (“ştim în legătură 
cu buna legiuire-evvouia - şi absenţa legilor - ávouías; 
- cît de deosebite sînt una faţă de cealaltă, precum şi 
faptul că buna legiuire este cel mai bun lucru pentru 
obşte şi pentru indivizi, în timp ce lipsa de legi, cel mai 
ráu...", Anonimul lui lambl., 7, 11); 4. popoare fără 
legi - &vouovoou ("rázboiul... survine mai degrabă la 
popoarele fără legi...", Idem, 7, 6); 5. dezordine, con- 
junctă anarhiei (&vapyia kai vouia, Platon, Rep., 
575 a). 

"ANONIMUL LUI IAMBLICHOS" 


nume şi titlu pentru un "scriitor" şi, respectiv, pen- 
tru o scriere din care s-a păstrat un fragment, reprodus 
de lamblichos (s.v.), în Îndemn la filosofie (editat de 
Pistelli: Protrepticus, Leipzig, 1888). Atribuit rînd pe 
rînd lui Antiphon, lui Antisthenes cinicul, lui Pro- 
tagoras, lui Critias, lui Teramenes, lui Democrit, lui 
Hippias, chiar şcolii pythagorice, fragmentul continuă 
să rămînă cu identitatea nesigură. Ceea ce pare mai în 
afară de orice îndoială este apartenenţa la medii so- 
fiste. Nominalizarea autorului rămîne însă o problemă 
deschisă în continuare. Polivalent, fragmentul nu se 
lasă apropiat, pînă la identificare, mai de nici unul 
dintre sofiştii cunoscuţi. Pînă la un punct, prin cel 
puţin două motive: acela al raportului dintre legal 
/lege şi drept/ dreptate şi acela al similitudinii dintre 
ceea ce Dumont numeşte "calităţile înnăscute şi 
calităţile dobíndite", pe de o parte, iar, pe de alta, 
"adevărurile eterne şi adevărurile de experienţă” (19, 
p. 147, 224), pare să-l sugereze pe Hippias (în ipoteza 
lui Untersteiner, III, Anonymus lamblichi). Dar în 
aceeaşi măsură, mai cu seamă prin accentuarea carac- 
terului convenţional al legii, dar şi prin ideea conver- 
tibilitátii (sau interparticipării) virtuţilor poate că 
"reflectă influenţa lui Prodicos" (Dumont, 19, n. 227). 
Recognoscibil şi Hip., dar şi Pr., chiar şi Critias, pentru 
a nu mai vorbi de Protagoras sau Antiphon (în care 
încă în 1889 Fr. Blass identifica autorul), recognosci- 
bilă, pe scurt, întreaga mişcare sofistă, mai pregnant 
în direcţie demofilă, fragmentul (deci scrierea din care. 

provine) are (respectiv, va fi avut) ceva de compendiu 
sau de manual, aşa zicînd , "al bunului cetăţean”. 
Ce-i drept, nu excelează în originalitate (Kroll, 
Guthrie), dar poate ca îndemn şi îndreptar pentru cei 
"ce doreau sá se avinte în viaţa politică” (C. Georgescu, 
28, p. 576) ca şi "prin fina cunoaştere a naturii umane" 
(Gomperz, 34, p. 479), întregeşte imaginea mişcării şi, 
în genere, a istoriei culturale şi politice ateniene, de la 
sfîrşitul sec. V şi începutul sec. IV. Ca mai toţi sofiştii, 
şi acesta interpretează conventionalist legea (s.v.). 
Deşi, evident, "imposibilă în afara arbitrajului legilor”, 
s-ar părea, totuşi, că cetatea ascultă mai mult de forţă, 
deci, prin extindere, de o natură care scapă controlului 
politic şi moral al oamenilor uniţi într-o comunitate. 
Numai că forţa (fizică) este mai degrabă improprie 
omului care trăieşte în cetate şi, încă mai important, 
este mai slabă decît cea a dreptului. Ipotetic, se poate 
presupune existenţa "unui om extraordinar 
(wneppvfic), dur ca diamantul, la trup şi la suflet” şi 
care, în virtutea puterii sale, să nupreasesupună legii, 
crezînd că "samavolnicia" poate s-o înlocuiască pe 
aceasta. Admifind să existe, un asemenea "supraom" 
n-ar avea totuşi, mai nici o şansă "căci ar fi de ajuns" 
ca oamenii, "în temeiul bunei lor legiuiri” să ise opună 
şi să-l biruie (Anonimul..., A6). "Dreptul" şi "drep- 
tatea" lui, ale unuia contra tuturor, stihiale, trec în 
nedreptate şi legea forţei în ilegalitate. Or, nimic nu 
aduce nenorociri mai mari decît încălcarea legii (vd. 
art. Anomie), aceasta, aducînd cu sine grave perturbári, 
deopotrivă în ordine socială şi individuală, economică 
şi politică: devierea preocupărilor oamenilor de la 

activităţile lucrative către "cele care nu aduc nici o 
satisfacţie", stricarea relaţiilor de bună vieţuire, "te- 
zaurizarea privată a bunurilor, în loc să fie lăsate 
circuitului lor în cetate”, guvernarea tiranică. 

Aceasta din urmă rezultă direct şi în mod necesar 
din ilegalitate şi este o ilegalitate, căci "un rege sau un 
tiran” fac din voinţa proprie voinţa tuturor, din ca- 
priciu normă şi din lege capriciu. "Cel care crede că un 
regesauun tiran apar dintr-un alt motiv decît din lipsa 
de legi şi din sete de putere (nAeoveEiac) este un 
prost". Dovadă, numai instaurarea oligarhiilor ca ur- 
mare a uzurpării legii şi dreptăţii: "cînd aceste două 
lucruri... dispar..., din acel moment supravegherea şi 
paza lor trec în mîinile unuia singur; căci cum altfel ar 
putea să încapă conducerea în mîna unuia singur, 
decît dacă a fost izgonită legea, care e în folosul po- 
porului?" Nesocotind legea şi dreptatea, legea care 
este, trebuie să fie în identitate cu dreptatea şi drep- 
tatea cu legea, oligarhii îndrăgesc libertatea, cînd nu o 
suprimă, şi anulează criteriile şi garanţiile, social- 
mente controlabile, ale comportamentului politic şi 
moral. Cauzá "a unor rele atît de mari", &vouia, este 
de la sine înţeles că doar "buna legiuire” (edvoyia) 
întemeiază "fericirea" socială şi individuală şi numai 
"legile" sînt "cáláuza vieţii tale" prescriind "ce trebuie 
să faci", oprindu-te "de la ceea ce nu se cuvine”, toate 
acestea, oricînd şi oriunde "în cetate”, "în locuinţe” 
(familie), în suflet (A7). 

Prevenind, cu străşnicie, asupra neaju nsurilor ano- 
miei, Anonimul face mai mult decît operă de aver- 
tizare, pentru că, de regulă, "tiranii" sau "regii" vor fi 

suspendat legile profitînd de stările de criză, mai cu 
seamă morală ("ori de cîte ori toţi indivizii s-au scufun- 
dat în viciu”, A.). Prevenirea efectului impunea edu- 
caţia poporului. Demofil, întrucîtva ca Solon (s.v.), 
odinioară (aflînd că Pisistrates devenise tiran, le-ar fi 
scris atenienilor: "dacă aţi ajuns rău din pricina gre- 
şelilor voastre/Nu-nvinuiţi pe zei. Voi doar sînteţi 
vinovaţi...”, fr. 8, Diels), Anonimul găseşte cauza ce- 
dării în starea de criză morală (eventual şi politică) a 
poporului şi nu în condiţia lui. De aceea şi crede în 
puterea formativă a educaţiei, pe care o justifică antro- 
pologic. Toate aptitudinile în care omul este în măsură 
să se desávirgeascá: înţelepciunea, curajul, elocinţa şi 
virtutea presupun "o predispozitie naturală” (phynai) 
şi ceea ce se dobîndeşte. Cea dintii, necesară, pentru 
gen, nu este la fel şi pentru indivizi, înzestrarea aces- 
tora fiind prin întîmplare. Diferiţi, aşadar, după na- 
tură, oamenii se individualizează însă mai cu seamă 
după cum îşi desăvîrşesc firea, căci ar sta în puterea 
lor să devină doritori de "lucruri frumoase şi bune", sá 
fie iubitori "de trudă", să înceapă "să înveţe cât mai de 
timpuriu” şi "sá persevereze vreme îndelungată” în 
toate acestea (A1). 


ANTERIOR (npótepov) 


(lat. anterior): 1. înaintea a ceva- TPÓTEPOV TOÚTOV 
("ceea ce prevestise cu multi ani înainte printr-un ora- 
col atenian Lisistratos", Herodot, VIII, 96), timpul an- 
terior - 6 npótepov XpOvoG (Tucid., VI, 9), mai înainte 
(mai demult) - npótepov ("...avea mai demult in- 
tentia...", Herod., VIII, 8); a lua-o/a fi mai înainte ca 

valoare, importanţă, pricepere - npótepor Mu&v TPOc 
Tà Tod nohtuov (. în arta războiului le-o iau multi 
înainte...", Plat., Lahes, 183b), ceea ce s-a spus mai 
înainte. AAA Gpa uovoikî Óonv TO npótepov AÑ 
ABouev? ("dar este oare muzica, aşa cum am descris-o 
mai înainte?” Plat, Rep., 522a) în raport cu locul, a. este 
ceea ce e mai apropiat, iar cu timpul, ceea ce e mai 
îndepărtat faţă de momentul actual, ca războiul troian 
faţă cu războaiele medice, sau, în cazul viitorului ceea 
ce este mai apropiat: concursurile nemeice, ţinute o 
dată la doi ani şi primăvara, în lunile aprilie-mai, 
puteau fi socotite ca anterioare celor pythice (la patru 
ani şi în august-septembrie; Arist., Metaph, V, 11, 
1018b). 2. Inclus, de Aristotel, în subdiviziunea post- 
predicamentelor (în serie cu contrariul său, posterio- 
rul, cu opuşii, simultanul şi mişcarea - s.v.), a. este 
delimitat prin cinci sensuri, numai în Categorii, 12: 
primul (cel "principal"), semnifică în ordine temporală 
(ceea ce este "mai vechi" sau "mai bátrin", este mai 
înainte), al doilea numeşte ceea ce stă mai înainte 
într-o serie şi de care succendentul depinde, nu însă şi 
invers, unu faţă cu doi; dacă doi există, există şi unu, 
dar pentru că este unu, nu urmează cu necesitate să 
fie şi doi. "Implicatia că există celălalt nu se converteşte 
dacă începem de la unu". (În comentariul său, 
Ammonius exemplifică şi altfel: "dacă există om, cu 
necesitate va fi şi vietuitorul..., pe cînd, dacă există 
vietuitorul, nu va fi de la sine şi omul", Prolegomene, 
137 v; p. 14a 21). 

În al treilea rînd, se spune "a. potrivit cu o ordine 
anumită”, ca în cazul ştiinţelor şi al cuvîntărilor, în 

ambele speţe fiind ceva mai înainte şi ceva după prin 
logica alcătuirii şi a decurgerii (în geometrie, "elemen- 
tele" preced teoremelor, în gramatică, literele silabelor 
şi orice discurs începe cu exordiul). Al patrulea, "axi- 
ologic", (cum i s-a zis), se aplică la ceea ce e "mai bun" 
şi "mai prețuit" prin fire. În mod obişnuit însă făcut să 
numească astfel pe "cei mai preţuiţi şi mai indrágiti 
dintre semeni. De aceea, dar nu numai, sensul acesta 
este "mai aparte”. Amm. comentează: "este oarecum 
mai aparte pentru motivul că este instituit prin decizia 
noastră şi nu prin natura lucrurilor” (138 r., p. 1467). 
Ultimul, în această serie (cu privire la el, Arist. este 
ezitant: după ce anunţă "patru sensuri” mai include 
unul: "s-ar părea că mai există un mod de a.") numeşte 
"orice cauză de existenţă pentru altul..." ceea ce gene- 
rează faţă de "ceea ce e generat” (exemplifică Amm.), 
“lucrul” în raport cu "aserţiunea adevărată”. Aşadar, 
cauza este mai înaintea efectului (anterioritatea are 
temei ontologic venind din condiţia însăşi a cauzelor 
prime, ca principii-cauze), şi, în genere, ceea ce deter- 
mină în raport cu determinatul, atît în sistemul lumii, 
cît şi în acela al omului ca realitate şi cunoaştere, căci 
"lucrul se dovedeşte, într-un fel, cauză a faptului că 
aserfiunea este adevărată”. 

Tot "mai înainte", în felul lor, fiind şi ele cauze ale 
concluziei sînt şi premisele într-un silogism (An. sec., 
I, 2, 72 a). Celor cinci sensuri din Categ., 12, li se mai 
pot însă adăuga altele şase, din Metaph., V, 11 (între 
care, deşi vag, numai cel de-al treilea, numeşte aseme- 
nea corespondentului său). Identificarea altora, în 
Metaph., tine, fără îndoială de trecerea de la descri- 

erea predominant logico-lingvistică la aceea, cu pre- 
cădere, ontologică. Astfel, din punctul de vedere al 
mişcării, a. este socotit ceea ce este mai aproape de 
principiul motor (copilul, de pildă, faţă cu omul ma- 
tur, mai departe). 

Dinspre putere (s.v.), apoi, este a. ceea ce întrece în 
potentialitate, aceasta prin chiar modul ei de a fi, 
capacitate de determinare în alt lucru a unei modificări 
(În consecinţă, ceea ce "nu se poate pune în mişcare”, 
prin sine, urmează, pe cînd ceea ce este "mai tare”, este 
a.). Al treilea sens este "al ordinii” (rînduirii): sînt mai 
înainte cele aşezate la anumite intervale, în raport cu 
unul de referinţă, după o regulă (coristul care este 
după corifeu este a. celui următor sieşi). Din perspec- 
tiva cunoaşterii, mai departe, se poate distinge însă 
între un a. absolut (&nAóos TPÓTEPOV) şi altul în ordine 
sensibilă (xa tó TĂv aíoðnov). Absolut, şi deci KATĂ 
T&v Aoyov, în ordine logică, cel dintîi numeşte prin- 
cipiul, cauzele prime, universaliile, în timp ce, al 
doilea, individualele şi cauzele particulare. (De aceea, 
numind în aceeaşi ordine, a realului, acesta este un a. 
"mai apropiat” de noi; celălalt însă e mai îndepărtat. 
"Tocmai cele mai universale cauze sînt cele mai în- 
depărtate de noi, pe cînd cauzele particulare sînt cele 
mai apropiate de simtire"; An. sec., I, 2, 72a). Dialecti- 
cian subtil, Arist. schimbă mereu perspectiva, desco- 
perind sensuri care uneori par a se contrazice. Astfel, 
la o raportare abstractă, cel de al treilea din Categ., 12 
şi cel de al patrulea din Metaph., XI, întrucîtva, dau 
impresia că se'infirmă reciproc. A. de o parte, ulterior 

de alta, elementul îşi schimbă poziţia în funcţie de 
situarea "observatorului". 

Căci, mai înainte, după ordine, dacă este privit 
dinspre logică trece în condiţie opusă, anterioritatea 
revenind universalului. (Ca statul, a. "familiei şi fie- 
căruia dintre noi”, Pol., I, 1, 1252 b). Dar tot din punct 
de vedere logic, accidentul e a. întregului, care nu 
poate să fie fără părţile componente. Se mai aplică 
termenul şi însuşirilor lucrurilor anterioare: în geo- 
metrie, de exemplu, "drept", în raport cu "neted", pri- 
mul fiind atribut al liniei, anterioară suprafeţei. Ar mai 
exista încă un sens, ultimul, în această serie: cu privire 
la natură şi substanţă. Principiul este următorul: "de 
acest fel sînt lucrurile care pot exista independent de 
altele, care însă, la rîndul lor nu pot exista fără cele 
dintîi". Distincția (de care previne Arist. s-a folosit încă 
Plat), pentru că trimite la a. : ca subiect (substanţă) şi 
în raport cu potentialitatea-actualitatea, poartă cu sine 
sensul cel mai tare al termenului. "Într-un fel" orice 
denumire de a. (şi posterior) "aplicată la ceva se reduce 
la această din urmă semnificaţie”. Ca substanţă, pen- 
tru că ea stă numai ca subiect şi niciodată într-un 
subiect ("existentul în sine şi substanţa sînt prin natura 
lor anterioare faţă de ceea ce există prin relaţie” Eth. 
Nic., I, VI, 1096a 20)., iar în raport cu potenţialul şi 
actualul datorită locului pe care acestea îl ocupă în 
explicaţia ontologică. În corelativitate, potenţialul şi 
actualul fac posibilă determinarea poziţiei în funcţie 
de situare. 

A., într-un sens absolut, cît numeşte substanţele 
prime şi (sau) esentele, actualul (s.v.) este şi altul rela- 

tiv, fiind, totodată, şi un potenţial (genurile şi speciile, 
mai înainte "prin natură” sînt posterioare "în timp”, 
realizîndu-se cu trecerea în act., a individualelor, Des- 
pre interpr., 13). Anevoioasă, operaţiunea aceasta, de 
identificare exactă a sensului a. în categoria sa, ca şi 
faţă cu opusul său, este de însemnătate considerabilă, 
în cunoaştere, garantînd, în felul ei, corectitudinea 
definiţiei. "Căci definim pentru a cunoaşte obiectul 
dat, iar cunoaştem nu prin orice factori, ci numai prin 
aceia anteriori şi mai bine cunoscuţi, întocmai ca la 
demonstraţii”. În două feluri se poate constata aba- 
terea de la regulă, prin luarea în seamă a faptului de 
a fi al factorilor, mai cunoscuţi în sine sau faţă de noi. 
În sine, mai cunoscut, este a. în raport cu posteriorul 
(de ex., punctul faţă de linie şi linia de suprafaţă sau 
litera, în deosebire de silabă). "Pentru noi", însă, mai 
cunoscutul adesea este invers, întrucît mai înainte 
percepem suprafaţa. În absolut, corespunzînd, "mai 
bine ştiinţei” cunoaştem posteriorul prin a. Aceasta în 
ordinea definiţiei, ceea ce nu exclude înaintarea de la 
ceea ce "urmează" în acest caz, de la ceea ce faţă de noi, 
este anterior (de la suprafaţă, de la corp, de la cuvînt). 
Cum însă în discuţie este definiţia, a. este luat în sens 
absolut. De aici şi delimitarea "locurilor comune” 
(trei), în funcţie de "eroarea de a nu defini prin factori 
anteriori”: primul, cînd opusul este definit prin opus 
(de ex. binele prin rău), al doilea, cînd definitul însuşi 
este folosit în definire (dacă spunem că soarele este 
"astrul care luminează ziua”, în cuvîntul "ziuă", 
soarele este subinteles), iar ultimul, cînd, în cazul 
termenilor coordonati (in simultancitate), definim pe 

unul prin celălalt (ca, de pildă, neperechea prin pere- 
che: este "ceea ce e mai mare decît perechea cu o 
unitate”) ori cînd definim un termen supraordonat 
printr-un subordonat (Topica, VI, 4, 141 a-143a). Inte- 
resul aristotelic pentru a. se transmite şcolii (Diog. 
Laert., V, 60 în lista cărţilor lui Straton înscrie şi un titlu 
Despre primar şi secundar) ca şi comentatorilor, pînă 
tîrziu, în epoca modernă. (Corydaleu, în Vedere de 
ansamblu asupra cărţii Categoriilor, cap. Despre a. - 


nepi npótepov). 


ANTICIPATIE (apóAny1c) 


de la npo (mai înainte) - AauBóvo (a lua, a dobîndi, 
a aduna, a sesiza); prenotiune, noţiune comună (incho 
- lat. insita notities, Lucr., V, 1045; notio, notitiae rerum, 
inchoatae intelligentiae, anticipatio sive praenotio, Cic. , 
Top., 7; Acad. pr., 10; De leg., I, 10, De nat. deor., I, 
17): 1. în filosofia epicurianá "un fel de comprehensi- 
une (NATÁANY1C) sau de opinie dreaptă (56Ea pð) 
sau de noţiune (Évvota) sau o idee generală (ka80A1ñ 
vóno1c) depusă în minte, adică amintirea unui obiect 
din afară înfăţişat de multe ori, de pildă, «Aceasta e 
un om», de îndată ce cuvîntul «om» este pronunţat ne 
gîndim la forma omului, printr-un act de anticipație 
care a fost precedat de senzaţii” (Diog. Laert., X, 33). 
Senzualişti în explicaţia cunoaşterii, dar, aşa zicînd 
după Hegel, care şi gîndesc, Epicur şi epicurienii dis- 
ting prin a. capacitatea sufletului (a conştiinţei) de a-şi 
forma o "experienţă" în virtutea căreia să recunoască 
(să integreze) o percepţie similară sau, prin situare în 
cîmpul mecanismelor psihice, procesul de organizare 

perceptivă, ceea ce face ca "perceptul conştient” să 
apară datorită "unui şir de reevaluári", cu o interacti- 
une reciprocă între informaţia receptată şi datele de 
cunoaştere organizată a ce anume s-a primit mai 
înainte. (Dixon, p. 78). Fundamentală în ordinea unei 
explicaţii genetice a cunoștinței (şi conştiinţei), în mod 
firesc, a. este ca o condiţie fără de care nu s-ar putea 
trece dincolo de percepţia aici şi acum a lucrului: 
"n-am începe niciodată o cercetare, dacă n-am cu- 
noaşte lucrul pe care-l căutăm; de pildă, dacă obiectul 
care se află acolo e un cal sau un bou, înainte de a 
forma această opinie a trebuit într-un moment sau 
altul să fi cunoscut prin a., forma unui cal sau a unui 
bou. N-am putea să numim nici un lucru, dacă nu i-am 
fi învăţat mai întîi forma lui prin a." (Diog. Laert., X, 
33). Evidentă ca percepţia însăşi, dar şi verificată deja, 
a. ar fi adevărată din principii şi astfel criteriul, unul 
dintre criteriile adevărului, alături de senzaţii şi afecte 
(vd. şi art. Adevăr, Afect, Senzaţie). 

Formată prin repetarea unor percepții şi organi- 
zarea lor în funcţie de lucru, a. este aceea care dă seamă 
şi de ceea ce poate să treacă, mai curînd, ca o percepţie 
inconştientă, adică de aceea a zeilor: "consideră divini- 
tatea ca o fiinţă nemuritoare şi fericită, aşa cum s-a 
fixat în mintea noastră noţiunea comună a divinității" 
(Scris. către Menoic., X, 122, cf. şi Lucr.: "muritorii 
vedeau şi în stare de veghe/Feţele mult minunate ale 
zeilor, dar mai cu seamă/ Toate acestea se arătau în 
vis...", V, 1169-1171)2. La stoici, a. sau "noţiunea co- 
mună” (korf) v Évvola) numea ceea ce se formează în 
mod natural (Evvoră vork Tâv kaB6A0v): "o con- 

cepere naturală a universaliilor" (Diog. Laert., VII, 54). 
"Notiune comună", a. nu acoperea în totul semnificaţia 
acesteia, mai distingîndu-se o subspetá care "ar putea 
fi a noţiunilor factices sau artificiale” (în deosebire de 
celelalte, adventices sau naturale), "rezultind din in- 
ferente (ca de ex.: dacă pămîntul este sferic, are un 
centru) operate de senzaţii clare” (Rodier, 65, p. 277; 
cf. şi Lişcu, 50, p. 40-43). La Hrysippos (s.v.), într-o 
variantă (Diog. Laert., VII, 54), a. este, alături de sen- 
zaţie, criteriu al adevărului, tocmai datorită evidenţei 
sale, fiind deopotrivă operaţiune şi rezultat în condiţie 
adventice. O asemenea viziune asupră-i venea, se 
pare, din conceptul stoic al “simpatiei universale", 
"legătură organică a tuturor lucrurilor din univers, 
deci şi a sufletului omenesc” care, parte a lumii, în 
această condiţie, putea "anticipa anumite cunoş- 
tinte..." (Frenkian, 25, p. 669). Numai detaliind, com- 
plementare ideii unităţii organice, modelul stoic al 
necesităţii şi motivul "vesnicei reîntoarceri” partici- 
pau, în felul lor, la justificagea ontologică a posibilităţii 
şi valorii a. Căci, revenind mereu la origini, în concept 
stoic, lumea urma să se întrupeze în aceleaşi forme şi 
să se desfăşoare în aceleaşi mişcări. Mai mult decît 
discutabile în sine, în consecinţe, acestea veneau să 
legitimeze, ca adevăr, cunoştinţa şi ca libertate fiinţa 
noastră, în comportament practic (moral). A., deci, ca 
identificare a universaliilor, cît nu se va fi avut per- 
ceptia tuturor cazurilor, exemplarele care le poartă, în 
ordinea unei filosofii a omului, era tot una cu un mijloc 
al conştiinţei de a face din necesitatea în sine, necesi- 
tatea pentru noi, necesitatea înţeleasă. În acelaşi timp, 

ceea ce stoicii înşişi numeau "natură a omului” cîştigă 
în sens (vd. art. Om). Dacă pentru Hrysippos, binele 
suprem (virtutea) era acordul dintre viaţă şi (mai cu 
seamă) propria natură şi aceasta ar sta, indeterminat, 
în "dreapta rațiune", cu Epictet (s.v.) se înregistrează o 
aplicare a "prenotiunilor" la viaţa morală (cf. Moreau, 
53 c, p. 47; Cizek, 15 b, p. X-XI). Neîndoielnic, în 
sugestie hrysippiană, "natura omului” este determi- 
nată de Ep. ca "univers" al "prenoţiunilor” (anticipa- 
țiilor): "comune tuturor..., ele nu se contrazic una pe 
alta. Cine, dintre noi, nu va admite că binele, folositor 
şi dezirabil, trebuie, în consecinţă, cercetat şi urmat? 
Cine, apoi, va nega că dreptul este frumos şi con- 
venabil? (Diatribe, I, 22). Universale si convertibile, 
ele ar forma, dacă se poate spune astfel, chiar sistemul 
naturii noastre. Comune, dar nu înnăscute, (ele 
apărînd "printr-o inducţie spontană cu primele expe- 
riente ale individului, după stoici pînă pe la 7 ani", 
Aubenque, 9 bis, p. 1342) ele ar fi ca nişte structuri care 
garantează logicitatea comportamentului nostru şi ex- 
perienta unor criterii ferme. 

Căci, extrem de diferiţi, oamenii pot să interpreteze 
adesea contradictoriu aceeaşi paradigmă şi chiar o fac. 
Neintelegerile, de altfel, vin din aplicarea "prenofi- 
unilor" la cazuri particulare, operaţiune care ia varii 
forme în funcţie de varii factori. Evreii, sirienii, egip- 
tenii şi romanii erau de acord că sănătatea este un bun 
mai presus decît oricare altul, dar se contraziceau cînd 
unii, în carnea de porc, vedeau o cauză de boală, în 
timp ce alţii dimpotrivă. Alcătuindu-ne şi, prin 
aceasta, stînd ca paradigme de comportament 

"prenoţiunile” nu lasă loc alegerii în raport cu virtutea. 
De aceea, filosofia are un rost paideic: ea trebuie "să 
ne înveţe cum să aplicăm prenoţiunile naturale la 
cazurile particulare în conformitate cu natura însăşi” 
(Ep., ibid.). Reproşînd stoicilor în genere de a fi gîndit 
"împotriva noţiunilor comune, susţinînd, de o parte, 
că natura este indiferentă şi, de alta, că binele suprem 
este conformitatea cu natura", (De communibus noti- 
ttis, V), Plutarh a exagerat un aparent (sau numai 
superficial) dualism, poate, cu adevărat, extinzînd, 
"propriul dualism dogmatic” (Aubenque, 3, p. 91). 
Căci între "indiferența naturii” şi "binele suprem ca 
acord al vieţii cu natura” nu este nici o contrazicere; 
"instrumentarea" de către Ep. a "prenofiunilor" face 
dovada. 


ANTILOGIE (Avrtidoyía) 


replică, răspuns în contradictoriu. Instituită în me- 
dii sofiste ca metodă (poate, în acest fel trebuie înţelese 
spusele lui Diog. Laert., IX, 51 cum că Protagoras "a 
fost cel dintii care a susţinut că «privitor la fiecare 
lucru există două raționamente, opuse unul altuia»"), 
avant la lettre, a. este uşor de identificat în diaporetica 
zenoniană, în heraclitism (cf. Untersteiner, 73, I, p. I, 
1). Protag. i-ar fi consacrat o scriere specială: Antilo- 
giai - Argumente contrare, iar cele două celebre frag- 
mente: B1 "omul ca măsură a existenţei celor ce există 
şi a non existenţei celor ce nu există” şi B4 ("despre zei 
nu ştiu nici că sînt, nici că nu sint"...) par să ilustreze 
caracterul metodologic al a., căci fiecare era punctul de 
plecare al unei lucrări, primul al Discursurilor distru- 

gătoare, al doilea al celei Despre zei (aceasta, poate, 
doar ca parte a Argumentelor..., vd. art. Protagoras). 
Recognoscibilá şi la Gorgias (s.v.), a., ca metodă, apare 
în toată puritatea sa în Dissoi logoi (s.v.). Autorul ne- 
cunoscut, dar aproape sigur că sofist, declară a se ataşa 
filosofilor care "formulează argumente duble” şi, încă, 
numai în cele ce privesc omul. O excepţie, pare, totuşi, 
a fi făcută cînd în 6, 1-15 se discută a. fiintá-nefiintá. 
Însă şi de data aceasta, prin exemple, se dă dovada 
aceleiaşi circumscrieri. Aplicată perechilor regresive 
(şi complementare, în acelaşi timp): fiintá-nefiintá, 
adevăr-fals, bine-ráu, drept-nedrept, frumos-urit, 
pricepere-nepricepere, înţelepciune şi virtute, care se 
pot învăţa şi nu se pot învăţa, a. se sprijină mereu pe 
o interpretare, teza fiind susţinută în maniera lui Gor., 
iar antiteza, întrucîtva ca replică, în aceea a lui Hippias, 
(s.v.), dacă nu, chiar în spiritul învăţăturii acestuia (cf. 
Dupréel, 20, p. 41; Untersteiner, 73, III, p. 148 şi urm.; 
Dumont, 19, p. 232 si urm.). Totuşi, fie şi uşor, textul 
sugerează - o intenţie generalizatoare (conceptuali- 
zantă), sensurile istoric determinate părînd mai de- 
grabă ca puncte de plecare, decît ca interpretări trecute 
în condiţie de termeni antinomici. Astfel, în "maniera" 
lui Gor., poate la o mai exactă evaluare, "teza" din a. 
fiinţă-nefiinţă presupune "antiteza", de respingere a 
relativismului. Este însă valabilă şi inversa: "antiteza" 
este "supravegheată" de "teză", pentru a nu sfîrşi în 
dogmatism. "Nebunii şi inteleptii, învățații şi igno- 
ranţii” pun acelaşi nume (pămînt, om, cal, foc) şi 
săvîrşesc aceleaşi acte (beau, mănîncă, stau, dorm). 

Lucrurile înseşi sînt şi, deci ne apar, simultan mai 
mari şi mai mici, mai uşoare şi mai grele ("un talant 
este mai greu decît o mină, însă mai uşor decît doi 
talanţi”), "acelaşi om trăieşte şi nu trăieşte, aceleaşi 
fapte există şi nu există”, ceea ce poate fi aflat "pe 
meleagurile noastre" nu este în Libia, iar ce există în 
Libia, nu se găseşte în Cipru. "Prin urmare, lucrurile 
există şi nu există” ("teza"). Dar, cei care susţin toate 
acestea "nu au dreptate”, căci dacă nebunii sînt aseme- 
nea inteleptilor şi înţelepţii ca nebunii, urmează că 
unii gîndesc şi făptuiesc la fel ca ceilalţi. Aşa, însă, 
"toată lumea va fi pe dos", nesocotindu-se şi deose- 
birile şi identitatea formelor de existenţă. Or, cu ace- 
laşi cuvînt, schimbînd doar accentul: î AaVkog (zeul) 
şi yAavkóç (alb), avec (fluviul) şi EăvOoc (galben, 
blond); lungind sau scurtînd o vocală: Twpog (Tup) şi 
Twp6, (brînză), “óxoc (scurt) şi vaKós (tare); mutind 
litere: kápTOS (forţă a corpului) şi Kp&Tos (cap), Óvoc 
(măgar) si vóoc (spirit), se întîmplă să numim lucruri 
distincte. "Din moment ce fără să iei nimic se întîmplă 
o asemenea deosebire, ce-ar mai fi dacă cineva ar 
adăuga sau ar lua ceva?" Din zece luîndu-se unu sau 
la zece adáugindu-se unul, de pildă... "n-ar mai rămîne 
nici zece nici unu”. Cît priveşte faptul că acelaşi om (şi, 
prin extindere, acelaşi individual) există şi nu există, 
lucrurile se complică şi mai mult, întrebînd: "există 
particular sau universal?” Cine ar răspunde că nu 
există, "ar viza doar sensul universal”, ceea ce ar fi tot 
una cu "a rosti un neadevár", întrucît tot ceea ce este, 
este "in mod determinant" (5, 1-15). Aceasta este "an- 
titeza". Procedeul este asemenea şi în cazul celorlalte 

antilogii: cea a adevărului şi falsului ("unii pretind că 
„un discurs este adevărat, alţii, că este fals"; 4, 1. Vd. 
art. adevărul); cea a binelui şi răului ("unii afirmă că 
binele este un lucru şi răul altul; alţii, dimpotrivă, că 
acelaşi lucru este bun pentru unii şi rău pentru alţii 
relativ la acelaşi om" 1, 1 Vd. art. Binele), dreptului şi 
nedreptului ("unii ziccă dreptul este ceva şi nedreptul 
altceva, alţii socotesc că sînt în identitate” 3, 1. Vd. 
Dreptate); frumosului şi urîtului: "unii spun că frumo- 
sul e una şi urítul e alta şi că diferenţa la nivelul 
limbajului este aceeaşi ca la nivelul numerelor; alţii, că 
frumosul şi urîtul sînt identice”, 2, 1 Vd. art. Frumosul), 
priceperii (competenţei) şi nepriceperii (incompe- 
tenfei): unii oratori "de succes” consideră "întru totul 
democratic” ca "magistraturile să fie obţinute prin 
tragere la sorţi”, alţii, prin alegere (aici opţiunea sofis- 
tului necunoscut se îndreaptă către "antiteză", "teza" 
fiind respinsă: n-ar fi acelaşi lucru cu punerea mese- 
riaşilor să tragă la sorţi, nimerindu-se astfel ca zidarul 
să trebuiască să forjeze, iar fierarul să zidească?, 7, 1), 
a înţelepciunii şi virtuţii care nu se pot învăţa şi care 
se pot învăţa şi preda. Susţinătorii "tezei" aduceau în 
sprijin cinci argumente: n-ar fi posibil, "ca dîndu-i ceva 
altuia, să ai în continuare acelaşi lucru"; dacă înţelep- 
ciunea şi virtutea s-ar învăţa, învățătorii în materie 
şi-ar avea "existenţa dovedită", asemenea celor de mu- 
zică, de pildă; inteleptii (sopot), în Grecia, cel puţin, 
au iniţiat în arta şi priceperea lor, compatrioți şi 
prieteni; cei ce au urmat şcoala sofiştilor n-au dobindit 
nimic; în fine, din contră, multi dintre ceicaren-au stat 
în preajma sofiştilor s-au arătat ca oameni de valoare. 

În "antiteză", în replică la cele cinci argumente: dascălii 
îşi transmit ştiinţa lor, dar cei de gramatică, ştiinţa lor 
despre litere, tot aşa cum cithariştii îi învaţă să cînte la 
cithară; că învățătorii nu şi-au dovedit existenţa, dar 
ce au arătat sofiştii, decît că sînt ce sînt, predînd 
"înţelepciunea şi virtutea”, ca şi anaxagorienii ori 
pythagoreii? 

Polycleitos însă şi-a învăţat fiul să facă statui; în 
sfîrşit, dacă nu toţi cei care au frecventat pe sofişti n-au 
devenit învăţaţi, nu este un argument, pentru că nu 
toţi cei ce urmează un învăţămînt, cunosc literele. Prin 
toate acestea, previne sofistul, nu se afirmă neapărat 
că înţelepciunea şi virtutea se pot învăţa, ci doar că 
argumentele susținătorilor "tezei" nu-i par "suficiente" 
(6, 1- 13). Simple exerciţii verbale şi de logică, eventual 
"sofiste", s-ar părea. Dar, de fapt, ca antinomiile kan- 
tiene de mai tîrziu, în gîndirea modernă, deşi imper- 
fecte în comparaţie cu acestea, neavînd aceeaşi 
universalitate (unele se aplică fiinţei şi nefiintei, ade- 
vărului şi falsului, însă altele competenţei şi incompe- 
tentei, putinţei de a fi învățată înţelepciunea şi virtutea 
sau neputinței) şi, în plus, nu întotdeauna, cu "teza" şi 
"antiteza" la fel de tari, aceste antilogii au o incontes- 
tabilă tensiune lăuntrică; jocuri verbale şi de logică la 
prima vedere, în realitate, de dezvăluire, zicînd ca 
Imm. Kant, "un nou fenomem al raţiunii omeneşti, 
anume: o antitetică foarte naturală, pe care nu e nevoie 
să o născocească cineva şi să întindă curse spre ea, ci 
în care raţiunea cade de la sine şi inevitabil: prin 
aceasta e ferită, desigur, de adormirea într-o convin- 
gere imaginară, pe care o produce o aparenţă numai 

unilaterală, dar totodată este ispitită fie să se lase 
pradă unei disperări sceptice, fie să ia o atitudine de 
suficienţă dogmatică şi să stăruie cu incápátinare în 
anumite afirmaţii, fără a acorda ascultare şi a da drep- 
tate argumentelor contrare" (46, p. 364). 

La vremea lui, Hegel avea să releve atît valoarea, 
"necesitatea acestor contradictii...", cît şi limitele anti- 
nomicii kantiene: "Kant arată patru contradicții; ceea 
ce e puţin, pretutindeni sînt antinomii"; "contradictia 
nu e rezolvată; ea continuă să subziste ca mai înainte” 
(39, II, p. 608, 606, 609), ceea ce , fireşte că nu mimetic, 
ci fenomenologic, în ordinea, adică, a fenomenologiei 
conştiinţei filosofice, repeta (relua) gestul platonic. 
Potrivnic, ideologic, sofistic, Platon suspectează însă 
a. ca procedeu logic şi pe antilogişti (ávtidoyixoí) de 
relativism şi, în cele din urmă, de misologie. O anume 
"contaminare" a criticii de adversitate, nu se poate 
contesta, dar, în acelaşi timp, nici adevărul ei. Exer- 
citîndu-se "îndelung în a rationa pentru şi contra" 
aceleiaşi teze, antilogiştii "ajung pînă la urmă să-şi 
închipuie că au dobindit înţelepciunea supremă” pre- 
supunînd "că nici între realităţi nu se află urmă de 
lucru necorupt şi ferm, ci, dimpotrivă, întreaga reali- 
tate nu face decît să fluctueze... şi nimic nu are nici 
durată, nici statornicie” (Phaidon 90 c-d). În urmare, 
un posibil scepticism cu imposibilitatea deliberării în- 
tre ceea ce este şi ceea ce nu este, între adevăr şi eroare, 
dacă nu chiar nihilismul distrugător pentru orice an- 
gajament al minţii noastre. Construită antitetic, cu 
ambii termeni la fel de indreptátiti şi pe fond relativist, 
a. putea să ducă, ceea ce s-a şi întîmplat adesea, în 

medii sofiste, la eristică şi sofistică-sofisme (s.v.). Plat. 
în Euthydemos şi Arist. în Respingerile sofiste au 
demonstrat-o şi probat-o îndeajuns. 


ANTIOCHOS (Avrioxoc) din Ascalon 


(124-127?-69 ? ante), elev al unui stoic, Mnesarchos, 
şi al lui Philon din Larissa (s.v.), întemeietor al celei de 
a cincea Academii (Sext.Empir., P.H., 1,220). Informa- 
tia nu este însă prea sigură, Sext. însuşi formulînd-o 
evaziv. Prezumția nu este fără de temei, datorită ati- 
tudinii critice a lui An. faţă de tradiţia neoacademică. 
Astfel că, deşi nu va fi "instituţionalizat” ruptura, to- 
tuşi se va fi separat de a patra Acad. şi de Phil. A 
călătorit mult; părăsind Atena se va fi îndreptat, poate, 
către Roma, în 87 sau 84 îl însoţeşte pe Lucullus la 
Alexandria şi mai tîrziu, spre 69 în Siria, fiind martor 
al izbînzii aceluia în bătălia de la Tigranocerta, asupra 
lui Tigranes, regele Armeniei. La puţină vreme şi 
moare, în Mesopotamia. Protejat de un ilustru coman- 
dant militar, cum a fost Luc., este admirat de Varro, 
de Cicero: "A., discipolul lui Phil., trece printre cei mai 
de seamă filosofi prin geniul şi ştiinţa lui” (Acad. pr., 
II, 4). Ar fi scris cîteva lucrări (pierdute): Sosus (contra 
lui Phil.), o Kanoniká (deci scriere de logică), Despre 
zei ("An. filosoful, în cartea sa Despre zei, amintind 
această luptă, de la Tigranocerta, spune că soarele n-a 
mai văzut ceva asemănător“; Plutarh, Lucullus, 28). 
Prestigios, ar fi avut mulţi discipoli numiţi chiar anti- 
ochieni: Antiochii vocarentur (Cic., id., XXII, 70). Des- 
pártirea sa de neoacademici pare a fi fost determinată 
de o anume apropiere de stoicism. "An. a mutat Stoa 

în Academie”, căutînd să demonstreze "că dogmele 
stoicilor se găsesc la Platon" (Sext. Empir., P. H., 1,235); 
An. vedea în "filosofia lui Zenon mai curînd o anume 
reformă a vechii Academii, decît o doctrină nouă” 
(Cic., Acad. post. XII). 

In acord cu diviziunea tripartitá a filosofiei, de- 
venită aproape loc comun în epocă, trece în poziţie 
dominantă "cunoaşterea adevărului şi ideea supremu- 
lui bine” (Cic., Acad. pr., IX, 29), dar nu neglijează nici 
fizica. Totuşi, nimic original în aceasta. "În exclusivi- 
tate stoică" (Brochard, 10, p. 219), ea lucrează cam cu 
aceleaşi date (un principiu activ şi altul pasiv, univer- 
sul ca ordine a lucrurilor şi guvernat de o providenţă 
imanentă), prinse cam în acelaşi scenariu. Original, nu 
este nici în teoria cunostintei. Găsind a nu fi făcut, "nici 
un pas fără Hrysippos" şi îndoindu-se de existenţa 
unor elemente platonice sau aristotelice, (Cic. id., 
XLVI, 143) sugera însă interpretări moderne tocmai în 
acest sens. Brochard (10, p. 219) avea să încline către o 
influenţă platonică, în timp ce Zeller (75, p. 603) către 
sugestia aristotelică şi stoică totodată. Dar, nu cumva 
An. construia o schemă premeditat tradiționalistă si 
simplă, chiar simplificatoare (simţurile procură o cu- 
noaştere slabă; adevărul este raţional) numai ipotetic? 
Sau, în alte cuvinte, nu s-ar fi situat pe poziţii "dog- 
matice" (aşa.cum platonismul, aristotelismul şi stoicis- 
mul erau îndeobşte considerate în medii sceptice şi 
neoacademice) ca sá se delimiteze? Poate că da, luînd 
de acuma, în seamă şi gestul celălalt, numai în apa- 
rentá divergent, de refuz al doctrinei neoacademice. 
An. se ataşa la filosofii care nu-l confirmau, era, totuşi 

academic, şi o făcea cu previzibilă lipsă de originali- 
tate (căci le simplifică, dacă nu le "alterează", chiar; 
Brochard, 10, p. 220) şi se opunea neoacademismului 
ca, prin confruntare, să-l readucă pe acesta din urmă 
la conceptul său. Antidogmatic, opunifidu-se ca altă 
opţiune celorlalte filosofii, neoacademismul risca (ris- 
case deja) să devină el însuşi o altă filosofie. 

Or, An. îl vroia în continuare ca pe o critică sau ca 
pe o conştiinţă critică. De aici, poate, şi refuzul său de 
a fi un probabilist în opoziţie doctrinară. Idealul său 
era un probabilism propedeutic. Obiectia sa majoră: 
Carneades şi urmaşii săi admiteau că reprezentările 
adevărate şi cele false nu se disting esenţial. Numai că, 
prin însuşi faptul distincţiei, adevărul şi falsul sînt, ca 
valori, riguros separate. În acest caz, alegerea se im- 
pune ca de la sine (cf. Brochard, 10, p. 197); nu era 
îndreptată, deci, împotriva neoacademismului ca me- 
todă, ci a lui ca filosofie. Prin program, critic, probabi- 
lismul, aşadar, trebuia să revină la ceea ce a vrut sá fie 
şi la ceea ce putea să fie. Dar, trecînd de la probabili- 
tate, în funcţia sa metodică, la probabilism ca interpre- 
tare, neoacademismul îşi va fi pierdut mesajul. Se va 
fi încurcat în contradicții irezolvabile şi va fi eşuat în 
relativism. Asupra acestora prevenea Antiochos. 


ANTIPATROS (Avrinarpoc) din Tars 


în Cilicia, elev al lui Diogenes din Seleucia (s.v.), 
scolarh, în imediată succesiune, al stoicismului (sec. Il 
ante). Homo acutissimus - om foarte ager la minte (Cic., 
De off., III, 12, 51), A. admite în reprezentarea com- 
prehensivă criteriul adevărului; în cartea sa Despre 

definiţii, (pierdută) spunea că "definiţia este o pro- 
poziţie care indică obiectul ei în mod analitic şi com- 
plet", ca toţi "hrysippienii" diviza propoziţiile în 
“simple” (GEbuara XanA&) şi complexe sau nesim- 
ple (GEbuara OVK XAnĂG), primele, constituite 
"dintr-o propoziţie (sau mai multe) care nu e am- 
biguá"(nu sînt ambigue), ca "este ziuă”, iar celelalte, 
"dintr-o propoziţie (sau mai multe)”, ambiguă (am- 
bigue): "dacă-i ziuă, e ziuă" ("dacă-i zi, e lumină”), 
împărțea ca Hrysippos, etica în nouă diviziuni (vd. 
Etica, Hrysippos); respinge pe academicieni, justificînd 
putinţa alegerii (Diog. Laert., VII, 54, 60, 68, 84). Are 
ca elev pe Heracleides din Tars; îi succede Panaitios 
din Rhodos (s.v.). 


ANTIPATROS din Tyr 


stoic minor, după cîte se pare. Dascăl al lui M. 
Porcius Cato (Uticensis), va fi trăit deci în sec. I ante... 
De altfel, şi Cic., De off., II, 24, 86, spune: "stoicul A. 
(Antipater Tyrius stoicus...), care a murit de curînd la 
Atena”. Ar fi adus o completare lui Panaitios: "printre 
preceptele de utilitate, stoicul A... socoteşte că două au 
fost trecute cu vederea de către P. : păstrarea sănătăţii 
şi a banilor”. Pe acestea însă, comentează Cic. (loc. cit.), 
"marele filosof” le va fi lăsat de o parte datorită evi- 
denţei lor. Admite, totuşi, necesitatea cunoaşterii lor, 
pentru că, orice s-ar zice, "sînt de domeniul utilului". 


ANTIPHON (Avuqúv) 


din Atena (sec. V. ante), numit, conventional, în 
critica modernă, Sofistul, pentru a-l distinge de alt 

da 


Antiphon, Retorul, din Rhamnus (?480-?410), asupra 
distincţiei cărora au existat îndoieli (confuzii) încă din 
antichitate. "Cînd se vorbeşte de An., avea să infor- 
meze Hermogenes din Tars (sec. II- III), este necesar 
să menţionăm în prealabil că... au existat mai mulţi 
Antiphon, dar numai doi au fost sofisti..." Dintre aceş- 
tia din urmă, "unul este oratorul (A púátop), celălalt 
este cel despre care se spune că a fost şi cititor în semne 
şi tălmăcitor de vise şi căruia i se atribuie paternitatea 
discursurilor Despre adevăr (Ilepi TAC Anees), 
Despre concordie (Ilepi ópóvorac), Discursurile po- 
litice şi Politicul (ó Mlod1itikúc)". Datorită "diferenţei 
de stil”, reconfirmată în vremea noastră (Bignone, Lu- 
ria), Herm. înclina să creadă că "purtătorii numelui de 
An. au fost doi". Dar, pe de altă parte, se şi îndoia, 
tinind seama de "ceea ce se relatează de către Platon" 
în Menexenes, 236 A, (prea puţin concludent însă, 
Socr.: "oricare, chiar mai neinstruit decît mine, for- 
mat... la retorica lui An. din Rhamnus...”) şi mai ales 
de faptul că Tucidide deşi trecea de elev al retorului, 
ca stil, s-ar fi înrudit cu sofistul. Între o ipoteză şi alta, 
Herm., se abtine sá tranşeze, recurgînd la o formulă 
prudentá si, de ce nu, înţeleaptă: "fie că a existat un 
singur An. care a practicat două modalităţi stilistice..., 
fie că au existat doi... este necesar să cumpănim sepa- 
rat despre fiecare în parte; căci... distanţa între ei este 
foarte mare"(Despre idei sau forme oratorice, II 399, 
18 ed. Rabe; A2 Diels). Dacă vor fi fost distincti, cum 
chiar pare cá au fost, atunci, unul, cel din Rhamnus, 
aristofil activ (a participat la guvernarea oligarhicá a 
celor patru sute, care doar pentru cîteva luni ale anului 

411 a suspendat democraţia ateniană şi este condam- 
nat la moarte, probabil în 410, de un tribunal al demo- 
s-ului revenit la putere) a compus, în genul oratoric, 
exordii, peroratii, tetralogii, discursuri propriu-zise, 
în procese de omor, în mare parte pierdute, chiar şi 
propria apărare, despre care Tucidide, într-un portret 
elogios (Istoria, VIII, 68) avea să spună că este "cea mai 
bună din câte au fost rostite vreodată”. 

Acesta fiind omul, este mai probabil ca Plat., în 
Menexenes, să-l aibă pe el în vedere şi nu pe celălalt, 
pe sofist, antiaristocratic şi încă, adversar al lui 
Socrate: "Cu acesta era în rivalitate... un oarecare An- 
tiochos din Lemnos şi An., cititorul în semne” (Diog. 
Laert., II, 46, după Arist., în Poetica III, fr. 75, Rose). 
Sofistul, aşadar, cu preocupări multiple: pentru fi- 
losofie, ca metafizică şi teorie a cunostintei, pentru 
filosofia politică, pentru psihologie, fizică, astrono- 
mie, matematică, biologie, pentru divinaţie, retorică şi 
poezie, va mai fi fost şi lider, de opinie, cel puţin al 
demosului. Ar mai fi scris pe lîngă cele citate deja, 
Despre interpretarea viselor, Despre oamenii cu 
merit deosebit, poate şi Despre poeţi, Despre agricul- 
tură, Arta de a deveni imun la suferinţe, o tragedie, 
Plexippos, dacă nu, chiar mai multe. S-au păstrat însă 
puţine fragmente; mai numeroase şi, în limite strînse, 
mai compacte din Despre adevăr şi din Despre con- 
cordie. Ca mai toţi sofiştii (care şi cît) interesaţi de 
"Doctrina principiilor” (de metafizică), An. încearcă să 
justifice fiinţa prin situare în orizontul conştiinţei sale, 
mai exact, deşi poate să pară prea mult, întreprinde o 
critică a raţiunii ontologice. Aceasta din două motive: 

unul, negativ, în replică s-a spus la "tendinţa parmeni- 
dianá" şi altul, pozitiv, de construcţie. Cel dintii are 
valabilitate în limitele fragmentului Din Despre ade- 
văr (B1), transmis de Galenus (De officina... XVIII, B 
656): "Dacă vei lua cunoştinţă de aceste lucruri, vei şti 
că, pentru el (pentru logos?) nu există nimic unic, nici 
printre cele ce se văd, «de vederea ce vede» foarte 
departe (în sens de exact, n. n.), nici printre cele ce 
gîndirea cunoscătoare le cunoaşte foarte bine” şi în 
măsura în care fragmentul îi aparţine lui An. Căci, 
datorită unei anume apropieri de Protagoras, auten- 
ticitatea îi este contestată. Dar, oricum "textul nu pare 
a fi în contradicţie cu ceea ce urmează" (Dumont, 19, 
p. 163). Pe de altă parte, există, tot în ceea ce urmează, 
o uşor perceptibilă influenţă protagoriană, pentru că, 
demonstraţia "pozitivă" ia, întrucîtva, forma antilo- 
giei. În consecinţă, fragmentul însuşi poate să-i apar- 
țină lui An. şi să fie de sugestie protagorianá, prin 
situare într-un orizont în care sînt recognoscibile tema 
omului-măsură şi o perspectivă uşor empiristă. 
Astfel, se poate trece la cel de al doilea motiv, în 
ordine pozitivă. Orice artă (TExvn) şi, prin extindere, 
orice cunoştinţă capătă sens şi autenticitate numai 
întrucît dincolo de ele există ceva. Altminteri, ar trebui 
să "numească" ceea ce nu este, consecinţă absurdă, 
"fiindcă, din cele ce nu există, ce substanţă reală 
(ousien) ar putea contempla cineva ca să afirme că acele 
lucruri există” (B1, cf. Hippocrate, De arte, 2). În cazul 
în care şi cele ce nu sînt şi cele ce sînt ar fi în egală 
măsură perceptibile şi inteligibile, cum am mai dis- 
tinge între unele şi altele? Or, pentru noi sînt numai 

cele ce "se văd” şi cele ce "se cunosc"; pentru noi, noi 
sîntem "măsura" celor ce există şi a celor ce nu există, 
protagorian vorbind. Nu este vorba de un subiecti- 
vism sui-generis cum acesta nu se poate identifica nici 
la Protagoras (s.v.; v.d. şi art. Măsură) ci doar de legiti- 
mare (necesară) a fiinţei dinspre subiect ca termen 
semnificant. Căci, ar fi spus An., "în ceea ce mă pri- 
veşte, cred că artele şi-au luat chiar şi numele Tă 
6v6uara) de la formele (tà et5ea) lucrurilor; căci e 
absurd să consideri că însuşirile provin de la nume, 
care sînt «convenţii» (vounoeTĂuaTa) în raport cu 
natura, în timp ce acelea sînt «zămisliri naturale»" 
(ibid). 

Două observaţii se impun: una la justificarea fiinţei, 
în replică la Gorgias dar în maniera logică a acestuia 
(cf. C. Georgescu, 28, p. 436, n. 20) şi alta privitoare la 
raportul convenţie (lege)-natură. Astfel, în timp ce 
raţionamentul lui Gor. este "negativ" (nu există nimic; 
dacă ar exista ceva n-ar putea fi reprezentat; dacă, 
totuşi, ar putea fi reprezentat n-ar putea fi numit), cel 
al lui An. este "pozitiv" pentru că ceea ce nu este nu 
are cum să fie perceput, gîndit şi numit, şi întrucât 
numai ceea ce este, este reprezentat, gîndit şi numit, 
doar fiinţa este. O încheiere parmenidiană care nu 
anulează însă valoarea replicii la unul eleatic. An. pare 
să fi înţeles şi admis că prima propoziţie este în con- 
structia ontologică aceea de formulare încă parmeni- 
diană dar totodată şi că unul (fiinţa) nu exclude 
multiplul, fiind în toate lucrurile, întrucît există. Dif- 
erite, dovadă că pot fi văzute şi gîndite (în cazul 
contrar, al unui absolut, ce am mai distinge cînd nu 

este nimic distinct? ), ele sînt şi în unitate, prin faptul 
existenţei lor. Cea de a doua observaţie, la rîndul ei, 
comportă o specificaţie privitoare la limbaj şi alta la 
nomos ca lege. Cît priveşte limbajul (cuvîntul), An. se 
situează între conventionalism (admitind conventio- 
nalitatea) si explicatia prin imitatie sau, cum se spune 
azi, "mimologicá" (presupunind cognitia), ceea ce nu 
este puţin lucru. La rîndul lor, "prescriptiile legilor sînt 
convenite", spre deosebire de cele ale naturii care, 
avînd naturalitate, au necesitatea impusă de aceasta. 
Normative, legile au şi ele necesitate, însă atîta cît le 
permite caracterul convenţional. Admise prin acordul 
(pactul, contractul) social, ele pot fi eludate individual 
fără consecinţe asupra celui ce o face, atunci cînd fapta 
nu este descoperită. In schimb, "cine violează, îm- 
potriva posibilului, ceva din legile crescute de la 
natură..., chiar dacă o face fără ştirea nimănui, răul nu 
este mai mic şi nici mai mare, chiar dacă toţi o ştim; 
căci e lezată nu opinia, ci adevărul însuşi”. 

Distincte, cele două tipuri de "prescriptii" pot sá se 
şi opună sau oricum nu se acordă cu necesitate. În mod 
natural, în limitele puterii lor, ochii văd tot ce le este 
în măsură să vadă, urechile să audă, limbii să vor- 
bească, miinilor să facă, picioarelor să meargă. Social- 
mente însă, s-au statornicit legi: "pentru ochi, ce 
trebuie ei să vadă şi ce nu, pentru urechi, ce trebuie să 
audă şi ce nu; şi pentru limbă ce trebuie să spună şi ce 
nu; şi pentru míini ce trebuie să facă şi ce nu; şi pentru 
picioare, încotro să 'meargă şi încotro nu; şi pentru 
minte, ce trebuie să dorească şi ce nu”. Dar dacă dis- 
tincte cînd nu opuse, prescripţiile, după lege le presu- 

pun, totuşi, pe cele după natură, fie şi în parte. Într-un 
fel, natura, în sine, este indiferentă în raport cu noi: 
"nu-i sînt mai dragi, nici mai familiare lucrurile de care 
legile îi îndepărtează pe oameni decît cele care îi în- 
deamnă. Însă prin legi oamenii au dobîndit «avantaje» 
care pentru natură sînt «cătuşe»: avantajele... stator- 
nicite prin legi sînt cătuşe ale naturii”. De aici, sau şi 
de aici, o anume opoziţie, un conflict chiar, între cele 
stabilite prin lege şi natură. Uneori din cauza naturii, 
alteori, poate în cele mai multe cazuri, datorită legilor. 

Astfel, legile stabilesc deosebiri ca de natură între 
cei născuţi din părinţi "de vază" şi cei care "nu-s de 
familie bună", între "greci" şi "barbari" şi, în aceste 
cazuri, impun atitudini sociale opuse: pe unii, să-i 
respectăm şi cinstim, pe alţii, nu. Or, după natură, toţi 
oamenii au posibilitatea de a-şi procura cele necesare 
"în acelaşi chip” şi toţi sînt la fel: respiră "aerul pe gură 
şi pe nări", sau folosesc asemenea mîinile. Egali, după 
natură, nu întotdeauna şi nu toate legile o recunosc şi 
o consacră (B 44, fr. A şi B, Papyrus Oxyrhynchus). 
Diferite în funcţie de opţiunile "autorilor lor”, aceasta 
voind să spună, de greci în raport cu "barbarii", de cei 
născuţi din "părinţi de vază" faţă cu cei "ce nu-s de 
familie bună" (ibid.), legile pot, astfel, să fie prea 
avantajoase pentru unii, nedreptátind pe alţii, ceea ce 
contravine rostului lor, adică asigurarea dreptăţii şi 
mai departe a "concordiei" fără de care "nici cetatea 
n-ar putea fi bine cîrmuită, nici casa frumos gospo- 
dărită”. Căci ea presupune: comuniunea (6vvayoYĂ), 
comunitatea (Kovovia) unirea (Evoo1G) în acelaşi spi- 
rit (vóoc) şi, "identitatea de opinii (NoHOYvoHOoOWvEv) 


128 


a fiecărui ins cu sine". Determinatia din urmă ar fi de 
tot necesară, ca o garanţie şi condiţie pentru "concor- 
dia" generală; "unul rămînînd mereu la aceeaşi părere 
este plin de concordie", pe cînd cel instabil "cugetá 
lucruri diametral opuse” şi "trăieşte în conflict cu sine”. 
Altfel spus, identitatea de opinii asigură consecventa 
şi coerenţa atît în ordinea convingerilor cât şi în aceea 
a potrivirii acestora cu faptele (Despre concordie, fr. 
B44a). 

Utopismul este evident, An. crezînd că identitatea 
de opinii a fiecăruia este suficientă pentru prevenirea 
oricărui conflict în cîmp individual şi, prin extindere 
şi în cel social, şi pentru statornicirea concordiei prin 
ştergerea asperităţilor interpersonale şi intergrupale. 
Dar sub utopism, este uşor de recunoscut ideea sofistă 
a rolului hotărâtor al educaţiei civice şi morale în bună 
convieţuire. Demofil, gindind la emanciparea politică 
a "poporului", nu este însă, propriu-zis, şi pentru o 
democraţie, şi aceasta, nu pentru a fi, dimpotrivă, 
pentru aristocrație ci întrucît, visînd la cetate, în per- 
fectă "concordie" a tuturor membrilor ei, pe deplin 
convinşi de necesitatea respectării legilor, An. are în 
vedere o nomocraţie. Aceasta, evident, prin mijlocirea 
unor cetăţeni egali în faţa legii şi în condiţiile acelei, 
totuşi, abstracte, identități de opinie a fiecăruia cu 
sine. Chiar dacă "ne apare ca... un sofist de rangul doi” 
în umbra celor de primă mărime, a lui Protag. şi Gor., 
An. este însă printre aceia "cel dintii” ( 28, Georgescu, 
p. 404). Aceasta atît prin ceea ce ţine de ontologie şi de 
filosofia politică, a omului în genere, cît şi prin multi- 
tudinea preocupărilor, a ştiinţei sale aproape totale. 

Matematician, se aplică problemei cvadraturii cercu- 
lui, interesat de astronomie, în genere de ştiinţele 
naturii, cu ipoteze, cel mai adesea, neconfirmate, însă: 
"spunecă (soarele) e un foc care consumă aerul umed 
din jurul Pămîntului şi produce răsărituri şi apusuri 
prin abandonarea.... aerului ars şi ataşarea din nou de 
aerul umezit", apoi, că Luna are lumină proprie, "ex- 
plică (eclipsa de lună) prin răsturnarea şi înclinațiile 
cavităţii lunare" (B 26, 28, 27). Cînd pămîntul se cutre- 
mură poate să se "zbirceascá" (B 31), "ori de cite ori... 
iau naştere în văzduh ploi şi vînturi opuse... atunci apa 
în bună parte se condensează si se solidificá", pro- 
ducîndu-se grindina (B 29). 

În biologie, cu deschidere către o filosofie a naturii, 
distinge natura, esenţa "lucrurilor naturale” ca "prin- 
cipiu imanent", "inform ín sine" ca "de exemplu, na- 
tura patului e lemnul, iar a statuii, bronzul” şi "care 
dăinuie încontinuu". În deosebire de natura imanentă 
şi permanentă, forma dobîndită prin "arte" deşi capătă 
inerentá este "accidentală". Astfel încît, "dacă cineva ar 
îngropa un pat, şi putrezirea lemnului ar prinde viaţă, 
nu s-ar naşte un pat ci tot lemn" (B 15). Ideea este 
reluată de Arist. (vd. art. Arta). S-a mai interesat şi de 
medicină şi de psihologie, de aceasta cu ceva mai 
multă originalitate, iar dacă informaţia din Ps. Plu- 
tarh, Viaţa celor zece oratori, I, 833 îl priveşte pe el şi 
nu pe omonimul din Rhamnus şi de psihopatologie. 
Ca într-o "psihologie fiziologică” (19, Dumont, p. 164), 
An. socoteşte "mintea", călăuză a trupului "si spre 
sănătate şi spre boală" şi distinge între "organul văzu- 
lui” (tò Gwyouaivov) şi "prin văz” (tat ya) sau "cu 

ochii" (B 27). În sfîrşit, după Ps. Plut., An. din Rhamnus 
(dar nu e sigur, dacă el; oricum, informaţia este, dacă 
se poate spune aşa, senzationalá), ar fi scris o Artă a 
nesuferintei (sau consolării), cum traduce C. Geor- 
gescu (28, p. 409), artă a combaterii neurasteniei (după 
Dumont, 19, p. 161) şi ar fi deschis în Corint "o casă de 
sănătate", făcînd să circule un fel de prospecte prin 
care aducea "la cunoştinţa tuturor că era în posesia 
unor mijloace în stare să vindece pe oameni de durere 
recurgînd la limbaj, fiind deajuns ca pacienţii să-i 
spună de unde le vine răul ca el sá li-l ia”. Psihanaliză? 
(Dumont, 19, p. 161 glosează: "inventator al psihana- 
lizei”). De ce nu? Dar, fireşte, ţinînd seama de faptul 
că ne aflăm în secolul al V-lea ante. 


ANTISTHENES (Avr.o8€vnq) din Atena 


(444?-365? ante), întemeietorul şcolii cinice (s.v.). 
Elev al lui Gorgias, mai întîi, în care timp ascultă şi pe 
Prodicos, pe Hippias, trece apoi la Socrate. "A tras aşa 
de mult folos din învăţătura acestuia, încît sfătuia 
chiar pe proprii discipoli ca, împreună cu el, să devină 
elevii lui Socrate”. (Diog. Laert., V, 2). Aceasta în- 
seamnă că şcoala sa, numită cinică fusese deschisă pe 
cînd Socr. încă trăia. Ataşat de acesta, este printre cei 
care îl asistă în ultimele sale clipe (Platon, Phaidon, 
59). Ar fi scris multe lucrări, alcătuind "zece tomuri", 
după Diog. Laert., VI, 15-19 (tóuol apare doar aici; 
Frenkian, 25, p. 637). Selectiv, I. Despre stil, Contra 
discursului “Fără martori" de Isocrates; II. Despre 
natura animalelor, Despre sofişti; III. Despre bine, 
Despre curaj, Despre lege sau forma de gu- 

vernámint, Despre lege sau despre bunătate şi drep- 
tate, Despre libertate şi sclavie; IV. Heracles cel mare 
sau despre forţă; V. Cyrus sau Despre regalitate; VI. 
Adevărul; VII. Despre educaţie, Despre părere şi 
despre ştiinţă, Despre moarte, Despre natură; VIII. 
Despre plăcere; IX. Despre Odiseea; X. Heracles sau 
Midas. s. a. Nu s-au păstrat decît puţine fragmente (J. 
Humblé, Antisthenis fragmenta, Gand, 1931- 32; F. 
Decleva-Caizzi, Antisthenis fragmenta, Milano, 
1965). De la Socr., An. a învăţat "perseverenta" şi "in- 
suşindu-şi lipsa de patimi a acestuia” (vd. art. apatie) 
ar fi fixat "felul de comportare al filosofilor cinici în 
viaţă”. Tot socratice (dar şi sofiste) mai pot trece: inte- 
resul pentru controversă, ca metodă (ar fi scris cîteva 
cărţi pe această temă: Despre discuţie, Despre între- 
bare şi răspuns, Păreri sau contrazicătorul, Despre 
contrazicere), concentrarea "asupra eticii" şi elimina- 
rea "studiului fizicii” din filosofie (Diog. Laert., VI, 2, 
103). Chiar şi a logicii, spune acelaşi, adevărat că nu 
despre An. în special, ci despre şcoală în genere. Cît îl 
priveşte, An. se va fi aplicat logicii judecății, şi în acest 
context, adevărului, iar dacă una dintre cele trei de- 
finitii ale ştiinţei (probabil cea de a treia) pe care le 
respinge Plat. în Theait., îi aparţine, atunci, fie şi 
aproximativ, şi teoriei (definirii justificării) ştiinţei. 
Înţelegînd judecata ca aceea "ce arată ce este sau ce a 
fost un lucru” - AGYOG EGTiV “O TO TÍ Ev Ñ EOTIiv 
SNAov (în Diog. Laert., VI, 3), An. îi anula de fapt 
condiţia, ajungînd în cele din urmă s-o explice "sim- 
plist": "nimic altceva nu poate fi atribuit unui lucru 
decît noţiunea proprie; deci unui subiect numai un 

predicat”. În consecinţă, cum nici o contradicţie nu se 
mai putea menţine, falsul "aproape că îşi pierdea sen- 
sul” (Arist., Metaph., V, 29, 1024 b 30-35). 

Şi nu doar el ci şi adevărul, paradoxal, pentru că 
toate judecăţile aveau a fi adevărate. Căci, explicitind, 
tautologic, ("Socrate este Socrate”, "omul este om”), 
judecata, orice judecată, urma să fieevidentă prin sine, 
însă nici adevărată, nici falsă. Or, la fiecare lucru ne 
raportăm contradictoriu, de unde şi posibilitatea ade- 
vărului şi falsului. O proiecţie "nominalistá" îl îm- 
piedica pe An., la limită, să admită însăşi posibilitatea 
judecății. Cînd vorbim despre un om, de pildă, "îi 
dăm o sumedenie de determinatii: îi atribuim culoare, 
formă, măsură, vicii şi virtuţi şi, în toate aceste atri- 
buiri şi încă în altele o mie, noi zicem despre el nu 
numai că este om, dar şi că este bun şi că are calităţi 
fără de număr. Ceea ce este valabil pentru orice lucru: 
noi ne raportăm la fiecare ca la unu, dar în acelaşi timp 
şi ca la un multiplu, desemnindu-] printr-o sumedenie 
de nume" (Plat., Sofistul, 251b). Lucrul deci nu este 
numai el însuşi ci şi altceva, ca specie, gen, clasă. Tot 
ce se poate ca "nominalismul" lui An. să vină din 
reacţia sa la platonism, sau, invers, dar, oricum, rezul- 
tatul este acelaşi. Cît va fi vizat separatia platonică a 
individualului şi universaliilor An. ar fi fost perfect 
îndreptăţit. Dar de aici la contestatrea universaliilor 
("Eu văd calul nu cabalitatea”, ar fi zis el) este ca 
distanţa dintre critica unei ontologii (unei interpre- 
tări) şi ontologia în condiţia ei formală. Pentru a fi fost 
separate de Plat., nu rezultă că, neexistînd în acest 
regim, nu sînt în absolut. Reducînd judecata de predi- 

catie la tautologie şi negînd universaliile, tot ce se 
poate ca ultima respingere plat. din Theait. să-l aibă 
în vedere pe An. (cel puţin aceasta este opinia lui Diels, 
p. 157 în deosebire de cea a lui Natorp, care se 
îndreaptă către cea de a doua definiţie). Dacă ar fi să 
admitem că ştiinţa (EmoTĂun) este opinie adevărată 
însoţită de rațiune (GAn8ic 565a uerai6yov) în acest 
caz, obiecta Plat. (Theait., 201, 38), ar urma că Grice 
cunoştinţă "care nu e însoţită de rațiune să stea în afară 
de orice cunoaştere şi că lucrurile la a căror desluşire 
nu participă raţiunea să fie incognoscibile". Aceasta pe 
de o parte; pe de alta, adăugirea este de prisos, pentru 
că, este de la sine înţeles, că "fără ajutorul raţiunii" 
cunoaşterea nu e posibilă, ea fiind a esentelor ("Nimic 
nu se poate exprima ştiinţific fără să se ajungă mai 
înainte la esenţa fiecărui lucru" - ibid, 202, 39; 207, 42), 
adică tocmai a ceea ce An. nega. În fine, pentru că este 
a esentelor, cunoaşterea presupune o "ştiinţă a di- 
ferentelor". 

Or, An. întrucît reducea judecata la tautologie, ne- 
socotea diferentele ín ordine esentialá si, mai departe, 
adevărul şi falsul. Ceea ce însă il individualizează pe 
An. este morala, atît în sens restrîns, propriu, cît şi în 
altul, ca antropologie. Virtutea, spunea el, este şi în- 
născută (probabil ca disponibilitate) dar şi învățată, 
doar să perseverezi. Obişnuia să exemplifice "cazna", 
truda îndelungată (róvoc) cu finalitate în învăţarea şi 
deprinderea virtuţii cu Heracles şi Cyrus, "prezentînd 
un model din lumea greacă şi altul din aceea a barba- 
rilor” (Diog. Laert., VI, 2). Ar fi scris chiar un tratat 
Heracles sau Despre înţelepciune şi forţă şi altul 

Cyrus sau Despre cel iubit. Predilectia pentru eroul 
mitic (Prodicos însuşi ar fi scris o lucrare cu acelaşi 
titlu), ca simbol al autoconstructiei prin încercări, la un 
moralist ca An., era grăitoare prin ea însăşi. Ar fi avut, 
de altmiteri ca Socr. şi ca sofiştii pe care i-a cunoscut, 
sentimentul că rostul filosofiei era prin excelenţă 
paideic. "Întrebat ce folos a avut el din filosofie, dădu 
următorul răspuns: «Putinta de a mă frecventa pe 
mine insumi»" (Diog. Laert., VI, 6). Índemnul la apatie, 
refuzul hedonismului elementar (ceea ce îl şi făcea sá 
idilizeze starea naturală opunînd-o, ca moralitate, ce- 
lei de "civilizatie”), elogiul virtuţii făptuitoare şi stind 
în fapte, toate acestea, fie şi în măsuri diferite, erau 
convergente în aceeaşi idee a filosofiei ca paideia. 


ANTISTHENES 


"adept al lui Heraclit” (Diog. Laert., VI, 19), necu- 
noscut din altă parte ca şi omonimul său "din Efes”, 
amintit în acelaşi loc, în continuare. S-ar putea să fie 
"unul şi acelaşi personaj” (Frenkian, 25, p. 638). Hera- 
clitean, după singura informaţie, cea a lui Diog. Laert., 
nu se ştie în ce măsură îşi va fi asimilat învăţătura 
dascălului şi întrucît va fi fost discipol ortodox. Direct, 
cazul lui Cratylos (s.v.) nu probează nimic. Dar, hete- 
rodox acesta, tot asemenea putea fi şi An. Puținele 
referiri antice la "heracliteeni" vin întrucîtva în spri- 
jinul prezumfiei. Dacă "unii dintre adepţii lui Heraclit 
susţin că din apa potabilă care s-a uscat şi s-a întărit 
au apărut pietrele şi pămîntul, din apa mării s-a înălţat 
sub formă de exhalatii (Ps. Arist., Problem., 23, 30, 
394b32) şi dacă "susţinătorii doctrinei lui Heraclit pro- 

clamá... cu deosebită insistenţă această doctrină”, a 
ştiinţei ca senzaţie (Platon, Theait., 179 d), printre ei 
să fi fost şi An.? Greu de ştiut cu exactitate. Oricum, 
presúpunind a fi vorba şi despre el, depărtarea de 
Heraclit aduce cu o cădere valorică. 


ANTROPOLOGIE 


ca nume pentru o reconstrucţie a omului, care, for- 
mal, îşi începe istoria cu 1501, anul apariţiei cărţii lui 
Magnus Hundt, Antropologia, de hominis dignitate, 
natura et proprietatibus, nu este ca atare, de invenţie 
greacă, deşi despre om (4v8pwTTOC) şi natura umană 
(Zenon stoicul scria chiar o lucrare Despre natura 
omului, Ilepi voeoc &v6ponov) s-a vorbit frecvent. 
Totuşi, termenul, adevărat că încă departe de semni- 
ficatia sa modernă, este de sugestie antică. În Eth. Nic. 
IV, 4, 1125a 5 apare "4véporolóyoc”, cel ce vorbeste 
despre om / oameni (&vepunoioyto - a vorbi despre 
oameni): cel cu grandoare sufletească (nu) "obişnu- 
ieşte să vorbească despre oameni”. Mai mult decât 
cuvîntul, se identifică şi se formulează însă multe din 
problemele de bază ale a. în cîteva din ramurile ei. 

Cu Heraclit, cu Anaxagoras, dar mai cu seamă, la 
începuturile etapei clasice, cu Protagoras, cu Socrate, 
cu Democrit, apoi cu Platon şi Aristotel, cu stoicii, cu 
epicurienii, cu scepticii, după sec. IV ante se prefi- 
gureazá a. filosofică ("natura" umană, universalitate şi 
individualitate în ontologia umanului), cu hippocra- 
ticii, a. fizică (vd. art. Hippocrates), cu Herodot, a. so- 
cială / culturală sau, dacă pare prea mult atunci numai 
etnografia ("Herod. dedică o bună parte din istoriile 

lui la ceea ce am numi astăzi descrieri de cultură. El 
merge atît de departe încît precizează unele dintre 
diferenţele cele mai izbitoare dintre greci şi egipteni 
sub raportul obiceiurilor..."; Herod., "părintele isto- 
riei" este în egală măsură, şi părintele etnografiei. A 
doua carte din Istorii, pusă sub patronajul Euterpei, 
este consacrată Egiptului. Prima jumătate este opera 
unui etnograf care nu se mulţumeşte să descrie mora- 
vurile şi obiceiurile, ci subliniază şi împrumuturile 
făcute de greci de la egipteni, negînd astfel că o pră- 
pastie îi poate despărţi, pe eleni de popoarele bar- 
bare...; Linton, 49 bis, p. 68; Le Goff, II, p. 156) cu 
Hesiod (Munci şi zile), cu "Anonimul lui lamblichos", 
cu Critias, cu Aristotel, a. istorică (vd. art. Om). 


APATIE (&n68ea) 


insensibilitate, impasibilitate (non sentire = insensi- 
bilitas, impasibilitas, lat.; Pyrrhon autem, ea ne sentire 
quidem sapientem; quae ap. nominatur - după Pyrrhon, 
înțeleptul nu este sensibil la lucruri; el numeşte 
această stare (Cic., Acad. pr., 42) ártróBELaA, Aul. Gell., 
XIX, 12, 2, 10). 1. După Aristoxenos (în Despre viaţa 
pythagorică, după lambl., v. p. 233; fr. 7 Diels), stă- 
pînirea de sine, impasibilitatea în comportamentul 
pythagoreilor. Restrictiv, termenul este raportat la 
Phintias şi Damon, despre care denigratorii de la 
curtea tiranului Dionysios al Siciliei spuneau că "ves- 
tita lor gravitate, statornicia lor..., stăpînirea de sine, 
impasibilă / impasibilitatea (nea), lor s-ar nárui... 
dacă cineva i-ar înspăimînta”. La Democrit, în sensul 
de "inalterabil" &na87... Sià Tv OTEPPÓTNTA. - 

(atomii sînt) inalterabili din cauza soliditátii lor; (Diog: 
Laert., IX, 44); Dem. spune că "există numeroase sub- 
stante,... indivizibile,... inalterabile" - àpatheis (Plut., 
Adv. Colot., 8, p. 1110 F); "Leucipos şi Dem. socotesc 
drept cauză pentru indivizibilitatea corpurilor pri- 
mordiale nu numai inalterabilitatea" - TNV 
ATMÓBELAS..., ; "Epicur... a continuat să considere atomii 
ca elemente prime, inalterabile" - ànaðeTç (Simpl., 
Phys. 925, 10; a. 13). 2. "Iniţiatorul ap.", în concept 
moral, trece Antisthenes (s.v.) Prezentă şi la stoici, de 
aici, sau mai de seamă de aici, probabil, prezumția că 
în "cea mai bărbătească parte" a sa şcoala stoicianá se 
trage de la întemeietorul filosofiei cinice (Diog. Laert., 
VI, 14, 15). "Lipsa de patimi” - TÓ A4TABÑ este pusă 
încă de Ant. în legătură cu nóvoç - cazna. "El căuta să 
arate cazna ca un lucru bun", dînd ca exemplu pe 
Heracles şi pe Cyrus şi invátind-o, în forma perseve- 
renţei, de la Socrate: venind la Atena, de la Socr. "a 
învăţat perseverenta, si, însuşindu-şi lipsa de patimi a 
acestuia, fondă felul de comportare al şcolii cinice, în 
viaţă” (Diog. Laert., VI, 2). La Diogenes (cinicul), însă, 
n6voc, ca "perseverență", trece, uşor, în XOKNOIG. Cu 
acelaşi sens de bază ask., începe să numească, şi mai 
accentuat renunţarea, stînd astfel pentru exerciţiul 
permanent în vederea reducerii la limită a trebu- 
intelor. "Oamenii ar trebui să aleagă exercitarea con- 
tinuă asupră-le, aşa cum o indică natura, prin care ei 
pot fi fericiţi” (Diog. Laert., VI, 71). Deocamdată, nu- 
mai atît; abia mai tîrziu, la începuturile creştinismului, 
ask. (de unde, asceză, ascetism) avea să treacă în mijloc 
de ináltare mistică. (S-ar putea însă identifica o ask. 

precreştină, în Grecia timpurie, "retragerea" şamanică 
presupunînd "o exersare conştientă a puterilor psihice 
prin abstinenţă şi exerciţii spirituale”, ca şi, ceva mai 
vag, în comportamentul orfico-pythagoric; în legătură 
cu motivul transmigraţiei sufletelor; Dodds, 17 bis, p. 
176, 181). 3. De la sensul, fie şi în mică măsură negativ, 
în şcoala cinică, ap. trece la altul pozitiv, în stoicism. 
Ca impasibilitate, prin eliminarea pasiunilor, în 
deosebire de netulburare (&tapayía, s.v.) ap. semni- 
ficá starea dobinditá. De aceea, poate, stoicii distin- 
geau între ap. inteleptului şi aceea "a omului rău”. 
"După ei, înțeleptul e lipsit de pasiuni, din cauză că nu 
cade în asemenea slăbiciuni, dar adaugă că termenul 
de ap. e aplicat în alt sens omului rău şi înseamnă că 
acesta e aspru şi neînduplecat" (Diog. Laert., VII, 117). 
Dacă primul ajunge la ap. prin asumarea şi, deci, stă- 
pînirea condiţiei sale, cel de al doilea, mai curînd prin 
renunțare, ceea ce, la limită, este o altă formă de "scla- 
vie”. "Înțeleptul este liber", prin stăpînirea de sine (sau 
luare în stăpînire), pe cînd "oamenii răi sînt sclavi”, 
neavînd "puterea de a acţiona cum vor, adică liber- 
tatea" (ibid., VII, 121-122). Supunîndu-şi sufletul ca şi 
trupul exerciţiilor îndelungate, reprimînd pasiunile 
tulburătoare, nu procedează abstract, nediferentiat. 
Înțeleptul ştie că sînt "trei stări emoţionale bune: bu- 
curia, prudenta şi voinţa” şi refuză să trăiască în sin- 
guratate, "căci în mod firesc, el e făcut pentru societate 
şi acţiune” (ibid., VII, 116, 123). Ap. înţeleptului, ca 
stare de libertate, aşadar, este tot una cu realizarea de 
sine, pe cînd cealaltă, o cădere a omului din condiţie. 
Redusă la o permanentă şi continuă suprimare, ea 

sfîrşeşte prin a trece în contrariul ei, din mijloc de 
eliberare şi eliberare degenerînd în mijloc de aservire 
şi într-o sui-generis sclavie. Nu este exclusă inculparea 
eticii cinice. 4. O neaşteptată congruentá, chiar dacă 
foarte relativă, aflăm însă în conceptul stoic al ap. şi în 
cel sceptic, în cazul în care admitem "după spusele 
unor autori” că "scopul propus de sceptici este insen- 
sibilitatea" sau şi aceasta, alături de netulburare. Con- 
ditionind 4tapaxía si ap. de "suspendarea judecății” 
(s.v.) scepticii procedau, se pare diferentiat: "in ches- 
tiunile care ne privesc pe noi vom alege pe unele si le 
vom evita pe altele; iar lucrurile pe care nu le decidem 
noi, ci se întîmplă cu necesitate, cum e foamea, setea 
şi durerea, nu le putem înlătura, pentru că nu pot fi 
schimbate prin puterea raţiunii” (Diog. Laert., IX, 108). 

Abtinerea de la deliberare, nu înseamnă şi suspen- 
darea celor ce au legătură cu omul. "Nu considerăm 
pe sceptic cu totul nechinuit, susţinem că el este supus 
imperiului necesităţii. Ne învoim că tremură de frig 
sau suferă de sete...", asemenea "oamenilor de rînd”. 
Dar în timp ce aceştia (in mare ca "oamenii răi" ai 
stoicilor) "sînt stăpîniţi de două nenorociri, şi anume 
de ceea ce pătimesc şi... de faptul că ei cred că aceste 
nenorociri sînt rele prin natura lor”, scepticul, prezer- 
vîndu-se să-şi formeze o opinie cum că "fiecare dintre 
aceste lucruri e un rău care vatămă natura, scapă de 
neplăceri cu mai multă cumpátare". În consecinţă, cînd 
e vorba de lucruri, ca obiecte ale opiniei, scopul ar fi 
netulburarea şi "simtirea echilibrată”, în cazul lucru- 
rilor pe care nu avem cum să le suspendăm şi nici nu 
trebuie (Sext. Empir., P. H., I, 29, 30). Aşa stînd lu- 

crurile, ap. ar semnifica numai în cea de a doua speci- 
ficaţie, apropiindu-se întrucîtva, de &novia (s.v.) în 
accepţia din epocă, dar, fireşte, fără să fie în identitate. 


APĂ (vSop) 


apa sărată, a mării (Od., 9, 927, 3, 300), apa curgă- 
toare a rîurilor, fluviilor (II., II, 825; VIII, 365), apă de 
izvor (IL, XVI, 161; XXI, 312); apă-argint (mercur), la 
Pindar (Olimpica I, 1: TO Xpio7ov utv Vwp- cel mai 
bun/ preţios lucru/ este mercurul); element cosmo- 
logic, alături de pămînt, aer şi foc (s.v.). Deşi Homer 
foloseşte cuvîntul, acesta nu este prins, ca atare, în 
explicaţia etiologică a lumii, a unor zone ale ei. Cu 
acest rol este investit Okeanos: "din el, de unde purced 
toate fluviile şi mările, izvoarele şi fintînile adínci" (II, 
XIX, 244). Alături, stă şi la originea zeilor: Okeanos 
(“fluviul Okeanos", "părintele zeilor şi maica Tethys" - 
6eăv yéveorv... II., XXI, 201). Ceva mai încolo (244 şi 
urm.), Hypnos, zeul somnului, este pus să rostească 
aceste cuvinte: "cu uşurinţă aş putea adormi pe oricare 
dintre zei (în afară de Zeus), chiar şi pe Okeanos din 
care cu toţii ne tragem” - 'Q keavod 66 nep YEveoic 
TÓVTEOOL TÉTUKTOL... Ultimul vers, dacă ar fi tradus 
prin: "Okeanos, care este originea tuturor lucrurilor” 
ar fi "de o generalitate extraordinară, exprimînd o 
sinteză grandioasă”. "Tl&vTeoov' însă trebuie raportat 
la zeii de care este vorba, puţin mai înainte. Aşadar, 
trimiterea este la toţi zeii şi nu la toate cele ce sînt 
(Frenkian, 24, p. 31). Hesiod însă nici măcar în această 
condiţie nu-l menţine: "din unirea cu Cerul (Geea- 
pămîntul) născu pe-nspumatul Okeanos" (Theog., 

133). În mod nemijlocit apa este prinsă într-un scenariu 
cosmologic numai cu orficii (vd. Orfism). Dacă in- 
formaţia aristostelică din Metaph., I, 3, 983b27 ("există 
unii care cred că cei foarte de demult... au considerat 
pe Okeanos şi Tethys părinţii originari şi apa, numită 
de poeţi Styx, obiectul jurămîntului zeilor, căci această 
apă, asemenea ă ceea ce este mai vechi, este şi cea mai 
venerată”) îi priveşte în exclusivitate, nu este sigur. 
Nici cele transmise de Damascius (De principiis, 123 
bis; A 13 Diels), prea tírzii şi, de aceea, poate, cu multe 
elemente suprapuse. Dar fie şi vag, acestea ("la început 
era apă şi materie - ÚSop... kai An - din care s-a 
închegat pămîntul, statornicindu-se astfel două prin- 
cipii, apa şi pămîntul”; "După el (Orfeu) apa era prin- 
cipiul tuturor lucrurilor, din apă s-a depus miîlul”) şi 
cea aristotelică ne fac să presupunem existenţa unui 
scenariu cosmogonic prefilosofic, mai exact, pre-thale- 
sian, cu apa ca termen central. Se pare că aceeaşi poziţie 
o ocupă şi în cosmogonia lui Alkman (s.v.), numai că, 
în aceasta, are încă nume mitic (Tethys). 

Pentru principiu, în sens filosofic, ea începe să stea 
doar odată cu Thales din Milet (s.v.) şi continuă, într-o 
modalitate ambiguă şi puţin interesantă cu Hippon din 
Samos (s.v.). Dintre toţi care s-au ocupat mai întîi de 
filosofie, cei mai multi au fost încredinţaţi că principi- 
ile tuturor lucrurilor se află în cauze de natura mate- 
riei. De unde există toate şi de unde provin mai intíi şi 
în ce sfîrşit îşi găsesc pieirea, în vreme ce substanţa 
persistă în ciuda schimbărilor suferite, aceasta, spun 
ei, este elementul şi totodată principiul lucrurilor... 
Thales, întemeietorul acestui mod de a filosofa, sus- 

tine că "apa este (această substanţă din care se nasc 
celelalte), formulînd această ipoteză în urma obser- 
vaţiei că hrana tuturor vieţuitoarelor este umedă şi că 
însăşi căldura se iveşte şi se menţine din apă, căci ceea 
ce le dă naştere, acela este principiul tuturor” (Arist., 
Metaph, I, 3, 983 b6). Cît (şi cînd) este prinsă în recon- 
strucţia filosofică a lumii, în contra aparentelor, ea 
doar stă pentru principiu, ca nume al acestuia şi nu 
este principiul, ca în cosmogoniile mitice, începutul şi 
materia constitutivă. Altfel, filosofia ar fi intrat în isto- 
rie printr-o mare eroare, căci era (şi este) de tot evident 
că nu apa (nici celelalte elemente, la rîndul lor) nu avea 
(nu aveau) cum să fie "principiul" însuşi. De altmiteri, 
cel de al doilea filosof milesian, Anaximandros, 
schimbă numele fiinţei, optînd pentru &neipov (s.v.). 
Indeterminat, Indeterminatul, nefiind nici foc, nici 
aer, nici apă, nici pămînt el le presupune pe toate, este 
întregul lor şi altceva, el însuşi. Mai mult decît toate la 
un loc, el le presupune pe toate. Ca focul, aerul şi 
pămîntul, în conceptul anaximandrian, apa capătă alt 
rol, anume de mediator ontologic (vd. pentru detalii, 
supra, art. Aer) şi altă condiţie, pe aceea de element 
(s.v.), cum avea să zică Aristotel. Acestea, rol şi 
condiţie, îi sînt menținute în heraclitism, unde mij- 
loceste: în secvenţă scurtă, între aer şi pămînt (a. este 
moartea aerului; pămîntul este moartea sa, în "drumul 
în jos”, şi, invers, a. este moartea pămîntului, iar aerul 
este moartea sa, în "drumul în sus”, iar alături de aer 
şi pămînt, între foc şi lume vd. Foc, Heraclit). Poate că 
aceeaşi funcţionalitate i-o rezervă şi Xenophanes (s.v.): 


"pămînt şi apă sînt toate cîte se nasc şi cresc“; "cu toţii 

ne-am născut din pămînt şi apă” (fr. 29, 33), de îndată 
ce, în contra aparenţelor, mai presus stă Unul sau 
întegrul. Platon însuşi, în Timaios, 31b-33a, preia, în 
mare, descrierea tradiţională: "demiurgul a pus apa şi 
aerul între foc şi pămînt”. În plus, în sugestie pytha- 
gorică (philolaică) o socoteşte alcătuită de icosaedru 
(corpul geometric sau solidul cu 20 de laturi) şi trans- 
formabilă urmînd o proporţie bine determinată arit- 
metic (vd. art. Aer). 

La rîndul său, Aristotel, numai în parte ca Platon 
identifică în apă un element constitutiv mediator. Dis- 
tingînd în foc şi pămînt extremele, între ele Stagiritul 
situa aerul şi apa; aceasta din urmă, mai grea în raport 
cu aerul şi mai uşoară faţă cu pămîntul (De Caelo, I, 
3, 5). Totodată ea mai este mijlocitoare şi datorită 
determinatiilor sale calitative, contrarii: este umedă şi 
rece, în timp ce aerul este cald şi umed, iar pămîntul 
rece şi uscat. Prin urmare: umed (aerul) - umedă (apa), 
rece (apa) - rece (pămîntul). În această dispunere, me- 
diind cu toate celelalte, a. coparticipă la continua miş- 
care, de generare şi distrugere, deopotrivă. Între timp, 
Empedocles (s.v.) o mai identificase cu unul din cele 
patru principii ("considera ca principii cele patru ele- 
mente", Arist., Metaph., I, 3, 984a8), zicîndu-i, aşa cum 
făcuse cu celelalte, Nestis (Divinitate siciliană). Pro- 
cedeul pare să fi fost obişnuit în medii pythagorice şi, 
de aceea, sugerat, poate, de acestea. Philolaos (s.v.), de 
pildă, numeşte a. Kronos, focul, Ares. etc. Nici a. nici 
celelalte nu au însă regimul principiului (vd. supra, 
Aer). In filosofia post-arist., stoicii aveau s-o apropie 
de condiţia principiului, dar numai atît. Doar unul 

dintre elemente, ea intra în alcătuirea principiului 
pasiv (materia): "cele patru elemente împreunate con- 
stituie substanţa necalificatá" (Diog. Laert., VII, 137), 
fără a fi, nici singură, nici în serie, principiul însuşi. 


APEIRON (&neîpov) 


lat. infinitio (Cic., De Fin. I, 21) infinitum spatium - 
spaţiu nemărginit, ex. infinito - din eternitate ş.a. (Lucr. 
I, 1013; II, 255); rom.: fiinţa în sine "nemárginitá"; "iară 
tot ce nu are hotará, aceia se zice îns (ens) nemărginit, 
nesfirgit" (Micu, Inv. metaf., III, 28; XIII, 121). În 
greacă, termen compus din a privativ şi TÓ népaç, 
hotar, limită. Dar şi fără experienţă (& - ne1poo, & - 
newpio). La Homer: XeAAeonovroc &neipov-întinsul 
Hellespont (Il., 29, 245), Sos &neipov, mulţimea 
fără număr - "răspunde mulţimea nesfîrşită (nenu- 
mărată) jelindu-l pe Hector” (ibid., 776), Únvov Se 
Bec kar&neipova yeðev - (şi un Zeu) "revarsă asu- 
pră-mi un somn adînc” (Od., 7, 286). Ca lipsă-de-ex- 
perientá, exemplificator, un singur context din 
Herodot, II, 111: "... ăĂAov ávápov todoa ănepoc" 
- care nu cunoscuse alţi bărbaţi. Doar cu poziţie adjec- 
tivală, la Homer, la Hesiod, la Pindar, la Eschil, la 
Herodot etc., ap. numeşte o determinafie a vreunui 
substantiv, el însuşi determinat. Cu resemnificarea 
ontologică, săvirşită de Anaximandros, ap. primeşte 
altă funcţie gramaticală trecînd în condiţie de subiect, 
menit ca VNOKEÎHEVoV, adică să stea "sub" (LITO) ceva 
determinat, Keiuevov, lucru aşezat, întins, în plan ori- 
zontal, ocupînd un loc. În urmare, se distanțează on- 
tologic de ceea ce susţine, adică îşi creează un spaţiu 

de inteligibilitate, distinct, metafizic. În acest sens, 
probabil An. va fi socotit că "nu .... e cazul să pună 
drept substrat «vreunul din cele patru elemente sau 
pe toate la un loc» ci altceva, dincolo de ele" (Sim- 
plicius, Phys., 24, 13). Altfel decît în semnificaţie meta- 
fizică, dincolo de se pune în stare de excluziune cu 
&neipov-ul, căci oricum, spaţial sau temporal, delimi- 
tat acesta din urmă n-ar mai putea să fie nedetermi- 
natul - nemărginitul. 

Prin simpla fiinţare a elementelor aflate "dincoace", 
el ar fi deopotrivă limitat şi determinat. Şi în con- 
secintá, negat (ca principiu), căci, spinozist vorbind, 
orice determinafie este o negatie. Dar "toate sînt sau 
principii, sau izvorite din el" (Arist., Phys., III, 4, 2036). 
Apeiron-ul, deci, nu are a se afla dincolo de în sens 
fizic, faptul tinind de numele şi de condiţia sa. Ce ar 
mai însemna un apeiron dincolo de altceva, decît limi- 
tat de ceva. Şi, întrucît, mai departe el ar mai putea sá 
fie temeiul? Paradoxal, tocmai prin relativizare i s-ar 
lua capacitatea de a comunica şi, închis în sine ar înceta 
să mai fie principiul, adică ceea ce constituie "primul 
punct de plecare datorită căruia un lucru este, ia naş- 
tere şi este cunoscut” (Arist., Metaph., IV, 2, 1013 a). 
Principiul însă, pentru a fi perfect inteligibil trebuie 
luat în condiţie absolută. Numai în acest fel, rostul său, 
acela de a întemeia, deci de a face posibil relativul 
poate fi legitimat şi invers, numai pus în termenul 
absolutului, lucrurile care se nasc şi pier sînt înţelese 
în acest regim al lor doar prin raportare la ceea ce nu 
se naşte şi nu piere. Ele apar şi dispar tocmai pentru 
că principiul nu are nici început nici sfîrşit. Altminteri, 

acest lucru, adică acest relativ, ne-ar trimite la altul, 
care, la rîndul său, ne-ar împinge încă mai departe şi 
aşa, la nesfîrşit, îndepărtînd mereu, de fapt anulind 
şansa trecerii, pentru a zice ca Heraclit, de la 
"mulţimea cunoştinţelor” la "înțelepciune" care este 
adevărul, urmînd "natura lucrurilor” (fr. 112, Diels). 
Dar An. "luînd în considerare prefacerea celor patru 
elemente unele în altele, nu a socotit că e cazul să pună 
drept substrat pe vreunul dintre ele" (Simplicius, 
Phys., 24, 13). În alte cuvinte, filosoful îşi va fi dat 
seama că principiul nu putea să fie o natură anume, 
determinată, căci transformîndu-se, limita şi se limita. 
An. aşadar, gîndeşte parmenidian avant la lettre, avînd 
deplina conştiinţă a faptului că principiul ca principiu 
este intransformabil. Altminteri aceasta nu numai că 
s-ar pune în contradicţie cu sine (ce ar însemna un 
principiu care se trans-formă ?) dar, încă mai mult 
decît atît, n-ar mai putea explica lucrurile nici în rela- 
tivitatea, dar nici în ceea ce au ele absolut. 

Un principiu determinat duce, în cele din urmă, la 
relativismul total, ceea ce avea să fie "experimentat", 
nu peste multă vreme, de spiritul grec prin Cratylos. 
In-determinarea şi ilimitarea conexe pînă la a fi în 
identitate, sînt, de aceea, primele condiţii ale inteligi- 
bilitátii de tip metafizic. Aşa se şi explică de ce, în acest 
moment, ele pot: să treacă din regim de atribute în 
regim de principiu. Căci, pentru An. nu este valabilă 
propoziţia: Principiul este indeterminat şi ilimitat ci 
indeterminatul şi ilimitatul (sau indeterminatul- 
ilimitatul) sînt principiul. De la Simplicius (Phys., 24, 
13), aflăm că urmaşul şi discipolul lui Thales... "a fost 

primul care a folosit acest termen (&neipov) pentru 
àpxń (ca principiu)”. An. prin urmare va fi admis 
&neipov-ul ca principiu, iar nu principiul ca &neipov. 
Accentul cade pe &neipov, iar nu pe &pX1, adică pe 
un atribut trecut în condiţie de principiu şi nu pe 
principiu ca principiu. De aici şi forma negativă a 
numelui principiului anaximandrian: a (privativ) - 
neipov de la népac, limită, extremitate, sfîrşit) deci 
ne-limitatul, ne-sfirgitul, ne-determinatul. Aşa fiind, 
principiul anaximandrian nu apartine pe deplin meta- 
fizicului. Privit din interiorul acestuia elincá mai este 
un determinat într-un fel ca apa lui Thales. Numai că, 
în deosebire este încă determinat din perspectivă me- 
tafizică şi nu din cea fizică, proprie apei ca principiu. 
Dacă nu numeşte principiul ca principiu, &neipov-ul 
stă, totuşi, pentru un atribut al lui, ceea ce înseamnă 
o deschidere hotáritá către descrierea (inteligibilita- 
tea) de tip metafizic. Dar el este încă determinat (din 
punctul de vedere al metafizicii) pentru că identitatea 
şi-o ia de la determinafie, totuşi. Adevărat că una de 
tip metafizic şi deci esenţial distinctă de cea fizică, 
însă, oricum, o determinaţie. De aceea nici nu putem 
spune că principiul este in-determinatul, ci princi- 
piul este in-determinat, in-determinaţia fiindu-i un 
atribut. Ea este unică, dar nu unul. Or, subiectul ab- 
solut, în ordine metafizică, poate fi doar unul. Unici- 
tatea însă se atribuie. In-determinarea este unică dar 
în felul său, în timp ce principiul ca principiu este 
unul, unul şi nimic mai mult. Cum este unică, are sens 
în orizont metafizic, dar întrucît nu este Unul, nu 
poate fi principiul. În orizontul acesta, unică, dar nu 

una, putînd să fie o infinitate de atribute, pentru a zice 
ca Spinoza, ea este determinată. Din nou însă, o deter- 
minare metafizică, distinctă de cea de tip fizic, şi 
intr-atita încît din această perspectivă ea este tot una 
cu indeterminatul. 

Cu &neîpov-ul anaximandrian deci se face trecerea, 
în gîndirea greacă, de la filosofia fizică la filosofia 
metafizică. Trecere care nu putea să se întîmple altfel. 
Adică nu direct de la apă ca principiu la principiul ca 
principiu, ci prin mijlocirea &neipov-ului ca prin- 
cipiu. Forma negativă a &neipov-ului îi dezvăluie 
tocmai funcţia mediatoare şi regimul său ambivalent. 
Căci el este negativ faţă cu determinatul ca principiu, 
propoziţie a limbajului fizicii, din poziţie metafizică. 
An. se situează în interiorul acesteia, dar el nu avea 
cum s-o delimiteze decît faţă cu cealaltă, fizică. Deter- 
minat aici, în aceasta din urmă, în cea metafizică, 
principiul trebuia să fie ne-determinat, deci contrariul. 
Numai astfel trecerea era posibilă: deci de la determi- 
natul ca principiu la principiu ca principiu prin 
nedeterminatul ca principiu. Ne-numind principiul 
decît indirect şi în formă negativă, prin aceasta nu 
înseamnă că, mai înainte şi nemijlocit, &neipov-ul are 
o semnificaţie anume, fie în ordine spaţială, fie în cea 
temporală. Arist. avea să identifice cinci temeiuri, (din 
mai multe posibile, el spunînd "mai ales cinci” în 
virtutea cărora "cercetătorii naturii” vor fi ajuns la 
încredințarea că există ceva nemărginit: "temeiul tim- 
pului" (căci acesta e nemárginit), apoi pe cel al divizi- 
unii în cazul mărimilor (căci matematicienii se folosesc 
de nemărginit), apoi prin faptul că numai astfel n-ar 

înceta naşterea şi pieirea, anume dacă admitem că este 
nemărginit cel din care se desprinde, cel din care se 
desprinde ceea ce se naşte, în plus, pe temeiul faptului 
că lucrul mărginit se mărgineşte întotdeauna faţă de 
ceva, încît e necesar să nu existe nici o margine de 
vreme ce neapărat un lucru se mărgineşte totdeauna 
cu altul. Dar cu deosebire este argumentul care pri- 
cinuieşte tuturor nedumerire: prin faptul că în gîndire 
nu există curmare, numărul pare să fie nemărginit ca 
şi mărimile matematice sau ceea ce se află în afara 
cerului" (Phys., III, 4, 203 b 6). Nu este deloc exclus ca 
An., în particular să fi ajuns la "încredințarea că există 
ceva nemárginit" mai în toate, dacă nu chiar în toate 
aceste temeiuri. De bună seamă că el nu avea la înde- 
mînă conceptele corespunzătoare în ordine filosofică 
şi ştiinţifică nici pentru timp, nici pentru diviziune, 
nici penru naştere şi pieire, nici pentru "antinomica" 
mărginirii şi nemărginirii (temeiurile patru şi cinci). 
Dar absenţa formelor filosofice şi ştiinţifice nu 
însemna şi lipsa absolută a reprezentării sau mai de- 
grabă a reconstrucției timpului, diviziunii, naşterii- 
pieirii, mărginirii-nemărginirii. Admiţînd în mit o 
povestire despre lume, se cuvine să identificăm în 
aceasta o logică anume şi încă, un sistem de semni- 
ficaţii. Altminteri, deci asimilîndu-l unei "poveşti 
mincinoase” nu numai că i-am nesocoti puterea de 
adevăr şi adevărul, şi mai departe, am depărta din 
orizontul uman o parte a sa cu valoare ontologică, dar 
am lua din şansa explicatiei şi înţelegerii fenomenolo- 
giei conştiinţei filosofice în acest extraordinar moment 
al sávirgirii "tăieturii” epistemologice. Urmările ar fi 

ruinătoare nu numai în raport cu mitul, dar şi cu 
filosofia. Poate chiar pentru ea, ea fiind aceea care 
trebuie explicată. Nu trebuie să se înţeleagă pornind 
de aici, că filosofia este în simpla prelungire 
(evoluţionist-lineară) a mitului. De acesta ea este des- 
părţită de propria individualitate, pe care trebuie s-o 
identificăm în prima sa expresie, cea thalesiană. Sim- 
plu evoluționist, de momentul "tăieturii” mereu ne 
vom apropia dar, ca în "&nopia” lui Achille şi a 
broastei țestoase, mereu va mai fi o distanţă de stră- 
bătut. Inteligibilă, mai întîi prin sine pentru mai multă 
comprehensiune, individualitatea filosofiei trebuie ra- 
portată şi la ceea ce îi premerge nu numai în ordine 
istorică, ci şi logică. De mit, în explicarea filosofiei, 
avem nevoie, paradoxal, tocmai pentru că între sine şi 
aceasta se află "ruptura", deci, discontinuitatea. În alte 
cuvinte, reconstrucţia de tip mitic şi reconstrucţia de 
tip filosofic deopotrivă, devin mai inteligibile în per- 
spectivă discontinuistă, decît în cea continu- 
istă.Punerea în contrast le desluşeşte mai exact pînă şi 
în articulațiile lor fireşti, căci, heraclitic vorbind numai 
contrariile dau cea mai frumoasă armonie. Filosofia, 
aşadar, nu numai în determinaţia istorică ci şi ca sis- 
tem, nu va putea fi deplin înţeleasă în afara mitului şi 
el în determinaţie istorică dar şi ca sistem. Valabilá este 
şi inversa, însă acum nu aceasta ne interesează, ci calea 
cealaltă, de la mit la filosofie. Thales şi An. trăiesc 
într-o vreme încă dominată de mit, dacă nu, structu- 
rată mitic. Mai înainte de a fi iubitori de înţelepciune 
ei sînt iubitori de mit, dar mai înainte, aici, cel puţin 
nu înseamnă şi mai important. Ei sînt iubitori de mit 


151 


în vederea iubirii de înţelepciune şi ca iubitori de 
înţelepciune (filosofi). Deci, logic, primează deter- 
minaţia care indică discontinuitatea. Ca iubitori de 
mituri ei merg cît se poate de departe cu valorile 
tradiţionale, sau puteau să meargă, din perspectiva 
lor, dominantă fiind continuitatea. Cum însă ei trec 
dintr-o condiţie în alta, din cea a iubitorului de mit în 
cea a iubitorului de înţelepciune şi cum trecerea 
înseamnă absorbţia uneia în alta, resemnificarea uneia 
în alta, cea dintii devine mijloc pentru cealaltă. În 
acest sens, mitul poate fi, şi este temei pentru motivele 
filosofiei originare, deopotrivă ca limbaj şi ca recon- 
structie. Faţă cu motivul anaximandrian al nemăr- 
ginirii, conştiinţa mitică a timpului (ca, de altminteri 
şi cea a spaţiului sau cea a generării), va fi fost de 
însemnătate fundamentală chiar dacă numai în să- 
vîrşirea "rupturii" care se produce cu el şi nu în con- 
stituirea semnificației sale. 

În urmare, particularizind, deşi &neipov-ul are 
şanse de inteligibilitate numai prin situarea sa "din- 
coace” de "táieturá", poate şi numai în procedare apo- 
fatică, capătă un plus de claritate dacă îl raportăm la 
ceea ce nu este. Bunăoară, nefiind timpul,. nici chiar 
"dincoace" de "tăietură”, el nu este timpul şi prin 
reacţie faţă de timpul mitic. Dar, tocmai de aceea, 
aceasta din urmă este temei pentru conceptul filosofic 
al nemărginitului. "Pe cînd exista haosul primitiv, 
citim în Macrobius (Saturnalia, I, 8, 7), nu exista încă 
timpul”. Într-adevăr, haosul originar, a-cosmic, lipsit 
cum era de determinări interne nu putea să aibă ca 
"atribut" coetern timpul, care, din punct de vedere al 

"fizicienilor” "este o unitate de măsură precisă dedusă 
din rotaţiile cerului”, iar din acela al "mitologilor" 
Kronos, "prin care toate - rînd pe rînd - prind viaţă şi 
se consumă pentru ca apoi să se zămislească iarăşi” 
(ibid., 8). Dacă la început va fi fost haosul (sau mai de 
grabă va fi apărut, din ce, nu interesează întrebarea, 
presupune Jaeger, fiind fără temei în epocă) şi dacă 
apoi din aceasta se vor fi iscat pămîntul (Gaia), Tar- 
tarul (Tartaros), Eros, Noaptea (Nyx) şi Erebos, şi 
Krónos se va fi ivit în cursul celei de-a doua generaţii: 
din unirea cu Cerul, Pámintul "náscut-a pe-nspumatul 
Okeanos, Coios şi Crios, Japet, Hiperion zeul luminii, 
şi după toţi, cel din urmă, pe Kronos, cu gînduri 
ascunse" (Hes., Theogonia, 133-134, 137). Ca zeu al 
timpului şi timpul însuşi, Krónos vine deci mai tîrziu, 
marcînd cu chiar momentul apariţiei sale o durată 
scursă. Apariţia ulterioară, logic (inteligibilitatea. sa 
presupunînd în mod necesar faptul de a fi după, aşa 
cum atributul, în viziunea filosofică, avea să fie faţă 
cu principiul), trebuind, aşadar, să fie plasat după şi 
după Pămînt şi Cer care în mai mare măsură decît 
haosul însuşi sînt posibile ca principii, Krónos este, 
era necesar să urmeze şi în sensul pe care el îl aducea 
lumii, anume în cel temporal. 

Prin aceasta, mai cu seamă prin aceasta, va şi lua 
lumea în stăpînire, atît în prezentul, cît şi în viitorul şi 
trecutul ei. Chiar cu trecutul, cu acel trecut pre-tempo- 
ral, deci de dinaintea apariţiei lui Krónos, fiindcă zeul 
poate să măsoare şi durata de dinaintea ivirii sale. El, 
limitat prin sine însuşi, apare după în sens temporal, 
se dezmărgineşte, făcînd din intervalul scurs în ab- 

senta lui, trecutul lumii. Fără el, logica internă a cos- 
mogenezei, în formă mitică, ar fi fost compromisá, căci 
mitul ca o poveste a lumii presupunea în mod necesar 
o succesiune. Deci, era nevoie de timp care să dea 
soliditate tuturor momentelor scenariului, să treacă 
pînă şi pe cele întîmplate mai înainte apariţiei sale, în 
trecut. Gîndurile sale ascunse şi ura faţă de tatăl său, 
Uranos, de care vorbeşte Hesiod dau formă (mitică) 
tocmai acestei logici a povestirii, deci a cosmogenezei. 
De altminteri, uzurparea lui Uranos, care nu întîrzie, 
exprimă trecerea istoriei anterioare a lumii în stă- 
pînirea timpului. Făcînd din istoria cerului parte a 
istoriei sale, timpul dá o nouă logică lumii, căci o pune 
în întreit chip: ca trecut, prezent şi viitor. Alungîndu-şi 
părintele, adică împingîndu-l în trecut, Krónos nu-l 
trece în neființă. Cerul continuă să existe, dar locul său 
ca principiu activ al generării este luat de timp, infinit 
mai puternic prin puterea de creaţie, prin dinamismul 
său. Dar, introducind prin "tăieturile” temporale, alte 
determinaţii în lume, Krónos îşi pregătea propria 
uzurpare. Căci, împingînd mereu în trecut, cu ceea ce 
era lăsat în urmă rămînea şi o parte din el. Krónos, deci 
se autodevora, ceea ce trebuia, în cele din urmă, să-l 
împingă într-un plan secund în logica lumii. Şi faptul 
nu întîrzie, Krónos fiind la rîndul său înfrînt "prin 
forţa şi braţele" lui Zeus, care îi "smulge rangul” pen- 
tru a fi el "nemuritorilor rege" (ibid., 483- 484). Ur- 
mind Cerului, urmînd Timpului, supunînd şi pe unul 
şi pe celălalt, Zeus înseamnă o raționalitate sporită a 
lumii. Făcut să se înalțe de-asupra amîndurora, Zeus, 
ca nou principiu mitic al lumii, proba, prin reflex, 

imposibilitatea logică a Cerului şi a Timpului de a fi 
stăpînii lumii. Dacă totuşi, la un moment dat au rangul 
suprem, îl au pe măsură ce în ordinea reconstrucției, 
se înaintează în "captarea" logicii lumii. 

Există de altfel o gradatie uşor de observat de la 
Uranos prin Krónos la Zeus. Dacă primul este totuna 
cu o regiune determinată a lumii în curs de formare, 
Krónos are mai mult şansele de a fi un principiu activ, 
generator. El nu mai este legat de o zonă anume, nu 
mai poate fi localizat şi deci, în mai mare măsură ne 
face să ne gîndim la nemărginire. Dar, fie şi ca atare, 
încă este într-o asemenea identitate cu sine încît tre- 
buie să fie separat de contrariul său, în acest moment 
al scenariului de Gaia - Rhea (de mama tuturor zeilor 
şi respectiv de aceea prin care Krónos generează). Prin 
urmare, dacă ar fi să facem o lectură filosofică, Timpul 
(Kr6nos) este nelimitat şi limitat totodată, întrucît este 
principiul activ. Este nelimitat ca principiu, dar este 
limitat ca principiu activ care, presupune în mod ne- 
cesar contrariul său. În afara acestuia, deci a unei 
materii a lumii, sau a principiului dătător de materie 
lumii, ar. fi, dacă se poate spune aşa, vînt fără aer si 
ploaie fără apă. Krónos, altfel spus, este limitat în 
măsura în care este timpul însuşi. Or, áneípov-ul 
anaximandrian, chiar dacă un nedeterminat şi în 
condiţie temporală, pentru că nu este timpul pur, 
scapă de limitare. Numai ca timp ar fi fost un principiu 
dar alături de cel puţin altul, ceea ce nu avea cum să 
evite grava dificultate a regresiunii la nesfârşit (vd. si 
art. Timp). Tot asemenea şi dacă ar fi fost identificat cu 
spaţiul, numai, care în acest caz lua forma unei realităţi 

în stare pură. Dar ce ar putea să însemne un spaţiu în 
sine ca un receptacol fără de limite? Dificultatea ad- 
miterii unui spaţiu ca atare avea să fie percepută pînă 
tîrziu chiar în filosofia greacă; dovadă critica sceptică 
a conceptului (Cf. Sext. Empir., P. H., III, 119-135). 

La începuturile istoriei reprezentarea şi conceptu- 
alizarea spaţiului aveau să se lovească, aşa cum era şi 
firesc, de piedici încă mai mari. De la Homer, cel puţin, 
aflăm că Okeanos este "marele, puternicul”, de unde 
"vin apele toate” şi "încinge pămîntul” (II., XXI, 195- 
196; XVIII, 607). Dar, deşi la "hotarul pămîntului”, 
Okeanos este un fluviu, ce-i drept, "mare, puternic”. 
Cel puţin aşa îl "desenează", Hephaistos pe scutul lui 
Achile şi aşa este numit (notápoç). Fluviul care 
"încinge pămîntul”, Okeanos este ca un lăcaş al lumii. 
Cuprinzînd-o, este limita ei, dar, prin aceasta şi a lui 
însuşi. Căci în afara rostului său de a fi hotar al pámin- 
tului şi vajnic noian din care "vin apele toate", ca şi fără 
lumea pe care o cuprinde, dincolo de limitele sale, 
fluviul Okeanos n-ar putea să aibă nume. Limitată, 
fiind cuprinsă, lumea aceasta, locuită (oikovpévn) nu 
este înconjurată de un spaţiu nemărginit. Ce ar putea 
fi un asemenea nemărginit care n-ar cuprinde nimic 
sau ce anume ar mai cuprinde dacă pămîntul locuit - 
Yfi oikovutvn - este tot una cu lumea însăşi? Alte lumi 
sînt, deocamdată greu de presupus, atît, aşa zicînd, pe 
verticală cît şi pe orizontală. Astfel, ce înseamnă pen- 
tru greci transcendentul? Nemuritorii, zice Hesiod, 
"au stăpînire pe culmea Olimpului plin de troiene” (v. 
118), iar, insulele Fericiţilor, unde ar merge sufletele 
ce vor fi dus o viaţă demnă, "se află la capătul dinspre 

asfintit al Mauritaniei, unde, de altfel se găsesc si 
marginile apusene ale Iberiei” (Strabon, Geografia, I, 
5). Zeii grecilor sînt, mai degrabă în condiţie imanentă 
("lumea este plină de zei”, va fi socotit Thales, cf. Diog. 
Laert., |, 27), decît în regim de transcendenţă, Lumea 
lor este în oikovuévn şi la ea nemuritorii, chiar dacă 
mai greu, pot să ajungă. Orfeu, de pildă, ajunge în 
lumea lui Hades, cea atît de bine păzită. 

Pe orizontală, apoi, deşi un pythagoric dintre cei 
dintîi, poate contemporan cu An., admitea mai multe 
lumi, acestea făceau parte din acelaşi sistem. Căci 
lumile chiar dacă "numărate", sînt "o sută optzeci şi 
trei, dispuse, îşi va fi închipuit Petron, în figura unui 
triunghi, cu şaizeci de lumi pe fiecare latură. Din restul 
de trei lumi, mai este aşezată cîte una în dreptul fie- 
cărui unghi şi se cuprind astfel într-un şir, una după 
cealaltă, rotindu-se liniştit ca în cercul horei" (Plu- 
tarch, De defectu oraculorum, 22, p. 422 B). De fapt, 
aceste 183 de lumi sînt, în cele din urmă una singură, 
aceea triunghiulară. Dar şi cît îl priveşte pe An. cum 
că va fi vorbit despre lumi "ce sînt nemárginite" 
(“spunea că nemărginitul deţine cauza oricărei naşteri 
şi pieiri, de unde - după el - s-ar fi desprins cerurile şi, 
în general toate lumile ce sînt nemárginite" (Ps. Plu- 
tarch, Stromata II), mărturia nu ne dă prea multă 
certitudine. Deşi, dacă ţinem seama de filosofia celui 
de al doilea milesian în totalitatea sa pare mai posibilă 
ca adevăr. Nu este exclus ca An. să fi admis în conso- 
nanţă cu "promisiunile" &neipov-ului o lume nemăr- 
ginită, una iar nu o infinitate şi, încă una în perpetuă 
înnoire, pentru a vorbi în spiritul interpretării lui 

Guthrie. Un număr nesfârşit de lumi este o sintagmă 
fără sens în filosofia anaximandriană şi în genere în 
mentalitatea greacă, din epocă. Paradoxal, mai înainte 
de a se ajunge la conceptul fizic al nemărginirii, s-a 
configurat cel metafizic. Ce ar fi putut să însemne, 
cum putea să fie gîndită, chiar nemărginirea în sens 
fizic? Nemărginirea unei singure lumi? Nemărginirea 
unei serii, deci numerică? Dar oricum, a uneia singure, 
fără limite sau a mai multora într-un şir nesfîrşit, 
nemărginirea intră în contradicţie cu determinarea. 
Căci, în perspectivă fizică, lumea nesfîrşită sau lumile 
nesfîrşite au număr, înseamnă lume-lumi determi- 
nate, fiind actuale. 

Deci, această lume sau aceste lumi. Cum are să 
spună Heraclit, orînduirea aceasta, adică lumea 
aceasta: "Orînduirea (lumea) aceasta” (K6ouov 
TÓVOE), pentru că "este şi va fi un foc etern" (fr. 30, 
Diels), este determinare secundă. Ca ordine, ca această 
ordine, lumea aceasta urmează, ceea ce înseamnă că 
nu este nemărginită, cel puţin la originile, sau mai bine 
spus la temeiul ei, fiindcă în-temeiată, este limitată de 
temeiul însuşi. Admiţînd-o ca nemărginită, An. ori 
Heraclit, filosofii pe scurt, ar fi trebuit s-o ridice la 
rangul de principiu, ceea ce ruina totul. Unic, prin- 
cipiul nu avea cum să stea alături de altceva (fie ne- 
mărginit, fie mărginit), nici nu putea să conţină un 
nemărginit, în sens actual. Căci, acesta ar fi fost egal, 
dacă se poate spune aşa, cu sine. De aceea, singura 
şansă de inteligibilitate pentru nemărginirea fizică era 
prinderea lumii-lumilor în neîntrerupta naştere şi 
pieire, deci în mişcarea cu dublu sens, perpetuă tocmai 

datorită dublului ei sens. "De acolo de unde se trage 
naşterea realităţilor, va fi spus An., de la acele lucruri 
le vine şi pieirea întru acestea, după legiuita cuviinţă” 
(B 1, Diels). Lumea, adică "realităţile" trecute în fiinţă 
şi chemate apoi "sá dea socoteală... pentru nedreptate”, 
"lumea aceasta" mereu actuală şi mereu posibilă, altfel 
spus, prinsă cum este în dubla mişcare a nemărginitu- 
lui, prin aceasta este ulterioară, chiar dacă logic ulte- 
rioară. Ea nu este, nu poate fi totuna cu nemărginitul; 
o desparte mişcarea de naştere şi pieire. Deci între sine 
şi principiu, în perspectiva ontologică, se află un me- 
diator care, aşa fiind, o "depărtează" de nemărginit. 
Trecînd-o în condiţie secundară, şi-o apropie făcînd-o 
modul lui de a exista. În măsura în care o apropie, o 
face să "participe" la nemărginit, deci îi dă şansa de a 
fi nelimitată în putinţa de a-l "exprima", dar, totodată, 
întrucît o "depărtează", îi "trasează" limitele, accen- 
tuînd pe regimul ei de existenţă, altul decît cel al 
principiului, deci de cel metafizic. Astfel că, lumea 
aceasta pare ilimitatá din perspectiva fiinţei 
metafizicii, dar limitată din cea de descriere fizică. 
Sansa ei, fireşte că în ordinea inteligibilităţii, stă în 
conceptul metafizic al principiului. 

Altminteri deci, într-o nesocotire a planului meta- 
fizic, fiinţa fizicii s-ar nárui în regresiune la nesfârşit. 
Totodată, prin dubla ei condiţie - deci ilimitată şi 
limitată, ea previne atît punerea sa în regim absolut, 
cît şi relativizarea, ambele interpretări cu eşecul pre- 
vizibil. Căci, în primul caz, i s-ar lua posibilitatea, iar 
în celălalt actualitatea. În cel dintii, prin urmare ar 
încremeni într-o ipostază nici ea nu se ştie cum pro- 

dusă, în timp ce, în al doilea, ar fi o curgere fără de 
odihnă, ca în viziunea (poate terifiantă) a lui Cratylos. 
În acest dublu regim, fiinţa fizicii (- Kóopov tóvõe, 
pentru a zice ca Heraclit şi poate şi ca An., fiindcă citim 
în interpretarea, ce-i drept tîrzie, a lui Plutarh: "el a 
spus că din nemărginit s-ar fi desprins cerurile şi, în 
general toate lumile ce sînt nemărginite” - Kal 
KO&06A0v tovs ANAVTAG ANEIPOvG ÓVTAC KÓCHOVC). 
În acest regim, deci, lumea avea nevoie de întemeierea 
metafizică. De aceea, justificării ei i-a premers (logic şi 
nu temporal), justificarea principiului, adică a fiinţei 
ca fiinţă. Dar, dacă aşa vor fi stat lucrurile, cum se va 
fi ajuns la fiinţa metafizicii, totuşi, aristotelic vorbind, 
în cea mai mare măsură anterioară şi mai bine cunos- 
cută în ordinea naturii? Încă din antichitate, de altfel, 
s-a explicat inductiv apariţia conştiinţei principiului 
lumii: Thales şi Hippon, avea să spună Simpl. (Phys., 
23, 21), vor fi ajuns să susţină că "apa este începutul”, 
"pornind, pe baza simţurilor, de la fenomene. Într- 
adevăr, caldul fiinţează prin umezeală, cele moarte se 
usucă, seminţele tuturor au umezeală în ele, iar tot ce 
e hrană este zemos, căci orice se hrăneşte în chip firesc 
din ce i-a dat naştere, iar apa este principiul naturii 
umede şi le cuprinde laolaltă pe toate. Aşa se face că 
ei au conceput apa drept principiu al tuturor lucru- 
rilor...". An., însă, după toate aparențele avea să pro- 
cedeze altfel, adică deductiv, de îndată ce justifică 
fiinţa fizicii prin cea a metafizicii. 

Nimic de zis, dar, cum va fi reuşit să ajungă la 
conceptul nemărginitului (fiinţa metafizică)? Prin va- 
lorizarea celui thalesian, al apei ca principiu? Faptul 

nu se poate nega, numai că el explică evenimentul 
An,, iar nu conceptul &neipov-ului, concept al meta- 
fizicii prin care filosofia începe în ordine sistematică. 
Putînd explica istoric &neipov-ul, trebuie s-o facem 
însă şi, dacă nu mai cu seamă, logic. Altfel, procedînd 
deci heteronomist, la limită, riscăm aceeaşi regresiune 
la nesfîrşit, fiindcă, de îndată ce explicăm G&neipov-ul 
prin apă, aceasta, la rîndul ei ne trimite către altceva 
şi aşa mai departe. Or, "táietura" care ne plasează în 
orizontul filosofiei ca filosofie se repetă cu fiecare 
"eveniment", căci cu fiecare la o altă scară şi în alte 
modalităţi, se reface începutul. Nu încape îndoială că 
o exactă evaluare a &neipov-ului nu va fi posibilă în 
afara perspectivei istorice, iar în ordinea fenomenolo- 
giei sale prin nesocotirea rolului şi locului procedării 
inductive. Numai că, din nou, punctul de vedere isto- 
ric va trebui trecut în plan secund şi modalitatea de 
construcţie a conceptului &neipov-ului pusă în alţi 
termeni. Căci, An. deşi nu va fi lucrat în exclusivitate 
deductivist, cum de altfel nici Thales inductivist, va fi 
trecut (tot logic) mai înaintea inducției deducţia. Tha- 
les, cel puţin, în interpretarea lui Simpl., va fi pornit 
de la formele fizice de existenţă, şi, inductiv va fi ajuns 
la forma metafizică. De-aici şi trecerea unui nume din 
limbajul fizicii (apa), în limbajul metafizicii. Tre- 
cerea însă nu avea să fie decît provizorie, căci, chiar cu 
semnificaţia schimbată, nu era decît un supleant. Cu 
&neipov-ul însă, lucrurile stau altfel, de vreme ceel nu 
este termen al fizicii trecut în limbajul metafizicii chiar 
dacă venea ca numele principiului thalesian de mai 
"înainte". Dar, în timp ce funcţionalitatea metafizică a 

apei urma celei fizice, fiind o extindere a ei sau o 
adăugire prin analogie, &neipov-ul şi-a căpătat în limi- 
tele şi prin mijloacele orizontului propriu de aplicaţie. 

Altfel spus, construcţia sa însăşi este de tip meta- 
fizic, de unde şi funcţionalitatea riguros metafizică. Se 
înţelege că &neipov-ul îşi datorează o parte din con- 
ceptul său şi precedurii inductive. Din acest punct de 
vedere Burnet, pare îndreptăţit să admită că "raţiunea 
care l-a condus pe An. la ideea unei substanţe primor- 
diale ca infinite va fi fost ceea ce încă Arist. indica, 
anume faptul că «numai astfel n-ar înceta naşterea şi 
pieirea»" (p. 60). Aceasta putînd fi raţiunea faptului, 
sau cea dintii, ea ţine însă de planul construcţiei fizice. 
Importantá, nu încape îndoială, "rațiunea" pe care o 
identifică Burnet nu explică însă faptul metafizic prin 
el însuşi sau nu şi prin el. Or, mai înainte de toate el 
trebuie (şi poate) fi explicat prin sine. "Anewpoc - 
&neipov, &newpio - áreipas totodată cu sensurile: fără 
limită, nesfîrşire, vor mai fi avut şi altele de cea mai 
mare însemnătate pentru resemnificarea lor metafizi- 
că. Este vorba de: fără experienţa a ceva, cel lipsit de 
experienţă, ignorant (“nepos - &neipov) şi de inexpe- 
rienţă, ignoranță (áneipía - &neipac). De aici şi: 
Gáneipo-Brós fără experienţa vieţii, Úreipo-yapoc, cel 
care n-a fost căsătorit, cel lipsit de experienţa căsăto- 
riei, &newpo-0GAarroc, cel lipsit de experienţa mării, 
ănepw-kaAio necunoaşterea frumosului, lipsă de 
gust, ăneipw-uoBoc lipsit de experienţa luptei ș.a.. 
Insemnind şi: fără experienţa a ceva, ap. va fi ajuns să 
numească nemărginitul, în sens metafizic, mai cu sea- 
mă prin această accepţie. 

Căci, în opoziţie cu nemărginitul (comprehensibil 
prin Euneiwpia), nemărginitul este un &neipov, deci 
ceva de care nu se ia cunoştinţă prin mijlocirea expe- 
rienţei, ceva imposibil de conceput (Cf., Nasta, 53, I, 2, 
p. 103). Ca la Parmenides, puţin mai tîrziu, nemărgini- 
tul (fiinţa metafizică), nu are a se dobîndi pe calea 
opiniei, ci pe aceea a gîndirii. El nu poate fi căpătat 
prin experienţă, de aceea şi este, din acest punct de 
vedere, &neipov. Cum însă &neipov este în opoziţie cu 
¿unerpía, şi obiectele lor de aplicaţie se vor raporta la 
fel: determinat şi limitat, unul, cel al experienţei, inde- 
terminat şi nemárginit, altul, cel al inexperientei. Dar, 
o nedeterminare şi o nemărginire posibile numai în 
limitele acelui raport. Deci, nu este vorba deocamdată 
de ilimitarea spatio-temporalá sau nu de una directă, 
ci doar de un concept al ei, poate, indirect. Adică de 
un nemărginit inteligibil ca atare prin contrariul ex- 
perienţei, prin &neipov, ignoranță într-un înţeles strict 
sau din perspectiva experienţei, dar, o docta ignoran- 
tia cusaniană, chiar dacă, luată aici numai pentru ceea 
ce vine sá sugereze. Căci, desprinsă de prima acceptie, 
aceea posibilă prin simplă raportare la gunewpía, des- 
prinsă de ceea ce semnifică, fie şi negativ, în ordinea 
cunoștinței, &newpia poate să însemne contrariul ex- 
perientei: non-experienta, adică raţiunea. În urmare, 
apeiron-ul ar fi obiectul construit al acesteia sau oricum 
reprezentat. Lipsită de o experienţă proprie, prin firea 
lucrurilor ea trebuie să se construiască şi să-şi con- 
struiască obiectul procedînd negativ, adică prin deta- 
şare şi prin opunerea faţă de Euneiwpia şi obiectul său. 
Determinat, acesta din urmă, cu necesitate cel al 

apeiriei, trebuia să fie in-determinat; limitat unul, ilimi- 
tat celălalt, sensibil acela, non-sensibil acesta. Dar ne- 
gativitatea pregăteşte construcţia raţională, deci 
afirmaţia, căci de la ne-determinat, ilimitat şi non-sen- 
sibil se trece la nedeterminat, ilimitat şi inteligibil, pe 
scurt, la &repiov. 

Dacă &neipov-ul mai păstrează ceva din starea sa 
dintii, negativă, faptul nu are a-l stînjeni. Dimpotrivă, 
&-neipov-ul arată că include în sine limitatul (determi- 
natul), fiind altceva, un altceva inteligibil numai ca 
ilimitat şi indeterminat şi numai de către &newpia ca 
non-experientá, deci ca rațiune. Un altceva ca obiect 
pentru gîndire şi al gîndirii, iar nu ca atare, al expe- 
rienţei şi pentru experienţă. 

În acest fel&mepiov-ul va fi fostconstruit prin rapor- 
tare la experienţă dar, în deosebire de apa thalesiană 
nu la experienţe. Thales pornea de la faptele expe- 
rienfei, în timp ce Anaximandros de la experienţă ca 
tip de cunoaştere. Sau, aplicînd distincţia probabil încă 
parmenidiană ("despre filosofie zicea că e de două 
feluri: una pentru adevăr, alta pentru părere”, Diog. 
Laert., IX, 22)., dacă Thales stă în orizontul fizic (al 
filosofiei secunde) din care şi în care vrea să-l constru- 
iască pe celălalt,. meta-fizic, prin analogie cu .expe- 
rienţa-ăneipio, Anax. porneşte de la opoziţia 
fizică-metafizică. Dar de la o opoziţie ca de la o dedu- 
blare a unului, deci de la una care este şi produce 
totodată, heraclitic vorbind, cea mai frumoasă armo- 
nie. Tăietura, adevărata táieturá se produce abia 
acum, cînd metafizica scapă din strînsoarea fizicii şi 
poate să se afirme prin sine. Dar tot din acest moment 

devine previzibilă separatia parmenidianá a celor do- 
uă nivele de construcţie, atît de provocatoare, ieşind 
din adîncurile fiinţei noastre interogative, încît, gîndi- 
rea greacă avea să şi-o treacă parcă, în programul ei. 


APOLLODOROS (AnoiA.650poG) din Phaleron, 


discipol al lui Socrate (deci sec. V-IV ante), reputat 
pentru ataşamentul său, mai curînd afectiv, faţă de 
acesta; altfel, "un om simplu" (Xen., Apol., 28), deşi cu 
ambiția ("trufia", după Eugenio Ferrai, Il Fedone, 
1923) de a-l imita: "imitatorul lui Socr." (Plut., Cato 
Min., 46). În Phaidon, tulburat pînă la limita normalu- 
lui: între cei ce vor fi fost lîngă Socr. în ultimele clipe 
de viaţă, cu deosebire, Apoll. "aci rîzînd, aci plingind"; 
"deşi tulburarea... ne cuprinsese pe toţi, el îi căzuse 
întru totul pradă"; Apoll., "care şi pînă atunci plînsese 
fără încetare, acuma, (în momentul final, n.n.) înce- 
puse să hohotească de durere şi mînie, în aşa hal că 
toţi cei care ne aflam acolo am simţit că inima ni se 
zdrobeste" (59a-b; 117d). În Banchetul, este povesti- 
torul (de fapt, repovestitorul, el relatînd ceea ce a aflat 
de la un participant, Aristodemos), cu un portret, 
poate mai autentic: "în ce mă priveşte, mărturiseşte el 
(este pus să mărturisească), ...simt o nespusă plăcere 
cînd se discută filosofie, fie că iau cuvîntul eu însumi, 
fie că ascult pe altii...", (173 c), deşi nu în totul deosebit. 
Sever nu numai cu sine dar şi cu ceilalţi, socotea "cu 
adevărat nefericit pe orice om" începînd cu el însuşi, 
"afară bineînţeles de Socr." Se presupune că din 
această asprime, venită dintr-un cult fanatic pentru 
marele atenian, ar fi fost supranumit: ho manicos, exal- 

tatul, nebunul. Dar în dialogul plat. cel puţin, cuvîntul 
(173 d) este controversat, adoptîndu-se uneori locu- 
tiunea uaAak6c, blajin, duios (cf. Robin, Le Banquet, 
în Platon, Oeuvres IV, coll. Budé; la noi, Papacostea şi 
Noica: "...porecla de blajin"; vd. ed. 1968, 173 d; în trad. 
sa Şt. Bezdechi a optat însă pentru avikós). 

În 1956 Aram M. Frenkian a scris un "dialog so- 
cratic", Apollodoros sau Despre bátrinete (vd. Scrieri 
filosofice I, 1988). 


APOLLODOROS din Seleucia 


Stoic, din vechea generaţie (deşi sec. III ante), cu 
biografie nesigură datorită puţinelor, şi pe deasupra, 
contradictoriilor informaţii ca şi "problemei Apollo- 
dorilor”, existînd cîţiva omonimi, mai apropiaţi în 
timp şi în opţiuni sau ceva mai depărtaţi pe lîngă 
acesta, alţii doi din Atena (probabil), dintre care unul 
stoic, chronograful, altul epicurian. "Pentru unificarea 
celor doi Apoll.", stoici, conjectural, s-ar putea admite 
că acela din Seleucia "şi-a schimbat denumirea pa- 
triei... în Atena, cum au mai făcut şi alţii” (Frenkian, 
25, p. 692). S-ar putea să nu fie însă unul şi acelaşi, 
întrucît cel "din Atena", dacă va fi scris o lucrare 
"Despre zei" (pierdutá), pare sá nu concorde cu cel 
"din Seleucia", căruia nu ise atribuie titlul. După Diog. 
Laert., VII, 39, 102, 126 ar fi scris o Introducere la 
doctrina stoiciană, o Etică, o Fizică după şcoala veche 
(S. V. F., III, p. 210-243). În acord cu împărţirea în trei 
a filosofiei, numea domeniile acesteia loc-locuri comu- 
ne, topos-topoi (Diog. Laert., VIII, 39). În fizică, va fi 
preluat motivele de bază ale şcolii: lumea ca un animal 

dotat cu rațiune, şi finită, iar vidul, infinit. Corpul ar 
fi susţinut el în Fizica sa "este ... ceea ce se extinde în 
trei dimensiuni: lungime, lăţime şi adincime"; "este o 
substanţă finită” (ibid., 143, 135, 150). La fel în etică, 
pe care ar fi pus-o în al doilea rînd (41). Ca Hrysip., 
Archedemos, Zenon din Tars ş. a. o împărțea în 9 
subdiviziuni: despre instinct, despre lucrurile bune şi 
rele, despre pasiuni, despre virtuţi, despre scop, 
despre valoarea supremă, despre acţiuni, despre înda- 
toriri, despre îndemnuri. Ca Hecaton şi Hrysip., apoi, 
includea în "bunurile sufleteşti”, marile virtuţi: pru- 
denta, dreptatea, curajul, cumpátarea, justiţia ş.a.. So- 
cotea ca nici bune, nici rele acele lucruri "care nici nu 
folosesc, nici nu dăunează unui om", nefiind propriu- 
zis bunuri, ci, din punct de vedere moral, indiferente, 
adică: viaţa, sănătatea, plăcerea, frumuseţea, forţa, 
bogăţia, gloria, noblețea si contrariile lor: moartea, 
boala, durerea, uritenia, slăbiciunea, sărăcia, lipsa de 
glorie, originea modestă, altele asemănătoare. Înţelep- 
tul nu-şi va da asentimentul la ceea ce e potrivnic vieţii 
morale, şi va trăi sobru, luînd ca model pe cinici. De 
altfel, ar fi şi spus despre cinism că e "drumul cel mai 
scurt spre virtute" (84, 102, 121). În canonică, tot ase- 
menea lui Hrysip. ar fi admis criteriul adevărului în 
reprezentarea comprehensivă (54). 


APOLLODOROS "epicurianul" 


Numit şi kýnov-týpavvoç, "tiranul grădinii” (cf. 
Diog. Laert., X, 2, 25), în a doua jumătate a sec. II ante 
ar fi scris peste 400 de cărţi (rulouri, între care şi o 
Viaţă a lui Epicur). De la el ar proveni informaţia cum 

că Epicur "s-a apucat de filosofie din dispreţ faţă de 
profesorii săi, care nu-i puteau explica sensul haosului 
hesiodic" (ibid.). 


APOLLONIOS (Anno vioc) 


Din Thyana, în Capadocia (m? 97), neophytagoric, 
în morală cu accente stoice, mai celebru ca taumaturg 
decît ca filosof. Ca Pyth. încă, şi Ap. îşi pierde dimen- 
siunea istorică, fiind aproape total absorbit în legendă. 
Într-o Viaţă..., alcătuită, în sec. III, de către Philostra- 
tos, la îndemnul împărătesei Iulia Domna, i se atribuia 
"o natură divină şi supraomeneascá", fiind socotit ca 
un anertheios, un bărbat divin, ca un Mesia al lumii 
"págine". Există, de altminteri, în compunerea lui 
Philo., preocuparea de a-l-configura ca personaj într- 
un "roman" al miracolelor. Bunăoară: Proteus anunţă 
pe mama lui Ap. că va naşte un nou Proteus; naşterea 
lui este celebrată de un "cor" de lebede şi de lumină 
cerească; la 16 ani, descoperă "calea adevăratului py- 
thagorism" şi intră în templul lui Asclepios. În Antio- 
hia, se înconjoară de 7 discipoli, numiţi "apollinieni”, 
vindecă miraculos; după moarte, avea să se arate dis- 
cipolilor (V. Ap., VII, 37; I, 4, 5, 7, 8, 18; VIII, 12, 13). 
Povestindu-i viaţa, Philo. mai degrabă îi reînnoieşte 
imaginea decît o reconstrucţie după fictiunile tradi- 
tionale. După Solmsen, Viaţa... întocmită de Philo. 
este de fapt o respingere a imaginii primitive a lui Ap. 
şi întocmirea alteia noi ca argument pentru valoarea 
umană a pyth. Căci puterile sale supraomenesti 
veneau a fi explicate prin modul de viaţă pyth.: re- 
nunţarea la plăcerile trupesti, tăcerea, asceza, vegeta- 

rismul. De aceea, urmîndu-l în continuare pe Solmsen, 
V. Ap. este o mărturie prețioasă pentru cunoaşterea 
neo-pyth. Din acest timp, mai ales cu tăietura sávirgitá 
între nivelul inferior al magiei şi cel superior al divi- 
nizării, la care se ajunge pe calea ascezei şi exerciţiilor 
spirituale. În acest context, pornind de aici şi voind tot 
aici să se întoarcă, Philo. îl pune pe Ap. să intre în 
dialog cu cinicii, şi să-i înfrîngă. Sau cu stoicii (prin 
Euphrates), cu gymnosophiştii etiopieni, inferiori in- 
dienilor, a căror învăţătură îl inspirase odinioară pe 
Pyth. Argumentele pentru superioritatea neopyth. nu 
sînt dintre cele mai convingătoare. De pildă, într-un 
dialog cu etiopienii, Ap. este pus să dovedească slăbi- 
ciunea filosofiei cinice pornind de la KÓSH.OC, ca orna- 
ment. Ín consecintá dacá lumea este ca o podoabă, 
disprețul cinic pentru aparenta exterioară nu avea a fi 
o atitudine acceptabilă (vd. Solmsen, 62, XX, 1, col. 
135-151). 


APONTE (&novia) (lat. indolentia) 


Lipsá de energie, moleşeală (Xen., Cyr., II, 2, 25: 
"aceia care sînt răi datorită leneviei/molegelii...”), ab- 
senta suferinţei, a durerii, a neliniştii. La Epicur şi la 
epicurieni: "este numită plăcere”, chiar "suprema 
plăcere": "Epicur consideră că suprema plăcere se 
desávirseste prin înlăturarea oricărei dureri” - Omni 
autem privatione doloris putat epicurus terminari summam 
voluptatem... (Cic., De fin., I, 19). Spetá a plăcerii în 
stare de repaos, alături de netulburare (4tapakía): 
"iată cuvintele lui Epicur din lucrarea sa Despre 
alegere, «Lipsa de tulburare - &rapatia şi lipsa de 

suferinţă - ap. sînt plăceri în stare de repaos.»" (Diog. 
Laert., X, 136). Limitá a plăcerii corporale "prin înţele- 
gerea raţională a acestor plăceri”. Astfel încît "plăcerea 
cărnii" n-ar mai îngădui "o creştere", "odată ce durerea 
lipsei a fost înlăturată” (Epicur, Op. pr., 18). Existenţă 
trupească în acelaşi timp cu cea sufletească, prin chiar 
natura sa, omul trebuie să ţină seama şi de "plăcerile 
carnale". "Carnea strigă sá nu suferi de foame, de sete 
şi de frig...", de aceea, "există o limită şi frugalitate; cel 
care o nesocoteste, suferă la fel cu acela care a căzut în 
exces" (Sent. vat., 33, 34). Tulburarea şi suferinţa, prin 
urmare, ar rezulta deopotrivă din exces şi lipsă. Ca 
"limită" a plăcerii corporale, în această ordine, ap. 
funcţionează ca măsură sau criteriu în viaţa morală. 
Ca absenţă a suferinţei, a durerii, ap. ar fi fost păstrată 
şi de Hrysippos (Plut., Moralia, 1047e). 


APORETICÁ (dxopntikóc) 


(dubitatio-dubitativa) (cu referire la şcoala sceptică, 
în Diog. Laert., IX, 69); aporetic (&nopnTik6G) - cu 
îndoială sceptică (Vd. Scepticismul). Cu acest sens rea- 
pare şi la unul din ultimii sceptici moderni, Pierre 
Daniel Huet care, în Traité philosophique de la 
faiblesse de l'€sprit humain (1723, postumă) opune 
"filosofiei dogmatice”, filosofia aporetică (aporétique). 
Astăzi, trecută în forma substantativală, a. se numeşte 
ştiinţa problemelor (“ştiinţa pură a problemelor”; N. 
Hartmann, p. 39). Fie şi numai prin referire la Arist., 
Aubenque (2, p. 15-16) opune "expunerii deductive”, 
"expunerea aporeticá" (aporetica), dominantă, după 
opinia sa, în Metafizica arist., mai întîi ca aplicaţie a 


170 


dialecticii, în sensul ei din Topica (vd. Dialectica), apoi, 
datorită faptului că, într-un fel, metoda de expunere 
şi de construcţie este (sau trebuie să fie) aporetică 
(“pentru că discursul uman asupra fiinţei nu se 
prezintă sub forma unei ştiinţe încheiate ci a unei 
cercetări în stare să se depăşească nu prin concluzii”). 
Filosofia ca ontologie, de altminteri, zicea încă 
Heidegger, (41, p. 77) este "întrebarea despre Fiinţă”. 


APORIE (nopia) 


dificultate, încurcătură: Ev n&on áropia...Éxec8a., 
pus (a fi pus) într-o încurcătură (Plat., Gorg., 522 a); 
ev Gnopíaic etvot - a fi într-o încurcătură (Plat., 
Polit., 273 d); e.6 &nopiov Eunin Tov - a intra (cădea) 
într-o dificultate (Plat., Theait., 174c); incertitudine: 
ànopíav &NOPELV - nesiguranţă (îndoială) într-o cer- 
cetare; problemă: TPÓTOV nepi v &nopfioou - (sá 
începem) prin a examina probleme... (Arist., Metaph. 
III, 1, 995 a 25); subiect de controversă: 
&n6pnua /&noptiuaroc (Plat., Phil., 36e, Arist., Top., 
8, 11, 12); dubitativ áropntikóc/ov, cu referire la 
sceptici sau dubitativi. Ca dificultate, încurcătură, a. 
numeşte, de obicei, raționamentele lui Zenon din Elea 
(s.v.), admise azi, poate, cu mai multă indreptátire ca 
paradoxe (s.v.). Mai puternic pare a fi cel de al doilea 
sens, de problemă, aceasta, în mod deosebit, datorită 
dezvoltării, în timp, a aporeticii, ca ştiinţă pură a pro- 
blemelor (Hartmann, Aubenque), cu punctul de ple- 
care în Arist., Metaph., B (III). Carte diaporematicá, de 
punere şi dezvăluire a problemelor (danopécar), B 
(III) enunţă 14 aporii, cu valoare programatică pentru 

întreaga Metafizică. Dacă, admitem cu Jaeger, că apar- 
tine, ca redactare, etapei imediat post-platonice (vd. 
Aristotel), B (III) nu mai lasă nici o îndoială asupra 
poziţiei sale în aristotelism şi, de ce nu, în filosofie, în 
concept non-restrictiv. Pentru filosofie, socotea Arist., 
aporetica este de tot necesară, întrucît, cine vrea "să 
găsească o dezlegare e de mare folos să ştie să pună 
bine problema... Cine nu ştie unde e nodul nu poate 
să-l dezlege” (B, 1, 995 a 25-30). 

Deschisă, ea are a-şi adăuga mereu altele, căci isto- 
ria gîndirii este, mai înainte de toate, istoria punerii 
(descoperirii) problemelor. Filosofia anterioară, pe 
care, de altfel, Arist. o cerceta ca pe o punere de 
probleme, în prima carte a Metaph., îl confirma total. 
De aceea, pe o experienţă, deschidea sau programa 
alta, dacă nu altele. Aşadar, cele 14 probleme (urmînd 
delimitările din ediţiile Ross şi Tricot ale Metaph.): 1. 
cercetarea cauzelor aparţine unei singure ştiinţe sau 
mai multora? Dacă ar intra în sarcinile uneia doar, cum 
am mai cunoaşte principiile care nu stau în raport de 
contrarietate? Căci, pentru a-şi fi suficientă sieşi, pre- 
zumtiva ştiinţă unică va trebui să ia în seamă contrari- 
ile. (Altminteri, ce ar însemna, exemplificînd, tot după 
Arist., dar din IV, 2, 1004a, 15, o ştiinţă a unului fără 
multiplu?) Dar cele patru cauze prime (vd. Cauza) nu 
sînt contrarii şi, apoi, nici nu se află toate în toate 
lucrurile. Cele ce sînt imobile, de pildă, cum pot să 
sufere aetiunea cauzei finale? Sau, cum finalitatea este 
explicativă în ordinea obiectelor matematice, în care 
mai bun sau mai rău nu au nici un sens? În urmare, 
mai este posibilă o singură ştiinţă cînd sînt atîtea 

lucruri care îi scapă? Trebuie, deci, să admitem mai 
multe. În acest caz cu ce se mai ocupă filosofia? Nu 
cumva, se află lipsită de obiect? Cînd şi-l revendică, 
nu şi-l poate justifica, iar cînd se vede lipsită de el, 
parcă printr-un masochism analitic, se descoperă posi- 
bilă şi necesară. 2. Principiile pe baza cărora se face 
demonstraţia ţin, laolaltă cu cauzele, de o singură 
ştiinţă sau de mai multe? Dacă admitem că aparţine 
doar uneia, cum s-ar mai diferenţia ştiinţele, iar dacă, 
dimpotrivă, ar cădea în sarcina tuturor, nu va mai fi 
posibilă o ştiinţă a lor, în universalitatea maximă. 

Or, în cazul în care ne-am îndoi de existenţa aces- 
teia, cine sau ce ar mai cerceta gradul de adevăr sau 
neadevăr al principiilor universale? 3. Există o singură 
ştiinţă a substanţelor sau mai multe? Presupunînd a fi 
una (filosofia primă), nu se nesocoteşte natura reală a 
substanţelor? Şi invers: dacă sînt mai multe, căci sub- 
stanţele însele sînt diferite, cu ce se mai ocupă filosofia 
primă? 4. Platonicienii admit existenţa, deopotrivă, a 
unor substanţe sensibile şi a altora inteligibile. Dacă 
admitem o asemenea despărţire, cum inteligibilele pot 
fi în sine şi cauze, în acelaşi timp? Este absurdă 
prezumția existenţei a două planuri, căci ar urma să 
acceptăm că lucrurile reale deşi în dependenţă prin 
participare, de cele ideale, ele sînt pieritoare, pe cînd 
acestea din urmă veşnice. În cazul, totuşi, al admiterii 
modelului, ce ar mai fi, ca ştiinţă, ştiinţele sensibilu- 
lui? Ori, am admite că există o medicină a sensibilului 
şi alta a inteligibilului (ceea ce e fără sens), ori sîntem 
de acord că este numai una? Dar care? Fiind numai a 
inteligibilului, ce mai înseamnă ea? Fiind însă doar a 

sensibilului, prin postulat, n-ar mai putea fi. Dar, me- 
dicina sau geometria, fiecare în parte, nu au cum să fie 
două. Ele se aplică sensibilului, dar se construiesc 
universal. (Medicul nu tratează ontul în genere; dar ca 
ştiinţă, medicina este a universalului; Metaph., I, 1, 
981a). 5. Cercetarea se referă numai la substanţă sau şi 
la accidentele ei? Dacă o singură ştiinţă (filosofia pri- 
mă) are a se aplica substanţei cu toate ale ei, ar rezulta 
că făcînd demonstraţia pentru accidente ar trebui s-o 
facă şi pentru esenţă. Deci esenţa însăşi ar trebui jus- 
tificată, ceea ce ar deschide regresiunea la nesfârşit. 
Dar dacă proprietăţile substanţei intră în sarcinile altei 
ştiinţe, care e aceasta, şi cum se mai leagă de cealaltă? 
6. Genurile sînt oare elemente şi principiiale lucrurilor 
sau mai degrabă trebuie socotite astfel părţile prime 
constitutive? 

Exemplificînd, principii ale cuvîntului sînt părţile 
lui primitive (phoné) sau el îşi capătă identitatea prin 
gen, ceea ce ar însemna că prin structură? Patul este 
pat prin elementele lui ori ca aşezare (generică) a 
acestora? Dintr-o parte, s-ar putea zice că elementele 
sînt definitorii, dar din alta genurile, căci numai ele 
sînt principii ale definiţiilor. 7. Admitind ca principii 
genurile, asupra cărora ne vom opri, asupra celor 
prime (mai apropiate de individuale) sau asupra celor 
secunde (mai depărtate)? Fiecare om, este om si vieţui- 
toare. La o primă evaluare, ceea ce este mai general are 
cu atît mai mult valoare de principiu. Fiinţa ca fiinţă, 
în cele din urmă ca gen al genurilor pare (şi este) 
explicativă în mod universal. Cum însă, mergînd pe 
această cale, s-ar mai putea explica diferenţele speci- 

fice? 8. Cea mai grea dintre toate, aceasta e urmă- 
toarea: dacă în afara individualelor nu există nimic, iar 
individualele sînt infinite ca număr, cum e posibilă 
ştiinţa a ceea ce e numeric fără sfîrşit? Aporia e dublă: 
a) individualele sînt o unitate, adică sînt identice cu 
sine şi au universalitate sau nu? Dacă ar fi doar în sine, 
ca sensibile, cum ar mai fi obiectal ştiinţei? Şi, încă mai 
mult, în ordine ontologică, de acuma, ce sens ar mai 
avea imperisabilitatea? Nu cumva, dispariţia unei for- 
me determinate este şi absolută, nu numai relativă? 
Dar dacă au şi universalitate, pentru că aceasta nu este 
platonic-separată, cum stă aceasta şi stă ea în toate? 
Cele ce sînt prin natură nu para ne pune în dificultate: 
omul se naşte din om, însă cele artificiale nu; un pat 
nu provine din altul; (Phys., II, 1, 192b-193b). lar, (b), 
dacă individualele sînt infinite numeric şi în condiţiile 
în care nu ne lămurim cu raportul dintre ele şi univer- 
sal, ce ar mai fi ştiinţa decît o descriere, prin enumerare 
la nesfîrşit, a lor? 9. Dacă principiile n-ar fi specifice, 
individuante, nici chiar Unul şi Fiinţa în sine, neexis- 
tînd ceva comun lucrurilor, cum ar mai fi posibilă 
ştiinţa? 

Dar dacă principiile sînt, numericeşte, unul, dacă 
fiecare este unul, atunci nu se vor confunda cu indi- 
vidualele? În urmare, nu se va putea spune că "nume- 
riceşte unul" şi "lucrul individual" sînt în identitate? 
10. Oare principiile lucrurilor coruptibile sînt aceleaşi 
cu cele ale ființelor eterne? Dacă sînt aceleaşi de unde 
provine deosebirea dintre ceea ce este pasager şi ceea 
ce este permanent? Şi care e cauza? Dacă nu, cum se 
explică, totuşi, deosebirea? 11. Şi aceasta, dintre cele 

foarte dificile, dar pe cît de greu de rezolvat, pe atîta 
de necesară în cunoaştere, ea interoghează privitor la 
Unu şi la Fiinţă: sînt acelaşi lucru, şi atunci ne apar ca 
determinări ale unui al treilea termen de dincolo de 
ele sau sînt diferite? Dacă nu le admitem ca de sine 
stătătoare, ce poate să aibă universalitate mai mare 
decît a lor? Dar şi socotindu-le diferite şi în sine, nu ne 
încurcăm tot atît de rău, presupunînd două principii? 
12. Principiile există ca universaliile sau ca individu- 
alele? Dacă sînt universale, atunci nu vor mai fi sub- 
stanţe, căci ceea ce este comun nu desemnează un 
individual (165€ TÍ) ci o calitate (toTov Se). Însă, de-ar 
fi individuale, ar rezulta că acelaşi lucru ar fi mai 
multe, tot atîtea genuri. Socrate ar fi el însuşi, dar şi, 
distinct, ca om, apoi ca vieţuitoare. Totodată, cum ar 
mai putea fi obiect al ştiinţei? 13. Elementele sînt în 
potenţă sau în act? Dacă sînt în formă actuală, în- 
seamnă că sînt realizări ale unui posibil, anterior prin- 
cipiilor înseşi. lar dacă sînt posibile, nu este exclus ca 
să nu mai existe nimic, pentru că nu tot ceea ce este 
potential capătă fiinţă. 14. Numerele,'solidele, supra- 
feţele, punctele sînt substanţe sau nu? Dacă nu, ce mai 
sînt, căci deşi nu constituie un obiect concret, ele, prin 
universalitate, par a avea mai multă realitate. Dacă 
sînt, atunci ce mai este fiinţa şi substanţa lucrurilor? 
Puse în B (III) şi mereu reluate în alte contexte, rezolu- 
torii, în Metafizica, (în ordine: 1 în IV, 1; 2 în IV, 3; 3 
în IV, 2; 4 în XII, 6; 5 în IV, 2; 6 în VII, 10, 13; 7 în VII, 
12, 13; 8 în VII, 8, 13, 14 în XII, 6-10 şi în XIII, 10; 9 în 
VII, 14, XII, 4-5 şi în XIII, 10; 10 în VII, 7-10 şi în XIII 
1-7; 11 în VII, 16, X, 2 şi în XIII, 8, 12 în VII 13, 14, 15 şi 

în XIII, 10; 14 în XIII şi XIV), problemele se dovedesc 
cu atît mai mult programatice. Arist. de bună seamă, 
formal, este în continuarea socratismului şi a platonis- 
mului, filosofii intens şi universal aporetice. Toate 
dialogurile platonice sînt punere de probleme, dar cu 
deosebire cel mai aporetic, în sens strict, este Par- 
menides. 

Nu este de locexclus ca acesta să-i fi şi fost modelul. 
Întreaga dezbatere, atît de dramatică, privitoare la 
regimul formelor, la acela al unului şi la participaţie 
în acest sens: există Idei (Forme) numai pentru genuri 
sau şi pentru lucrurile individuale; participantul par- 
ticipă la întreg sau la parte; sensibilele participă la 
inteligibile numai prin asemănare sau şi prin altceva 
şi altfel? (vd. Idee). De la Zenon la Arist. şi, într-un sens 
mai slab la sceptici, a. va fi devenit "de-a dreptul 
metodă fundamentală”, descoperirea dificultăţilor şi 
punerea lor în context metodologic. "Conştiinţa di- 
ficultăţii”, ca avertisment asupra imposibilității de a 
merge mai departe, într-o direcţie sau alta, trecerea în 
condiţie definitorie "pentru mişearea între ştiinţă şi 
nestiintá". Clarificarea "stadiului problemei”, de 
aceea, asigură înţelegerea "conţinutului de fapt"(N. 
Hartmann). Venind din deschiderea genuină a 
conştiinţei şi, totodată, determinînd o şi mai mare şi 
mai exactă îndreptare către lume, a acesteia, a., pentru 
că nu este "sistematizantá", nici nu aparţine "inter- 
pretării sistematizante”. Astfel încît, în hermeneutica 
ei sînt necesare înţelegerea "filosofică" şi substituirea 
"eşecului sistematizării, o elucidare metodică a eşecu- 
lui” (P? Aubenque, 2, p. 16). Evoluţia gîndirii greceşti 

post-arist., mai ales în direcţie sceptică şi probabilistă, 
era întrucîtva determinată şi de intensa problema- 
tizare platonico-aristotelică. De altminteri, trecerea de 
la a. ca problemă la a. ca îndoială în medii sceptice este 
îndeajuns de probantă (vd. Aporetică). În filosofia ro- 
mânească prima sa definire valorizează sensul origi- 
nar: "întrebare cu prepus, care pofteşte dezlegare" 
(Cantemir, Ist. ier., I, p. 9). 


ARCESILAOS (ApkeoíAaoc) sau Arcesilas din Pitane 


(315?-240? ante), succesorul lui Crates din Atena 
(s.v.) la conducerea Academiei (s.v.) şi elev al lui Cran- 
tor (s.v.), fără să le fi fost codoctrinar. De altminteri, cu 
el începe aşa numita Academie de mijloc. "Nu există 
nici o soluţie de continuitate între Vechea şi Noua 
Academie şi această distincţie nu mergea fără introdu- 
cerea unui artificiu. Diog. Laert. a introdus, de aceea, 
o subdiviziune suplimentară vorbind de o Academie 
medie, cu Ar. ca fondator şi reprezentant" (J. Brun, 11, 
p. 612). Într-adevăr, Diog. Laert., IV, 28 (ca şi, puțin 
mai înainte Sext. Empir., P. H., I, 220) spune: "cu el 
începe Academia mijlocie”. Un artificiu, poate că nu 
va fi fost întru totul, fiindcă Ar., dacă nu pare un 
paleo-academic, nu este nici rataşabil la doctrina Noii 
Academii.Totuşi, mai apropiat de aceasta, înseamnă 
că a pregătit-o. Sext., la un moment dat, chiar îl con- 
sideră "şeful şi fondatorul Academiei noi" (P. H., I, 
232). Nescriind nimic, încă din epocă, mărturiile sînt 
aproximative şi contradictorii. Se pare însă că, prin 
scepticism (“s-a împărtăşit din învăţăturile lui Pyr- 
rhon"; Sext., Empir., P. H., I, 232) a îndreptat Academia 

către probabilism. Ar. "se dovedeşte a nu proclama 
nimic despre existenţa sau neexistenta lucrurilor şi 
nici cu privire la încredere sau neîncredere nu dă 
preferinţă unui lucru în dauna altuia, ci îşi suspendă 
judecata în toate privintele, iar scopul său este suspen- 
darea judecății, care... se însoţeşte cu netulburarea. El 
mai pretinde că suspendarea în privinţa obiectelor 
particulare este un bine, iar adeziunea la obiecte par- 
ticulare este un rău”. În aparenţă, aşadar, un sceptic, 
în realitate, însă, îl respinge Sext., "era un dogmatic”. 
Mai întîi, pentru că scepticii raportau suspendarea 
judecății la opinii, pe cînd Ar. avea în vedere, nemijlo- 
cit, natura lucrurilor. Apoi, cu toate că punea în formă 
aporetică filosofia lui Plat. (ceea ce îl apropia, fie şi 
aproximativ, de scepticism), mai curînd ar fi fost pla- 
tonic. De aceea, Ariston din Chios (s.v.) a şi spus despre 
el: "din faţă e Plat., din spate Pyrrhon..." Cum ar mai 
fi fost şi foarte iscusit în arta argumentării şi a com- 
baterii, cam asemeneaa megaricilor, era ca şi Diodoros 
(s.v.), la mijloc (P. H., I, 232-235). Sever în critică, 
necruţător, chiar, pe măsura inventivităţii, dar de o 
bunătate ieşită din comun (ceea ce "Umplea de spe- 
ranţă” pe elevii săi - Diog. Laert., IV, 37), îşi va fi dat 
măsura exactă a artei sale euristice în combaterea sto- 
icismului. Totuşi exclusivistă, în principiul ei, cât viza 
dogmatismul (caracterul necritic, fie şi pe alocuri) teo- 
riei stoice a cunoștinței, respingerea nu era abstractă 
şi, deci, dogmatică ea însăşi. Cunoştea, se pare, bine 
stoicismul şi pe Zenon (împreună l-au audiat pe 
Polemon - s.v.), de care s-a desolidarizat, pentru dog- 
matismul reprezentării cataleptice, presupus, nu fără 

oarecare indreptáfire. Instituită ca măsură a adeváru- 
lui şi falsului, ea nu-şi avea însă temeiul în sine. Zenon 
trimitea înapoi, la reprezentarea simplă, la phantasia 
numai că, aceasta, i-ar fi replicat Ar., nu este, ca atare, 
nici adevărată nici falsă. Dar dacă "percepţia ade- 
vărată nu diferă de cea falsă", în acest caz, cum şi la ce 
se mai aplică, reprezentarea cataleptică? În urmare, 
asentimentul, ca sanctionare a alegerii, (vd. Stoicis- 
mul), nu mai este posibil. 

Astfel încît, paradoxal, din dogmatismul stoic re- 
zultă îndemnul la abtinerea de la deliberare, de îndată 
de "înțeleptul nu-şi va putea da asentimentul la nimic” 
(Cic., Acad. pr., II, 24). Cu rol delimitativ, mai întîi, 
critica stoicismului, la cea de a doua miscare, trebuia 
sá constituie punctul de plecare pentru Ar. a propriilor 
opinii. Aşadar, pentru că asentimentul nu este posibil, 
înseamnă că nu putem cunoaşte nimic, nici înţelege, 
nici şti; că sensibilitatea este limitată, raţiunea slabă, 
viaţa scurtă şi adevărul, cum zicea Democrit, ascuns 
în adîncuri; că totul depinde de păreri şi convenţii; că 
adevărul nu este posibil; că totul este învăluit în ob- 
scuritate" (Cic., Acad. post., I, 12). Dacă va fi ajuns la 
asemenea încheieri şi este probabil că da, mărturiile 
antice, fiind concordante, singularitatea sa, în epocă, 
este de înţeles. Nici academic (în doctrină tradiţională) 
datorită scepticismului său, nici sceptic, în urmarea 
unui relativism la limită, deci agnostic, el nu avea să 
fie nici probabilist, cel puţin, în concept riguros. S-ar 
fi apropiat însă de probabilism (s.v.) prin implicarea, în 
ordine morală, a rezonabilului (tò ebAoyov), menit sá 
servească acţiunii, înţeles, cum era ca un principiu de 

raportare şi de organizare a actelor umane. EvAoyov 
nu este, cum se admite, îndeobşte, mi080vóv (probabi- 
lul lui Carneades - s.v.), dar îl aproximează. Dintre 
multii săi elevi, sînt nominalizați Lacydes din Cyrene 
(s.v.), Telecleus şi Evandros, ambii din Foceea. 


ARCHELAOS (ApyfAaoc) 


Născut, poate, în Milet, dar stabilit la Atena (akme 
aprox. în 440 ante), este discipolul lui Anaxagoras (s.v.) 
şi, informaţie îndoielnică, dascălul lui Socrate (s.v.). 
"Filosof al naturii”, ultimul, după Diog. Laert. II, 16, ar 
fi afirmat "că două sînt cauzele producerii lucrurilor: 
căldura şi frigul” (focul şi apa). Informaţia avea să fie 
reţinută şi completată anaxagorizant: A. "descria ca 
Anaxag. amestecul materiei” care răzbate "şi în nous"; 
"A. postulează aceleaşi principii za Anaxag.... Afirmă 
că principiile sînt infinite ca număr şi neomogene. 
Aşază homoiomeriile ca principii” (Hyppolytos, Sim- 
plicius; fr. A, 4, 5, Filos. gr...., I, 2). Cele două direcţii 
de interpretare, numai în aparenţă exclusive, sînt, mai 
curînd, complementare. La o primă judecată, cea dintii 
(cu Diog. Laert., Hermias, în parte şi Sext. Empir. care 
consemna ca principiu doar aerul, neconcordantá 
totuşi, minoră ) pare cea mai verosimilă. Căci deşi 
anaxagorian, A. dă impresia să fi trecut mai în faţă 
interesul pentru o filosofie a naturii ca explicaţie a 
naşterii lumii/lumilor. Dacă la Anaxag. era domi- 
nantá descrierea de tip ontologic, la A. primeazá cea 
cosmologică. Numai primează, pentru că, altfel, în 
ordine secundă, este presupusă şi cealaltă, tot aşa cum 
nici Anaxag., la rîndul său, n-o neglija pe cea cosmo- 

logică. Mai modern, dacă se poate spune aşa, Anaxag. 
va fi stabilit exact poziţia celor două tipuri (sau 
niveluri) de reconstrucţie. Controversat ca filosof al 
naturii, în critica antică, în cea de azi este mai cu seamă 
ca "dascăl al lui Socrate”. Informaţia (o dă Diog. Laert. 
II, 16) nu este de tot imposibilă ca adevăr, Socr., pînă 
la "conversiune”, putînd fi interesat de fizica şi de 
morala unui anaxagorian şi prin extindere, a ana- 
xagoreenilor. Dar n-o va urma nici pe una, nici pe 
cealaltă. De filosofia naturii, în genere, avea să se 
îndoiască epistemologic, iar de morala lui A. îl des- 
pártea conventionalismul acesteia. "Ceea ce-i just şi 
injust, va fi spus A., nu există de la natură ci prin 
convenţie” (Diog. Laert., II, 16). 


ARCHYTAS ('Apxvtac) din Tarent 


(? 430-360 ante), matematician cu remarcabile con- 
tribuţii în domeniu (între altele, rezolvarea "curajoasă" 
a problemei dublării cubului, aşa numita problemă 
delică, pentru a fi fost pusă de oracolul de la Delos; cf. 
Becker, 6, p. 114 şi urm.; Kalman, p. 109 şi urm.), 
mecanician (ar fi construit după "o anumită metodă şi 
ştiinţă mecanică” o porumbitá din lemn; "fără îndoială. 
obiectul era susţinut pe mecanisme de contrapondere 
şi se mişca sub presiunea aerului închis în ele" - Aulus 
Gellius, X, 12, 8); astronom cu sentimentul puterii 
ştiinţei despre astre ("tin de adevărate cuvintele lui 
Ar., ce le-am auzit de la bătrîni, că dacă cineva s-ar sui 
le cer şi de acolo ar contempla unitatea universului, 
frumuseţea stelelor, toate aceste minunátii l-ar lăsa, 
rece; dar dacă ar întîlni pe cineva să-i povestească 

despre ele, l-ar umple de admiraţie”; Cic., De amicitia, 
XXIII, 88); teoretician al muzicii (“s-a preocupat de 
muzică cel mai mult dintre pythagorei, încearcă să 
păstreze o continuitate perfectă după criterii de pro- 
portionalitate nu numai în consonante, ci şi în divizi- 
unile tetracordarilor, deoarece este proprie naturii 
acordurilor comensurabilitatea intervalelor"; Ptole- 
maeus, Harmonica, I, 13; A.16); om politic reputat în 
cetatea sa ("a fost ales strateg de şapte ori, deşi alţii nu 
deţineau această funcţie mai mult de un an"; Diog. 
Laert., VIII, 79); filosof de şcoală pythagoreică, pro- 
babil elev al lui Philolaos. Ar fi scris mai multe lucrări: 
Despre ştiinţe, Despre problemele matematice, Har- 
monicul, Discuţii (tot ce se poate şi altele) care s-au 
pierdut. 

Din puţinele fragmente păstrate, se conturează mai 
curînd personalitatea unui om de ştiinţă şi a unui 
politician înţelept - ceea ce va fi contribuit mult la 
întărirea prieteniei cu Platon, căruia i-a şi servit ca 
model pentru conducătorul politic, (ideal) - decât a 
unui filosof. Consacrat muzicii în bună tradiţie pytha- 
gorică, aşa cum era şi firesc, sau posibil, îşi converteşte 
interesul pentru ştiinţă şi priceperea într-o interpre- 
tare a ei, pentru întemeiere. "Ştiinţa calculului, ar fi 
spus el, pare să aibă, în privinţa înţelepciunii o netă 
superioritate asupra celorlalte discipline” izbutind "să 
aducă demonstraţii şi tot astfel explicaţii ale formelor 
în cazul că există o tratare ştiinţifică a formelor” (fr. 4 
din Discuţii, Stob., I, 4;b4 în Fil. gr...., II, 2). Chiar dacă 
în discuţie nu intră decît una, ceea ce e valabil pentru 
ea este pentru toate, căci toate sînt forme (Ei5Â) şi 

explicaţii ale formelor (vd. şi art. Idee). Căci aritmetica, 
geometria şi muzica erau socotite congenere. Aceasta 
şi explică, în context, comunicabilitatea lor, ilustrată 
mai cu seamă de cele trei "medii proporţionale" sau 
analogii (vd. art. Analogie) ale muzicii: aritmetică, geo- 
metrică şi subcontrară sau armonică. Pythagoreu, este 
tentat de "aritmologia" şcolii, dar nu în aceeaşi măsură 
ca Philolaos, nici cu aceeaşi inventivitate şi originali- 
tate. Nu este exclus ca să fi definit sau numai să fi 
contribuit la definirea numărului par-impar (unitatea) 
care, "participă la natura atît a numerelor pare cît şi a 
celor impare; căci unu, adăugat la un impar îl face par, 

iar dacă se alipeşte la un număr cu soţ îl face fără soţ” 

(Theo Smyrn., 20, 19, A21). În tendinţa aritmeticizantă 
a şcolii ar mai fi încercat şi o aplicare a teoriei numere- 
lor la viaţa în cetate conditionínd echitatea şi pacea 
socială de armonie (cf. Rivaud, 59, p. 86). Dacă aşa stau 
lucrurile armonia putea fi "principiul rațional" care, 
odată găsit şi aplicat, pune capăt "revoltei" şi face sá 
crească "buna înţelegere”. Numai "cînd se va aplica 
acest principiu (Aoy.Gu6G) nu va mai exista «nesaţ», ci 
doar echitate; prin echitate ne împăcăm noi oamenii în 
învoielile încheiate. Datorită acestui principiu, cei 
umili primesc de la cei puternici, iar bogatii dáruiesc 
celor nevoiaşi, convinşi şi unii şi alţii că prin aceasta 
vor stabili dreptatea" (Stob,, IV, 1, 139; B3). În fine, 
după o mărturie aristotelică (Metaph., VIII, 2, 1043 a 
19), Ar. s-ar fi ocupat şi interesat şi de logica definiţiei, 

distingînd între definiţia prin diferenţă specifică (în 
acest caz referindu-se la formă şi act) şi definiţia "care 
se întemeiază pe elementele conţinute în lucrul de 

definit”, avînd în vedere "materia", ca în exemplul: "ce 
este acalmia vînturilor? Calmul în masa de aer. Aici 
aerul este materia, iar calmul este actul şi substanţa. 
Ce este o mare calmă? Este o mare netedă. Aici sub- 
stratul material este marea; actul şi forma sînt netezi- 
mea suprafeţei mării”. 

lar Eudemos (în Simpl., Phys., 467, 26, a 24) con- 
semna polemica lui Ar. cu adepţii finităţii lumii: "dacă 
m-aş afla la capătul cerului, adică în ultima dintre 
stelele fixe, ce-aş face, mi-aş putea întinde mîna sau 
braţul în afară sau nu? Ar fi absurd să cred că nu; iar 
dacă nu le întind, ce va fi exteriorul, corp sau spaţiu?” 
Dacă va fi corp, "propoziţia e demonstrată”, iar dacă e 
spaţiu, în acesta este sau poate fi un corp. Oricum, prin 
urmare, "corpul" şi "spațiul" sînt infinite (sá se vadă şi 
art. Spaţiu, Infinit). 


ARISTIPPOS (Apiorinnoc) din Cyrene 


(435?-350? ante), atras, poate, la început de filosofia 
naturii şi de mişcarea sofistă, se apropie de Socrate pe 
care îl frecventează, probabil că nu multă vreme sau, 
oricum, nu fără întreruperi (şcoala şi-ar fi întemeiat-o, 
în cetatea sa, mai înainte de 399, anul morţii lui Socr. 
şi nu-l asistă pe acesta în ultimele sale zile; ar fi fost 
plecat la Egina, după Platon, în Phaidon, 59c). 1 se 
atribuie o Istorie a Libyei (cu 25 de dialoguri: Către 
naufragiati, Către exilați, Către un cerşetor, Către 
Lais, Despre oglindă, Visul, Către prieteni, Către 
critici, Întrebare, Către unul care se crede disprețuit, 
Către unul care încearcă să fie sfetnic ş. a.). Sotion dă 
şi alte titluri (12), între care: Despre educaţie, Învă- 

ţături, Despre virtute, Exhortaţie la filosofie, Diser- 
taţii, Către Socrate, Despre noroc. Sosicrates din Rho- 
dos însă a contestat a fi scris ceva. Oricum, nu s-a 
păstrat nimic. Anticii nu i-au fost prea favorabili: 
Xenofon mai degrabă îl carichează, reproducînd, în 
Memorabilia, II, 1 şi III, 8, două prezumtive dialoguri 
socratice cu Ar. deloc binevoitoare. În primul,după ce, 
tendentios, parcă, îi vorbeşte despre "ispitirea" lui 
Heracles de către Viciu, povestită de Prodicos (s.v.) 
într-o celebră alegorie, Socr. îi spune lui Ar.: "ar trebui 
şi tu să te preocupi de aceasta şi să te gîndeşti pe ce 
drum mergi în viitor”. Plat. nu-l "admite" printre mar- 
torii ultimelor zile ale lui Socr., trimiţindu-l la Egina, 
pe a cărei proastă reputaţie, la Atena, o extinde şi 
asupra lui Ar. (M. Tecuşan, 69, p. 112). Aristotel îl 
citează pentru disprețul arătat matematicii şi pentru a 
nu vorbi "nimic despre bine şi rău” (Metaph., III, 
996a), iar Sextus Empiricus pentru un relativism, so- 
cotit de el amoral: "pe cînd Ar. consideră un lucru 
indiferent faptul de a îl îmbrăca în haine femeieşti, noi 
(scepticii, adică) socotim că acest lucru este ruşinos” 
(P. H., 1 155). Dintre romani, Cicero, în aversiunea lui 
faţă de hedonismul epicurian, avea şi el să-l pună pe 
Ar. sub semnul unui punct de vedere "nedemn de om" 
- ut. nihil nomine videatur indignius (De finibus, I, 7, 
23). Motivele aprehensiunilor au fost, cu siguranță, 
diferite în accident, dar convergente în principiu: Xen. 
şi Plat. pentru abaterea prin hedonism, de la morala 
socratică, Arist. pentru atitudinea eticistă sau etici- 
zantă pînă şi în judecarea matematicii, Sext., din cauza 

ataşamentului său la o "opinie" morală, iar Cic. ca 
urmare a antiepicureismului său generalizat. 

Or, deşi filosof minor, Ar. nu este la periferia gîn- 
dirii greceşti. Aşa zicînd, după G. Călinescu, a fost, 
oricare ar fi rezervele, un minor mare. În succesiune 
socratică, el nu este propriu-zis un socratic, decît, 
poate, prin dominanta morală a filosofiei sale şi prin 
tehnica expunerii dialogale, ceea ce nu pare nici mult, 
nici puţin, dar suficient pentru determinarea sa în 
raport cu cel care i-a fost dascăl. Cum, totuşi, acesta nu 
putea fi urmat doctrinar, el fiind mai curînd un în- 
demn, ce-i drept hotáritor, decît o concepţie (de alt- 
minteri, nici nu există un socratism dincolo de el, ca 
platonismul sau aristotelismul, bunăoară), Ar. a optat 
pentru o morală cu scopul în "mişcarea calmă care 
duce la senzaţie”, sau, mai exact, în "plăcerea particu- 
lará" (Diog. Laert., II, 85, 87). Hedonistá, morala pre- 
figurată de Ar. nu este (poate) atît comportamentală, 
cît explicativă în ordinea unei filosofii a fiinţei noastre. 
În legătură şi cu sofiştii, nu este exclus ca Ar. să fi 
valorificat principiul protagorian: omul măsură a tu- 
turor lucrurilor, dar într-un sens relativist, şi individu- 
alist (ceea ce, de altfel, în epocă eralucru ştiut, o lectură 
similară făcînd-o Plat. ca şi Arist.). 

Mai puţin obişnuită este însă interpretarea indi- 
vidualistă (prin Protagoras?) a principiului socratic: 
"cunoaste-te pe tine însuţi”. Se creează impresia unei 
lecturi "încrucişate": a conceptului protagorian al om- 
ului prin îndemnul socratic, de unde rezulta determi- 
narea eticistă a "măsurii", şi, evident, invers, cu urmări 
de loc neglijabile pentru înţelegerea cunoaşterii de 

sine ca un mijloc şi încă esenţial, chiar dacă prin recul, 
de umanizare a lucrurilor lumii. Interpretată gnoseo- 
logist de Plat., măsura protagoriană (s.v.) primeşte, cu 
Ar., şi o semnificaţie morală ceea ce, principial, ea 
însăşi conţinea. O "lectură" prin Socr., în consecinţă, 
nu avea a fi deturnantá. Cum nici) inversa, de îndată 
ce "cunoaşterea de sine" nu trimite doar la conştiinţa 
generică (de reconstrucţie platonică, mai cu seamă), ci 
poartă şi asupra celei individuale, asupră-i ca atare dar 
şi ca deschidere faţă de lume pentru "interiorizarea" 
(asumarea) acesteia. Ceea ce, şi de această dată, nu este 
în absolut adăugire ulterioară, de îndată ce conştiinţa, 
în proiect socratic, se autodetermină prin dialog şi ca 
dialog. Socratic şi protagorian, totodată, Ar. pare să fi 
încercat acordarea celor două mari opţiuni, printr-o 
operaţiune de "corectare" şi "adaptare" reciprocă. 
Rezultatul nu era, cu fatalitate, eclectic, nici n-a fost, 
de îndată ce omul moralei cyrenaice, cu scopul în 
"plăcerea particulară” ca mişcare calmă care duce la 
senzaţie, nu este redusă senzualist, la clipa care-i pro- 
cură satisfacţie, nici neselectiv şi deci neliber faţă cu 
incitaţiile sau "promisiunile" lumii. Fiind mişcarecătre 
senzaţie, în reprezentarea lui Ar., şi a discipolilor săi, 
plăcerea se dobîndeşte: "ea nu este plăcerea în repaos, 
care urmează după îndepărtarea durerii şi care este ca 
o eliberare din tulburare, pe care o acceptă Epicur şi o 
arată drept scop”; căci, după ei, mai relatează Diog. 
Laert., 11, 87, 89, suprimarea durerii nu înseamnă plă- 
cere, nici absenţa plăcerii, durere (vd. Hedonism). 
Chiar dacă marcat de un anume relativism (şi prin 
acesta, de individualism şi senzualism), ceea ce avea 

să se amplifice, la cyrenaicii ulteriori, (vd. Şcoala cyre- 
naică), în concept originar, plăcerea este "o experienţă 
pozitivă” şi activă (J. Brun, 12, p. 701). Lipsit de puterea 
de invenţie a altui "socratic", este vorba de Plat., Ar. 
nu construieşte ca acesta o filosofie ca o lume posibila. 
Încă legat de Socr. şi de tradiţia sofistă, nu rămîne nici 
socratic, nici protagorian. Trece dincolo, în alt cîmp, al 
sintezei, chiar produce una, însă cu elementele nu 
îndeajuns de strînse într-un tot, fiind încă recognosci- 
bile în identitatea lor originară. Poate că era şi imposi- 
bil să fie puse în sinteză două filosofii atît de 
individualizate, încît şi din acest punct de vedere par 
contrarii, cum au fost cea socr. şi cea protag.. Dar, cum 
ar fi zis Straton (din Lampsakos?) ori Plat., numai lui 
Ar., i-a fost dat, să poarte la fel mantaua luxoasá ca şi 
pe cea zdrenţuită (Diog. Laert., II, 67). Ar. ne pare un 
filosof al contrastelor şi contrastant el însuşi. După 
moarte, la conducerea şcolii i-ar fi urmat fiica sa, 
Aréte. Alţi discipoli: Aithiops din Ptolemais şi Antipa- 
tros din Cyrene. 


ARISTON ( Apictov) din Chios 


(pe la 240 ante), discipol al lui Zenon stoicul (s.v.), 
dar heterodox, poate, nu neapárat din originalitate cít 
din eclectism (sau, de ce nu, din cáutare?). Elev al lui 
Zenon, "pe cînd acesta suferea de o boală de lungă 
durată”, A. l-ar fi întîlnit pe Polemon (s.v.) şi "a trecut 
la părerile acestuia” (Diog. Laert., VII, 162). Totuşi, cît 
s-a putut reconstitui, pentru că filosofia lui A., "nu are 
nimic platonician, se poate presupune că Polemon îl 
va fi atras numai prin disprețul aceluia pentru dialec- 

tică”, adică, în context, pentru argumentarea care ig- 
noră reprezentările, ceea ce era în consonantá cu 
filosofia Porticului (Goldschmidt, 33 bis, p. 1257). 
"Rationamentele dialectice, spunea el, se aseamănă cu 
pinza de păianjen care, deşi pare că-i făcută cu dibácie 
artistică, n-aduce folos" (Diog. Laert., VII, 161). Stoic, 
totuşi, recunoştea primatul eticii dar, mai curînd, ca 
scepticii "suprima logica şi fizica, spunînd că fizica 
depăşeşte puterile noastre, iar logica nu ne primeşte” 
(ibid., 160). In plus, socotea virtutea ca aparținătoare 
de categoria modurilor relative, deci acelora ce puteau 
fi interpretate în funcţie de împrejurări. De aceea, Cic. 
îl alătură pe A. (de altfel ca şi pe Herillos) lui Pyrrhon 
(s.v.), în cîteva locuri, în De fin., II, 11, 35, Tusc., V, 30, 
85, în De off., 1, 2, 6, pentru a-l respinge. Probabil că 
A. mai puţin rigorist, prin reflex se va fi apropiat 
întrucîtva de un relativism similisceptic ("... sînt res- 
pinse ideile lui A., Pyrrhon şi Herillos, care totuşi ar 
avea dreptul de a discuta despre îndatorire dacă ar fi 
lăsat vreo alegere a lucrurilor, ca să existe o cale spre 
delimitarea indatoririi" - în De off., vd. supra). 
Individualizîndu-se, în oarecare măsură, între ze- 
nonieni, A. chiar se va fi despărţit de ei, predîndu-şi 
filosofia în altă incintă, în aceea legată deja de numele 
cinicilor, kvuvócapyes. Dobindind influenţă şi renu- 
me, ar fi fost reputat ca şef de şcoală, aceea a aristonilor 
(A4pLOTÓVELOL); sînt cunoscute şi numele a doi disci- 
poli, Milthiades şi Diphilos. Heterodox, deşi în regis- 
tru minor, fiind eclectic, cel puţin prin punctul de 
plecare, A. aparţine stoicismului, iar, prin tendinţă, 
scepticismului (a introdus doctrina lucrurilor indife- 

rente din punct de vedere moral, a condiţionat ale- 
gerea de "impresiile întîmplătoare”, s-ar fi îndoit de 
valoarea pareneticii, în care vedea o colecţie de sfaturi 
morale "bábesti”, fiind abstracte; or principiile se dove- 
desc a fi bine înţelese cînd sînt aplicate în funcţie de 
împrejurări; (Diog. Laert., VII, 37, Cic., De fin. IV, 16, 
43, Seneca, Scris., 94). Ar fi scris mai multe lucrări: 
Indemnuri, Despre opiniile lui Zenon, Disertaţii 
despre înţelepciune, Comentarii despre deşertăciu- 
ne, Împotriva dialecticienilor ş.a., dar Diog. Laert. 
(VII, 163) înregistrează prezumția că acestea nu i-ar 
aparţine lui, ci omonimului său din Ceos (vd. Ariston 
din Ceos). Autentice ar fi fost doar Scrisorile către 
Cleanthes. Oricum, însă, ele s-au pierdut (Fragmente 
în Arnim, S. V. F. I, p. 75-90). 


ARISTON din lulis 


în Ceos, se pare succesorul lui Lycon (s.v.) la condu- 
cerea Lyceului (s.v.), începînd probabil cu 225 ante, 
anul prezumtiv al morții aceluia. Prin el, după Diog. 
Laert. (V, 64) s-au transmis testamente ale peripate- 
ticienilor. N-a avut, zice Cic., De fin. (V, 13) "forța unui 
mare filosof". Nu se ştie cine îi va fi succedat ca scolarh, 
presupunînd că el însuşi a fost. Din testamentul lui 
Lycon nu rezultă nimic sigur, acesta lăsînd să fie ales 
acela care depunea garanţie "că va stărui în opera 
urmărită de şcoală şi va fi cel mai în stare s-o extindă" 
(Diog. Laert., V, 70). Minor, este confundat încă de 
antici cu omonimul său stoic (vd. Ariston din Chios). 
Diog. Laert. (VII, 163), dă olistá de lucrări (Îndemnuri, 
Despre opiniile lui Zenon ş.a.) asupra paternităţii 

cărora prevenea că există îndoieli. Cic. (în loc. cit.), 
face aluzie la multele scrieri ale lui Ar. ("numeroase şi 
elegante”), şi atît. Oricum, aristotelician, se va fi aplicat 
cu predilecție moralei. Astfel într-o Artă de a vinde 
orgoliul (fr. 13 în Wehrli, VI), Ar. distinge între gran- 
doarea sufletească (magnanimitate), şi orgoliu ca între 
starea de sănătate şi cea de boală a corpului. "Omul 
mărinimos dispreţuieşte vicisitudinile norocului, do- 
minîndu-şi sufletul. Orgoliosul însă este atît de insta- 
bil încît se lasă dus de ispita bogăției ca o frunză 
moartă de vînt. Ceea ce disprețuiește sînt doar cei- 
lalţi”. Ideea este aristotelicá (vd. Eth. Nic., 1122 a4 - 
1126 a 25 cf. si Gauthier, 26, p. 121-122). 


ARISTOTEL ('AproToTÉANG) din Stagira 


(385 sau 384 - 322 ante), "filosoful" cum aveau sá-i 
zică medievalii, punîndu-l în sinonimie cu genul, ur- 
mează, timp de aproape 20 de ani (367/366 - 347) 
învățămîntul platonic. "Cel mai genial dintre discipolii 
lui Platon" (Diog. Laert., V, 1), ar fi fost numit de acesta 
inteligenţa (nous) a şcolii, şi către sfîrşitul stagiului, 
promovat în "colegiul dascălilor” şi însărcinat cu ține- 
rea unui "curs" de retorică. Sub influenţă platonică, 
începe, de timpuriu, se pare, să scrie el însuşi, adesea 
în formă de dialog. Pierdute, unele în întregime, altele 
aproape, lucrările de tinereţe (Gryllos sau Despre 
retorică, Eudemos sau Despre suflet, Protreptic, Des- 
pre filosofie, Despre dreptate ş.a.), din această pri- 
cină, sînt foarte puţin concludente pentru profilul de 
acum al filosofului. Cu siguranţă că era platonic, dar 
se poate. vorbi de un platonism pur sau numai domi- 

nant? S-a discutat mult despre această etapă, şi, în 
genere, despre ritmurile istoriei aristotelice mai cu 
seamă după 1923, anul apariţiei cărţii lui Werner 
Jaeger Aristoteles, Grundlegung einer Geschichte 
seiner Entwicklung, fundamentală în materie. 
Pornind de la dificultăţile unei reconstrucții sistemati- 
ciste (sistematizante) a arist., o istorie întreagă, decon- 
certant prin polimorfismul său, adesea contradictoriu, 
cu tendinţe parcă divergente, neaşezat, cu reluări şi 
renunfári neaşteptate, ambiguu, mai înşelător în ex- 
punerile încheiate şi mai promiţător în întrebări şi 
probleme, Jaeger urmînd sugestii anterioare (Willa- 
movitz, Bonitz, Natorp), a propus o interpretare evo- 
lutionistá menită şi aptă să refacă logica unei filosofii 
deschise şi dinamice. Etapele pe care elinistul german 
le identifică în devenirea arist.: cea a platonismului 
fervent, cea a metafizicii realiste şi antiplatonice, şi, în 
fine, cea naturalistă, sînt inoperante ca atare, pentru că 
Arist. n-a fost platonician în stare pură în timpul învă- 
támintului, nici metafizician antiplatonic, în absolut, 
în anii de după părăsirea Academiei, nici naturalist în 
exclusivitate, către sfîrşitul vieţii. Periodizarea lui 
Jaeger însă, datorită principiului de întemeiere, evo- 
lutionismul, ca şi decupării unor etape în care, totuşi, 
platonismul, metafizicismul şi naturalismul erau valo- 
rile dominante şi în acest caz neexclusive, chiar dacă 
de neurmat întocmai, oricum, pozitiv sau negativ 
(prin reacţie) s-a dovedit rodnică. 

In succesiune jaegeriană, s-au găsit mereu alte etape 
şi nume pentru acestea; la principiu însă nu s-a re- 
nunfat. Din contră, a cîştigat în legitimitate şi deci în 

operationalitate. Fiecare proiect de periodizare suferă 
de o, parcă, fatală conventionalitate. Totuşi, un grad 
mai scăzut ar avea cel propus de Nuyens, (1939), în 
trei timpi şi acesta: idealismul platonician, instrumen- 
tismul mecanist (biologist, mai curînd, va propune 
Ross) şi hylemorfismul (cf. p. 12). Aşadar, revenind, 
în perioada învăţămîntului, cu precădere în primii ani 
Arist. va fi fost platonic ortodox, poate chiar mimetic. 
În Eudemos (al cărui model este Phaidon-ul platonic), 
Arist. este platonic fără rezerve în înţelegerea sufletu- 
lui: acesta preexistent, moartea, ca despărţire de trup, 
este "o reîntoarcere acasă” cum apare într-un fragm. 
transmis de Cic., (De divinatione, I, 25, 52); "cobo- 
rînd”, în lume, sufletul uită ceea ce a contemplat "sus", 
ca apoi să-şi aducă aminte (Proclos, In Plat. Remp. 
Comm., II, 347). Din fragmentele păstrate nu rezultă 
că Arist. (mai) era partizanul teoriei ideilor. Absența 
oricărei referiri la aceasta, într-un dialog despre suflet, 
imitație după cel similar, platonic, pare semnificativă, 
chiar dacă nu dispunem decît de fragmente. Pomind 
deci de la Eudemos, se poate spune că în jurul anului 
353, Arist. abandonase doctrina "formelor separate”? 
(Decarie, 16 bis, p. 8). În sprijin, ar mai veni şi frag- 
mentele din Protreptikos (Îndemn la filosofie), din 
Despre filosofie (Ilepi qrAooopiaG), ca şi dialogul 
Despre dreptate. Oricum, nemaiadmiţînd existenţa 
separată a formelor (Hamelin, 38, p. 20, găsea chiar o 
opoziţie, iar Moraux, 52 bis, p. X, o orientare către 
"analiza realului”) sau "crezind încă în lumea ideilor 
şi în transcendenta sufletului”, Arist. rămîne în inte- 
riorul platonismului, dar al unui platonism tîrziu pro- 

fesat de Platon în preajma anului 354 (Gauthier, 26, p. 
6, 5). Ross, editorul german din secolul trecut al frag- 
mentelor, identifica într-unul (socotit a fi făcut parte 
din Despre filosofie) ecouri din Timaios: "Principiul 
este unic sau multiplu. Dacă este unic, obiectul cerce- 
tării este atins; dacă sînt mai multe, ele sînt sau or- 
donate sau în dezordine. Presupunînd ultima 
variantă, atunci lumea însăşi n-ar mai fi ordine 
(kóopoç) ci dezordine (&koouia)... În prima ipoteză 
însă, lucrurile au ceva comun care le naşte şi acest ceva 
este principiul - á4pxúñ" (cf. Mugler, 52d, p. 14). După 
moartea lui Plat., cînd părăseşte Academia Arist. pă- 
răseşte şi Atena. Se retrage pentru 3 ani la Assos (Asia 
mică), apoi pentru încă doi la Mytilene, în insula Les- 
bos. Între 343/2 şi 335/4 este, la curtea macedoniană, 
preceptorul lui Alexandru, iar în anul 335/4 revine la 
Atena unde întemeiază propria şcoală, Lyceul (s.v.). 
Cam pînă pe data de 330 ar dura cea de a doua etapă 
în construcţia operei, cea instrumentist-mecanistă, nu- 
mită astfel (cu un grad de conventionalitate, imposibil 
de eliminat), pentru că între cei doi termeni centrali în 
ontologia sa ca şi în antropologia sa, adică între materie 
şi formă, (s.v.) este stabilit un raport ca între ceea ce este 
determinat (instrumental) şi ceea ce determină. În 
acest răstimp (347-330), Arist. lucrează intens; este 
perioada cea mai productivă. Datarea scrierilor a în- 
timpinat mari dificultăţi, problema cronologiei rámi- 
nînd, în continuare deschisă. În orice caz, în intervalul 
dintre 347 şi 335, anul întemeierii Lyceului, încap: 
cărţile de logică (poate, în această ordine: Topicele, 
Categoriile, Despre interpretare, Analiticele), Fizica, 

încheiată însă, probabil către 232, Despre cer, Despre 
naştere şi distrugere, cartea a III-a a tratatului Despre 
suflet, cărţile II, III, VII şi VIII, ale Politicii, Etica 
eudemică (Etica nicomahicá ar aparţine anilor 334- 
330), cărţile A, D, primele opt capitole din K, L şi N ale 
Metafizicii (cf. Robin, 63, p. 24). Începută, poate, încă 
înainte de 347, prima carte a Metaph. dacă aşa se va fi 
întîmplat, este definitivată (şi aparţine) secvenţei 
Assos. 

Programatică (este die Programmschrift, zice Jaeger), 
aceasta, împreună cu N, mai e grăitoare pentru rapor- 
tarea lui Arist., la platonism şi la platonicieni. Critica 
arist. este severă pînă la (o aparentă) incomprehensi- 
une. Dar, şi cînd s-a văzut în ea o simplificare şi cînd 
s-a supralicitat, prin identificare cu o critică a platonis- 
mului în genere, s-a trecut, mai mult sau mai puţin, pe 
lîngă adevărul ei. La prima evaluare, ea este numai o 
critică de respingere şi încă una care îşi face sarcina 
foarte uşoară, neluînd în seamă platonismul tîrziu ci 
doar pe acela de pînă la Rep. VI. Din acest punct de 
vedere, contestarea participării pentru a fi, cu un blînd 
eufemism, doar o "metaforă poetică”, denuntarea unor 
alogisme care veneau "din admiterea unui număr atît 
de mare de prototipuri" (Idei sau Forme) încît, în cele 
din urmă, fiecare sensibil era raportat la prea multe ca 
să mai poată fi explicat printr-un principiu dătător de 
existenţă şi unitate, ori din imposibilitatea admiterii, 
ca paradigmă a mişcării (dar în acest caz, dacă nu 
întemeiază universal Ideile nu mai aveau cum să fie 
ceea ce trebuiau să fie), toate acestea, aşadar, şi încă 
altele, îşi pierdeau din valoare (dacă nu valoarea) de 

îndată ce Plat. însuşi revenise asupră-le în Parmenides 
şi Sofistul. Cu aplicaţie la platonismul anterior acestor 
dialoguri, la cel "ipotetic", ce mai puteau însemna ele 
dacă erau, de fapt, fără obiect? Arist. pare să facă o 
gravă greşeală, de logică, chiar, substituind întregii 
construcţii, ipoteza. Numai că, lucrurile par a sta altfel 
şi din două motive: primul, Arist. îl urma pe Plat. 
însuşi în critică. Este, de altminteri, lesne recognoscibil 
"procesul" doctrinei ideilor din Parmenides, în critica 
arist.. Poate doar cu deosebirea că, paradoxal, critica 
plat. este cu mult mai strînsă, mai profundă, poate, 
mai radicală. Oricum, este o deosebire de clasă între 
cele două, ceea ce, în cazul lui Arist., ţinea de pre- 
luarea, de ce nu, cvasişcolară a unui model. Al doilea 
motiv: platonismul ultim, din Sofistul ca şi din Ti- 
maios, din aşa numita doctrină nescrisă însemna o 
deschidere pe care Arist. a ştiut s-o valorifice integral. 
Aşa cum Plat., în vederea altei construcţii, s-a raportat 
critic la cea de dinainte, Arist. însuşi trebuia să pro- 
cedeze similar. Radicală, critica plat. nu era urmată de 
o refacere a ontologiei, pe măsură. Totuşi, critica era 
pentru o refacere a doctrinei ideilor. Ca Arist. să-şi 
urmeze drumul său, trasat de Plat., dar încă rămas în 
ținutul platonic, el trebuia să pornească de unde a 
pornit şi dascălul său, în critică, şi să treacă în alt 
orizont. Altfel spus, ca deschiderile plat. să devină 
reale, ele trebuiau să devină aristotelice. Aşa se face 
că aristotelismul însuşi este o istorie, la fel de com- 
plexă ca platonismul. În momentul în care părăsea 
Academia el era deja format; era el însuşi, dar nu 
încheiat. Înaintarea lui, de acuma, urma a fi, dacă se 

poate spune aşa, în conceptul său. Prima carte a 
Metaph., de graniţă între prearistotelism (ca întreagă 
tradiţie greacă) şi aristotelism, este exemplară. Arist. 
cercetează critic nu numai plat. ci toate proiectele 
filosofice, începînd cu Thales. Operaţiunea este nu 
numai în vederea delimitării sale, poate, nu în primul 
rînd, ci mai curînd una de instituire epistemologică a 
filosofiei, de filosofie a filosofiei. 

Numai în urmarea acesteia, numai în orizontul ast- 
fel decupat, putea să vină altă încercare de construcţie. 
Cît începe să lucreze în conceptul său, deci, Arist. o 
face după o critică sau după o procedare criticistă 
aplicată nu filosofiilor, ci filosofiei. Comparatia cu Im. 
Kant, de peste multe veacuri, se impune odată cu 
reinstituirea criticistă a filosofiei şi, în a doua mişcare, 
cu delimitarea modului său de a răspunde la exi- 
gentele criticii; numai în urmarea logică a acestor ope- 
raţiuni, Arist. înalţă propria construcţie. O face, ca 
Plat., odinioară cu prudenţă metodică, aceasta însem- 
nînd că, mai întîi "experimentează" sau procedează 
ipotetic. "Instrumentismul" este ipoteza sa, în timp ce 
hylemorfismul pare a fi finalitatea şi de aceea ceea ce 
unifică. leşirea din cîmpul de înfruntare dintre "evo- 
lutionismul" pur şi "unitarianismul" tot asemenea este 
posibilă pe această cale: cele trei etape (în această 
convenţie) sînt şi secvenţe în devenire, dar şi, pe ver- 
ticală, de acuma, straturi comunicabile. Dacă există un 
sistem aristotelic (ipoteza unitariană), atunci acesta 
este în mişcare (explicaţia evoluționistă). Prin rapor- 
tare reciprocă, cele două tipuri de interpretare se co- 
rectează reciproc. În consecinţă, cum nu există, în 

structurile arist., un platonism pur nu se poate vorbi, 
nici de un iristrumentalism sau de un hylemorfism în 
aceeaşi condiţie. Cu atît mai puţin, de platonism şi de 
instrumentalism cu cit definitoriu pentru aristotelism 
este hylemorfismul. Trecut în umbră în etapa (sau în 
structura) instrumentalistă, hylemorfismul stă însă ca 
finalitate care, zicînd astfel după Arist., este cauză. 
Desăviîrşit în ultimii ani, de după 330, hylemorfismul 
era prezent încă în prima carte a Fizicii (datînd din 
timpul petrecut la Assos). Presupunînd încă de timpu- 
riu că materia (Vin) si forma (Hopp1]), pentru a 
funcţiona ca principii (în ordine secundă) trebuie să 
aibă demnitate egală, prin dare înapoi, metodică, în 
ipoteză instrumentistá, Arist. pregătea astfel legiti- 
marea meta-fizică a conceptului fiinţei în sine (ca fi- 
inţă), numeric una, dar ca specificaţie două (vd. Fiinţă, 
Hylemor fism, Substanţă). 

Filosof şi savant encicloped (numai cu matematica 
nu s-a ocupat, avea să zică Leibniz, dar a scris în spirit 
matematic), Arist. stă la începuturile, epistemologic 
determinate, deci la fundamentele mai tuturor şti- 
intelor (în sens nonrestrictiv): ale filosofiei, logicii, 
psihologiei, eticii, economiei politice, politologiei, re- 
toricii, poeticii, fizicii (în accepţia restrînsă, modernă), 
biologiei. A scris mult, s-a păstrat mult, dar şi s-a 
pierdut mult. În descrierea exterioară a operei, ur- 
mîndu-se clasificări tradiţionale, se obişnuieşte, mai 
întîi împărţirea scrierilor lui Arist. în două: syntagma- 
tice (compuse şi ordonate, dupa un plan) şi hypomne- 
matice (de la brouvnuartilo - a comenta, a nota, a 
pune în note), adică note. "Distincția este fără interes 

pentru noi”, căci din a doua categorie nu ni s-a trans- 
mis nimic (Robin, 63, p. 12). Cele syntagmatice, la 
rîndul lor, erau împărţite în "literare" (de regulă dia- 
loguri), şi cursuri (u€80604), tratate (npayuareia) 
şcolare. Cele în formă de dialog se mai numeau şi 
"exoterice", iar celelalte akroamatice, pentru ascultă- 
tori (de la ákpóao1c - faptul de a asculta). "Merită să 
cercetăm pentru ce s-au dat aceste denumiri. Unii 
susţin că dialogurile s-au numit exoterice, deoarece 
autorul nu-şi înfăţişează în ele gîndul propriu, ci dă 
totul ca şi cum ar emana de la alte persoane, ceea ce e 
greşit. Căci ele se numesc exoterice întrucît au fost 
scrise pentru cei ce înţeleg mai superficial lucrurile, 
filosoful practicînd în ele o vorbire mai clară şi nefolo- 
sind argumente demonstrative, ci mai degrabă cele 
persuasive strălucitoare, pe cînd scrierile akroamatice 
erau redactate pentru a fi înregistrate de cel plin de 
rîvnă şi autentic îndrăgostit de filosofare" (Ammonios 
Comentatorul, Prolog..., 35b-36b). Cele exoterice 
(éEotepixór A6yov), publicate (adică destinate publi- 
cului - xdedouévor Aóyot) nu s-au păstrat. Soarta a 
fost mai favorabilă celor akroamatice cu destinaţie 
şcolară, internă (şi în acest sens esoterice, iar nu pen- 
tru a fi fost secrete). Dar dubla redactare a cărţii a I-a 
a tratatului Despre suflet, a primelor trei capitole din 
cartea a VIl-a a Fizicii sau, în altă ordine, cartea Asu- 
pra termenilor susceptibili de o pluralitate de ac- 
ceptii, un fel de "vocabular filosofic” al Metafizicii 
(sau ceea ce a fost socotit, convenţional, a face parte 
din aceasta) nu exclude posibilitatea ca Arist. să fi 
urmărit publicarea (chiar dacă nu pentru marele pu- 

blic) a unor lucrări de şcoală (Robin, 63, p. 13). Rătăcite 
o vreme, după moartea lui Arist., căci "au ajuns la nişte 
oameni lipsiţi de ambiţie şi de rînd", manuscrisele 
cursurilor ar fi fost descoperite abia peste vreo două 
secole printr-o întîmplare: Sylla cumpăra biblioteca lui 
Ariston din Ceos, "mai mult bibliofil decât filosof" 
(Pluth., Sylla, 26; Strabon, Geogr., XIII, 54). 

Aduse la Roma, ele sînt clasate de gramaticul 
Tyrannion din Amisos, ca abia Andronicos din Rhodos 
(s.v.), în sec. I ante, sá le editeze. Relatările lui Pluth. 
şi Strab. par cam "romaneşti" şi întrucîtva nevero- 
simile. Lyceul a continuat sá existe în tot acest răstimp: 
să fi fost pierdute sau înstrăinate, textele de bază ale 
şcolii? (Aubenque, 4, p. 624- 625). Oricum, prima edi- 
tie a scrierilor akroamatice (păstrate) îi aparţine lui 
Andronicos, care a trebuit să rezolve cîteva probleme, 
de loc simple: pe aceea a dubletelor, pe aceea a titlu- 
rilor, a ordinii în aceeaşi carte şi a ordinii pe ansamblu. 
Cu multe imperfectiuni (în mod deosebit, mascarea 
succesiunii cronologice de aranjare didactică), ediţia a 
însemnat un moment decisiv în relansarea aristotelis- 
mului. Im. Bekker, în cele două volume care conţin 
corpus-ul arist., publicate în 1831 la Berlin (sub titlul 
Aristotelis omnia) avea să păstreze ordinea ediţiei 
princeps. I. Organon, (termenul generic pentru scrie- 
rile de logică ale lui Arist. nu-i aparţine lui Andr., dar 
punerea lor mai în faţă da, el conducîndu-se după o 
sugestie din Metaph., IV, 3, 1005b 2-5, privitoare la 
funcţia instrumentală a logicii - analiticii, cum i se zice 
în text). 1. Categorii (Katnyopíat; Categoriae, lat.; con- 
testată, în antichitate de un singur comentator, pentru 

absenţa oricărei referiri la ea în alte scrieri arist., cartea 
este socotită, azi, mai de toţi, autentică: "şi gramatica 
şi stilul său pledează pentru Arist."; (Ross, 65 bis, p. 
21). Post-predicamente, (apendice la Categ., nu-i 
aparţine lui Arist.; Andr. însuşi se îndoia de autentici- 
tatea ei. 2. Despre interpretare (Ilepi “Epunveíac; De 
Interpretatione, lat; Andr. o socotea neautentică. "Ni- 
meni dintre cei ce s-au ocupat cu scrierile lui Arist. 
n-au tăgăduit-o... în afară de Andr." - Amm., Com. la 
Despre Interpr, 6v). 3. Analitica primă şi secundă 
CAVAAVTIKÒ npOTepa, AvaAvTiKă otepa; AvoAni 
TIK TpLÓpa; 'AVOAITIKĂ nootepiópa lat., în cîte 
două cărţi fiecare). 4. Topica (Torá, Topica. De locis 
communis, lat., în 8 cărţi) şi 5. Despre respingerile 
sofistice (Ilepi coprotikóc Edeyxov; De sophisticis 
elenchis, lat., considerată, mai cu seamă ca a 9-a carte 
a Topicii. II. Fizica (Pvoikfi åkpóaoç - Lecţii de 
fizică, Physica, lat., în 8 cărţi. Ar reuni două tratate 
arist. Despre natură sau Despre principii, c. I-IV şi 
Despre mişcare, celelalte cărţi. Cea de a VIl-a s-ar 
putea să nu fie autentică - Ross, Zeller). III. Despre cer 
(Ilepi odpavod, De Caelo, lat., în 4 cărţi). IV. Despre 
naştere şi distrugere (Ilepi yevéc1os kai pB8opalc, De 
Generatione et Corruptione, lat. în 2 cărţi, complemen- 
tare celor 4 ale tratatului Despre cer, cercetînd corpu- 
rile "sublunare") V. Meteorologice (METEOPOAOYIKĂ 
sau Ilepi petémpov. Meteorologica, lat., în 4 cărţi; 
ultima neautentică, se pare fiind atribuită lui Straton 
s.v.). VI. Despre suflet (Ilepi wvxfic, De anima, lat., în 
3 cărţi). VII. 

Scurtele tratate de ştiinţe naturale, Parva naturalia, 
lat.; 1. Despre simtire şi sensibile (Ilepi aio8nceoc 
Kai O168NT6v) 2. Despre memorie şi reamintire (Ilepi 
uvhun Kai &vâuwoeoog); 3. Despre somn şi veghe 
(Mlepi Órvov kai Eypiyopoeooc); 4. Despre vise 
(Mepi èvónviov); 5. Despre profeția prin somn (Ilepi 
ths K&8-unvov uavTikhc); 6. Despre lungimea şi 
scurtimea vieţii  (Ilepi uoakpoBi6TnTog kai 
PpaxuP1ótn TOC); 7-8-9. Trei tratate grupate sub un 
titlu comun Despre tinereţe si bátrinete, Despre viaţă 
şi moarte, Despre respiraţie (Ilepi veótntoc kai 
yépoc, Mepi (Snc kai Bávatoc, Ilepi &vanvotc). VIII. 
Istoria animalelor (Ilepi Coóv iotopiac, Historia Ani- 
malium, lat.; de fapt o cercetare, o descriere în 10 cărţi; 
ultima este îndoielnică). IX. Despre părţile animalelor 
(Mepi [oóv u6piov, De Partibus Animalius, lat., în 4 
cărţi). X. Despre mişcarea animalelor (Mepi (o6v 
Kivnoeoc, de Motu Animalium, lat.; autenticitate în- 
doielnică). XI. Despre mersul animalelor (De Incessu 
Animalium, lat.). XII. Despre naşterea animalelor 
(Mepi Coóv yéveceoc. De Generatione Animalium, lat.), 
XIII. Metafizica (Tà petà TÁ PvOLKGÁ, Methaphysica, 
lat. în 14 cărţi. Arist. nu foloseşte expresia, chiar n-a 
lăsat o lucrare fie şi fără titlu, ci 14 mici tratate pe care 
Andr. le-a unificat şi, fiindcă le-a aşezat după scrierile 
naturalistice, de fizică, mai tînărul său contemporan, 
Nicolaos din Damasc le-a numit: cele ce sînt după 
fizică. (vd. şi Metafizică). XIV. Etica nicomahicá 
(Etika vikopáye1rc, Ethica Nicomachea, lat., 10 cărţi, 
dedicată lui Nicomachos, fiul lui Ar.). XV. Etica 
eudemică (Ethica Eudemeia, Ethica Eudemia, lat., în 4 

cărţi; dedicată. discipolului său, Eudemos din Rho- 
dos). XVI. Politica (IloAvrikă, id. lat., în 8 cărţi). XVII. 
Poetica (Ilepi noinrikaig, Poetica, lat., a doua parte, 
despre comedie, s-a pierdut). Listei mai trebuie 
adăugată Constituţia ateniană, una din cele 158 de 
Politeiai, analize ale tot atîtor state, organizări statale, 
guvernăminte. Singura care a ajuns pînă la noi este 
aceasta, descoperită, de altfel, abia în anul 1890 de F. 
G. Kenyon. În acelaşi timp, din listă au trebuit scoase: 
Problemele (Problemata, în 38 de cărţi cu subiecte din 
matematică, medicină, muzică. Este o compilaţie tîr- 
zie, sec. V- VI, cuprinzînd probleme şi soluţii dintre 
care unele vor fi fost de sugestie arist.). Despre Meli- 
ssos, Xenophanes şi Gorgias (scrisă, poate, în sec. I., 
de un peripatetician), Economicele (în 2 cărţi, şi ea 
apocrifă). Mai curînd, neautentică este şi Etica mare, 
deşi încă se mai discută privitor la ea (Fr. Dirlmeier în 
Aristoteles. Magna moralia, 1958 o socoteşte aristo- 
telică). Alte scrieri: Despre lume, Despre plante, 
Despre culori, Despre spirit, Retorica adresată lui 
Alexandru ş.a. îi sînt fals atribiute (cf. Robin, 63, p. 
14-22; Ross, 65 bis, p. 21 şi urm.; Aubenque, 4, p. 
623-631). Ar. a avut, cum era şi de aşteptat, mulţi 
discipoli: Eudemos din Rhodos, autor'al unei Istorii a 
geometriei şi astronomiei (păstrată numai în frag- 
mente), Aristoxenos din Tarent (s.v.), Dikaiarchos (s.v.) 
şi cu deosebire, Theophrastos (s.v.), succesor la con- 
ducerea Lyceului. 

ARTĂ (téxvn) 


(lat. ars, artis), nume pentru activităţile "poetice" sau 
"productive" (vd. art. Acţiune, 2) şi nu în mod direct, 
chiar nu în primul rînd, cu semnificaţie estetică (sensul 
acesta, foarte cuprinzător, este păstrat şi de romani, se 
prelungeşte în evul mediu, chiar şi după; enciclo- 
pediştii încă îl mai folosesc, deşi nu întocmai); a prac- 
tica (a avea) o meserie (profesiune): TExvnv Éxetv, 
Xen., Mem, III, 10, 1, abilitate, cu artă (într-o activitate) 
peto téxvnc (Plat., Phaed., 89e); cu artă şi ştiinţă - 
TEXvn Kai émotíñun (Plat., Ion, 632 c); operă de artă 
(Soph., Oed. la Colonos, 472, fr. 168); arta cuvîntului 
sau a argumentării; metodă de enuntare a adevărului 
(Arist., Rhet, I, 1, 2; Eth. Nic., VI, 1139 b 15) ş.a. Desi 
discutabilă filosofic "oare nu arată o înstăpînire a cu- 
getului - EEwv vo% - dacă scoţind litera í am insera o 
între X şi v, v şi n", din TEXVn? ceea ce ar duce la Exo - 
vón, care are rațiune) etimologia plat. din Crat., 414 
b-c, este, ca interpretare filosofică, ireproşabilă. Căci 
téx vn (ca reconstrucţie umană a lumii) este, cu ade- 
vărat o luare raţională în stăpînire. Distinctă, în ordine 
umană, de ştiinţă şi de acţiunea morală, mai înainte de 
toate ea este ceea ce este prin raportare la cele ce "există 
sau devin în mod natural, acestea avîndu-şi principiul 
în ele însele" (Arist., Eth. Nic., VI, 1140 a 15-20). Între 
lucruri ale naturii şi lucruri ale artei (arte facte) deose- 
birea este de tip ontologic, iar de la unele la altele, 
transferul celor dintîi dintr-un regim în altul, mutație 
ontologică. De bună seamă că, prin aceasta nu-şi pierd 
prima condiţie ("Toate lucrurile care există prin natură 
par a avea în ele însele un principiu al mişcării şi al 

repausului, unele producîndu-se în spaţiu, altele prin 
creştere şi descreştere, iar altele prin alterare”, Arist., 
Phys, II, 1,192 b 8). Sau, oricum, nu trec în cealaltă prin 
transformare (transfigurare, transsubstantiere). "Un 
pat, o haină sau altceva în acest gen, întrucît primeşte 
fiecare o denumire şi în măsura în care este un produs 
al artei, nu posedă nici o tendinţă înnăscută spre trans- 
formare, decît numai întrucît li se întîmplă să fie făcute 
din piatră, din pămînt sau dintr-un amestec al acestora 
şi numai sub acest raport" (ibid., să se vadă şi art. 
Antiphon). Lucrurile continuă să se supună condiţiei 
primare chiar cînd sînt trecute dintr-un regim în altul: 
"omul se naşte din om, dar unpat nu se naşte dintr-un 
pat...". Dacă ar încolţi, patul "n-ar produce un pat, ci 
lemn" (ibid., 1993 a 20). Lucrurile naturii se mişcă şi 
se produc după forma lor, în timp ce, în alt orizont 
ontologic, cele ale artei presupunînd omul ca agent, 
capătă existenţă prin acesta. După instituire, se "dez- 
leagă" de subiect, însă numai de el ca producător, nu 
şi de faptul de a fi lucrul trecut în obiect, cum avea să 
se spună în filosofia modernă începînd cu Imm. Kant. 
Sau, în alte cuvinte, nu şi de om ca altă ontologie. Un 
"habitus al producţiei” (“kiç TONTIKNA), ca ştiinţa şi ca 
actul moral (acţiunea morală) este "o dispoziţie raţio- 
nalá" (Eth. Nic., 1140 a 5). Aceasta înseamnă că "gîndi- 
rea însăşi este înţeleasă aici ca téchne, procedeu al 
reflexici pus în slujba fáptuirii şi a facerii" (Heidegger, 
43, p. 298). Dar, în deosebire de ştiinţă (s.v.), ea nu se 
raportează la ceva care, "este în mod necesar şi etern; 
căci tot ce există în mod absolut necesar este etern, iar 
realităţile eterne sînt nenăscute şi nepieritoare”. Ea nu 

are ca obiect "devenirea unui lucru"fiind o cercetare a 
modalitátilor de a produce unul din lucrurile ce pot 
exista sau nu şi al căror principiu se află nu în lucrul 
propus, ci în cel ce-l produce". De aceea, "domeniul" 
său este "acelaşi" cu domeniul "hazardului" (Eth. Nic., 
1139 b 20; 1140 a 15). 

Aceasta, însă, numai prin raportare la lucrurile 
după natură. În ordine proprie, problema se pune 
altfel sau, oricum, diferențiat, căci în sens restrictiv 
(estetic), cel puţin, a., generalizind cele spuse de Arist. 
(în Poetica, 1451 b 5) despre poezie "Înfăţişează mai 
mult universalul", ceea ce înseamnă că şi necesarul (sá 
se vadă şi art. Poetica). În fine, spre deosebire de ac- 
iunea morală (vd. art. Acţiune 3), a. este tranzitivă, 
avînd scopul, "opera finită” dincolo de agent. Aşa se 
şi explică de ce, în sine, "operele ce rezultă sînt... 
superioare activităţilor”. Superioritatea însă este dife- 
renţiată, după cum "artele fundamentale” sînt "mai 
importante” decît cele subordonate. De ex., echitatiei 
"îi sînt subordonate arta confectionarii frîielor” şi toate 
celelalte asemănătoare, dar la rîndul său şi ea se su- 
pune alteia, anume "artei strategiei" (ibid., 1094 a 5, 
10-15). În sine, fiecare este la fel de necesară, ceea ce 
relativizează ierarhizarea. Cum însă ele comunică şi 
întrucît sînt ale omului şi pentru om ca unitate sau ca 
sistem în care subordonarea, supraordonarea, coor- 
donarea sînt relaţii necesare, o asemenea viziune inte- 
graţionistă nu diminuează valoarea uneia pentru a i-o 
spori alteia şi nu atinge individualitatea niciuneia. 

ARISTOTELISM 


Filosofie de construcţie şi în succesiune aristotelică, 
extrem de persistentă, în durată lungă, dar prea puţin 
omogenă. Cu întreruperi sau ocultări, chiar de sute de 
ani, arist. supravieţuieşte, mereu în alte forme, însă în 
acelaşi mare orizont doctrinar pînă către secolul al 
XVIII-lea. Discontinuă, istoria sa este în şi mai mică 
măsură o înaintare şi o sporire în conceptul său. Nu 
încape îndoială că de la cel originar, la ultimul, neo- 
grec, arist. participă la aceeaşi paradigmă, numai că, 
adesea, din situări distincte şi în asemenea recon- 
strucţii încît comunicaţia, nu o dată, este întreruptă. 
De aceea, cînd îl reconstituim, el ne pare mai curînd 
dispus, dacă se poate spune aşa, ca într-o "geografie" 
decît ca într-o "istorie". Impresia de sumă, este, cîteo- 
dată, irepresibilă. Totuşi, această răspîndire în cîmp, 
se face prin lărgirea cîmpului. Aristotelismul nu este, 
poate, o istorie, dar o permanenţă, oricum. Chiar şi 
după sec. al XVIII-lea, de cînd nu se mai poate vorbi 
de un arist., ca atare, el continuă să fie o prezenţă, în 
substrat. O simplă privire asupra limbajului comun 
confirmă această remarcă: "Materia unui proces sau a 
unei statui; viciul de formă al unei judecăţi sau opere 
de artă; actualitátile unui jurnal de cinema; posi- 
bilitátile unei afaceri de realizat; identificarea 
noţiunilor de spaţiu, de loc, de situaţie şi încă alte o 
sută de asemenea cuvinte s-ar putea afla cu uşurinţă”. 
(Gilson, 31, p. 141). Dacă nu este o istorie sau nu una 
lineară, simplu evoluționistă, faptul nu trebuie luat ca 
un defect. Arist. oferea, istoric, prea multe dificultăţi 
pentru a nu fi fost încercate toate. Fiecare reconstrucţie 

a sa, în consecinţă, era altă perspectivă deschisă asu- 
pră-i, alt mod de valorizare, altă dezvoltare. 

De-ar fi fost, de la început, o filosofie închisă, nu s-ar 
fi dezvăluit în atîtea filosofii posibile. Căci, aristotelis- 
mele ulterioare, deşi mai curînd divergente, sînt posi- 
bilităţile celui originar. Arist. theofrastic şi cel al lui 
Straton (s.v.), arist. lui Alexandros din Aphrodisia şi 
cel al comentatorilor greci şi latini de la sfîrşitul an- 
tichitátii şi începutul evului mediu, arist. roman, arist. 
averroist şi cel sigerian (sau heterodox-latin), arist. 
padovan, renascent şi neogrec, corydalean, acesta din 
urmă cu prelungiri în neoarist. sud-est european şi 
românesc (sec. XVII - XVIII), într-o enumerare incom- 
pletă, sînt tot atîtea dezvoltări şi feţe ale sale. Mereu 
altul prin reinterpretări şi, mai cu seamă, prin recon- 
structii în baza unei singure "regiuni" (a metafizicii, a 
fizicii, a logicii) sau a mai multora, dar, oricum, nu a 
sa ca întreg, arist. îşi va fi pregătit el însuşi destinul ca 
urmare a profunzimii şi cuprinderii, ca şi caracterului 
deschis al conceptelor lui. Fiinţă, substanţă, materie şi 
formă, cauză, categorii, posibil şi actual, necesar şi 
accident, intelect, ştiinţă, suflet, natură umană, etos şi 
încă multe altele capătă mereu noi determinafii, con- 
firmate sau nu, din alte perspective istorice şi: sis- 
tematice. În orice caz, pînă şi eşecurile aveau să fie 
instructive, trecute, cum pot să pară, prin presiunea 
exercitată de substrat în condiţie de "experiment". Nu 
toate "aristotelismele" au aceeaşi deschidere. Nici nu 
urmează, ortodox, modelul. În epoci diferite şi mereu 
în alte medii culturale, ele iau, adesea, forme diver- 
gente. În evul mediu numai, arist. thomist şi cel aver- 

roist şi apoi sigerian aveau să se respingă prin nu- 
meroase determinaţi, în funcţie, mai cu seamă, de 
modalitatea de raportare a filosofiei la teologie. 
Dincolo însă de ceea ce le desparte, stă substructura 
unică şi aceasta datorită raționalismului ei funciar. 
Dacă e sá mergem pe firul lor, din aproape în aproape, 
în cele din urmă, mai toate, revin la forma primară, 
aristotelică. De aceea, în contra unei prejudecăţi încă 
stăruitoare, cum că în scolastică arist. va fi servit ca 
fundament, trebuie să se vină cu mari şi esenţiale 
corective. Arist., de altfel, a răzbit cu greu şi chiar în 
sec. al XIII-lea, în care prin Thoma intra definitiv în 
conştiinţa latină, suferă, ca atare şi mai multe inter- 
dicţii: în 1210, în 1215, în 1228, în 1231, în 1245. Pe de 
altă parte valorizarea lui intensă, în acelaşi veac, nu 
este făcută doar şi nu mai întîi de către Albert şi 
Thoma, prin care în cele din urmă avea să fie acceptat, 
ci şi de către Roger Bacon, filosoful medieval al ştiinţei 
experimentale (să se vadă şi art. Aristotel şi Lyceul). 


ARISTOXENOS (Apior6kevoc) din Tarent 


(pe la jumătatea sec. IV ante), elev al lui Aristotel, 
biograf al filosofilor în Vieţi de bărbaţi, Mărturii (co- 
mentarii) istorice, Viaţa lui Platon, Despre Pytha- 
goras şi discipolii săi (pierdute), teoretician al muzicii 
(din Elemente armonice - Armonikă stoiheia, s-au pás- 
trat trei cărţi, din altele: Introducere în armonie, 
Discuţii conviviale, numai fragmente). Dacă va fi 
scris cam 400 de lucrări (cum aproximează Suidas), 
înseamnă că foarte multe s-au pierdut. Deşi sub influ- 
entá pythagoricá (ar fi fost, mai întîi, elev al lui Xeno- 

philos - s.v.), se depărtează de estetica pythagoreică a 
muzicii, fizico-matematizantă. Pune "ordinea miracu- 
loasá" a notelor muzicale în dependenţă de conlu- 
crarea simțului auditiv şi a intelectului, iar "în măsura 
în care arta muzicală poate îmbunătăţi caracterul mo- 
ral”, discută, evitînd supralicitarea şi prevenind asu- 
pră-i despre raportul dintre muzică şi moralitate (The 
Harmonics of Ar., ed. Macran, 1902). "Prin toate aces- 
tea opera lui Ar. este un bun exemplu de contribuţie 
la estetică, din interiorul artelor” (Gilbert-Kuhn, 30 bis, 
p. 103). Ca biograf, este pătimaş, mai cu seamă cînd se 
raportează la Platon. Arist. este cel care a pus în cir- 
culatie informaţia infamantă cum că întemeietorul 
Academiei "a cerut să ardă toate scrierile lui De- 
mocrit..." (Diog. Laert., IX, 40). Mai de folos sînt inter- 
pretările sale la pythag. şi mărturiile privitoare la ei 
din Sentente pythagoreice (în fragmente). Totodată, 
prin ataşamentul, cît este de transparent, la unele 
motive pythag., Sentenţele ajută la reconstituirea (fie 
şi vagă) a crezului filosofic, moral, estetic al lui Arist.. 
Zicînd în fr. 8 că "ar fi o nerozie să ţii seamă de orice 
opinie (doxa) pe care şi-o formează tot omul” dar şi că 
"ar fi necugetat sá dispreţuim judecata comună” 
(aceasta, poate, în sens cognitiv, ceea ce, deci, vine de 
la reprezentările comune, Nasta, 53, p. 56), Arist. pare 
aristotelic. O anume similitudine, de principiu, între 
fr. 8şi următorul pasaj din Metaph., A, 1: "cunoaşterea 
şi experienţa sînt mai degrabă apanajul ştiinţei decît 
al experienţei” însă "cel care posedă teoria fără expe- 
rienfá... va fi expus să greşească..." este lesne observa- 
bilă. La fel şi între ceea ce spune despre principiu 

(4pxñ), indirect însă interpretarea fiind la pythag.: 
"principiul are cea mai mare însemnătate: în ştiinţă, în 
practica vieţii, în orice geneză, la fel ca în familie, în 
cetate, la militărie, în toate aşezămintele; dar este 
foarte dificilă şi nu se discerne prea uşor natura prin- 
cipiului în toate domeniile menţionate...” (fr. 181). De- 
finiţia şi descrierea principiului din Metaph., 1, sînt 
uşor recognoscibile. Ceea ce apoi îl va fi îndemnat să 
vorbească despre funcţia purificatoare a muzicii va fi 
fost atît de sugestie pythag. dar şi arist. "Stirnind mila 
şi frica, tragedia, citim în Poetica, VI, 1449 b 27, 
săvîrşeşte curățirea de patimi” (K&BapoG Tov 
naðnuátov). În fine, în morală (sau mai degrabă î în 
"doctrina educaţiei” - paideia) Arist. face aceeaşi lec- 
tură aristotelizantă a pythag.. Felul în care descrie, cu 
deosebire, prietenia (dezinteresată, în vederea bine- 
lui) îl reconfirmă pe Arist. în această dublă deter- 
minatie, pythag. şi arist. Sau, poate, ca pe un arist. care 
se individualizează prin integrarea pythag. 


ARMONIE (&puovin — &puovia) 


Acord, convenţie (Enioxonoi &puoviawv - chezasi 
înţelegerii, Il., XXII, 255), dreaptă proporţie într-un 
ansamblu, lege, ordine T&v A15, &puoviav, ordinea 
(armonia) stabilită de Zeus (Esch., Prom., 551), melo- 
die (Pippidi, p. 104). În stilistică, a. austeră (aVOTNPĂ 
&puovia): "in privinţa cuvintelor”, care, "la nivelul 
îmbinării membrelor frazei se îngrijeşte să obţină 
efecte de acelaşi fel şi mai ales ritmuri solemne şi 
măreţe" (Dionis din Halicarnas, Despre potrivirea cu- 
vintelor, XXII). Mitologic, Harmonia, fiica Aphroditei 

cu Ares, căsătorită cu Cadmus, erou civilizator. Sem- 
nificatie într-o reconstrucţie de tip filosofic a lumii şi 
a omului, a. începe să capete cu pythagoricii. S-ar 
putea, deci, distinge două orizonturi: unul metafizic- 
fizic şi altul, al ontologiei umanului (sau numai al 
uneia posibile). 1. De sugestie matematică (prin pro- 
portionalitate), muzicală şi mitică, ideea de a. este 
resemnificată filosofic de pythagorici, chiar impusă, 
tocmai datorită acestei triple deschideri. Aritmeticieni 
şi teoreticieni ai muzicii, pe de o parte, cu o reprezen- 
tare încă tradiţională, mitică, prin orfism, pe de alta, ei 
erau în măsură să inducă de la sisteme evidente sau 
demonstrabile (acela al numerelor, acela al sunetelor) 
şi de la reprezentarea universului în teocosmogoniile 
anterioare ca un întreg (oul cosmic originar la orfici, 
de ex.) la unul al lumii în sine. De altminteri, după o 
interpretare antică, Pythagoras pare să fi fost "cel 
dintii” care "a numit cuprinderea tuturor lucrurilor 
KÓOLOÇ, de pe urma rînduielii ce domneşte în alcă- 
tuirea sa" (Aët. Il, 1, 1, în F. G. P., Sect. III, A, 21. Vd. şi 
art. Cosmos). 

Pentru că, "în studiile matematice" în care au ex- 
celat, "numerele ocupă în mod natural, primul loc", ei 
trec mai în faţă modelul aritmetic, prin care, analogic, 
reconstruiesc lumea însăşi (Arist., Metaph. I, I, 5,985 
b 23; vd. şi art. Număr). Astfel că aceasta este configu- 
rată ca o "aritmetică", sistemul ei sau, mai curînd, ea 
ca sistem, totuna cu sistemul (etimologic, kosmos ca 
ordine) fiind asemenea celui al numerelor, de fapt 
unul al acestora, de vreme ce lucrurile erau numere. 
De aceea, număr şi a. sînt termeni aproape identici 

(Zeller, 75, I, p. 385). Discutabilă, neîndoielnic, hipo- 
stazierea numărului - armonie, dar este de reţinut 
modelarea aritmetică a lumii, procedeu prin care 
aceasta putea fi riguros gîndită ca sistem. Nici lucru- 
rile, numere, nici armonia lor, aritmetică; identificarea 
era respinsă încă de Aristotel; ceea ce prezintă impor- 
tantá este faptul că ele erau gîndite (şi reconstruite de 
conştiinţă) prin analogie, deci ca şi cum lucrurile ar fi 
numere şi a., aritmetică. Distingînd între cele două 
planuri (cel "empiric”), de identificare a modelului cu 
modelatul şi cel "logic", (care desprinde şi păstrează 
numai semnificâţia), atît numărul cît şi a. capătă sens 
în concept ontologic (şi deci inteligibilitate filosofică). 
Armonic, fiecare număr în parte, cu necesitate, tot 
asemenea vor fi şi lucrurile pe care le întemeiază, şi 
aceasta din dublă perspectivă: din aceea a numerelor 
ca "elemente" şi din aceea a sistemului lor; adică a 
decadei (prin TETPÁKIC, însă, căci "virtualitatea - 
Súvapıç - numărului zece se găseşte în numărul patru 
şi în tetradá", "care înseamnă tocmai armonie”, Aët., I, 
3, 8, lambl., V. P. 82, în F. G. P., Secţ. III, B 35 şi 79). 
Căci decada şi tetrada se presupun reciproc, prima 
rezultînd, în ordinea alcătuirii, din cea de a doua 
(1+2+3+4=10), dar ca întreg (ca structură) preexistind. 
"Numai în Decadă, după Nicomachos (s.v.), preexista 
un echilibru între ansamblu şi elementele sale. Din 
această pricină, zeul ordonator prin lucrarea gîndului 
său a folosit Decada ca pe un canon pentru toate.. şi 
de aceea lucrurile din Cer şi Pămînt îşi. ordonează 
raporturile şi concordanța elementelor constitutive cu 

întregul lor pe temelia Decadei" (Ghyka, 29, p. 36, cf.şi 
F. G. P., I, 2, p. 108-109). 

In consecință, a. capătă necesitate: "doctrina lui Phi- 
lolaos consideră că toate se întîmplă cu necesitate - 
ananke - şi a. ", fiindcă numărul "este puternica şi 
increata legătură ce ține laolaltă statornica veșnicie a 
lucrurilor din kóopoç" (Diog. Laert., VIII, 85; Philo- 
laos, in lambl. In Nicom., p. 10, 22; F. G. P., Sect. V, B 
23) şi universalitate. Ca valoare deopotrivă paradig- 
matică şi constitutivă, numărul - armonie este în toate 
şi le guvernează pe toate. Pare (indeterminate şi ilimi- 
tate) şi impare (determinate şi limitate), numerele ca 
principii sînt contrare; "dacă nu s-ar fi întîmplat a. 
"lucrurile şi lumea acestora nu s-ar fi ivit" (Phil., fr. 6, 
în lambl., In Nicom. 7d; F. G. P., Sect. V, B6). Univer- 
salitatea ei ţine de condiţia principiilor înseşi: paradig- 
matice, constitutive, în egală măsură, însă contrare: "a. 
se naşte în mod exclusiv din contrarii: "«cáci a. este o 
unitate a elementelor ce rezultă din multiple com- 
binări şi un consens al sensurilor divergente»" (Phil., 
fr. 10, In Nicom, Arithm.Il, 19, p. 115, 2;F. G. P., Sect. 
V, B 10). În consecinţă, în totalitatea sa ca şi regional, 
lumea este a. şi astfel îşi urmează propriul determi- 
nism. Fiinţele vii se nasc "potrivit legilor” a.; acestea au 
în ele, "toate proporţiile care alcătuiesc viaţa şi acestea 
legate într-o serie continuă, se ţin laolaltă, potrivit 
raţiunilor armonice” - &puoviad Aóyol (Diog. Laert., 
VIII, 29). Astrele, la rîndul lor, mişcîndu-se după a., 
produc o "muzică" aparte, o symphonia (Arist., De 
caelo, II, 9, 290 b 12). Motivul avea să fie păstrat de 
Platon: "Deasupra, pe fiecare cerc, stătea cîte o sirenă 

care se rotea odată cu el şi care făcea să se audă nota 
sa şi tonul său; din toate cele opt voci reunite rezultă 
o armonie unică” - ápuoviav EvupoveTv (Rep., 617 
b). Arist., în schimb, îl respinge categoric: "teoria după 
care a. se naşte odată cu mişcările astrelor (prin ceruri), 
iscîndu-se sunetele în consonantá, deşi a fost enunțată 
cu ingeniozitate şi eleganţă, nu este adevărată” (De 
caelo, II, 9, 290 b 12). Asemenea, este şi sufletul (vd. 
infra 2) şi pe a. se întemeiază cunoaşterea însăşi: "nici 
un fel de falsitate (yeB3oc) n-o îngăduie natura nu- 
mărului sau a.; căci falsul nu este defel propriu acestor 
desávirsiri..., pe cîtă vreme adevărul este prin firea lui 
proxim şi specific Numárului" (Phil., fr. 11, în Stob. 
Ecl. I proem. cor. 3, F. G. P., sect. V, B 14). 
Dominantă în pythagorism, ideea de a. nu este ex- 
clus să fi "migrat" pînă şi în filosofii perfect individu- 
alizate, cum este cea heraclitică. Este greu de probat 
(dar şi de respins) prezumția unei influențe pytha- 
gorice asupra lui Heraclit (cf. Kirk Raven, p. 290). 
Totuşi dacă este adevărat că Heraclit a fost "învă- 
tácelul... lui Hippasos" (Lex. Suidas), atunci influența 
este posibilă. Numai că, mărturia este şi tîrzie şi pusă 
în formă dubitativă. Dar, oricum, dincolo de ceea ce, 
spaţial şi tipologic, desparte cele două filosofii, simi- 
laritatea dintre "reprezentările" pythagoricá şi heracli- 
tică ale a. este de tot semnificativă pentru convergenta 
proiectelor filosofice din epocă. În şi mai mare măsură 
raportată la contradicţie (care la Heraclit presupune 
dedublarea Unului şi nu doar coexistenta a două spete 
opuse, ale principiului), în contextul unei ontologii cu 
mult mai posibile ca adevăr, a. capătă deplină legitimi- 

tate filosofică (pentru explicaţia filosofică). Focul 
(unul, întregul) care se stinge şi - se aprinde, divizat- 
nedivizat, născut-nenăscut, muritor-nemuritor este 
prin chiar modul său de a fi a. În acest fel, poate să 
producă lumea (kóopov 16v5€), nu numai ca altceva 
decît sine, ci şi în identitate cu sine, adică după sine ca 
paradigmă. Căci a. el însuşi, dar nu compus din ele- 
mente (armonizate), altminteri s-ar naşte şi ar pieri, 
focul este unitatea propriilor determinatii şi mişcări. 
Prinaceasta funcţionează paradigmatic, dar într-o mo- 
dalitate dinamică şi încă, în acelaşi timp, cu respec- 
tarea condiţiei de imanenţă a principiului. Ca urmare 
a faptului de a fi, în felul în care este a., principiul face 
ca armonia sa, "a. invizibilă" (& puovia &pavńç) să fie, 
mai "puternică" decît cea “vizibilă” (&puovia 
pavepno), a. lumii, posibilă prin cea dintii, secundă, 
determinată, doar "această ordine”, născută şi pieri- 
toare (fr. 54). 

Instituită ca ordine (ca a.) de foc, el însuşi a., lumea 
poate fi explicată tocmai prin această mediere pe care 
o îndeplineşte chiar a.; unul care se dedublează şi se 
determină ca o a., "cea mai frumoasă", prin aceasta 
generează, formal şi material, lumea, căci o face ase- 
menea sieşi, a., dar prin sine ca acord al unor opuse 
(fr. 8). Ca pythagoricii şi ca Heraclit şi Empedocles (s.v.) 
justifică a. meta-fizic, însă într-un fel mai puţin suges- 
tiv, dar nu şi lipsit de interes; orice "experiment" tre- 
buie luat în seamă, fiecare aducând ceva în plus. În 
ceea ce-l priveşte, va fi identificat Iubirea (Philia, Phi- 
lotes) cu a., unind cele separate: "oasele provin din 
cauze divine şi, mai cu seamă din Philia sau din Armo- 

nie" comenta Simpl., Phys., 300, 19 ceea ce Emp. însuşi 
spusese: "... astfel náscutu-s-au oasele albe/ închegate 
de-ale-Armoniei divine atracţii” (fr. 96). Prin extin- 
dere, dacă era pusă în identitate cu Iubirea, functi- 
onînd asemenea acesteia, universal, în pereche cu Ura, 
a. pierdea din sens, pentru că lumea ca ordine şi orice 
lucru ca un întreg urmau acţiunii conjugate a ambelor 
forţe. La rigoare deci, a. nu avea cum să fie tot una cu 
atracţia numai şi pentru faptul că Iubirea uneşte dar şi 
desparte. Cu intervenţia concomitentă şi a Urii, a., 
deci, provine din jocul amîndorura, pentru că opu- 
nîndu-se, se echilibrează şi dau echilibrul necesar în- 
tregului, de fapt, îl face posibil. 2. În mai mică măsură 
termen într-o explicaţie de tip psihologic a omului, 
sufletul are, în epocă cel puţin, cu mult mai mult, 
semnificaţie ontologică (vd. art. Om, Suflet). Deşi ne- 
unitară, în etape diferite ca şi în orizontul aceleiaşi, 
viziunea pythagorică asupra sufletului avea, se pare, 
ca dominantă punerea sub semnul a.: a. va fi făcut 
Philolaos (cf. Plat., Phaid., 85 e- 86 a), poate încă 
Pythag.("Pythag. şi Philo. au spus că sufletul este un 
acord armonic”, (Macrobius, In Somni. Scip., I, 14,19; 
F.G. P., Secţ. V., A 23), nu este exclus ca întreaga şcoală 
"unii, zicea Arist. în Despre suflet, I, 4, 407 b 27, şi nu 
e îndoială că avea în vedere pe phythag., spun că 
sufletul este un fel de a.". Opinia însă este respinsă atît 
de Plat. cît şi de Arist., din motive întrucîtva diferite 
(vd. art. Suflet) şi, în proiecţie ontologică, nu fără oare- 
care îndreptăţire. Totuşi, nu se poate neglija ideea 
isomorfismului dintre suflet (ca "natură" a omului), 
lume (kóopo9) şi principiu (număr) pe care o poartă a. 

ASENTIMENT (OVYKOATÁBEOILC) 


/ aprobare / adeziune; lat. assensus: assensio atque 
approbatio, (Cic., Acad. pr., 12) numeste, ín filosofia 
stoicá, actul prin care se distinge între reprezentările 
comprehensive şi reprezentările necomprehensive 
(s.v. reprezentare), cele dintii, fiind recunoscute în evi- 
denta lor, iar celelalte, în aparenta sau în necomformi- 
tatea cu "reprezentatul": "dintre reprezentări, unele 
vin de la obiecte reale şi sînt însoţite de cedare şi 
adeziune din partea noastră, altele însă... par numai a 
veni de la obiecte reale” ori, provin "de la un obiect 
real, dar nu în conformitate cu acest obiect" (Diog. 
Laert., VII, 51, 46). Dacă se dă, totuşi, a. unei reprezen- 
tări necomprehensive se riscă eroarea: "cînd spui «Este 
ziuă», pare să accepte faptul este ziuă. Dacă este într- 
adevăr ziuă, judecata este adevărată, iar dacă nu e 
ziuă, e falsă" (ibid., 65). Esenţial în mecanismul se- 
parării între comprehensiv (cataleptic) şi incompre- 
hensiv în reprezentare şi, prin aceasta, în decurgere 
firească, şi pentru delimitarea adevărului de eroare, a. 
are valoare şi în ordine pragmatică. În deosebire de 
sceptici care conditionau dobîndirea stării de linişte 
(de netulburare) de la abtinerea de la deliberare, stoicii 
identifică în a. un mijloc pentru atingerea ei. Mai întîi, 
ca punct de plecare şi îndreptăţire în alegere, apoi, ca 
un "imperativ" chiar, al înţeleptului în condiţie ideală: 
aceasta "nu-şi va da niciodată a. la un lucru fals" (ibid., 
121). Există prin urmare, o strînsă legătură între a., 
adevăr, libertate (de opţiune), alegere şi conduita con- 
venabilă. (s.v. Îndatorire) 

ATARAXIE (Ġ&tapatía) 


Netulburare (absenţa tulburării, de la TAapĂTTO, 
tapaxń, a tulbura, tulburare şi a. /a privativ), calm 
sufletesc (tranquillitas animi, la romani; de tranquillitate 
animi, de ex., titlul gi tema unuia din Dialogi-i lui 
Seneca). La Arist., ca G4tÓpPaxoc, calm, liniştit (Eth. 
Nic., 1119 a). 1. După cîte se pare, de invenţie sceptică, 
at. numea "lipsa de tulburare” care urma "ca o umbră” 
abţinerii de a judeca şi de a afirma (vd. art. Suspendarea 
judecății) după Timon, Aenesidemos şi adepţii lor, dar 
în sugestie pyrrohnianá (Diog. Laert., IX, 107). "Pentru 
a ne cunoaşte dispoziţiile sufletului (faţă cu lucrurile), 
zicea Timon, va trebui să ştim că nu putem afirma 
nimic («pacía-s.v.) în vederea stării de at.", adică de 
"netulburare, ca o consecinţă fericită" (Aristocles, în 
Euseb., Praep. ev., XIV, 11, 2; Sext. Empir., P.H., I, 20). 
2. În şcoala epicuriană, care de fapt îl şi impune, 
termenul stă pentru una din cele două forme ale "plá- 
cerii în stare de repaos", anume pentru "lipsa de tul- 
burare". Spre deosebire de cealaltă, de &novia (s.v.), 
at. ar numi "pacea sufletului" obţinută prin satisfac- 
erea "plăcerilor sufleteşti”, mai înainte de orice, prin 
cunoaşterea lumii şi formarea unor convingeri ferme: 
"în primul rînd să socoteşti că a cunoaşte fenomenele 
cereşti... n-are alt scop..., ca şi la celelalte domenii de 
cunoaştere, decît pacea sufletului şi o credinţă fermă” 
- &rapamia kai nions Péforos (Scris. către Pyth., 
84). Pe această cale, odată cu formarea certitudinilor 
se evită (şi se înlătură, cînd e cazul), presupuneri!:: 
false atît cele privitoare la lume, cît şi cele care se refer.. 
la zei. Cine nu va fi stăruit în aflarea cauzelor naturale, 

PATA 


ar recurge în continuare la "mituri" ratînd realizarea 
"scopului" oricărui "studiu", a "calmului sufletesc”, 
adică (ibid. 116). lar cine, traditional, îşi va închipui 
zeii antropomorf (mîniindu-se ori răsplătind), prin 
"presupuneri false" le-ar eluda condiţia de existente în 
sine şi indiferente (Scris. către Menoic., 23). În auten- 
tic spirit epicurian, Lucrețiu (V, 1185, 1219-1220) avea 
să adune cam toate probele de confirmare: dînd "totul 
pe-a zeilor seamă”, oamenii vor fi ajuns să se înspăi- 
mâînte de propriile reprezentări: "cu sufletul strîns de 
a zeilor frică / Cine nu-şi tîrîie trupul cu membre 
zgircite de teamă"? (Să se vadă şi art. Epicur, Impietate). 
La fel, din "presupuneri false” vine şi teama de moarte 
cînd aceasta, "cel mai înfricoşător dintre rele, nu are 
nici o legătură nici cu cel viu, nici cu cel mort, căci 
pentru cel viu, nu există încă, iar cel mort nu mai există 
el”. Aşa gîndeşte înțeleptul fără ca, prin aceasta, să fie 
împotriva vieţii: "nici nu-i e silă de a trăi şi nici nu 
socoteşte moartea ca un rău" (Scris. către Menoic., 125, 
126). Şi într-un caz şi în altul rezultatul ar fi acelaşi: 
tulburarea sufletului. Căci şi de o parte şi de alta avem 
de a facecu aceeaşi nesocotire a naturii noastre. Formă 
pasageră în lume, deci născută şi pieritoare, înzestrată, 
pentru a trăi, cu suflet şi corp, ca să fie el însuşi, în 
autenticitatea sa, omul trebuie să se înţeleagă în datele 
proprii de existenţă. Natura lui, deci, nu estebună sau 
rea ci este, pur şi simplu. Ar ţine numai de fiecare ca 
ea sa nu devină mijloc de tulburare şi suferinţă. 
Avem, prin constituţie, dorinţe; nu trebuie să le 
reprimăm, nici să ne lăsăm purtaţi de ele. "Să ne 
gîndim că unele... sînt fireşti, altele lipsite de temei...". 

Plăcerea, la rîndul ei, deşi "primul dintre bunurile 
înnăscute” nici ea, nu este pentru noi în toate spetele 
sale: "nu trebuie să alegem orice fel de plăcere" (ibid., 
127, 129; vd. şi art. Plăcere). Doar absenţă a tulburării 
în raport cu ánovía, cum înţelegerea este în funcţie de 
suflet (ca de altfel, şi neintelegerea naturii lumii şi a 
celei proprii) şi cum "suferinţele sufletului” cînd se 
produc, "sînt mai mari", întrucîtva, at. capătă un sens 
cu mult mai cuprinzător decît îl are prin simplă punere 
în condiţie de termen corelativ 3. La stoici, semni- 
ficatia este apropiată: ca absenţă a tulburării, prin 
punerea în acord cu natura lumii (Zenon, Cleanthes, 
Poseidonios, Hecataios) şi, mai ales, cu "natura uma- 
ná" (Hrysippos). Dar accentuează pe at. ca absenţă 
(suprimare) a pasiunilor, mişcări neraţionale şi "contra 
firii sufletului”, fiind "cauze de tulburare” (Zenon, în 
Diog. Laert., VII, 110). În toate genurile şi speciile lor, 
pasiunile sînt ca o "boalá" a sufletului: durerea (cu 
mila, invidia, gelozia, rivalitatea, tulburarea, supă- 
rarea, supliciul, prăbuşirea, care-i sînt specii) produce 
"o strîngere nerafionalá a sufletului”; frica, apoi, (cu 
teroarea, şovăiala, ruşinea, groaza, panica, anxieta- 
tea), "ca aşteptare a răului”, dorinţa (cu lipsa, ura, 
pártinirea, minia, iubirea, pica, ciuda), la rîndul ei ca 
"poftă nerationalá", iar plăcerea prin încîntare, prin 
"bucuria de răul altuia”, prin desfătare şi bucurie vio- 
lentă), întrucît "este o exaltare iraţională” (Diog. Laert., 
VII, 110-114. Profund destructurante, înțeleptul le 
suprimă şi atinge starea de apatie (&n&0ea). Apropi- 
ate ca sens, at. şi apatia nu sînt, totuşi, în identitate, pe 
lîngă altele, (vd. art. Apatie), fiind distincte, în primul 

rînd, prin aceea că, mai curînd, de o parte avem de a 
face cu acţiunea de suprimarea cauzelor tulburării, pe 
cînd de cealaltă cu suspendarea însăşi. At., deci, este 
încă în formă verbalizată şi negativă, în timp ce apatia 
sugerează substantivizarea şi starea pozitivă. 


ATHENAIOS (ABvauo) din Naucratis 


(sf. sec. II-înc. sec. III), sofist şi gramatician, aparţine 
sofisticii tirzii (vd. Sofist). Banchetul sofiştilor (Deip- 
nosophistoi) este o compilaţie cuprinzînd informaţii, în 
genere, utile, despre oameni, obiceiuri, moravuri, cre- 
dinte şi învățături din epocă sau mai de mult. Cîteo- 

„dată sînt îndoielnice (atribuie Marea cosmologie lui 
Dem., cînd ea ar aparţine lui Leucip; nu este însă 
singurul care o face), răuvoitoare, alteori (convivii 
strînşi la symposionul din cartea XI discută, cu adver- 
sitate, defectele lui Platon: era invidios pe Xenofon şi 
ostil celorlalţi socratici, iubitor de faimă şi de morali- 
tate îndoielnică; dar şi de data aceasta exista o tradiţie). 
Totuşi, de cele mai multe ori,ele, fie datorită caracteru- 
lui doxografic, fie ca mărturii biografice (în c. XII, 
privitoare la Artchytas — s.v.; în V la Protagoras şi 
Prodicos — s.v., etc.), fie mai cu seamă, prin înregis- 
trarea (citarea) unor fragmente din scrierile unor filo- 
sofi, politicieni etc. azi (poate că încă de pe atunci) 
pierdute (in X şi XIII din Critias, din Trasymachus — 
s.v.) au o importantá considerabilă. 


159) 
w 
(55) 


ATHENODOROS (A8nvódopoc) din Tars 


poreclit Kordylion, cocoşatul (sec. I ante), "om cu 
mare experienţă în doctrina stoică”, bibliotecar în Per- 
gam; către sfîrşitul vieţii vine la Roma, în urma insis- 
tentelor lui Cato Minor, zice tot Plutarh, atît de multe 
încît romanul socotea că "făcuse cea mai frumoasă 
cucerire" (Cato, 10). Reputat, ca filosof stoic At. ar fi 
întreprins însă o "expurgare a unor scrieri zenoniene: 
Arta iubirii (care nu e consemnată în catalogul lui 
Diog. Laert.) si Diatribe (cf. Sext. Empir., P.H., III, 295, 
Adv. math., XI, 190): retorul Isidor din Pergam ar fi 
afirmat "că pasajele dezaprobate de şcoală au fost 
tăiate din lucrările lui (Zenon) de către At., stoici- 
anul...", descoperindu-i-se fapta, "în pericol de a fi dat 
în judecată (era bibliotecar), au fost puse la loc" (Diog. 
Laert., VII, 34). După Hrysippos, ca Archedemos, An- 
tipatros şi Crinis ar fi admis că propozițiile, axiomata 
(vd. art. Axiomă) sînt simple şi complexe iar ca Hera- 
cleides din Tars (s.v.), că "greşelile nu sînt egale". 


ATOM (&Touoc) 


lat. rerum primordia, corpora prima, principia-principi- 
orum, minimum, genitalia materiai corpora, primordia, 
corpora, semina, ordia prima, prima-primis, Lucr., passim; 
atomus, Plinius. În rom., atomuri "Lucrul carele într-alt 
chip sau parte nu să mai poate despărți, despica, tăia, 
netăiat", Cantemir, Ist. ier, Scara...) 1. ceea ce nu poate 
fi sectionat, indivizibil (Plat., Soph., 229 d) ei touov 

. £oti rav; referitor la prietenie, Arist., Phys., III, 6, 
2; cu privire la mărimi; De caelo, III, 4, 8; TÁ ÁTOLLO: 

GOua&Ta-corpurile insecabile: după Leucip (s.v.) şi De- 
mocrit (s.v.) "corpurile prime sînt infinite şi indivizi- 
bile..." 2. Deşi central în filosofia “şcolii atomiste” (s.v.) 
a. nu apare la nici unul dintre întemeietorii ei. Atri- 
buirea este tîrzie şi, oricum, de sugestie aristotelică. 
Nu le va fi fost la îndemînă nici element (OTOvXEiov), 
iarăşi arist. Mai curînd, vor fi numit realităţile prime 
i58a-i5£ou, poate, în prelungire pythagorică (Burnet, 
14, p. 387. Gauthrie, 37, p. 395). De altminteri, după 
Sext. Empir. (Adv. math., VII, 137). Dem. ar fi scris o 
lucrare Despre idei (Mepi i5£ov), neînregistrată în 
lista alcătuită de Diog. Laert., IX, 46-49. Încă mai sigur 
este că Dem. numea "atomul" 5îv- ceva şi contrariul 
său, celălalt “principiu”, un6€v, non-ceva. Totuşi, fili- 
ationist, prin Leucip. - Dem. este în prelungirea elea- 
tismului şi îşi construieşte ipoteza negîndu-l pe acesta 
numai în determinafia lui istorică, nu însă şi în prin- 
cipiul său care, formal, era (şi este) de însemnătate 
fundamentală în construcţia ontologică, deoarece den 
şi meden pot fi echivalente cu fiinţa şi nefiinta. Cînd, în 
Metaph., I, 4, 985b, 5-10, Arist. spune că Leucip. şi 
Dem. "admit ca elemente plinul (tó nAfipec) şi vidul 
(TÒ KEVOV) pe care le numesc fiinţa (tò Ov) şi nefiinta 
(tò pì 5v), nu este exclus, să fi avut în vedere tocmai 
acest lucru. Dacă foloseşte "plinul" şi "vidul" nu le ia 
pe acestea în sensul pe care li-1 dă filosofia secundă 
(fizica). Şi unul şi celălalt numesc în ordinea "inteligi- 
bilului” şi nu în aceea a "sensibilului" şi ţin de "o 
experienţă logică a gîndirii” (Alfieri, p. 124, 126). Orice 
s-ar spune, orizontul de plasare este acela al meta-fiz- 
icii (al filosofiei prime) şi din aceasta chiar tradiţia 

convenţional (dacă nu impropriu) numită fizicalistă, 
poate şi trebuie citită ontologic. Physiologistii (s.v.) 
erau ei înşişi meta-fizicieni. Că este posibilă şi o lectură 
"fizică" a lor nu încape nici o îndoială. Dar aici, în 
Metafizica, Arist. proceda la o reevaluare pe măsură, 
de unde şi "traducerea" neíntirziatá a "plinului" şi a 
"vidului" prin "ființă" şi "neființă". În urmare, admi- 
tind echivalentele arist. (şi la aceasta obligă nu numai 
tradiţia, ci şi contextul democritian, pentru a nu mai 
vorbi de cerinţele unei lecturi deschise, aşa cum, de 
altminteri, o făcea încă Stagiritul), atomul şi vidul 
trebuie luate ca nume pentru fiinţă şi neființă, se înţe- 
lege că în sens meta-fizic, singurul posibil. 

Istoric, eleatismul şi atomismul sînt filosofii regre- 
sive sau, cel puţin, aşa par, căci "atomizarea” fiinţei 
parmenidiene, unice, însemna trecerea de partea plu- 
ralismului atîta combătut de Zenon (s.v.), o "erezie", iar 
legitimarea ontologică a vidului atingea eleatismul 
într-una din presupoziţiile sale prime, altă abatere si, 
dinspre parmenidism, cea mai gravă. Într-o lectură 
ontologică însă, mai întîi, se poate observa că a. se 
supune întregului canon parmenidian (vd. Fiinţă, Par- 
menides), care prin latura lui formală ne depărtează el 
însuşi de eleatismul istoric. Anume, a. este nenăscut si 
nepieritor, este perfect omogen şi deci indivizibil, 
chiar face în mai mare măsură inteligibilă condiţia 
parm. a fiinţei strînsă între marginile ei. Pe scurt, a. 
este şi nu poate decît să fie. În al doilea rînd, "vidul" 
însuşi devine posibil numai prin raportare la eleatism: 
pe de o parte, ca o cale de ieşire din diaporetica zenoni- 
aná, iar pe de alta, prin legitimarea nefiintei cu 

ajutorul aceluiaşi canon. Drept este că, fie şi într-o 
primă mişcare (sau la o primă luare de cunoştinţă) 
vidului pare a i se conferi (i se conferă, de fapt) o 
demnitate ontologică egală cu aceea a "plinului". Ca 
acesta, deci, el este şi nu poate decit să fie. Justificat 
ontologic, vidul (nefiinta) era în măsură să coparticipe 
esenţial la conceptualizarea trecerii de la meta-fizic la 
fizic sau, altfel spus, a întemeierii (generării şi miş- 
cării). Căci numai întrucît nefiinta este inteligibilă, este 
inteligibilă şi fiinţa ca temei. Dar ca toate aceste sarcini 
ale oricărui program ontologic să fie realizate, fiinţa 
trebuia să facă "loc" şi nefiintei. În condiţiile respectării 
riguroase a "canonului" parm. şi, mai cu seamă, a 
supunerii abstracte la regula intransformabilităţii fi- 
infei ca fiinţă (abstractă, adică unilaterală prin igno- 
rarea tezei heraclitice complementare a generării ca 
autodeterminare a principiului), Dem. nu avea de ales 
decît pluralismul. Soluţia, ca un "experiment" necesar, 
cu urmări considerabile în dezvoltarea conştiinţei on- 
tologice, deşi în datele ei prime, mai mult decît discu- 
tabilă, paradoxal făcea posibilă conceptualizarea 
generării cu respectarea, totodată, a normelor parmen. 
"Multiplicată” fiinţa în sine nu-şi pierdea unitatea şi 
unicitatea, şi, menţinută în regim absolut, presupunea 
contrariul ei. Ireductibil, asemenea fiinţei parm. ca 
unitate, a. era în măsură să întemeieze, fără a-şi schim- 
ba condiţia prin "numărare" la nesfîrşit. De aceea se 
poate spune că fiinţa dem. este una ca specificaţie şi 
multiplă doar numeric. Prin aceasta, ca literele alfa- 
betului (comparatia se pare că aparţine lui Dem. şi nu 
lui Arist.), atomii, pentru că nu sînt distincti ca "speci- 

ficatie" pot să intre în orice alcătuire. Posibil, în primul 
rînd prin pluralism, în al doilea este datorită legi- 
timării pe această cale a nefiinţei. Ceea ce deja era (sau 
părea a fi grav, multiplicarea fiinţei în unităţi incomu- 
nicabile este depăşită, de acuma, în dualismul prin- 
cipiilor. Cu aceeaşi demnitate, fiinţa şi nefiinta, ce 
şanse mai avea ontologia care nu se poate construi 
decîtcu un principiu? Două, cel mult şi cel puţin două, 
trimiteau "înapoi", către un altul care sá le asigure 
comunicaţia şi unitatea. Dar Dem. le postulează pe 
acestea două. În acest caz, ori "plinul" şi "vidul" nu sînt 
principii, ceea ce contrazice ipoteza, ori numai unul 
este şi, iarăşi ipoteza este atinsă. Aşadar, la un prim 
nivel de "lectură", "plinul" şi "vidul" sînt în acelaşi 
regim ontologic; la un al doilea însă, a. trece mai în 
faţă, căci contrariul său se defineşte prin el. Parmeni- 
dian, fiinţa (şi numai ea) nu se poate defini decît 
tautologic: ea este ceea ce este, este intrucit este, este 
şi nu poate decît să fie. Dacă am aplica aceeaşi rigoare 
nefiinţei ar rezulta că nu este: nefiinta nu este şi nu 
poate fi. Or, Dem. spune că este. Fiind însă, ea "par- 
ticipá" sui-generis la fiinţă, este condiţionată în de- 
finire de aceasta. Astfel este secundă, dar în acelaşi 
plan, meta-fizic. O anume ambiguitate (în acelaşi re- 
gim, capătă, totuşi, legitimitate datorită fiinţei) o făcea 
să ajute considerabil la depăşirea dificultăţilor (sau 
numai la identificarea lor), atît a celor moştenite de 
atomism cît şi a celor proprii. Căci dînd şanse concep- 
tualizării meta-fizice a generárii şi mişcării, nefiinta 
contribuia la o mai exactă descriere a fiinţei. Para- 
doxal, ceea ce dinspre aceasta aducea cu dualismul 

principiilor, atît de ruinător, dinspre neființă era rela- 
tivizat, dacă nu anulat. Nefiinţa spune, deci, că numai 
fiinţa este mai întîi şi că, în urmare, e indeterminatá. 
Într-o proiecţie dualistă condiţia aceasta cădea. Or, 
termenul prim trebuie să fie indeterminat. Doi, aseme- 
nea termeni nu aveau cum s-o asigure, ei determi- 
nîndu-se şi condiţionîndu-se, limitîndu-se, de fapt, 
reciproc. Or, atomii sînt, numeric, fără limită, pe de o 
parte, iar pe de alta sînt nedeterminati şi ca unităţi. 
Aşadar, condiţia este respectată şi la nivelul în- 
tregului nelimitat (nelimitat şi nu infinit, căci atomii 
democritieni nenumărați tin de ceea ce Hegel avea sá 
numească infinitul rău, prin adăugire, în serie). Dar şi 
la nivelul fiecărei unităţi. Astfel că, în deosebire de 
homoiomeriile anaxagorienesau de corpusculii empe- 
doeleeni, a. nu are decît formă care nu este atît un 
determinativ cît, prin analogie cu sfericitatea fiinţei 
parmenidiene, ceea ce îi dă identitate meta-fizică. In 
plus, forma (Hope) sau configuraţia (OxXfiua), la ri- 
goare, a. însuşi îl delimitează pe acesta ca fiinţă de 
neființă. Delimitarea nu are însă sens fizic, pentru că 
forma ne spune că a. este mereu în identitate cu sine 
tocmai prin unicitatea ei. Cum datorită prezenţei ne- 
fiinţei, atomii se pot raporta unii la alţii, numai în acest 
chip lucrurile fiind posibile, ei se mai deosebesc în 
funcţie de ordine (TúáÉ1C), de poziţie (08016), de di- 
rectie (tponń), de conexiune (S10WB8ÑkN). Deosebirile 
acestea, exterioare, aparţin însă nivelului fizic de des- 
criere (şi nu celui meta-fizic, neavînd tef, în înţeles 
de realitate în sine; cf. fr. 6, 10), de îndată ce, prin ele, 
este explicată diversitatea lucrurilor. Controversată, 

descrierea atomilor mai în toate datele ei, în şi mai 
mare măsură a pus şi pune încă, întrebări privitoare la 
greutate. Este aceasta introdusă abia de Epicur care în 
acest fel şi justifica aşa-numita abatere a atomilor în 
cădere de la linia dreaptă (vd. Clinamen) sau este ad- 
misă, încă, de Dem.? Acesta, după Arist. (De gen. et. 
co.,1,8,225 a 9), ar fi spus "că fiecare din atomi este cu 
atît mai greu cu cît depăşeşte «mărimea» altui a.". 
Elemente ireductibile, atomii puteau fi, necontradicto- 
riu, mai mari sau mai mici. In consecinţă, deducea 
Stagiritul, trebuiau să aibă şi greutate. După alte infor- 
maţii, post-aristotelice, (Aëtius, Cicero) determinatia 
greutăţii ar fi de invenţie epicuriană. Pentru că, sigur, 
nu lega de greutate abaterea, problema dacă Dem. a 
admis-o ori nu, prezintă prea puţin interes. Nici chiar 
pentru explicarea mişcării nu este importantă, în or- 
dine meta-fizică, fireşte. Că această determinaţie ar 
putea aduce un plus de inteligibilitate înţelegerii fizice 
a mişcării este adevărat, dar trebuie să ţinem seama de 
faptul că a. este obiect meta-fizic şi, ca atare, el nu are 
a-şi datora mişcarea, căderii ca urmare a greutăţii. De 
aceea, chiar că dacă o admitem a fi democritiană, 
greutatea nu era luată "ca proprietate primordială a 
atomilor” (Burnet, 14, p. 394) ci, poate, doar ca "o 
tendinţă a mişcării în jos" (Kirk-Raven, p. 422). Preluat 
de Epicur (s.v.), care ar fi scris chiar o carte Despre 
atomi, (dar are ezitări între forma substantivală şi cea 
adjectivală: cele ce compun lucrurile sînt, ca elemente, 
indivizibile şi imuabile — roua Kai GuerăBinra— 
Scris. către Herodotos, în Diog. Laert., X, 41), concep- 
tul de a. este "tradus" de Lucretius în latină prin: 

corpora prima, rerum primordia, semina, semina terum. 
Cic. însă preferă să-l preia întocmai: "ceea ce el (Dem.) 
numea atomi" — ille atomos quas apellat (De fin., I, 6, 
17). Venind: către noi în forma sa greacă, peste cîteva 
secole termenul renaşte în alt orizont, cel ştiinţific. 
Oricît ar părea de ciudat, şi împotriva. unor preju- 
decăţi, atomismul modern, ştiinţific, nu datorează ipo- 
tezei antice decît cuvîntul şi încă, acesta golit de 
semnificaţia lui. Nu pentru că atomul democritian era 
termen într-o construcţie ontologică (nume pentru 
principiu), şi deloc în explicaţia structurii materiei 
lumii. Dacă cele două istorii: cea filosofică şi cea ştiin- 
tificá nu se leagă, faptul nu vine din nonverosimili- 
tatea ipotezei democritiene, ci din situarea în 
orizonturi distincte, chiar dacă, la scara conştiinţei, ca 
întreg, complementare. Că, la limită, atomismul filo- 
sofic antic se întîlnea cu cel ştiinţific nu se poate con- 
testa, dar de aici nu rezultă că sînt momente într-o 
singură (gi restrictivă) istorie. Căci în ontologie a. stă 
pentru cu totul altceva decit în fizica nouă. 3. În filo- 
sofia românească, termenul este impus de Cantemir 
(vd. supra): "atomuri". 


ATOMISM 


Scoalá, directie in douá mari secvente, cea leucip- 
democritianá şi cea epicurianá, cu prelungire şi în 
filosofia romană, prin Lucretius. Deşi Epicur avea sá 
se dezică de tradiţie, totuşi, atomismul în filosofia 
greacă este o istorie continuă. Epicur (s.v.) alege ace- 
leaşi principii (atomii şi vidul), ca Democrit (s.v.) pe 
care le pune, în genere, în aceeaşi termeni. În acelaşi 

timp — însă, istoria este şi discontinuă. Accentuînd cu 
mult mai mult decît o făcuse Dem. (admitind că o va 
fi avut şi el în vedere. vd. art. Atom) pe ideea de 
greutate a atomilor, Ep. va înnoi ipoteza prin intro- 
ducerea în explicaţie a aşa numitei abateri de la că- 
derea în linie dreaptă a celor mai mici elemente ale 
lumii (vd. Clinamen). Totodată, at. epicurian se mai 
individualizează în raport cu cel democritian prin 
morală (vd. Hedonism) ca şi prin poziţia faţă de zei şi 
de religie, nu opusă, dar diferită, oricum (vd. Impie- 
tate). Şcoală de filosofie, dintre cele mai reprezentative 
pentru spiritualitatea antică, at. îşi continuă istoria şi 
dincolo de spaţiul grec, în cultura romană şi prin ea, 
mai departe către epoca modernă. Dacă între filosofii 
expulzați din Roma în anul 173 ante vor fi fost şi doi 
epicurieni, Alkaios şi Philiskos, rezultă că foarte de 
timpuriu, at. ieşise dintre graniţele culturii greceşti. În 
orice caz, Cicero, la Atena, va fi ascultat şi doi epi- 
curieni, pe Phaedrus şi pe Zenon din Sidon, aceştia 
greci. Dar cu C. Amafinus, Rabirius şi T. Catius, des- 
pre care nu s-au păstrat informaţii nici prea multe, nici 
prea sigure, at. epicurian îi cîştigă pe romani. Dovada 
cea mai concludentă o constituie însă T. Lucretius 
Caro (992-55 ante). În timpul evului mediu, cînd nu 
este respins, at. este ignorat, deşi nu chiar cu desă- 
vîrşire. Nicolas D’ A utrecourt (1300-? -1350?) avea sá 
renunţe la fizica aristotelică pentru cea atomistă, în 
prealabil modificată ca să nu contrazică (prea mult) 
exigenţele vremii. Mai aproape de adevărul său sînt, 
însă filosofii Renaşterii: un Lorenzo Valla care preia 
doar morala hedonistă, un Giordano Bruno interesat 

de cosmologie. Dar de acuma, deja at. începe o altă 
istorie, cea modernă. 


AXIOMÁ (GELouO / atog) 


de la GE160, a evalua, a aprecia, cu referire la o 
marfă, (Plat., Leg., 917 d); a judeca demn, a preţui pe 
cineva pentru demnitatea sa -öv ý nóńç GEot aths 
npoïo táva, cel pe care cetatea îl socoteşte demn să-i 
stea în frunte, (Plat., Lahes, 197 d); a cere ceva, cuiva - 
bolnavul, un medicament, medicului... - &Eot napà 
Tod iatpod pópuakov, (Plat., Rep., 406 d); valoare, 
stimă eîvon Ev GELÓMATA ÚIO &OTOV - a fi ţinut în 
mare stimă de concetáteni, (Thucid., I, 130); onoare, 
rang înalt, demnitate (ibid., II, 34, 86); ceea ce pare 
drept, convenabil, de unde decizie, principiu evident 
prin sine, baza într-o demonstraţie, la Arist. 1. În Me- 
taph., III, 997 a 5-15, IV, 3, 1005 a 20, XIV, 3, 1090 a 35: 
"dacă ar exista o ştiinţă care să demonstreze adevărul 
acestor principii (ale oricărei demonstraţii, adică) ar 
trebui să admitem, pentru ele un gen ca substrat care 
ar implica atît determinările lor cît şi axiomele (Tà 
SUELÓMAT) cu ajutorul cărora deducem aceste deter- 
minări... Este peste putință ca să existe o demonstrație 
pentru orice lucru; cu necesitate demonstrația pleacă 
de la anumite premise, poartă asupra unei esențe şi 
demonstrează unele proprietăţi...” De aceea, "toate" 
ştiinţele demonstrative se slujesc de axiome" (toTg 
GEiuaow). Este "o singură ştiinţă care se ocupă cu 
aşa numitele axiome din matematică (...mathemasi 
kaloumenon axiomáton) şi, totodată, cu studiul sub- 
stanfei...?" "Axiomele (TÁ ÚELÓMATA) nu se aplică lu- 

crurilor sensibile”. Mai înainte de a introduce terme- 
nul ax., pentru principiile demonstraţiei, în această 
semnificaţie, Arist. foloseşte sintagma: kowvad ókor, 
opinii comune ("numesc principii ale demonstraţiei 
opiniile comune care servesc ca bază oricărei demon- 
stratii", 996 b25). Uşor modificată (koivoi Évvoiaa, 
noţiuni comune, admise în general), ea va fi utilizată, 
în aceeaşi semnificaţie, de către Euclid în "fundamen- 
tarea logică” a matematicii "prin axiomaticá" (Becker, 
p. 110 şi urm.). Teoria logică a ax., în Anal.sec., I, 2, 72 
a: aici se distinge între teză (s.v.) şi ax., ca principiu 
evident prin sine şi care "cu necesitate trebuie ştiut de 
cel ce vrea să înveţe” şi în II, 10, 76b: ştiinţa demonstra- 
tivă presupune, de asemenea cu necesitate, axiome, 
"care sînt premisele prime ale demonstraţiei” — 
GEOuATĂ, GE16v npótov, &noGeiK KvVovot. 2. Dacă 
la Arist. punctul de vedere este cu precădere logico- 
epistemologic, la stoici el este logico-lingvistic, ax. 
avînd sens ca propoziţie (sau judecată): "o propoziţie 
/ judecată («éumpua) este ceea ce e adevărat ori fals (ó 
eoriv Gânrt y wev6oc) ori ceva complet în sine 
(pragma autoteles), cum spune Hrysippos în Definiţii 
dialectice: "o judecată este ceea.ce poate fi negat sau 
afirmat pentru sine, de ex.: «E ziuă» sau «Dion se 
plimbă». Cuvîntul grecesc pentru propoziţie / judecată 
derivă din verbul a judeca (&E16w) prin care se arată 
respingerea; cînd spui: «Este ziuă» pare sá accepti 
faptul că este ziuă. Dacă este într-adevar ziuă, judecata 
este adevărată, iar dacă nu e ziuă e falsă"(Diog. Laert., 
VII, 65). Informaţii similare de la Cic., De fato, XVI, 
38; X, 20-22, Sext. Empir., P.H.., 11,104, Aul. Gell., XIV, 

8. În tradiţie hrysippiană, la Archedemos, Atheno- 
doros, Antipatros şi Crinis (s.v.), “ELÓMATÁ (propo- 
zitiile) erau împărţite în simple (&nAG) şi nesimple 
sau complexe sau complete (odk 4 TAG). 

La rîndul lor, primele ar fi fost subdivizate în: ne- 
gative, negatoare, privative, afirmative, indicative şi 
nedefinite, iar celelalte în: ipotetice, asertorice, con- 
junctive, disjunctive, cauzale şi comparative (Diog. 
Laert., 68). Împărţirea ax. simple se bazează însă "pe 
două principii diferite”, căci propoziţiile afirmative 
(categorice), indicative (definite) şi indefinite formea- 
ză o serie distinctă de cea alcătuită din negative, nega- 
toare (cu "o particulă negativă şi un predicat ca acesta 
- nimeni nu se plimbă”, Diog. Laert., VII, 70) şi priva- 
tivă (Kneale, I, p. 161). Sext. Empir. (Adv. math., VIII, 
96) va înregistra o clasificare socotită de logicieni ceva 
mai coerentă şi mai nuanţată. Faţă cu prima serie, din 
Diog. Laert., cea reprodusă de Sext. cuprinde pro- 
poziţiile numite de acuma: definite (6proufva), in- 
definite (&ópıota) şi intermediare, medii (uéon). 
Axiomata nesimple, apoi, erau împărţite (de Hrys., 
Diogenes din Seleucia, de Crinis) în: ipotetică 
(GvvnuuEvov), construită cu "dacă" -ei, asertorică 
(napă Svvnuutvov), cu "deoarece-epeide (e zi, e lu- 
mină), conjuctivă / copulativă (Ovunen Aey6uevov), 
cu "si"- Kai, disjunctivă (Selevyuévov), cu "sau" — 
XA, cauzală (aiTi6€c) " cu "din cauză că..." — Sión şi 
comparativă (S1aopodv), cu "mai" — Xfjrov şi decît — 
T ca în ex. "e mai mult zi decît e noapte” (Diog. Laert., 
VII, 71-73). Deşi luată în sens de propoziţie, ax. nu stă 
însă pentru aceasta în mod absolut. Mai întîi, pentru 

că ea este "mai degrabă, propoziţia asertată decît pro- 
poziţia ca atare” (să se vadă şi art. AEKTOV, căci axi- 
omata sînt AEKT&, dar acestea semnifică ceva mai 
mult). În al doilea rînd, &EtÓpaTÁ "au timp gramati- 
cal" (ceea ce Hrysip pare să fi tratat în Despre expresi- 
ile temporale şi în Despre Axiomata la timpul trecut. 
Aceasta vrea să spună că ax. HETONINTOVTA (schim- 
bătoare), cel puţin, îşi schimbă valoarea de adevăr, în 
funcţie de timp (cf. Sext. Empir., Adv. math., VIII, 
255). În fine, "poate cel mai surprinzător mod în care 
ax. stoicilor se deosebesc de propozitii este faptul cá 
ele pot înceta sá existe şi, probabil, pot începe sá 
existe”. De ex., dacă Dion este în viaţă, propoziţia 
"Acest om este mort" nu are sens; după ce D. a murit, 
prop. nu capătă sens mai mult tocmai pentru că "su- 
biectul" a dispărut (Kneale, 49, p. 169-171; ca în genere, 
cap. III, par. 4, ca perspectivă modernă logico-lingvis- 
tică). 3. In lat., M. Varro, ar fi numit axioma — axiomele: 
profatum-profata, proloqium-proloquia (dacă nu L. Aelio, 
care "a fost profesorul lui V", în De Proloquiis — 
Despre Propoziţii). Defini tia hrysippianá aax.: MEKTÓV 
avrtoteAñs &n&pavrov Ócov Ap awr6 — o gîndire 
exprimată în întregime fără nevoie de completare 
(Arnim, S.V.F., II, fr. 113-194), Varro a transpus-o în 
latină astfel: Proloquium est sententia in qua nihil desid- 
eratur — Ax. este o gîndire căreia nu-i lipseşte nimic 
(Aul. Gell., XVI, 8, 1-4). Romanul înclină, totuşi, către 
"axioma", care va şi intra în terminologia filosofică. În 
cultura românească, Dimitrie Cantemir: "axioma: zisă 
filosofică, care în loc de canon, de pravilă să țină" 
(Istoria ieroglifică p. 10). 

B. 


BIAS (Bíac) din Ptiene 


(pe la 570 ante), unul dintre "cei şapte înţelepţi”, 
"după Satyros... cel mai de seamă”. Ar fi compus un 
poem "de vreo două mii de versuri cu privire la lonia 
şi la felul de a o face fericită” (Diog. Laert., I, 82, 86). 
Preceptele care i se atribuie (Diog.Laert., I, 85-88; Sto- 
baios, III, 1, 172) nu aparţin în mod sigur, cel puţin în 
literă, cît şi în spirit. Intrate în tradiţie, învăţăturile lui 
B. ca ale tuturor "inteleptilor" (vd. Ínfelepciune) se vor 
fi modificat odată cu aceasta, pierzînd sau cistigind 
valenţe. Înregistrarea lor încă în sec. IV ante de către 
Demetrios din Phaleron le garantează, fie şi aproxima- 
tiv, ca vechime, ca mentalitate sedimentată, autentici- 
tatea. Ca toţi ceilalţi “înţelepţi”, şi B. este un moralist. 
Maximele sale (atribuite lui) sînt fie constatative, fie 
imperative, dar toate normative şi consiliante moral. 
"Puterea trupului e opera naturii; însă puterea de a 
arăta prin cuvinte ceea ce-i de folos patriei e un dar al 
sufletului şi al minţii” (Diog.Laert., I, 86). "Cei mai 
mulţi oameni sînt răi”, "Apucá-te cu greu de un lucru, 
dar odată ce te-ai apucat, tine-te stáruitor de el", "Sá 
nu porţi în suflet nici credulitate, nici răutate” (Stob., 
1,3,5). Stăruie îndemnul la făptuirea bună (cu înţelep- 
ciune), la perseverenţă şi respectul pentru celălalt, 
pentru cutumele cetăţii. Maxima 17, îndeosebi, este 
exemplară pentru un mod de a gîndi şi de a fi: "La 

lucru sá ai ţinere de minte; la ceasul potrivit, preve- 
dere; în privinţa caracterului, demnitate; în ceasul 
trudei, stăpînire de sine; la teamă, încredere pioasă; în 
ceasul bogăției, prietenie; cuvîntului dă-i putere de 
crezare; tăcerii, tilc; judecății, dreptate; îndrăznelii, 
curaj; acţiunii, tărie; strălucirii, prestigiu”. 


BINE (G&ya06-c) 


Nobil, (de origine nobilă), viteaz (natpòç O Elu' 
&yaBoto - părintele meu nobil viteaz, Il., XXI, 109), 
ideal în genul său (Baotievc TAyaBoS - rege bun, Il., 
III, 179), Saíc &yaðóı - masă bună, (Od., XV, 506), 
folositor (&ya86v nwpe Tov - contra febrei, Xen., Mem., 
3, 8, 3) ş.a. Urmîndu-l pe Plat. (in Crat. 412 c), "ce 
înseamnă binele (&ya865v) o arată ceea ce este demn 
de admirat («yao tóv) în natura întreagă. De vreme ce 
lucrurile sînt antrenate într-un curs, se află în ele 
repeziciune dar şi zăbavă. Prin urmare nu întregul e 
de admirat, ci o parte a lui, care e repedele (tò 860v), 
iar acestei părţi demne de admirat («yaotóv) i se dá 
denumirea de bine (&ya86v)”. Dar etimologia pla- 
tonică, deşi seducătoare, este controversată. Concep- 
tualizarea filosofică este de dată tîrzie, procesul 
începînd cu sofiştii, cu Socr., pentru a culmina cu Plat. 
şi Arist. Aproximări nu vor fi lipsit, numai că, aşa 
zicînd după lambl., presocraticii "nu căutau ce este 
binele, ci doar care ar fi cel mai presus bine”, în situaţii 
determinate (De Vita pyth., 18, 58 C4 Diels). 

Întrucîtva cu excepţia lui Alkmaion din Crotona 
(s.v.), totuşi, includerea b. în pereche cu răul (&ya86v 
Kai Kakóv) în tabula oppositorum, ca atare, aparţine 

pythagoricilor de mai tîrziu, lui Philolaos (s.v.) şi dis- 
zipolilor acestuia. Oricum, este de reţinut prinderea b. 
(în cuplu cu răul) în sistemul celor 10 opoziții, ceea ce, 
dincolo de extinderea ontologistă a semnificației sale 
("opozitiile... principii ale lucrurilor, existente”, Arist., 
Metaph., I, 986 b 3) presupune săvîrşirea unei des- 
chideri de tip metafizic asuprá-i. 

Urmind aceeaşi interpretare, aristotelică, şi Empe- 
docles ar fi gîndit, în linii mari, asemănător: "Deoarece 
era vădit că există în natură şi elemente potrivnice 
celor bune, că nu există numai ordine şi frumos, ci şi 
dezordine si uritenie şi că prevalează Răul şi Urîţenia 
asupra Binelui şi Frumosului, de aceea, (Emp.) a intro- 
dus biia şi Ne?koc... biiia, cauză a celor bune, iar 
Ne?koc, a celor rele... Astfel încît, dacă cineva s-ar 
exprima într-un fel anume şi ar spune că Emp. a fost 
primul care a afirmat că Răul şi Binele sînt principii,... 
ar avea dreptate dacă... pricina tuturor bunurilor este 
Binele şi pricina tuturor relelor, Răul” (Metaph., I, 985 
a1-15). Mai altfel decît pythagoricii de şcoală, chiar 
dacă el însuşi, în descendența lor (ori numai în inter- 
ferentá cu ei), peste deosebiri trece similaritatea. Toto- 
dată şi un fapt şi altul conţin, latent, următoarele două 
mari paradigme în interpretarea b.: cea relaţionistă (în 
medii sofiste) şi cea autonomistă sau absolutistă 
(socratico-platonică). Pentru cea dintîi este con- 
cludentă argumentatia contradictorie din Dissoi logoi 
(s.v.)., I, 1-17 Diels (vd. şi art. Antilogie). Formulînd 
"argumente duble”, filosofii se vor fi împărţit după 
cum admiteau că b. şi răul sînt fiecare în sine, ori că 
sînt relative şi, de aceea, în absolut, indiscernabile: 

"este acelaşi lucru că, pentru unii b. ar fi bine, pentru 
alţii rău şi chiar pentru acelaşi om, el ar fi mai bine, 
alteori rău" (ş.a.). Să presupunem, mai întîi, că "b. este 
una iar răul alta”. Dacă n-ar fi în stare de distincţie, "nu 
ar fi deloc limpede cum este b. şi cum este răul”, ca în 
exemplele: dacă părinţii fac copiilor b., totodată şi în 
aceeaşi măsură fac şi rău. La fel, producînd mult rău 
duşmanilor, le faci şi b.. Pe o cale negativă, rezultă că 
b. şi răul sînt în separație; altminteri, căderea în ab- 
surd. Să admitem însă şi relativitatea celor două va- 
lori, pornind de la prezumția protagarianá (presupusă 
în mod tacit) a omului ca măsură: boala este un rău 
pentru cei ce suferă. Dar un b. pentru medici; moartea, 
în schimb, este un rău pentru cel ce moare, dar un bine 
pentru gropari. Spargerea unui vas este binevenită 
pentru olar, dar rău pentru toţi ceilalţi, eşuarea corăbi- 
ilor este un rău pentru armatori, dar un b. pentru 
constructori. Aproape scepticist avant la lettre se aduc 
argumente pro şi contra ca spre a se dovedi imposi- 
bilitatea (nelegitimitatea) deliberării. Totuşi, autorul 
necunoscut al Dublelor argumente pare a fi mai mult 
de partea relativiştilor: "în ce mă priveşte, acestora mă 
alătur”. Este însă ispitit şi de cealaltă ipoteză: "nu spun 
ce este b.,cimă străduiescsă arăt următorul lucru, răul 
şi b. nu sînt identice, ele există separat" (I, 11, 12, 3-5, 
2, 17). Mai decis este Anonimul lui lamblichos (s.v.), şi 
chiar mai aproape de un concept al b., cu luarea în 
seamă a raportării mijlocite la rău. Căci, deopotrivă, b. 
şi răul sînt în funcţie de respectarea legilor (normelor) 
de convietuire (6,1). 


240 


Dacă tendinţa este, în genere, relativizantă, fiind, 
totuşi, supravegheată, mai curînd se poate vorbi de o 
îndreptare de acest fel metodică. Aşa cum avea să fie, 
la rîndul ei, şi cea absolutizantă socratico-platonică. 
Pregnant analitică, deocamdată, filosofia distinge, dar 
teleologic, în vederea sintezei. În sine, tinind "de sfera 
logos-ului", b. socratic este însă în sistemul virtuţii, 
valoarea structură a sufletului, dominantă: "nu putem 
face nimic frumos, bun, cinstit decît prin virtute”. În 
consecinţă, este şi comunicabil: cu frumosul ("frumo- 
sul şi binele sînt tot una"; vd. şi art. KaAOKG&yaBLa), cu 
dreptatea (dacă "faptele drepte sînt folositoare” or, 
fiind buni “sîntem şi folositori”), cu ştiinţa /cunoaş- 
terea de sine ("cei ce greşesc, o fac din lipsa de ştiinţă 
în ceea ce priveşte alegerea celor plăcute şi a celor 
neplăcute, adică a b. şi a răului"; "omul care se cu- 
noaste... deosebeşte ceea ce poate să facă de ceea ce nu 
poate”), cu utilul ("cel care, cunoscînd b. şi frumosul, 
le şi pune în practică, şi... cunoscînd răul, se fereşte de 
el"), cu fáptuirea şi cinstea ("a face b. înseamnă a lucra, 
şi a lucra în cinste”); în genere cu tot ceea ce este fapt 
sufletesc (Arist., Eth. Nic., VI, 13, 1844 b 21; Xen., 
Memorab,, III, 9, 5; Plat., Alc., I, 116 d, id., Men., 87F, 
ibid.; Prt., 357 D, Memorab., IV, 12, 25, III, 94, 4). Chiar 
cu plăcerea cînd viaţa "a fost trăită în evlavie şi drep- 
tate” (Xen., Ap., 5). Ca Socr., împotriva lui Callicles 
(s.v.), şi Platon avea să dezlege b. de plăcere. Dacă "b. 
şi fericirea, precum şi contrariile lor, răul şi neferi- 
cirea" se capătă şi se pierd pe rînd, fiecare dintre ele şi 
nu în acelaşi timp, plăcerea şi neplăcerea sînt corela- 
tive, coexistînd chiar (Gorg,., 496 b, c; mai pe larg, 495 

a - 500 e). Şi tot ca Socr., dar cu o deschidere metafizică 
ce începe să-l individualizeze, Plat. socoteşte că: "a trăi 
conform b. este unul şi acelaşi lucru cu a trăi frumos şi 
drept"; cum îi face buni pe oameni, înţelepciunea este 
ea însăşi bună. "Acţiunile noastre trebuie să aibă în 
vedere b.", care este "scopul". Virtutea este ceea ce este 
ca "dorinţă a celor buni” (Cri., 48b., Chrm., 161 a, 
Gorg., 449 e, Men., 78b). Dar dacă "toate cîte sînt 
frumoase, sînt frumoase prin însuşi frumosul” şi bine- 
le tot asemenea, nu au a sta în relaţie cauzală. "Cauza 
nu poate fi cauză a cauzei". În sine, coparticipă, fără să 
sc determine, reciproc sau nu. Fiecare produce numai 
în ordinea sa, de îndată ce cauza este doar "a lucrului 
căruia îi dă naştere” (Hp. Ma., 287 c, 297a). În sine, de 
acum în sens metafizic, deci ca Idee (s.v.), ("in ipoteza 
mea... există un Frumos în sine, un B. în sine, un Mare 
în sine şi toate celelalte”), este cauză pentru cele bune 
(precum "cele frumoase sînt frumoase datorită Frumo- 
sului”), în dublul sens al participării, aşa zicînd, după 
Plotin (s.v.), proodic (de "sus" în "jos" în "sus"). De 
aceea, ca Idee cu valoare fiinţială, în-fiinţează si, prin 
aceasta, se instituie şi ca scop. Existînd prin Bine, cele 
bune sînt şi în vederea lui, pentru el (Phd., 100b-c). Un 
pasaj tot din Phd., 97d-98c, anunţă ontologia din Re- 
publica (în special cartea a VI-a), cu resemnificarea B. 
ca Ideea ideilor, într-o arhitectonică piramidală. Ispitit 
de promisiunile explicative ale Spiritului (Nous) ana- 
xagorian (Socr.), Plat. renunţă, pentru a nu fi fost în 
măsură să lămurească "pe deplin” în ce constă "cauza 
lucrului şi caracterul ei necesar”, ceca ce era totuna cu 
a răspunde la întrebarea: de ce este mai bine ca un 

lucru să fie astfel şi nu altfel? Dacă toate cele din ordine 
sensibilă sînt, prin condiţia lor de existenţă, cópii, ca 
atare, fiecare în genul ei, "reproduce" paradigma sa. 
Prin aceasta, şi este în regim ontologic optim, adică în 
"ce anume este mai bine” pentru sine. Cu "binele co- 
mun şi atotcuprinzător " (TÒ KOLVÓV &yaæTÓV.) se pre- 
figurează deja B. din Rep. (cf. şi M. Tecuşan, 69, p. 
276). 

În analogie cu Soarele, faţă cu vederea şi lucrurile 
vizibile, B. este el însuşi "în lumea inteligibilă”, dar şi 
"prin raport atît cu inteligenţa cît şi cu inteligibilele". 
Precum ochii "văd plini de siguranţă” lucrurile lumi- 
nate de soare, asemenea şi mintea care ajunge la ade- 
văr prin "ideea Binelui", cauză a cunoaşterii, pentru că: 
obiectelor cognoscibile le vine din partea sa nu doar 
capacitatea de a fi cunoscute, ci şi cea de a fi, ca şi 
"esenţa lor”, fără ca la rîndul său să fie esenţă, depă- 
şind-o, "prin maiestate şi putere" (Rep., 508 b-d; 509 
b). Mai presus de toate Ideile paradigmă, ca acestea, 
este în sine, deci, incomunicabil ca atare, dar, în deose- 
bire de cele ce stau ca esențe, este "sub o formă imper- 
sonalá". Principiu al principiilor, superior oricărui 
existent "pentru că nimic nu există fără el", şi oricărei 
esențe, fiind definibil numai prin sine, poate doar 
analogic aduce cu divinul (Schuhl, 66, p. 81). Însă 
într-un regim cu totul şi cu totul aparte, ca Idee a 
ideilor, care deşi nu este ca atare recognoscibil nici în 
formele subiacente (clase, genuri, specii), nici în lu- 
cruri, într-un fel este peste tot, în toate. Căci, indirect, 
prin faptul că orice existent are în Ideca-Formá cores- 
punzătoare cauza întemeietoare şi cauza finală, stă şi 

sub semnul B.. Orice lucru, aşadar, cît prin participare 
la Ideea întemeietoare este în modul de a fi optim, este 
şi după B. Putînd trece şi ca divinitate (numai analogic 
însă, ori într-o lectură prin Plotin), dincolo de am- 
biguităţi ("B. lui Plat. — TO MAGTOVOS AYATÓV — era 
în antichitate un dicton pentru a desemna ceva foarte 
obscur”, Chambry, 15, p. 134), pare mai curînd să 
semnifice fiinţa în sine, întrucîtva în regimul ei par- 
menidian, care, formal, este exemplară şi în raport cu 
Ideile propriu-zise, întrucît şi acestea sînt. Citit prin 
Plotin (s.v.), b. platonic din Rep., cel puţin, pare a fi 
aproape în condiţia divinității, chiar dacă a uneia non- 
intenfionale, ceea ce nu este puţin lucru. Dar şi de data 
aceasta se impune prudenţă, pentru că b. plotinian, 
"Unul sau B., primul principiu, poate fi interpretat ca 
un izvor care nu are altă sursă decît pe sine şi care se 
revarsă fără să se istovească în vreun fel... Este aseme- 
nea sevei care dă viaţă copacului”; el este infinit, deci 
nemăsurabil şi nenumărabil, este şi nemărginit, sim- 
plu... lipsit de figură ca şi de formă. În consecinţă, şi 
acesta poate fi reprezentat ca divinitate numai ana- 
logic, deşi este mai posibil ca atare (Enn., III, 8, 9; V, 6, 
1. Vd. şi art. Plotin, Divinul). Revenind, b. în sistemul 
platonic al Ideilor pare a fi "singura realitate veritabil 
transcendentá" (metafizic transcendentă), "pentru că 
este necondiționată, principiu al oricărei realităţi şi 
superior oricăreia şi care nu poate fi cunoscut decît în 
formele cele mai simple ale relaţiei: măsură şi pro- 
portie, frumuseţe şi adevăr, semnele nemijlocite ale 
fiinţării b." (Robin,62, p. 169-170). Întemeietor ca fiinţa 
însăşi, prin aceasta b. este şi cauză a cunoaşterii iar, 

mai departe, principiu suprem al vieţii omeneşti. Su- 
fletul nostru trebuie "să se rásuceascá... dinspre tărî- 
mul devenirii pînă ce ar ajunge să privească la ceea ce 
este şi la máreata lui strălucire” la b. adică (Rep., 518 
c). De aceea, şi este valoarea supremă şi criteriu abso- 
lut. Neavînd nevoie de nimic, fiindu-şi suficient sieşi 
(TO ikavóv TEAEÓTATOV.EXETV) s-ar institui în prin- 
cipiu moral prin chiar ontologia sa. Nimic altceva nu 
i s-ar putea substitui, neavînd condiţia perfecțiunii, 
nefiindu-si suficient şi fără să fie dorit universal. Nici 
înţelepciunea, nici plăcerea nu au aceeaşi demnitate, 
deşi în absenţa lor viaţa morală, conformă cu prin- 
cipiul, n-ar fi posibilă. Căci, în modut-nostru de exis- 
tentá, principiul presupune înţelepciunea şi plăcerea 
"în amestec”: "nu putem cerceta b. în viaţă fără mixt”, 
(Philb:, 60c, 61b). Dar nu oricum, ci după măsură şi 
nu a oricăror plăceri ci doar a celor pure (vd. art. 
Plăcere). Ca Plat., şi Arist., interpretează teleologist b.: 
"dacă există un scop al actelor noastre pe care-l urmă- 
rim pentru el însuşi, iar pe celelalte numai în vederea 
lui... este evident că acest scop trebuie să fie b. şi anume 
binele suprem” (Eth. Nic., I, 1, 1094 a 18-22). Nu numai 
pentru fiecare individ ci şi pentru cetate, dacă nu este 
chiar "mai important şi mai desăvîrşit sá iei asupra ta 
răspunderea şi salvarea b. cetăţii”. Ceea ce ar fi perfect 
îndreptăţit, b. corespunzînd în cea mai mare măsură 
modului nostru de a fi, deopotrivă fiinţe individuale 
şi sociale. Ar exista, din acest punct de vedere, trei 
categorii de oameni: cei care identifică b. în plăcere, cei 
ancoraţi în treburile publice şi cei contemplativi (Eth. 
Nic., I, 1, 1094 b 10-12; 5, 1095b 3-20). Tot una cu 

plăcerea b. nu poate fi din mai multe considerente: mai 
întîi, pentru că "este luat în două sensuri: unul absolut 
şi altul relativ, la individ”. In urmare, toate mişcările 
şi devenirile ce duc la el vor fi asemenea, ceea ce este 
inadmisibil, ele fiind percepute într-un fel sau altul în 
funcţie de situaţie. De exemplu mişcările cu aparenta 
plăcerii, care deşi însoţite de durere sînt suportate în 
vederea însănătoşirii. 

În al doilea rînd, întrucît b. este fie activitate, fie 
dispoziţie habituală (vd. art. Act), "devenirile ce ne 
readuc la starea naturală sînt plăcute numai în mod 
accidental". În fine, plăcerea nu este supremul b., fiind 
o activitate "a unci dispoziţii habituale conform cu 
natura” (Eth. Nic., VII, 12, 1152 b 13 - 1153 a 35). B. nu 
stă nici în onoare (urmărită cu deosebire de oamenii 
politici), de îndată ce ea "pare să aparţină mai mult” 
celorce o acordă decit celor ce li se conferă. Or, "b. este 
ceva individual şi de neînstrăinat”. Nu poate fi identi- 
ficat nici cu virtutea, aceasta nefiind "scopul perfect” 
al vicţii politice: o deţine şi "cineva care doarme sau îşi 
petrece viaţa în inactivitate sau cade pradă celor mai 
mari suferinţe şi nenorociri”. (Eth. Nic., I, 5, 1095 b 20 
- 1096 a 5). Dacă, în genere, activităţile practice, indife- 
rent de speţă, doar "ne provoacă avantaje mai mari sau 
mai mici, exterioare acţiunii în sine", rămîne celei con- 
templative să ne dea sensul exact al b. Căci ea însăşi, 
"iubită pentru sine", autarhică şi cea mai elevată "pen- 
tru că şi intelectul este ceea ce avem mai elevat în noi, 
iar dintre obiectele cognoscibile cele ale intelectului 
sînt cele mai înalte”, prin toate acestea, b. poate fi 
determinat. (Eth. Nic., X, 7, 1177 a 20 - 1177 b 5). Scop 

în condiţie desávirsitá, fiind urmărit numai pentru 
sine ("pe cînd onoarea, plăcerea, inteligenţa, orice altă 
virtute”, ca şi bogăţia, "le dorim atît pentru sine... cît şi 
de dragul fericirii pe care credem că, prin intermediul 
lor, am putea-o atinge”) este perfect, suficient sieşi şi 
dorit de către toţi. Autarhic, el nu este însă ontologic, 
în sine, ca în platonism. Patru argumente s-ar putea 
aduce ipotezei: 1. Plat. n-a presupus existenţa unor 
Idei, care să includă anterioritatea şi posterioritatea 
(vd. art. Anterior, Posterior). Enunţat "în categoria esen- 
tei, în cea a calităţii şi în cea a relaţiei”, b. urma sá fie 
ca esenţă, mai înainte de ceea ce este relativ. Dar 
anterior, în platonism, nu are sens. În acest caz, nimic 
nu poate explica faptul că b. este în cele trei categorii: 
ar trebui să fie o Idee comună, dar ea nu poate fi. 2. 
Exprimat în tot atîtea moduri ca fiinţa în sine (căci este 
numit divinitate), asemenea acesteia urma să fie în- 
teles ca virtute în determinaţia calităţii, măsură în 
aceea a cantităţii, utilitate în ordinea relaţiei, oportuni- 
tate prin raportare la timp, situare dacă vorbim în 
spaţiu. Dar dacă aşa stau lucrurile, ce mai este b. ca 
unul? 3. Dacă ar fi în sine, ar trebui să existe o singură 
ştiinţă a b., or, sînt mai multe, chiar în legătură cu o 
singură categorie: "ştiinţa oportunității este în război, 
strategia, în maladie, medicina,... în exerciţiile fizice, 
gimnastica”. 4. Nedemonstrabil ca Unul în sine, tot 
astfel va fi şi ca Idee separată: toţi oamenii sînt, ca 
umanitate, nediferenţiaţi, participind la aceeaşi 
Formă. Unul nu este mai în genul omului decît altul. 
Prin analogie, b. nu este în mai mare măsură b. pentru 
că este etern, "la fel cum ceea ce este alb nu este mai 

alb dacă durează timp îndelungat, decît dacă durează 
o singură zi". (Eth. Nic., I, 6, 1096 a 15 - 1096 b 5. Vd. 
si Metaph., VII, 15, 1040 a - 1040 b; Eth. Eud., I, 8, 1218 
a 10-15. Cf. şi Robin, 62, p. 56-58, S. Petecel, 57, p. 275). 
Dar, contestat ca Unul în sine, ontologic, b. este admis 
a fi, tot asemenea, numai că antropologic. Aceasta, cel 
puţin la o primă evaluare. Totuşi, Arist. nu schimbă 
doar referenţialul. Altminteri, nu s-ar respinge afir- 
marea b. ca principiu cu aceea după care fericirea este 
b.. suprem? Este în afară de orice îndoială că morala 
(individuală sau civică) aristotelică se organizează în 
jurul conceptului de fericire (s.v.). S-ar putea vorbi 
deci, de un eudaimonocentrism, iar nu de agatocen- 
trism. În deosebire, cum ar mai fi b. principiu; în 
perfectă identitate, de ce două nume? Avem de a face 
cu aceeaşi situaţie ca în metafizică, unde Arist. lu- 
crează cu doi termeni în aparenţă redundanti: prin- 
cipiu — Gpxí (s.v.) şi Fiinţa ca fiinţă — tÒ öv h öv (vd. 
Fiinţă). "Acel ceva, datorită căruia un lucru este, ia 
naştere şi este cunoscut " (Metaph., V, I, 1013 a 18-19), 
principiul, fiinţa ca fiinţă este numele său, identitatea 
sa ontologică. Prevenind că urmează să examineze 
"autarhicul în principiu, ca fiind ceea ce numai prin 
sine dă vieţii împlinire şi o face demnă de dorit, Arist. 
pune în b. semnificaţia optimă, căci fericirea este cel 
mai dorit lucru dintre toate, "fără să aibă nevoie să i se 
adauge ceva”. (Eth. Nic., I, 7,1097 b, 15-10). În sine 
numai formal (logic), ca fericire, b. este în toate ac- 
tele"ce se conformează raţiunii”, executîndu-le pe 
toate, "în mod perfect" (Eth. Nic.,I, 1, 1098 a 15-16). In 
filosofia post-arist. poziţiile cele mai individualizate 

sînt: cea stoică şi cea sceptică, mai în preajmă, iar peste 
cîteva secole, cea plotiniană. Epicureismul nu este 
prea semnificativ, identificînd b. cu plăcerea, adevărat 
că nu cu oricare: "nu trebuie să alegem orice fel de 
plăcere ar fi, ci adesea renuntám la multe plăceri, cînd 
din ele decurge o neplácere mai mare pentru noi". 
Diferentiatá şi relativă la situaţii, plăcerea, la fel va fi 
şi b. (ca de altminteri şi răul): "în anumite împrejurări 
tratăm b. ca pe un rău şi răul ca pe un b." (Ep. către 
Menoiceus, în Diog.Laert., X, 129, 130). 

Cercetat în două capitole ale eticii (într-unul în ra- 
port cu lucrurile rele, în altul ca valoare supremă), b. 
va fi fost definit de către stoici în mai multe feluri, 
totuşi convergente: "ceea ce are un folos”, ceea ce "este 
sau identic sau ceva apropiat cu folosul", "perfecțiunea 
naturală a unei fiinţe raţionale, ca atare"; la rîndul său, 
de Cicero ca "viaţă condusă în armonie cu natura” - a 
conciliatione naturae (Diog. Laert., VII, 84, 94, Cic., 
Acad. pr., 42). Aşa fiind "este virtutea însăşi şi ceea ce 
participă la ea”, în trei sensuri: b. ca "izvorul din care 
provine un folos”, lucrul "in legătură cu care rezultă 
un folos, ca fapta conformă cu virtutea” şi, în fine, "cel 
prin influenţa căruia se obţine un folos", de ex. "omul 
bun care participă la virtute” (Diog. Laert., VII, 94; vd. 
şi Sext. Empir., Adv. math., XI, II, 22-28). Prin rapor- 
tare la ideea de indiferent (s.v.), fiindcă în condiţiile în 
care bogăţia, gloria, sănătatea, forţa şi altele asemenea 
nu contribuie nici la fericire, nici la nenorocire (Diog. 
Laert., VII, 104), b. stoic trece tot mai mult în rezultatul 
potrivirii raţionale, printr-o voinţă raţională, cu 
lumea, ceea ce şi face ca "rezultatele exterioare ale 

acţiunilor noastre voluntare şi evenimentele exte- 
rioare să fie indiferente" (Bréhier,9, p. 226). Înţelegînd 
stoic, b. se construieşte şi nu se datorează, fiindcă, 
pentru sine, ca suflet îşi este începutul şi scopul, pe 
scurt deplina măsură. Nu însă prin ignorarea lumii ci, 
dimpotrivă, tocmai prin exacta ei evaluare: "motivul 
pentru care ei caracterizează b. suprem ca frumos este 
că el posedă pe deplin proporţiile numerice cerute de 
natură sau are o armonie desăvirşită” (Diog. Laert., 
VII, 100). Impunîndu-se cu Socr. (ca evnpo&ia, deci ca 
practică a virtuţii), cu Plat. şi Arist. ideea b. suprem 
(suveran) este determinată exact prin punerea sa în 
condiţie de scop (téAOc) de cel mai bun (%p16Tov). 
"După moartea lui Arist., problema b. suveran devine 
preocupare predilectă pentru toate şcolile filosofice. 
Schimbarea completă produsă în viaţa politică de eve- 
nimente, mai ales de cuceririle lui Alexandru cel Mare, 
a avut repercusiuni asupra spiritului public: ceea ce 
interesează pe moralişti nu mai este cetăţeanul, ci 
individul, fericirea lui” (Lişcu, 50 p. 15). Cu deosebire 
pe filosofii stoici greci, dar şi pe romani (finis la Cic. şi 
Sen., dar şi summum bonum absolutum, bonum princi- 
pale, perfectam bonum, bonum, summa humani bond), şi 
atît în modalitate dogmatică (pozitivă) cît şi în aceea 
critică(negativă). Şi de această dată scepticii sînt con- 
ştiinţa lucidă, demistificatoare şi, oricît ar părea de 
ciudat, mai realistă decît oricare alta, în epocă. "Dog- 
maticii” sînt de acord, "probabil" cu toţii că "b. este util 
şi că este demn dea fi ales şi că este făuritor al fericirii”. 
Dar ce este el? Unii îl află în virtute, alţii ca plăcere, 
Hieronymmus din Rhodos, peripatetician din sec. III 

ante, în lipsa de durere. Fiind în discordanţă, de partea 
cui stă adevărul şi ce cale trebuie urmată? "Este lă- 
murit că dogmaticii nu ne duc la o concepţie clară...". 
De aceea, neexistînd nici un criteriu "cu care toată 
lumea să fie de acord... va trebui să (se) ajungă la 
suspendarea judecății..." (Sext. Empir., P.H., III, 175- 
176, 178, 182). Ferindu-se de o judecată afirmativă ori 
negativă în problema existenței b. şi, deci, evitînd 
deopotrivă optimismul necritic şi pesimismul devas- 
tator, scepticii previn numai asupra necesității unei 
critici a conceptelor şi concepțiilor în genere şi în 
particular a celor privitoare la b. 


BIOGRAFII 


Gen în izvoarele indirecte ale reconstituirii filosofiei 
greceşti. Pierdute, la rîndul lor, ca multe din scrierile 
filosofilor, şi ele comportă aceeaşi operațiune de refa- 
cere indirectă. "Redusi la informaţiile păstrate aproape 
în mod exclusiv de Diogenes Laertios, Athenaios şi alţi 
cîţiva autori tardivi" nu ne-ar rămîne decît cercetarea 
acestora (Frenkian,25, p. 49). Primul care va fi consem- 
nat şi date de viaţă pare a fi fost Theophrast, în Opini- 
ile filosofilor. Altul însă, şi în aceeaşi şcoală, 
aristotelică, fapt nu lipsit prin sine însuşi de semni- 
ficaţie, avea sá fic un biograf propriu zis; este vorba de 
Aristoxenos (s.v.) autor al unor Vieţi de bărbaţi (Biot 
&v5p6v), al unei Vieti a lui Platon, cunoscute din 
referirile lui Diog. Laert.. De menţionat mai este şi 
Ariston din Ceos (s.v.) şi el peripatetician. Acesta, deşi 
"specializat" pare-se, în reproducerea testamentelor 
filosofice, nu este exclus ca să le fi însoţit şi de indicaţii 

biografice (Frenkian,25, p. 51). Iniţiatori, poate, mai 
curînd într-o protoistorie a biograficismului, ei trec în 
umbra altora, "adevărați" scriitori de vieţi: Neanthes 
din Cyzic (sec. III. ante), autor, se pare, al unei cărţi 
Despre bărbaţi iluştri şi, mai cu scamă, Hermippos 
din Smyrna (tot peripatetician), ceva mai tînăr (către 
200 ante). Diog. Laert. îi citează (L 33; IL, 13; V, 2) 
Vieţile (Bíot), iar Athenaios (XIV, 10), trimite la cartea 
VI a acestora, intitulată Despre legislatori. "Desigur, 
titlurile citate de Diog. Laert. şi Ath.: Despre 
Pythagoras, Despre Aristotel, Despre Theophrast, 
Despre cei şapte înţelepţi, Despre Gorgias, Despre 
Hipponax, Despre Isocrates, Despre discipolii lui 
Isocrates sînt titluri parţiale de mare operă a lui H." 
(ibid, p. 51). Cam în acelaşi timp, ar mai fi scris şi 
Satyros din Callatis Vieţi (ale poeţilor tragici, ale filo- 
sofilor) rezumate de Heracleides Lembos (pe la 150 
ante). Rezumatul (Enıtouń) acestuia este citat de 
Diog. Laert. în VIII, 58. În fine, tot nişte Vieţi a mai 
scris şi Antigonos din Carystos (pe la 225 ante), care, 
spre deosebire de ceilalţi, va fi fost "mai binevoitor” 
faţă de filosofi, aducînd "în parte”, amintiri "perso- 
nale" despre cei cunoscuţi (Frenkian,25, p. 53). Deşi 
prima caracteristică a biografiilor, în genere, era anec- 
dotismul excesiv, cele mai de dinainte cădeau, se pare, 
în subcriticá, dilatind "păcatele" omeneşti ale filoso- 
filor, reale sau imaginare şi exacerbate prin colportaj. 
Dar, neconservate, oricum, despre ele nu se ştie cîte 
ceva decît prin mijlocitori, în speţă, prin Diog. Laert.. 
Va fi făcut, acesta, o lectură şi o selecţie tendentioasá? 
Chiar dacă da, chiar dacă nu, Vieţile şi doctrinele 

filosofilor, scrierea sa păstrată, constituie o sursă de 
incontestabilă utilitate (şi valoare) atît pentru cu- 
noasterea biografiilor filosofilor cît şi pentru aceea a 
biografilor. 


BION (Bioov) din Borysthenes 


(aprox. 300 ante), l-a audiat, mai întîi, pe Crates din 
Atena (s.v.), a trecut apoi la cinici iar după ce a urmat 
lecţiile lui Theodoros din Cyrene (s.v.) a trecut la theo- 
doreeni. În sfîrşit îi va părăsi şi pe aceştia pentru 
Theophrast (s.v.). Nestatornic? Este foarte probabil că 
da, fiind "theatral" şi, poate, eclectic: "întrebuința tot 
felul de stiluri”. Totuşi era "inventiv" şi cam sofist, ceea 
ce ar fi dat multe sugestii, ca şi pretexte, acelora "care 
voiau să atace filosofia”. Cu predilecție pentru apof- 
tegme, are formulări memorabile: "nu poţi prinde cu 
cîrligul o brînză moale”, este mai nenorocit "acela care 
vrea să fie prea fericit”, numea bătrîneţea "portul tu- 
turor relelor”, gloria, imama virtuții", frumusețea, "un 
bun al altuia", bogăția, "nervul izbînzii", închipuirea, 
"o piedică a progresului", zgîrcitul, "nu el stăpîneşte 
averea, ci averea îl stăpîneşte pe el". Unui calomniator 
mohortt i-ar fi zis: "nu ştiu dacă ţi-a venit ție o nenoro- 
cire sau o fericire a vecinului tău" (Diog. Laert., IV, 
48-51). Ce va fi învățat şi reținut de la numeroșii săi 
dascăli nu este uşor de stabilit. Prin cinici, se va fi 
apropiat însă de "doctrina insensibilității" (Diog. Lart., 
IV, 52), iar de la Theodoros ar fi păstrat îndoiala față 
de religia populară în care denunța existența a nu- 
meroase "absurditáti" (Cic., Tusc., III, 26, 62). Ar fi 
scris o carte Disertatii (Diatribai), pierdută. 

BOETHOS (Bóngoc) din Sidon 


Stoic, in succesiunea lui Diogenes din Seleucia (s.v.), 
deci, sec. Il ante, Minor, pune (sau mutá) accente nu 
de tot neglijabile pentru înţelegerea complexităţii şco- 
lii. În deosebire de Hrysippos (s.v.), n-ar fi admis că 
lumea este "un animal"; într-o carte ea natură ar 
fi identificat "substanţa divinității” cu "sfera stelelor 
fixe", dar în Despre destin, asemenea lui, îl definea pe 
acesta ca un "Lanţ neîntrerupt de cauze prin care se 
produc lucrurile...". (Diog. Laert., VII, 143, 148, 149). 
După Philon din Alexandria (Despre incoruptibili- 
tatea lumii, XV), B. s-ar fi despărțit de cei mai mulți 
stoici în problema "conflagrației universale", judecînd 
cam astfel: dacă lumea e divină şi perfectă, nu piere, 
iar dacă s-ar stinge, ce ar mai fi şi ce ar mai face 
divinitatea după EKTLVPOGEIC? În "logică", în fine, ad- 
mitea, iarăşi, puţin heterodox, patru criterii ale adevá- 
rului: raţiunea, senzaţia, pofta şi ştiinţa (Diog. Laert., 
VII, 54). Să se vadă, Arnim, S.V.F., III, p. 265-267). 


BRO(N)TINOS (Bpóvt1VOC) 


Pythagoreu din prima generaţie, cu existenţă isto- 
rică nesigură sau, oricum,imposibil de stabilit în da- 
tele ci elementare. Ar fi scris, după lamblichos, o carte, 
Despre intelect şi gîndire (Ilepi vo% kai Si&votaţ) în 
care făcea "distincţie între aceste două concepte” (111,B 
8, 17, 5 Diels). Titlul este de invenţie şi atribuire tîrzii, 
dar pe seama, totuşi, a unei disocieri la care ţineau în 
mod deosebit adepţii vechiului pythagorism: pe de o 
parte voUc-mintca, ca gîndire intuitivă, pe de altă 


254 


parte, St&votog — inteligenţa sau raţiunea discursivă 
(Nasta,53, p. 160). Făcînd-o, chiar dacă altfel şi Heraclit 
(vot — inteligenţă, rațiune, ppiv-minte, ca în fr. 104), 
distincţia venea din epocă (vd. Nous, Dianoia). 


C. 


CALLIKLES (KaAALKkA fo) 


Sofist cu existenţă istorică nesigură, poate, doar 
personaj în dialogul platonic, Gorgias, sau, ceea ce nu 
adaugă prea mult cunoaşterii noastre, sofist minor, 
fără operă, din cercul lui Gorgias folosit de Plat. numai 
ca pretext pentru a expune un "punct de vedere”. Căci 
obscurul sofist este mai curînd un "punct de vedere” 
într-o controversă, decît o "bibliografie". Dacă dez- 
baterea din dialog poate fi plasată, în mare, în ultimul 
pătrar al secolului al V-lea (la 503 e, Call. îi aduce 
aminte lui Socr. de Pericle "pe care l-ai auzit tu însuți", 
mort "nu demult", în 429; la 470 d, Polos vorbeşte 
despre Archelaos, "domnind acum în Macedonia", is- 
toriceşte, între 413 şi 399), rezultă că Socr. era în floarea 
vîrstei, între 40 şi 50 de ani, iar Gorg. trecut de 60. 
Discipol, nu prea de multă vreme al lui Gorg. (acesta 
venind la Atena către 427), Call. era, în acest timp, 
probabil, încă tînăr. De asemenea, pare să fi aparţinut 
unei familii bogate şi cu trecere în Atena; "sá ştiţi că 
puteți veni la mine oricînd vreţi. Gorg. este oaspetele 
meu..." le spune el lui Socr. şi lui Chairephon (447 b). 
Tinár şi încă neofit printre sofişti şi retori, Call. este 
năvalnic şi imprudent, victimă sigură a dogmatismu- 
lui şi însuşirii unor idei de-a gata. De aceea şi "exe- 
cutia" este pe măsură. Ataşat (real-istoric sau numai 
ca personaj - punct de vedere) unei opinii extremiste 

în înţelegerea raportului dintre nomos şi physis ("eu 
cred că legile au fost statornicite de oamenii slabi şi 
mulţi”, 483 b), Call. desfăşoară o argumentaţie care îi 
prilejuieşte lui Socr.- Plat. o respingere într-o dialec- 
tică de o rară subtilitate (vd. art. Lege). O respingere 
similară a posibilei identificări a plăcerii cu binele: 
"Socr. spune-mi acum dacă tot mai consideri că pl. este 
identică cu b. sau există unele lucruri care nu sînt 
bune? Call.: Ca să nu mă dezic... susţin că sînt una şi 
aceeaşi” (Gorg., 495 a). Vd. şi art. Bine. 


CALITATE (noíov, TOÍOTNC) 


lat. qualis, qualitas, Cic.; în rom., Cantemir, Ist. ier., 
47v, "feldeintá”, adică "în ce feliu este"; Micu, Inv. 
metaf., 102, "figură sau chip"; Murgu, Curs de filos.,II, 
Metodica, intr. 2, "cvalitate". 1. notog /Óv, de ce na- 
tură / fel!?: notov tòv ub6ov Eenec — (amarnice 
Cronid), ce fel de vorbe ai rostit?! (Il., I, 552); noto 
TpOnw — ce fel de vini ai de ispăşit!? (Esch., Prom., 
623); rhv notav..., acea formă (sau acel mod) de gu- 
vernămînt, ca răspuns la întrebarea "cum defineşti 
oligarhia...", la Plat., in Rep., 550 c. 2. La presocratici, 
ca fel de a fi al lucrurilor gi elementelor lor din per- 
spectivá onto şi cosmo-geneticá. Pornind de la cazul 
cel mai concludent, determinate deja, homoiomeriile 
anaxagoriene (s.v.) au ín calitatea definitorie o dimen- 
siune coextensivá si coeterná. Ín ordinea lucrurilor 
însă, ea se naşte şi piere, fiind în dependenţă de ală- 
turarea "semințelor", atît ca geneză, cît şi ca durată. Că 
între cantitatea lor şi distincţia calitativă există o le- 
gătură, şi încă necesară, nu se poate contesta, numai 


257 


că ea ţine de o viziune, totuşi, substantialistá. Altfel 
spus, individualitatea calitativă a lucrului urmează 
felului de a fi al homoiomeriilor dominante numeric. 
"O nouă calitate” este sintagmă fără de sens la Ana- 
xagoras, ca şi la Empedocles, de fapt, care din acest 
punct de vedere, cel puţin, nu se distinge esenţial. In 
paradigmă "atomistá", abia Leucip şi Democrit (mai 
departe, şi Epicur) se apropie de conceptul unci calităţi 
ontologic distincte (în funcţie de planuri: prim sau 
secund), de îndată ce atomii nu sînt determinaţi, în 
timp ce lucrurile sînt de un fel sau altul. Însă, dacă 
principiul care, ca atare, trebuie să întemeieze univer- 
sal, nu dá seamă de "noile calităţi” (sau nu, decît prin 
accident), atunci riscă să cadă din condiţie. Aici şi stă 
una din marile dificultăţi, poate, marea dificultate a 
atomismului democritian-epicureian: atomii, ca prin- 
cipii, sînt indeterminaţi şi intransformabili, dar în 
acest caz, de unde şi cum calităţile, evident cele "se- 
cundare” (culoare, miros, gust). Celelalte, "primare", 
tinind de formă, număr, la Epicur (cu oarecare proba- 
bilitate şi la Leucip-Dem.) şi greutate urmau în mod 
firesc faptului de a fi, în ce fel sînt, al principiilor. 
Coextensive şi coeterne în raport cu atomii, forma 
şi greutatea sînt de neînțeles în afara lor. De aceca, 
păstrînd particularităţile, ele aduc întrucîtva cu "for- 
mele substanţiale” în termen de "cviditate” şi pe care 
Plotin le găsea aplicate de către Platon inteligibilelor 
(vd. infra). Neţinînd direct de etée sau nefiind aceasta, 
deci natura însăşi, modul de a fi al atomilor, calităţile 
secundare, în schimb, erau trecute în regimul apa- 
renfei, ce-i drept obiective. Dar, oricum, dificultatea 

nu cra depăşită: ce sînt ele şi cum sînt. instituite, ca 
determinatii ale "conglomeratelor”, cînd atomii sînt 
&noto — lipsiţi de o calitate? (cf. Plut., Adv. Colot., 8; 
A 57). Şi, în context, ce sens mai poate avea termenul 
Gueupipvwouiot, schimbări de formă (despre care 
Dem. ar fi scris chiar o carte; 38 a), dincolo de o 
combinatorie mecanică, pur şi simplu. 3. La Platon, 
termenul apare în Phaid., 103 d, 105 c (pentru "cald" 
şi "rece"), în Rep., 438 b-e (pentru ştiinţa cu o calitate 
anume şi obiect tot asemenea: "o ştiinţă determinată 
are obiect determinat” - motun ÓN tic Kai no 
TIC noro TÍVOC Kai TÍVOC), în Theait., 182 a, 156 d, 
159 c "dar numai în dialogul Parm. găsim o expunere 
a teorici calităţii apropiată de cea a lui Arist.". Căci, în 
noua "doctrină a ideilor” proiectată în Parm. şi în 
Soph., Formele în sine nu mai răspundeau lucrurilor, 
ci calităţilor (dreptului, frumosului, asemănătorului 
etc.), avînd a da seamă de faptul că acelaşiul este unul 
şi multiplu, în mişcare şi în repaus (Rivaud, 59, p. 335 
şi urm.). La Arist. şi în stoicism, categorie: în nu- 
meroascle liste aristotelice, complete sau parţiale, c. 
are poziţie variabilă: în Categ. 4, este după cantitate, 
ca mai departe, în cap. 8, să fie cercetată după relaţie. 
În Phys., 225 b ca şi în Metaph., 1017 a, 1028 b, 1029 
b, 1045 b, 1068 a urmează nemijlocit substanţei. Dar tot 
în Metaph., în alte locuri: în cap. 14 din cartea a V- a, 
în 1020 a, 1032 b, 1045 b este trecută după cantitate. În 
Comentarii la Categ., Porphyrios avea să opteze pen- 
tru poziţia din cap. 8, încercînd şi o justificare: "după 
substanţă şi cantitate se născuse o controversă: dacă 
nu trebuia să vină la rînd cea a felului de a fi; însă 

multe chestiuni ivindu-se, în cadrul categoriei despre 
mărime, cu privire la relative, a fost nevoie să se 
vorbească despre acestea în prelungirea mărimii. 
Aşadar, după categoria relativelor, urmează a fi cer- 
cetat felul de a fi. După mărime, ce este o cantitate, şi 
după mai mare, care este un relativ, apar stările, ca de 
ex. caldul, frigul, uscatul, umedul, ce sînt feluri de a 
fi" (Porph., 44r). Plotin, dascălul său, o aşezase însă 
imediat după substanţă, fiind "mai apropiată” de 
aceasta, dacă numeşte felul anume în care este şi are 
anterioritate faţă cu cantitatea. Comentind, Dexip, 
deşi neoplatonic, caută să justifice ordinea aristotelică: 
"noi, justificînd pe Arist., aducem următorul motiv 
pentru ierarhia făcută: pentru corp şi pentru structura 
lui este mai înrudită natura cantităţii, decît cea a ca- 
lităţii”. Căci "natura cantităţii pune în evidenţă că sub- 
stanta e divizibilă, compusă, tridimensională, cu părţi, 
pe cînd natura calităţii arată doar că e aga" (79, 80). 
"Ceca ce face ca lucrurile să fie socotite de un anumit 
fel”, în definiţia din Categ, 86,c. poate fi luată în patru 
sensuri: "diferenţa substanţei” — Siacpopă tùs OVOiAG, 
cea a numerelor (ca "obiecte matematice nemişcă- 
toare”), ca proprietate a "corpului este mişcare şi cît se 
aplică virtuţii şi viciului, în genere, binelui şi răului”. 
Cum însă cel de al doilea sens este reductibil la primul 
(c. care se află în numere este doar "o varietate” a sa) 
şi cel de al treilea la ultimul ("viciul sau virtutea sînt 
într-un fel, moduri ale sale, manifestînd deosebirile de 
mişcare şi de activitate potrivit cărora lucrurile în 
„mişcare săvîrşesc sau suferă binele şi răul"), două sînt 
înțelesurile principale (Metaph., V, 14). De altminteri, 

doi sînt şi termenii folosiţi: noróv, pentru "fel de a fi" 
(al omului, ca vieţuitoare bipedă, al calului, ca patru- 
ped, al cercului, ca figură geometrică fără unghiuri) şi 
TLOLÓTNC, pentru “proprietatea” ca atare (ibid.,). "Su- 
pusă în două feluri”, ea este însă una şi aceasta în felul 
următor: "căldura" sau "albeata", de ex., "reprezintă o 
c." pe cînd ceea ce participă la o c. nu e denumit c., ci 
doar fel de a fi. C., în schimb, este şi fel de a fi(Porph., 
44 r). Precizarea, necesară, nu este exclus să fi fost 
determinată de o dificultate semnalată de Plotin în 
cartea a şasea (Despre calitate şi formă - Ilepi 
rOLÓTN TOC kai eTocs) a celei de a doua Enneade. 
Arist. distingea între calităţi, aşa zicîndu-le, substan- 
tiale şi calităţi prin accident. Numai că, de aici, o 
situaţie paradoxală. Albul, de pildă, este un "comple- 
ment al substanţei” în zăpadă sau în ceruză, dar acci- 
dent în om. 
În chiar "raţiunea seminalá" a lucrului, în primul 
caz, pentru aceasta, ea nu este, propriu vorbind, c. 
dimpotrivă, deşi doar "la suprafaţă”, în cel de al doilea 
este. Prin urmare "atunci cînd completează o sub- 
stantá, calităţile nu sînt calităţi, în timp ce, atunci cînd 
nu completează, sînt”. Pornind de la un pasaj din 
Scris. a VII-a, 343 b şi în genere de la ontologia pla- 
tonică a separaţiei, Plotin desăvîrşeşte distincţia pla- 
tonică "cviditate" ("inteligibilitate", "esenţialitate”) şi 
calitatea propriu-zisă. "Nu felul de a fi, ci anume ce 
este un lucru caută să-l ştie cugetul” prevenea (în op. 
cit.) Plat. (socotit de Ammonius chiar creatorul ter- 
menului, în semnificaţie filosofică, pentru că în 
Theait., 182 a, spune: "îmi pari a nu şti ce înseamnă 

cuvîntul c., prin faptul că e rostit brusc?"; Proleg., 122 
v). Întemeiate prin asemănare (participare) lucrurile 
urmau a fi prin analogie cu modelele. Totuşi ele sînt 
compuse pe cînd ideile nu. Un lucru este un întreg, în 
felul său, fiind calitatea unei cantităţi şi cantitatea unei 
calităţi. Cum este posibil sensibilul ca un întreg com- 
pus, pentru că el este deopotrivă un întreg, fiind, prin 
participare, după întreg, KOT&XOAOV şi nu compus, 
întrebarea rămîne fără de răspuns în platonismul "ipo- 
tetic". Conştiinţa existenţei sale şi, mai mult, a gra- 
vitátii ei, Plat. o avea, faptul tinind de programul 
"doctrinei ideilor”. Într-o "ontologie a separaţiei", ca 
aceea "imanentistă” (atomistă) şi ea ipotetică, fiind de 
principiu, cu aceeaşi necesitate cu care se impunea, 
problema nu putea fi rezolvată. Însă deocamdată, mai 
importantă este punerea ei, aceasta presupunind un 
concept al individualului ca un întreg, după între- 
gul(universalul) său şi ca un compus, deci ca altceva 
decît o copie. Cu o structură, aşa zicîndu-i, aporetică, 
sensibilul nu putea să pună decît o aporie. Punînd 
individualul în termen de substanţă, deci de întreg în 
formă şi materie, Arist. se situa dincolo de atomism şi 
de platonism, însă datorită lor şi cu ele ca puncte de 
sprijin. O definiţie a substanţei (individualului) ca 
subiect prin condiţie, în deosebire de calitate, canti- 
tate, timp, loc, doar predicate, nu era posibilă decît în 
acest context de interpretare. Predicate, categoriile 
succesive'substanţei stau în şi prin aceasta şi tot prin 
ca comunică. 

De accea, c. este a unei cant. şi invers. Întreg şi 
compus, individualul aristotelic este materia şi forma 

care îl alcătuiesc, dar şi altceva, el însuşi. Reductibil la 
cele ce-l compun, ce sens ar mai avea c., predicat al 
subiectului, pentru că este mod de a fi diferenţă? Dar, 
posibilă numai prin compunere şi ca un întreg, cum 
înţelegem faptul că acelea ce o alcătuiesc "nu sînt 
substanţe"? Dacă nu sînt, şi nu sînt, atunci de unde şi 
cum calitatea sa? La obiecțiile formulate, în sugestie 
platonică dar şi aristotelică, Plotin aduce şi o posibilă 
rezolvare, ca depăşire a unor dificultăţi reale. Distin- 
gînd platonic şi aristotelic între "cviditate” (TÒ Ti év 
Evo, Metaph., 983 a 25) şi calitate şi trecînd pe prima 
de partea "inteligibilului" sau "formei" iar pe cealaltă 
asociind-o "sensibilului" sau "substanței", deşi nu iese 
din cîmp, Plotin lărgeşte deschiderea către o înţelegere 
mereu mai nuanţată a categoriei în discuţie, distin- 
gîndu-se mai aplicat între universal şi sensul ontologic 
al definiţiei ei: aceea datorită căreia spunem că ceva, 
întreg compus, este într-un fel sau altul. Revenind, 
după acest ocol la analitica aristotelică, pentru că stă 
numai ca subiect şi nu într-un subiect, substanţa ca 
substanţă, deci în sine şi prin sine, nu se mişcă, fiindu-i 
proprie schimbarea (s.v.). Cum, totuşi, mişcarea este 
specie a schimbării, ea se întîmplă în subiect. Deter- 
minaţie (diferenţă) a acestuia (alături de cantitate şi 
loc, ele în felul lor), c. participă la rezolvarea "aporiei": 
deşi nu se mişcă întrucît este subiect şi ca subiect, 
substanţa se modifică în determinaţia sa. Căci 
"mişcarea se petrece în însăşi actualitatea” subiectului 
(Metaph., 1025 b 1-25; Phys., 226 b). Acestea fiind 
sensurile, în cîmpul lor de semnificare, Arist. distinge 
4 specii ale c.: cea dintii, în dublă aplicaţie, numeşte 

starea-É£1c (aptitudine, dispoziţie habituală; vd. art. 
Act, Putere) şi dispoziţie — Seo, ca modificare mai 
puţin statornică: "dacă" starea este mai durabilă (ca de 
pildă, cunoaşterea ori virtutea), dispoziţia "se schimbă 
uşor şi face repede loc opusului ei" (căldura, răceala, 
boala, sănătatea). Granița dintre ele nu este de neîn- 
trecut (cunoaşterea şi virtutea pot să fie pierdute, deşi 
mai greu; o dispoziţie se poate permanentiza, deve- 
nind stare) căci stările "sînt în acelaşi timp si dis- 
poziţii”, deşi "dispoziţiile nu sînt numaidecít stări” 
(Categ., 8, 8 b şi urm.). Fiind stare, dispoziţie a ceva, 
ăcestea ţin si de categoria relaţie (s.v. Categ., 7, 6 b). 
A doua specie tine de putere — Ódvapic, ceea ce 
înseamnă că de capacitatea proprie de a fi, în genul 
său, într-un fel sau altul: pentru om, de a face ceva cu 
uşurinţă sau nu, de a fi pugilist sau nu, alergător sau 
nu, sănătos ori bolnav, iar pentru lucruri, tot exempli- 
ficînd, de a fi tare (întrucît "rezistă la ruperea în 
bucăţi”) sau, dimpotrivă "moale", lipsindu-i această 
însuşire (Categ., 8, 9 a). A treia subîntinde "calitățile 
pasive" şi "afectele" (de "înrîurire” şi "înrîuririle”, tra- 
duce Noica, în Porph., Dex., Amm., Comentarii; 22, 
passim). Cele pasive sînt numite astfel pentru aceea că 
pot afecta organele noastre de simţ şi nu întrucît "lu- 
crurile care primesc aceste calităţi sînt afectate în 
vreun chip”. Mierea, căldura sau frigul sînt ceea ce sînt 
şi cum sînt prin ele însele. Culorile însă sînt pasive, 
mai la propriu, rezultînd prin înrîurire: de ruşine te 
înroşeşti, de frică, ingálbenesti. Aceiaşi distincţie se 
poate face şi în ordinea sufletului: însuşirile moştenite 
sau dintre cele dobîndite, care stăruie, sînt de înrîurire; 

cele care urmează unor cauze pasagere sînt afecte şi 
nu calităţi (cine se mînie la supărare este doar afectat). 
În fine, a patra specie este figura sau forma de tip 
geometric. "S-ar mai putea găsi şi altele”, însă acestea 
sînt "cele mai însemnate şi mai obişnuite” (Categ., 8, 
9a-10b) ca, de ex., acelea care îşi obţin numele prin 
derivare (paronimic). Astfel, se trece de la calitate la ceea 
ce este calificat, de la "curaj" la "curajos" (8, 10b, 1, 1a). 
Diviziunea nu este "ceea ce trebuie”, avea să obiec- 
teze Ammonius (Proleg., 122v), pentru că a vorbit 
despre stare (caracter), "nu numai în cazul sufletului, 
ci şi al trupului, căci numim un caracter al corpului 
sănătatea şi, la fel, o febră constantă”. Obiectia, rámi- 
nînd la un exemplu, nu capătă forţă. Or, cu adevărat 
diviziunea este incompletă, lipsită cum este de un 
criteriu, părînd mai mult o enumerare de situaţii cu 
generalitate variabilă. Porph. o spusese şi el, chiar 
dacă mai reticent, prin încercarea de justificare a nomi- 
nalizării doar a patru specii, în Categ. 8, prin aceea că 
Arist. ar fi scris acest "tratat elementar pentru 
începători”, "în timp ce pentru cei înaintați a dat 
Metaph." (48 r). În aceasta (V, 14), cele patru sensuri 
(reductibile şi reduse la două) sînt mai riguros delimi- 
tate. Totuşi, dacă este valabil şi pentru părți ceea ce e 
pentru întreg, anume că tratatul despre Categ. poate 
să fie luat ca "prima încercare a ceea ce a fost recent 
numit o teorie a distinctiilor de tipuri, adică o teorie în 
care entităţile sînt clasificate după ceea ce se poate 
spune despre ele în mod semnificativ” (Kneale, 49 I, p. 
41), diviziunea calităţii nu pare atît de inabilá şi inope- 
rantă. Cu patru (sau două) sensuri şi cu cel puţin tot 

atîtea specii, c. mai are şi trei proprietăţi: "o c. poate fi 
contrariul alteia”, admite variaţie de grad (aici însă se 
impun precautii, pentru cá albeata poate fi în grade 
diferite, în schimb zic "unii", "justiţia şi sănătatea pot 
prea bine să nu admită în ele variaţie de grad", doar 
că "oamenii variază privitor la gradul în care au aceste 
calităţi”; altele, n-o admit deloc, ca, de ex., triunghiu- 
laritatea sau circularitatea), şi, ultima, despre ele pot 
fi enunțate asemănarea şi neasemănarea. Primele 
două, nu-i aparţin în exclusivitate; cea de a treia însă 
îi este de tot particulară. 5. La stoici, cea de a doua 
categorie, după substrat (vd. art. Categorie). Existînd 
două principii, unul activ, "raţiunea imanentá" şi altul 
pasiv, materia "fără calităţi”, din interacţiunea lor se 
nasc individualele determinate calitativ prin aceca că 
ele sînt alcătuite din calităţi (noia) corporale 
(opata) şi ele. Identitatea însă şi-o iau de la calitatea 
proprie (t510G noróv), ele ca şi lumea în întregul ci sau 
ca divinitatea însăşi. "O transpozitie a ideilor pla- 
tonice”, numai că imanente şi corporale, calităţile pro- 
prii dau existentelor "individualitatea şi coeziunea 
lor" (Goldschmidt, 33, p. 738). Constitutive în ordinea 
fiinţei umane ca umanitate, şi virtuțile sînt calităţi. 


CANTITATE (1066, TOGÓTNC) 


"oa 


lat. quantum. — quantitas. În rom.: cîtință" — "răs- 
punderea cîtinței", "cît ieste”, Cantemir, Ist. ier., 47v; 
"mărime" la Micu, Înv. metaf., 7: ("mărimea o am zis 
că este mulțimea părților"). Cît de mare, cît de nu- 
meros, cît de lung (timpul, Chronon... n66ov, ce/cît 
timp fixezi; Plat., Rep., 540), în superlativ: nóonç 

otieo0e, Alkibiades despre Socrate în Plat., Symp., 216 
d: "câtă înţelepciune este îngrămădită înăuntru"; într-o, 
printr-o cantitate, cantitate (Plat., Soph., 245 d: "ceea 
ce are O c..., prin aceasta chiar formează un întreg"; 
Phileb., 24 d, "c. definită”), categorie la Arist.: 1. La 
presocratici, este doar presupusă. După Simpl. (Phys., 
24, 26); în tradiţie theolhrastică, Anaximandros şi 
Anaximenes ar fi socotit principiul unic şi "infinit ca 
mărime". Melissos apoi ar fi identificat în fiinţă "o 

cantitate”, socotind că."în definiţia ei este cuprinsă 
noţiunca acesteia şi nu aceea a substanţei sau aceea a 
calităţii "(Arist., Phys., I, 2, 185 a 32). Deşi mai înainte 
de toate structuri (paradigme), numerele pythagorice 
crau şi prima conceptualizare filosofică a cantităţii, cu 
urmări istorice (dar şi de sistem) dintre cele mai im- 
portante. Căci, într-un fel sau altul, "atomismele" (em- 
pedoclean, anaxagorian, leucip-democritian) în 
măsură considerabilă se trag din ipoteza aritmologică 
a pythagoricilor. În analogie cu "unitatea", "corpuscu- 
lul" emp., homoiomeria anax., atomul, întrucît stau ca 
principiu şi în funcție de numărul (cantitatea) lor sînt 
determinate. În mare, din această perspectivă, proba- 
bil, toate stau ca unitatea lui Thymaridas (s.v.): "partea 
cea mai mică a unei cantități", "principiul cantității" 
sau "cantitatea determinantă" (lambl., In Nicom., p. 
11, 1 Pistelli; Thym., 2). Cît este posibilă analogia, şi 
este posibilă în limite destul de largi, dacă atomul, 
generic vorbind, ca unitate poate fi luat (şi) cantitativ 
ca determinant, atunci definirea atribuită lui Thym. 
(“unitatea este cant. determinată”) poate să-i aparţină, 
chiar să fie de "şcoală" şi nu, neapărat, de invenţie 

tîrzie, neo-pythagoreică. 2. Categorie, la Arist., aseme- 
nea calității (s.v.) şi, tot ca aceasta, în multele nomi- 
nalizări, numai în aparenţă, deconcertant de ambiguă. 
Altfel, multele sensuri, distincţii chiar incertitudini 
semnifică o căutare parcă simbolică, oricum sugestivă. 

Imediat după substanţă în Categ., 4 şi 6, în Metaph., 
1030 a 20, 1032 a 15, 1045 b 30, anterioară calităţii şi în 
V, 13 după ea, în 1028 b 35, 1029 b 20, 1045 b 35, alteori 
este aşezată şi după loc, stare, relaţie, în Phys., 225b. 
Plotin avea să opteze pentru situarea ei după calitate 
fiindcă aceasta, cu deosebire în condiţie substanţială 
este mai aproape de substanţă (vd. art. Calitate). Dexip 
însă avea să opteze pentru succesiunea din Categ,, 
argumentînd că "pentru corp şi pentru structura lui 
este mai înrudită natura cantităţii decît cea a calităţii”, 
ea punînd "în evidenţă că substanţa e divizibilă, com- 
pusă, tridimensională, cu părţi, pe cînd natura calităţii 
arată doar că e asa" (Nedum., 80). În sistematica sa, 
Hegel va situa c. "modul determinat devenit indiferent 
fiintei""o limită care în acelaşi timp nu e limită”, 
"fiinfá-pentru sine absolut identică cu fiinţa-pentru 
altceva” după calitate, "primul mod de a fi determinat, 
mod nemijlocit” (40, p. 171). Mai aproape de "fiinţa 
pură”, calitatea, c. este însă mai concretă (în înţeles 
hegelian), ca depăşire în completitudine, aceasta în 
dialectica devenirii fiinţei în sine. Cum la Arist. în- 
tregul este substanţa, iar c., calitatea etc. sînt predicate 
în context, categoriei — subiect, mai logic era să-i ur- 
meze calitatea şi nu c., adică "ceea ce poate fi împărţit 
în două sau mai multe elemente integrate, care prin 
natură, rămîn, fiecare unul şi determinat”. Astfel defi- 

nită, (în Metaph., V, 13, 1020 a 5), c. este cercetată ca 
multiplicitate (TANBOC), virtual numărabilă şi divizi- 
bilă în părţi necontinue şi ca mărime (uéyeBoc), 
măsurabilă şi divizibilă în cîte părţi conţine. Distincția 
este atît de importantă încît, în funcţie de ea, sînt 
identificate speciile c., una numind discontinuul 
(Sopi6u6G), pentru că "părţile n-au o limită comună 
"(ca în seria numerelor, ca în vorbire: "nu există o 
limită comună prin care silabele să se alature, ci fiecare 
este separată şi distinctă..."), iar alta, conţinutul 
(GvvEeKX1G), întrucît "aici există o limită comună, prin 
care părţile se aláturá"(ca la linie, unde "limita comună 
este punctul”, ca la suprafaţă, prin linie, ca la solide, 
prin suprafeţe, ca la spaţiu, pentru că "părţile unui 
solid ocupă un anumit spaţiu şi ele au o limită co- 
muná", ca la timp, ale cărui dimensiuni " formează un 
totcontinuu”). Continue unele, discontinue altele, din- 
colo de ceea ce diferenţiază în tipul lor de existenţă, 
cantităţile se mai pot deosebi, în fiecare specie, după 
cum părţile lor au “poziţie” (Oé01c), una faţă de alta (ca 
în cazul liniei, suprafeţei, solidului, spaţiului) sau nu- 
mai "ordine" (T4E1G): timpul, numărul şi vorbirea, 
aceasta din urmă cu un regim mai aparte, "într-un fel 
are, totuşi, poziţie, dar într-altul, nu”, cum avea să 
comenteze Porph., 31 v.. Plotin, dascălul său, însă n-o 
va admite printre cantităţi, cum de altminteri nu va 
socoti nici timpul (mai curînd un relativ), nici nu- 
mărul, acesta - o paradigmă, fiind anterior lucrurilor 
şi ele numărate (Enn., VI, 6, 9). 

Dar încă Arist., minus accepţia, totuşi, pythagorei- 
zantă, de identificat la Plotin, înţelegea numărul cali- 

tativist-esenţializant, atunci cînd nega "variaţia de 
grad" cantităţii, dar nu numai, ci şi ca "măsură" a 
lucrurilor numărate. Astfel că, indiferent de ambigui- 
tatea sa, ori tocmai datorită ei, "participa" şi la c. şi încă, 
asemenea celorlalte, la c. în sine - kað’ avTOv. Sînt 
încă şi cantităţi după (prin) accident - ară Gvui 
PeBnxoc (Categ., 6, 4b - 5b). De ex. tonul muzical, 
culoarea, cînd sînt cantitativizate (ca în suprafaţa de 
întindere a albului este mare) sau mişcarea, aceasta o 
c. continuă, dar nu prin sine, ci prin lucrurile în miş- 
care, într-un spaţiu. În consecinţă, "mişcarea este o c. 
pentru că spaţiul e c." (Metaph., loc. cit.). Dar cum 
"timpul deşi nu este mişcare”, "nu există fără mişcare”, 
ca măsură a acesteia, "este c. pentru că mişcarea e c." 
(Phys., 219b, 218b; Metaph., 1020 a 30). După textul 
din Metaph., V, 13, prin urmare, "timpul este c. doar 
prin accident, adică prin altceva, de îndată ce nu poate 
fi prin sine”. Tot în Metaph. (ad. loc.), Arist. mai 
adaugă o specificaţie menită să relativizeze distincţia 
dintre c. prin sine şi c. prin accident. Anume, unele c. 
prin sine sînt ca atare întrucît sînt substanţe (linia, de 
ex.), altele (ca multul şi puţinul, lungul şi scurtul, 
largul şi strîmtul, înaltul şi scundul, greul şi uşorul), 
deşi "c. în sine, sînt, totuşi, prin altceva, adică prin şi 
ca modificări ori prin şi ca însuşiri ale unci substanţe”, 
ca, în fine,' marele şi micul, mai multul sau mai 
putinul "sá fie şi ele "moduri ale c. în sine”, dar, toto- 
dată, "prin metaforă”, să se aplice şi necantitativului, 
apartinind astfel şi relaţiei. Cît sînt în sine dar şi ca 
relativi, "marele şi micul", "mai multul şi mai puţinul”, 
reamintesc analitica platonică din Phaid., 70e-71a; 

102b-103c., abstracţie făcînd de contextul ontologic. În 
identitate absolută cu ele însele, "mărimea în sine”, şi 
"micimea în sine", dacă luăm în seamă "lucrurile care 
posedă contrariile”, în acest caz "mai marele se naşte 
din mai mic şi mai micul din mai mare"(102b-103c). 
Din nou, dincolo de particularitátile ontologiei pla- 
tonice ("márimea", "micimea" ca paradigme şi în de- 
terminatie sensibilă) faptul de a fi în sine şi în regim 
de contrarii, în lucruri, este uşor de recunoscut în 
dezvoltarea aristotelicá, în măsura în care, mutatis 
mutandis, marele şi micul sînt atît în sine cît şi în 
corelativitate. Revenind la conceptul aristotelic, de un 
fel sau altul, cantităţile, mai înainte, în ordinea carac- 
teristicilor lor, nu au contrarii ("doi coti" sau trei, nu-şi 
sînt contrarii. Mult-putin, mare-mic, acestea, ca atare, 
nu ţin de c., ci de relativi "pentru că recurg la un 
criteriu exterior" de ex., " un munte este numit mic, iar 
un gráunte mare", dar fiecare în specia lui şi faţă cu ea; 
nu însă în raport nemijlocit unul cu altul). Ca spaţiu 
însă, c. "pare să admită contrarii”, întrucît se obiş- 
nuieşte să se distingă între "sus" şi "jos" (Categ., 6, 6a). 
Dar nu există unanimitate în acest sens, potrivnicii 
sprijinîndu-se pe faptul că în universul nostru, ca o 
sferă, nu există nici "sus" nici "jos" în sine. Dar dacă le 
luăm în raport cu un referential, cu centrul, "jos" ar fi 
ceca ce e mai aproape de acesta, iar "sus" ceea ce este 
mai depărtat (Arist., ibid., Porph., Com., 33, I). Her- 
minos (sec. I-II), informează Porph., ar fi obiectat că 
"susul" şi "josul" nu sînt chiar forme ale spațiului, "ci 
localizări", cum "nici ieri sau mîine nu reprezintă tim- 
pul, ci momente". Herm., de aceea va fi eliminat în 

totul contrarietatea "din sînul cantităţii” (Porph., 33r - 
33v). În al doilea rînd, c. nu admite "variaţii de grad" 
("doi coţi”, cîţi măsoară un lucru nu potfi într-un grad 
mai mare decît tot doi, dar aplicaţi altuia; un număr 
"trei nu este mai adevărat trei, decît cinci este mai 
adevărat cinci; şi nici un trei nu este mai adevărat 
cinci”). Aliniatul (Categ., 6a, 6) nu este, totuşi, "necon- 
vingător” (Florian, 22, p. 144). Că o c. are însuşirea de 
a creşte sau scădea este adevărat, numai că problema 
nu ţine de mărime care este a unui lucru sau altul (în 
acest sens, ca 1600v), ci de faptul de a fi în ordine 
generică (no66TnG). Astfel, dacă o mărime sporeşte şi 
scade, dacă chiar poate fi mai mare sau mai mică prin 
raportare la sine ca şi la alta, generic, c., rămîne în 
aceeaşi structură. Trei nu este mai adevărat trei, decît 
cinci este mai adevărat cinci, şi nici un trei nu este mai 
adevărat decît alt trei (Categ., 6, 6a). În sfârşit, ultima 
caracteristică a c., şi cea mai distinctivă, este că i se 
poate atribui egalitatea şi inegalitatea. 


CARNEADES (KapveG5nc) din Cyrene 


(219? - 129? ante), elev al unui stoic, Diogenes din 
Seleucia (s.v.), apoi al lui Hegesinos (vd. Academia), 
după informaţia lui Sext. Empir., P.H., 220, întemeie- 
torul Noii Academii, probabiliste. În ambasadă la 
Roma, în anul 155 (însoţit de Diog. Laert., supra şi de 
Critolaos — s.v.) este admirat pentru elocinta si inven- 
tivitatea logică. Episodul, în timp, nu avea sá rămînă 
fără de urmări asupra destinului roman al Noii Ac., 
dar mai cu seamă pentru fizionomia filosofiei romane. 
Căci probabilismul, dacă pe Varro, poate, doar îl va 

ispiti, pe Cicero îl va fascina. Deşi n-a aderat la doc- 
trina neoacademicienilor sau, mai curînd tocmai de 
aceea, el a ştiut să-i valorizeze scepticismul temperat 
într-un sens, cu precădere, metodic. În probabilism, de 
care a luat cunoştinţă prin Philon din Larissa (s.v.) el a 
găsit mijloacele necesare pentru o metodă în decu- 
parea orizontului filosofiei romane. Deschisă către 
pythagorism şi platonism, către aristotelism şi stoi- 
cism, către epicureism şi scepticism, pentru a nu fi o 
construcţie eclectică, prin aglutinare, gîndirea romană 
avea nevoie de un model, în mai mare măsură metodă, 
decît doctrină. lar acesta, era, sau putea fi, astfel re- 
făcut, numai probabilist, în conceptul lui Car.. Repu- 
tat, încă din vechime de a fi fost alături de Hrysippos 
(s.v.) printre "cei mai importanţi filosofi de după Arist. 
pînă la Plotin” (Brun., 11, p. 615), Car., într-un învă- 
támint pur oral, a pus bazele unei doctrine-metodá 
dintre cele mai originale şi mai apte instrumental. 
Independent şi faţă cu platonismul şi faţă cu scepticis- 
mul, Car. şi-a sporit spaţiul de mişcare mai cu seamă 
prin critica stoicismului, o critică negativistă s-ar 
putea zice şi nu fără dreptate, de îndată ce îl va fi 
respins în toate datele lui, de la principii la consecinţe. 
Chiar îşi va fi făcut renume de adversar intransigent, 
recunoscînd însă ce a însemnat pentru el opunerea. 
"Fără Hr., nici eu, v-o spun, nu fi-voi în viaţă”, ar fi 
mărturisit (Diog. Laert., IV, 62). Paradoxal, Car., deşi 
adversar hotărît al stoicismului se va fi socotit, în 
dependenţă de acesta ca de un termen corelativ. Fap- 
tul este de înţeles, pentru că răspunsul său era în 
funcţie de celălalt. Antidogmatic, el se opune, dar 

abstract, în cadrul acestei relaţii. Astfel încît, împo- 
trivirea sa însăşi ia formă dogmatică, numai că pe 
aceea contrară, a relativismului. Ca scepticii, Car. se 
construieşte în raport cu dogmatismul (cu ceea ce-i 
părea a fi dogmatismul filosofic) ca şi cum acesta ţinea 
de o alternativă: el şi altceva. Procedind aşa, nu avea 
de ales decît calea relativist-sceptică. Or, într-o alter- 
nativă sau într-o opoziţie, cum termenul celălalt nu 
putea fi decît relativismul, între dogmatism şi acesta 
din urmă opunerea în mod firesc era slabă. Relativis- 
mul, de aceea, nu era în măsură să se instituie ca o 
depăşire, prin transcendere, a dogmatismului, căci, 
altă faţă a acestuia se situa alături sau oricum într-o 
opoziţie simplă. Dar fie şi aşa, cu toate că nu era un 
proiect de construcţie, în raportarea la dogmatism, 
relativismul, ca un antidogmatism, trecînd într-o me- 
todă s-a dovedit (în orizont roman, cu deosebire) in- 
strumentul într-o operaţiune de delimitare culturală. 
La aceasta a contribuit în mod hotáritor reconsiderarea 
relativismului ca un probabilism (s.v.). Lui Car., nu se 
ştie cine îi va fi urmat ca scolarh (vd. Academia). 


CATEGORIE (xatnyopíia, katnyópepo) 


Acuzatie, calitate atribuită; atribut, lat. accusatio, 
praedicatio (Cic.), praedicamentum (Cic., Boeth.); rom. 
"categorii — sînt zece subt carele Aristotel toate fiinţele 
lucrurilor cuprinde” (Cantemir, Ist. ier., Scara...) 1. În 
platonism, poate, printr-o lectură aristotelică, nume 
pentru "părţile comune ale tuturor ce sînt” — KoLvă 
nepi návtæv, precum faptul de a fi sau de a nu fi, 
asemănătorul şi neasemánátorul, identicul şi diferitul 

(Theait., 185e, 186a). În Sofistul, 254 d-e: genurile 
supreme - uEpLOTa yEVÑ (vd. Gen): Fiinta-Óv, Repa- 
usul, Starea-orâoi şi Mişcarea — kivno1c, Identicul 
/acelaşi — tavtóv si Diferitul /altul — “tepov (s.v.). 
Riguros, ele nu sînt atribuiri, prin urmare, nici cate- 
gorii. Totuşi, întrucît fiinţa comunică direct cu repa- 
usul şi mişcarea şi indirect, prin acestea, cu identicul 
şi diferitul, ea stă ca subiect absolut, în schimb ur- 
mătoarele genuri, în condiţie de subiect relativ, fie- 
care, sînt prin relativitate, şi în dependenţă, ceea ce 
înseamnă că şi predicate: "ființa lucrurilor este imbi- 
nată cu fiecare",de îndată, ce toate “sînt, într-un fel” 
(255d). Participînd la Repaus şi Mişcare, Acelaşiul şi 
Altul şi toate la Fiinţă, prin faptul acesta devine posibil 
un sistem îndeajuns de coerent pentru a putea fi asimi- 
lat categoriologiei. Comunicînd cu toate celelalte şi 
singura necorelativă (ceea ce înseamnă că şi nedeter- 
minată prin heteroraportare), Fiinţa, păstrînd particu- 
larităţile, ca Substanţa, în sistemul aristotelic al 
categoriilor deşi numai subiect şi nu într-un subiect, 
nu în, fie şi relativă, dependenţă de un subiect, este 
temeiul sau centrul (termenul) de organizare, garanţia 
de logicitate a unui "tablou" "de obicei nerelevat, deşi 
deosebit de însemnat”, acela platonic (Noica, 59, p. 5). 
2. În aristotelism, în interpretare lingvistică, nume 
(cuvinte) nelegate, ontologic, categ. sînt atribuiri, în 
afară de substanţă (s.v.), subiectul în care stau toate şi, 
de accea, referenţialul care cuprinzind, este el însuşi 
cuprins. În număr de zece, în tratatul despre Cate- 
gorii, ordinea este următoarea: substanţa (ovoía), 
cantitatea (n66ov/ TOGÓTNC), calitatea (no6v/ 

NOIGTNG), relativii-relatia (np6G Tu), locul (nÓ), timpul 
(n67e), poziţia (keíc8a1), posesia (eikfiwv), acţiunea 
(noietv) şi pasiunea (160KX€1). Aceeaşi ordine şi în 
Top., l, 9, 103b. În Metaph., însă (VII, 1, 1028b, XII, 1, 
1069 a), calitatea este trecută înaintea cantităţii, iar, în 
VII, 1, 1029b, locul, după timp. Aceasta pe de o parte; 
pe de alta, în Metaph., V, 7, 1017 a 25 sînt enumerate 
doar opt (lipsesc poziţia şi posesia). După cîte se pare, 
tendinţa era de reducere la trei (subst., calit. şi rel.) 
dacă nu chiar la două: subst. şi rel., deci la "ceea ce 
există în sine, absolutul, şi ceea ce există prin rapor- 
tarea la altul, relativul". În acest sens însă, pasul "hotá- 
rîtor” aveau să-l facă un platonician, Xenocrates şi un 
peripatetician, Andronikos (Florian, p. 112- 113). S-ar 
părea că, lipsită (dacă chiar este lipsită) de o logică, de 
un criteriu riguros, categoriologia aristotelică e "rap- 
sodică”, neavînd decît, poate, "valoarea unei îndru- 
mări pentru cercetătorii viitori”, şi nu pe aceea a unei 
"idei sistematic dezvoltate care să merite sa fie adop- 
tată” (Kant, 46, p. 141, 119; p. 114, 115). La prima 
vedere "sistematica" aristotelicá nu are, kantian vor- 
bind, nici un principiu, de indatá ce nu doar numárul 
se modificá de la o expunere la alta, ci si ordinea. 
Aceasta din urmă, ce-i drept, nu este fără de insem- 
nátate. De aceea, ín contra aparentelor, Arist. n-o trata 
rapsodic. Mai întîi, aşeza subst. pentru a fi subiect faţă 
de celelalte, predicate. Asa fiind, .ea nu este numai 
prima categorie, în enumerare, ci şi principiul siste- 
mului. Fără a fi propriu-zis KaTNYOPETV, adică o atri- 
buire, subst. face parte din sistemul categoriilor. 
Lăsată în afara lui, acesta şi-arfi pierdut sensul, pentru 

că sistemul este, de fapt, sistemul substanţei, al sub- 
stanfei care, întrucît este subiect, are calit., cant., timp, 
loc etc. 

Toate acestea, avea să comenteze Porphyrios, "sînt 
în ea şi au nevoie de ea pentru a fi" (Comentarii... 
2212). Astfel, calit., cant., timpul, locul urmau să aibă 
existenţă de sine stătatoare. Or, "aceste categorii dife- 
rite de substanţă nu au a fi socotite ca fiinţe în sensul 
propriu al cuvîntului, ci calităţi şi mişcări ale Fiinţei” 
(Metaph., XII, 1, 1069a). În consecinţă, ordinea lor sau, 
mai curînd principiul acesteia, trebuie să se supună 
logicii substanţei. Deci, "mai înainte” şi "după", în 
succesiune, sînt în funcţie de mai "aproape" şi mai 
"departe" de Fiinţă. Asemenea, în principiu, avea să 
procedeze şi Hegel, cînd identifica în calit. prima de- 
terminaţie, în cant. pe cea următoare ş.a.m.d.. Arist., 
aşadar, pune mai întîi subst. şi după ea, cu ezitări, este 
adevărat, calit. şi cant.. Ezitările, însă, nu descalifică 
întreprinderea sau, oricum, nu aduc, în mod negativ, 
oprobă pentru legitimitatea contestării existenţei unui 
principiu în categoriologia aristotelică. Argumente se 
pot aduce şi pentru aceea din Metaph., XII, 1. Dintr-un 
punct de vedere, poate acela al numirii (din Categ.), 
cantităţii îi revine anterioritatea în sistem, fiindcă, în- 
semnînd unu sau multiplu, unu şi multiplu, "unul şi 
multiplul sînt anterioare, desigur, din a fi de un anu- 
mit fel" (Porph., Com., 6, 5a). Din altul însă, poate 
predominant metafizic, calitatea este anterioară, ea 
fiind "diferenţa substanţei” (Metaph., V, 14, 1020 a). 
Greu de ales între una şi alta, dar dacă ţinem seama şi 
de pasajul din Metaph., XII, 1069 a, unde nu se face o 

simplă enumerare, ci se apasă pe ordinea în succesi- 
une: mai întîi subst. şi "după ea vine calit...”, aceasta 
pare a fi cea mai potrivită sistematizare, în limitele 
aristotelismului. Dar nu numai atît, pentru că această 
ordine fiind a metafizicii, este prin întemeiere şi cea 
mai puternică. În urmare, din acest punct de vedere, 
subst. este astfel şi numai întruciît se diferenţiază cali- 
tativ, este calitatea a ceca ce "poate fi împărţit în două 
sau în mai multe elemente”, căci fiecare dintre acestea, 
"este, prin natura sa, un lucru, unul şi determinat” 
(Metaph., V, 13, 1020a). În fine, cît priveşte completi- 
tudinea, orice sistem categorial care are un principiu, 
în limitele de funcţionalitate ale acestuia, îşi este sufi- 
cient sieşi. De aceea, judecata asupra numărului cate- 
goriilor se supune celei asupra principiului 
sistemului. Numărul, ca atare, nu spune nimic, pentru 
că orice sistem nu poate să aibă decit atîtea sau atîtea 
categorii. Un sistem alcătuit dintr-o infinitate nume- 
rică de elemente, este un non sens. Mereu alte con- 
structii nu sînt în funcţie de identificarea numerică a 
categoriilor şi de mulţimea lor, ci de alegerea principi- 
ului (Să se vadă şi Nedumeririle lui Dexip, şi Prole- 
gomenele lui Ammonios, în Com. la Categ. lui Arist.). 
3. La stoici, în sugestie aristotelică, în corespondenţă 
la substanţă, Ti, Ceva, cvadruplu determinat: ca Sub- 
strat — substanţă, (subiect) — TÓ Vnokeiuevov, prin 
Calitate — tÒ noiov, ca Stare sau mod de a fi — TO 160 
tóv şi ca Relaţie între stări - TÒ Tpóc TÍ n6G Eflóv. 
Substratul numeşte materia universală (ca natură) a 
tuturor lucrurilor ce "nici nu creşte, nici nu scade” şi 
pe cea particulară, adică a fiecăruia în parte şi care 

"poate creşte şi scădea" (Diog. Laert., VII, 150). În cea 
de a doua determinatie, deci, semnifică în ordine can- 
titativă. Calit. la rîndul ei, stă pentru forma (calit.) 
proprie ((SLóc noiov) a oricărui lucru, aceea care uni- 
fică şi dă individualitate. Subst. şi calit. dau seamă de 
corporalitatea sau realitatea lucrurilor, în timp ce sta- 
rea şi relaţia tin de incorporal (s.v.). 


CAUZĂ (Guri) 


lat. causa (Cic., De Fato., 9, 14, 15, 18, 19); rom.: 
pricină (Cantemir, Ist. ier., 167 V, 290, 291, 291 V, 292; 
Micu, Înv. met., XIV, 126-129; Murgu, Curs..., în 48; 
cauză Poteca, Elementari.. .„ cap. Ontologhie). Cum, 
aristotelizînd, principiul este şi c. primă, istoria con- 
ceptului începe cu Thales încă, numai că o istorie: 
implicită. De altfel, pythagoricii, cel puţin, avea să 
prevină Stagiritul, nu vor fi precizat "în ce chip nu- 
merele sînt cauze pentru substanţe..." (Metaph., XIV, 
5, 1092 b 9). Oricum, de la Thales la Anaxagoras, apa, 
àneípov-ul, aerul, unitatea şi numărul pythagoric, cal- 
dul si recele din "fizica" parmenidianá, focul, cele 
patru "rădăcini" empedocleene ori homoiomeriile şi 
nous-ul erau puse şi în termen cauzal. Istoria explicită 
(ca teoretizare) începe ceva mai tîrziu: cu Herodot 
(istoricul are datoria să cerceteze şi cauzele — kai ôí 
Ev aitinv- războaielor...; I, Preambul), cu Democrit 
„care ar fi scris chiar cîteva cărţi de reflecţie în materie: 
Cauzele cereşti, Cauzele mişcărilor din văzduh, 
Cauzele fenomenelor de pe pămînt, Cauzele care 
privesc focul şi lucrurile care se află în foc, Cauzele 
sunetelor, Cauzele seminţelor plantelor şi fructelor, 

Cauzele referitoare la animale, Cauze variate. Ase- 
menea tuturor filosofilor de dinainte ar fi pus în iden- 
titate principiul şi c., aceasta în ordine metafizică. În 
fizică însă, pentru a explica naşterea lumii ar fi recurs 
la hazard ca primum movens, c. ieşirii lucrurilor din 
inerție. De o ontologie a cauzalitátii se poate vorbi 
numai începînd cu Platon şi Aristotel, care stator- 
nicesc conceptul, îi identifică funcţionalitatea explica- 
tivă, disting sensuri (După Mauthner, 51 bis, p. 57 şi 
urm., 64, primul, 41, al doilea). Socotind că derivă 
etimologic, din "aceea prin care (Sí O) există ceva” 
(Crat., 413 a), mai înainte de toate, în perspectivă 
sistematică, Platon pune formele (ideile) în termen de 
c., fiind temeiul şi numai ca temei. 

Altminteri, drept c. "a mişcării sau schimbării” lu- 
crurilor sensibile, ele nu mai operează (Arist., 
Metaph.,1,9,991 a 11). Lungul şi, în acest sens, extrem 
de lămuritorul pasaj din Phaidon, 96a — 102, ne dă însă 
explicaţia acestei omisiuni, doar metodice. Obiectiv 
istoric este atestată "secvența" physiologistá socratică. 
Punîndu-l pe Socr. ca personaj să-şi evoce această 
experienţă ("În vremea tineretei mele eram împătimit 
peste măsură pentru acea formă de ştiinţă care poartă 
numele de cercetare a naturii...” 96a-b), Platon între- 
prinde o critică a conceptului tradiţional al c. şi o 
punere a lui între paranteze, nu pentru vidul de sem- 
nificaţie ci cu scopul, transparent, de a-l legitima me- 
tafizic. "Mi se părea că este un lucru minunat să ştii, 
despre oricare lucru, care e cauza pentru care ia fiinţă 
- Si Gr. yiyveros Y &n6AAvTot, pentru care este — 
S'óti éotiv", mărturiseşte Socr. (ibid.). Însă toate 

acestea rămîneau în strictă determinatie fizică. Or, se 
cuvenea depăşirea într-un orizont metafizic: "de 
fapt,... cîtă vreme mă potrivesc acestui fel de cercetare 
(fizic, n.n) mie îmi rămîne neştiut de ce anume lu- 
crurile iau fiinţă, pier, ori sînt” (97 b-c). De aici şi 
speranţa lui Socr. - Plat. în Nous-ul anaxagorian, că "o 
asemenea cauză”, a tuturor celor ce sînt, se nasc şi pier, 
putea să dea seamă, în cercetare, atît a modului "cel 
mai bun” în care lucrurile există cît şi a excelentei 
"pasivităţi sau activităţii” lor. Altfel spus, No%c-ul pă- 
rea să definească principiul care e şi cauză, cauza care 
e şi principiu, ceea ce însemna o împătrită determi- 
nare: formală, materială, eficientă şi finală. Nu este o 
aristotelizare, ci, mai curînd, desluşirea sursei plato- 
nice a viitoarei distincţii. "Şi lămurit în privinţa aceasta 
(adică a principiului - cauză, n.n.), mi-ar ajunge atîta, 
n-aş mai dori să aflu o altă specie de cauzalitate” — 
aitías Go et5og (97c-98s). Cum însă NoUc-ul nu 
era principiul unic, el nu avea a fi "cauza fiecărui lucru 
şi a tuturor celorlalte” (98 b-c). 

Dualitatea: homoiomerii-NoUg compromitea coe- 
renta explicatiei, de indatá ce o parte nu putea, prin- 
cipial, sá comunice cu alta. Cel mult, No%c-ul participa 
la generare mişcînd şi ordonind homoiomeriile, fără 
să constituie hyletic, fără să determine paradigmatic 
(formal) şi, chiar, deşi Spirit, Inteligență, fără să dea 
răspuns la "pentru ce este", "pentru ce se naşte” şi la 
"pentru ce piere" lucrul, într-un sens final. De aceea şi 
părăsirea ipotezei anaxagoriene, insuficientă meta- 
fizic, pentru "alt tip de c.", - rfig aitiaç tò ElÍOc, 
posibil prin fixarea în altă "ipoteză", anume în aceea a 

existenţei unui Frumos în sine, a unui Bine în sine, a 
unui Mare în sine, pe scurt a Formelor ca Forme (100 
b-c). În urmare, fiind principiul, Formele sînt şi c., dar 
cu o specificaţie de tot necesară. În identitate absolută 
cu sine, principiul (Forma-Formele) nu are a trece, ca 
atare, în ceea ce întemeiază. 

Metafizic, problema cauzalitátii, deci, nu se pune 
dinspre fiinţa în sine, ci dinspre fiinţa determinată. 
Aceasta, efect-scop, este ceca ce este prin întemeiere, 
adică, platonic, prin participare: “singura c. pentru 
care acel lucru este frumos este participarea la Frumo- 
sul în sinc; şi la fel pentru rest” (100 c-d), de vreme ce 
"singurul fel în care ceva, orişice, accede la existenţă 
este participarea lui la esenţa proprie a fiecărei realităţi 
la care participă” (102 c-d). Pe această cale se făcea 
deschiderea către justificarea metafizică a c. şi totodată 
apărea, abia de acum, în mod expres, reflectat, pro- 
blema determinatici fizice. Întemeiate, prin partici- 
pare, lucrurile îşi luau existenţa din temei, ele fiind 
după acesta şi datorită lui. Dar, de unde dimensiunea 
metafizică şi aceea fizică a lor. Căci insuficiente on- 
tologic, prin aceasta şi de aici, modul de a fi distinct. 
Întrucît nu au temeiul în şi prin sine, în raport cu fiinţa, 
lucrurile mai curînd nu există, dar fiind întemeiate, ele 
sînt. Nefiintá şi fiinţă, totodată ele sînt o "diadá", care 
le şi explică faptul de a fi născute şi pieritoare. Că se 
nasc şi pier nu rezultă direct din raportarea la fiinţă, 
aceasta în regim absolut. Lucrurile sînt aşa cum sînt 
întrucît trec mai în faţă nefiinta, ca altceva decît fiinţa. 
Prin urmare, nefiinta este mediatoare. Nefiintá şi 
fiinţă, lucrurile ţin de principiu fără a-l reproduce 

întocmai; l-ar dubla. După fiinţa în sine dar şi altcum, 
lucrurile au în sine cauza coruptibilitátii lor. Se poate, 
deci, vorbi, în ordine fizică, de o autocauzatie, ceea ce 
este fundamental în etiologie. Problema "amestecu- 
lui", deocamdată, numai în forma abstractă a dualității 
Nefiintá-Fiintá reluată în Philebos, cîştigă în concre- 
tete. Reduse numeric la 5 şi puse ca genuri (Finitul, 
Infinitul, Amestecul, Separatia şi Cauza, v.d. şi art. 
Formă, Platonism), Formele, aici în deosebire de sem- 
nificaţia lor, în Sofistul, "esențe ale întemeierii realu- 
lui”, "par a fi modalităţi ultime şi ireductibile ale 
putintei de a fi activ şi pasiv” (Robin, 63 bis, p. 1485, 
n. 47). Dacă aşa stau lucrurile, c. apare ca principiul 
activ, în starea excelentei, ín-timp ce Finitul- Infinitul, 
prin raportare la Amestec, doar ca genuri condition- 
ate. În regim ontologic superior, c. este principiul Bine 
însuşi, dar acesta ca activitate. Căci, în absolut, unul şi 
indeterminat, Binele se dezvăluie ca Frumos, Propor- 
tie şi Adevăr prin care este şi c. a amestecului. Cum, 
Frumosul, Proporția şi Adevărul sînt autodeterminări 
ale Binelui, prin aceasta sînt în genul acestuia, c. însăşi 
va fi bună. Deci, cu Binele ca punct de plecare, c. are 
în ea şi scopul (Philebos, 65a). C. primă şi finală, 
totdeodată, Binele funcţionează astfel într-o ordine 
preponderent metafizică. Atunci însă cînd avea să 
pună problema lumii în raport cu principiul - c., Plat. 
va recurge la altă structură şi ea, în perspectivă, doar 
ipotetică sau, poate mai exact, simbolică. Interpretînd 
lumea, ca pe o operă (lucrare) şi Demiurgul ca pe un 
artizan (lucrător), în Timaios, filosoful presupune mo- 
tivul sufletului pe care însă îl cosmologizează dacă nu 

în mai mare măsură decît o făcuse în Phaidros, 
oricum, altfel, printr-o resemnificare pentru recon- 
structia cosmologică. 

Întreprinzînd opera de cosmologizare, Demiurgul 
va fi creat mai înainte de toate un Suflet al lumii, menit 
să acţioneze cauzal. Instituit cu acest scop, Sufletul 
lumii urma să fie ansamblul cauzelor prime, hotă- 
rîtoare, în deosebire de seria "cauzelor secundare, de 
care Demiurgul se serveşte pentru a realiza, pe cît este 
posibil ideea celui mai bun" (Tim., 46b-47a). Faptul, ca 
atare, era pus încă în Phaidon, 99a-b, dat în limite strict 
antropologice- psihologice şi, în acelaşi timp, cu iden- 
tificarea cauzelor din a doua serie, mai curînd cu nişte 
condiţii: "dacă cineva ar spune că fără asemenea lu- 
cruri, fără oase, fără muşchi, fără cîte mai am (ca fiinţă 
omenească, n.n.) n-aş fi în stare să execut ceea ce cred 
de cuvintá, ar rosti un adevăr. Dar a pretinde că ceca 
ce săvirşesc — şi sávirgesc cu spiritul meu — se da- 
torează unor astfel de cauze şi nu faptului că aleg cel 
mai binele, înseamnă să-ţi iei faţă de limbă o nemá- 
surată libertate. Înseamnă să nu fii în stare să faci 
distincţie între ceea ce este c. în sensul strict al cuvîn- 
tului şi ceea ce apare ca indispensabil pentru ca o c. să 
se poată exercita ca atare". In Tim., 46c-e, 68e-69a, 
distincţia este extinsă cosmic. Primele cauze sînt în 
conceptul cel mai pur şi propriu; celelalte însă, aseme- 
nea oaselor, muşchilor etc. ajutătoare: "trebuie să dis- 
tingem două specii de c., tratînd despre cele care 
acţionează cu inteligenţă şi produc efecte bune şi fru- 
moase ca şi despre cele neraţionale, acţionînd la întîm- 
plare şi fără ordine” (Tim., 47a-b). 

Pentru că sufletul are inteligenţă, el ţine de prima 
serie, pe cînd focul, aerul, apa şi pămîntul, bunăoară, 
de cea de a doua. Determinate şi, astfel, finale, ac- 
tiunile Sufletului lumii, instrumentale celelalte, ele se 
presupun, totusi, de indatá ce primele lucreazá prin 
cele secundare, iar acestea sînt, cauzal, prin acelea. În 
Legile, 897a, distincţia şi descrierea, funcţionalitatea 
mai cu seamă se completează prin raportare la mişcare 
(s.v.). Existînd "mişcări de eficacitate prima" şi "mis- 
cări de eficacitate secundă", cele dintii includ "cauzele 
prime", pe cînd celelalte, pe cele auxiliare (Leg., 897 a; 
vd. şi Robin, 62, p. 223-224). Neconstituit într-o etiolo- 
gie sistematică, tocmai de aceea, platonismul este pro- 
gramatic. Aproape nimic nu urma să statornicească 
Arist. în afara sugestiilor, întrebărilor, nedumeririlor 
revenirilor, chiar a contradicţiilor platonice. Primul 
teoretician, în sens riguros epistemologic, Arist., este 
ceea ce este prin percepţia exactă a programului pla- 
tonic dar şi prin capacitatea de a trece de la posibil la 
actual. Pentru că orice cunoaştere este cauzală ("sin- 
tem de părere că avem cunoaştere deplină despre un 
lucru... cînd credem că am cunoscut c. de care depinde 
lucrul.." — An. sec., I, 2, 716), aceasta în ordine mate- 
rială şi întrucît, formal, "premisele trebuie să fie 
cauzele concluziei, mai bine cunoscute decît ea şi an- 
terioare ei: cauzele sale, fiindcă noi avem cunoaştere 
a unui lucru numai cînd îi cunoaştem c.; anterioare, 
pentru că sînt cauze, cunoscute mai înainte, nu numai 
ca simplă înţelegere a sensului lor, ci şi ca luare de 
cunoştinţă că ele există” (ibid.), în mod firesc, "ştiinţa 
supremă” (filosofia) are a se îndeletnici "cu primele 

cauze şi principii” — TÁ npoT& AiTÍA Kai TĂG px 
(Metaph., I, 1, 981b 28-29). De aceea, într-un fel, tot 
una cu principiul (“principiile substanţelor pot fi con- 
siderate drept cauzele tuturor lucrurilor”), c. primă 
este în întreită specificaţie, cîte principii în descriere 
fizică, sînt. Cel mai adesea însă Arist. vorbeşte de 
patru spete ale c. prime: "într-un sens prin c. înţelegem 
substanţa formală (ovoia) şi cviditatea (TÒ TÍ Ev 
etvau); în altul, cauza este materia eficientă (ÚAn) şi 
substratul (vVnokeiuevov); în al treilea rînd este înce- 
putul mişcării, iar în al patrulea, cauza este ceca ce 
arată pentru ce (tò o Evîika) sau binele, căci binele 
este scopul (TEA0G) întregii generári şi mişcări” 
(Metaph., XIII, 2, 1069b 33-34; I, 983a 25-35). Totuşi, 
dacă principiul şi c. sînt una, ce rațiune să aibă dis- 
tincţia? Dacă are, dar şi dacă nu are, de ce trei dintr-un 
punct de vedere, patru din altul, şi apoi de ce numai, 
în cazul că sînt numai trei ori patru tipuri de c.? Acel 
ceva datorită căruia un lucru este şi ia naştere, prin- 
cipiul este, totodată şi c., aceasta, însă numai prin 
raportare la ceea ce rezultă, la substanţe. În limite strict 
metafizice, principiul, de altminteri, unul, ca speci- 
ficaţie este numai formă şi materie. Cît mai e si pri- 
vaţiune, este înlăuntrul distinctiei, lipsa fiind limita 
prin raportare reciprocă a formei şi materiei, şi deci 
limitarea uneia prin şi de către cealaltă. Faptul este 
hotărîtor pentru punerea lor în regim cauzal, căci una 
fiind ceca ce este şi prin ceea ce nu este (forma care nu 
e materie şi materia care nu e formă), ele se întregesc 
în unul alcătuit. De aici şi trei principii-cauze, adică, 
de o dată, forma (c. formală), materia (c. materială) şi 

datorită privaţiunii, putinţa acestora de a fi factori 
constitutivi şi agenţi. Dar tot de aici şi patru, prin aceea 
că, în condiţia în care "ceea ce schimbă ceva este c. 
schimbării”, determină şi în ordinea scopului 
(Metaph., V, 2,1013 a 30). 

Aceasta în sensul că mai înainte de orice, întrucît 
este, substanţa apare ca scop. Dacă, după Wieland (76, 
p. 266) "cauzele aristotelice sînt în primul rînd cauze 
ale lucrurilor” în existenţa lor şi numai apoi ale proce- 
selor rezultă că toate cele ce sînt (şi se schimbă), sînt 
(şi se schimbă) final (vd. şi art.Scop). Principiul însuşi, 
de altfel, ca început, în urmare firească, este şi scop, 
cam ca într-un cerc în care orice punct este şi alpha şi 
omega. Poate mai cu seamă din acest punct de vedere 
principiul şi c. sînt în sinonimie (cît sinonimia poate să 
fie perfectă); trebuie specificat că identitatea are vala- 
bilitate numai în limitele a ceea ce Arist. numea c. 
primă. În cîmpul cauzelor "secunde", însă situaţia se 
schimbă, deopotrivă în regim ontologic (nu mai au 
primat) şi numeric: "modalităţile cauzelor sînt multe 
la număr” (Phys., II, 3, 195a). În Metaph., V, 2 ca şi în 
Phys., II, 3, unde se face "un studiu sistematic al 
cauzelor” (Gigon, p. 164) Arist. distinge în serie secun- 
dă, următoarele tipuri: c. accidentale, c. ajutătoare, c. 
mijlocitoare, c. particulare, c. generale, c. actuale şi c. 
potenţiale. 

Primele ar fi acelea care într-o determinare anume 
pot să producă sau nu. Polyclet, de pildă, este pentru 
statuie o asemenea c., dar accident poate fi şi genul. 
"C. unei statui este o dată Polyclet şi totodată sculpto- 
rul, care intimplátor poartă numele de Pol." Mai mult, 

cum sculptorul este om şi omul vieţuitoare, intră în 
discuţie şi genurile supraordonate, "care cuprind acci- 
dentul”. Dar dacă statuia este opera lui Pol. şi Pol. este 
om şi omul vieţuitoare, acest vieţuitor om cu numele 
Pol. îi este c. Aceste "feluri de cauze", prin urmare, 
"sînt reunite în aceeaşi noţiune; cînd de ex., vrem să 
arătăm cauzele statuii, nu spunem pe de o parte Pol. 
şi pe de alta un sculptor, ci sculptorul Pol.". In funcţie 
de individual, dar şi de genurile supraordonate, de 
ceea ce este mai apropiat sau mai depărtat, de posi- 
bilitátile de reunire a cauzelor, acestea, în limitele 
regimului de existenţă accidentală, deşi par nesfirgite 
ca tipuri, sînt reductibile la şase. (Metaph., V, 2, 
1014a). După reconstituirea lui Tricot (70, p. 165) cele 
şase specii de c. accidentale sînt: c. individuală (sculp- 
torul, pentru statuie), genul c. individuale (artistul), c. 
accidentală (Pol.), genul c. accidentale (om), reunirea 
cauzei id. şi a cauzei acc. (sculptorul P.), reunirea 
genului c. individuale şi a genului c. accidentale (omul 
artist). C. ajutătoare, la rîndul său, numeşte ceea ce cu 
necesitate condiţionează. Tricot, de altfel, şi traduce 
GvvaiT10v (ovvaítioc, care este c. unui lucru oarecare 
împreună cu altceva, care contribuie la..., care este c. 
accesorie sau secundară) prin condiţie, ceea ce semni- 
fică exact în această ordine, ca în exemplul: "respiraţia 
şi hrana le sînt necesare vieţuitoarelor. Căci fără de 
acestea ele nu pot subzista” (Metaph., I, 5, 1015 a). 
Despre c. mijlocitoare, apoi, se poate spune că apare 
"atunci cînd luăm în considerare o înlănţuire de 
cauze... care au la un capăt al lor o c. primă, iar la 
cealaltă extremitate o c. ultimă". Există, deci, doi ter- 

meni care delimitează o serie, toate elementele 
acesteia intrînd în categoria cauzelor intermediare, 
două, trei sau mai multe, faptul "nu are nici o impor- 
tanţă”. Este însă important să admitem că întrucît "la 
capătul de sus al seriei este un principiu”, nu se poate 
gîndi coborîrea din cauză în cauză, la nesfîrşit, exis- 
tînd un prim termen "veşnic" şi un scop "care nu este 
mijloc pentru nici un alt lucru',toate fiind mijloace 
pentru el (vd. şi art. Mişcare, Prin motor, Schimbare). 
Cu valabilitate în ordine fizică, de îndată ce presu- 
pune o relaţie, între substanţele prime, ca şi între cele 
secunde (speciile, genurile), c. mijlocitoare nu au şi 
valabilitate metafizică, sau nu în primul rînd metafizică. 
Principiul "nu este un mijloc pentru nici un lucru” 
(ibid., II, 2, 994a - 995a; XIV, 4, 1091b). De aceea, ele, 
ca de altminteri şi cele ajutătoare sau particulare şi 
universale, actuale şi potenţiale pot fi identificate mai 
cu scamá functional. Altfel, tipologic, adică, toate intră 
în varii categorii. C. ajutătoare, de pildă, sînt, în acelaşi 
timp şi mijlocitoare şi accidentale. La rîndul lor, c. 
particulare şi cele generale, ca în exemplul: "c. vin- 
decării este medicul, dar şi omul cu experienţă " (ibid., 
V, 2, 1014 a 30) ţin de cele mijlocitoare şi de cele 
ajutătoare. C. actuale şi potenţiale sînt corelative şi 
comunicabile, în raport cu cele accidentale, particulare 
şi generale. C. actuală şi c. potenţială ca atare, nu există 
"pentru că şi cele luate în înţeles propriu şi cele luate 
ca accident, unele sînt înţelese ca fiind cînd potenţial, 
cînd în act, cum este, de pildă, pentru construcţia unei 
case constructorul, sau constructorul construind”. Ac- 
tuale sau potenţiale, c. care apar astfel sînt şi ele de 


289 


interferenţă: cu cele accidentale, cu cele mijlocitoare, 
dar mai cu seamă cu cele "prime". De fapt, şi sînt, la 
limită reductibile la acestea (vd. şi art. Act., Putere), în 
principiu ca toate celelalte. Prin aceasta, sistemul nu 
pierde ci cîştigă, organizîndu-se în jurul celor patru. 
Gigon (30, p.166) distinge între o dispunere pe orizon- 
tală în care stau cele patru tipuri de c. prime şi alta pe 
verticală: cele interferente, ceca ce înseamnă că se- 
cunde şi, totodată, în conceptul relativului. În urmare, 
ele aduc mai curînd cu o seamă de semnificaţii sau 
funcţii distincte ale celor patru tipuri, polisemice 
(Wieland, 76, p. 262), decît cu genuri recognoscibile ca 
atare. De aici şi supletea şi operaţionalitatea sistemu- 
lui. Cu toate acestea, el intră pentru un răstimp în- 
delungat ca într-un orizont de aşteptare, după ce este 
trecut prin filtrul criticii reconstructive a scepticilor. 
Ca, de altminteri, şi doctrinele corespunzătoare, epi- 
curiană şi stoică, acestea mai puţin relevante. "Sarcina 
ştiinţei despre natură, socotea Epicur, perfect admisi- 
bil, este să ne informeze cu precizie asupra cauzei 
fenomenelor celor mai importante” ceea ce vine im- 
perativ din însuşi modul de a fi şi de a se împlini al 
fericirii omeneşti. Mobilul şi scopul, deci, sînt antro- 
pologice şi morale. Aşa stînd lucrurile, cunoaşterea 
trebuie să fie riguroasă: "în doctrinele care se ocupă cu 
fenomenele cereşti nu se pot da explicaţii multiple sau 
admite că un anumit fenomen ar putea fi altfel decum 
este, ci trebuie să fim siguri că în natura nemuritoare 
şi fericită nu există nimic din cele ce ar fi în stare să 
producă vreo discordantá şi nici vreo tulburare”. 
Aşadar, numai cu luare în seamă a celor cu valoare 

paradigmatică, fericirea, în cele din urmă ca ataraxie, 
devine posibilă. Şi aceasta deopotrivă subiectiv, înte- 
meindu-se pe rațiune, şi obiectiv, întrucît etiologia 
care o serveşte, trimite la principiile — cauze. Determi- 
nate şi paradigmatice pentru "fenomenele particu- 
lare”, ele sînt observabile prin acestea ("cauzele 
fenomenelor cereşti şi a tot ceea ce este imperceptibil 
simţurilor le vom putea determina sesizînd cu atenţie 
în cîte moduri, un fenomen asemenea se produce pe 
pămînt”), fără a fi însă reductibile ontologic. Secunde, 
fiind întemeiate, "fenomenele particulare”, în deose- 
bire de cele "cerești" care există "într-un singur mod", 
sînt produse "în mai multe moduri”. Policauzate, ele 
nu intră într-o ştiinţă riguroasă, de aici şi disconfortul 
pe care îl generează, sub raport moral. Căci incertitu- 
dinea şi imprevizibilul produc frica atîta de tul- 
burătoare (Scrisoare către Herodot, 79-81, în Diog. 
Laert., X). 

Necesare pentru cunoaşterea cauzelor prime, nefi- 
indu-si suficiente, cele "particulare" nu pot fi decît în 
condiţie de mijloc. Tot două tipuri vor fi distins şi 
stoicii numai că urmînd altă logică, raportate cum sînt, 
mai cu seamă la destin şi libertate. Primul ar subîn- 
tinde c. strict antecedente (aitía oð odxí ăvev) sau, 
în denominaţie hrysippianá, auxiliare şi proxime, ți- 
nînd de destin, în timp ce al doilea, pe cele imanente 
(aitán v 6) sau perfecte şi principale, fiind în pu- 
terea noastră. "Printre c." va fi spus el în reproducerea 
lui Cic. (De fato, XVIII, 41)," unele sînt perfecte şi 
principale (perfectae et principales), iar altele, auxiliare 
şi proxime (adjuvantes et proximae)". Admiţînd că toate 

se întîmplă prin destin, în virtutea c. antecedente, nu 
vrem să spunem prin c. perfecte şi principale, ci prin 
c. auxiliare şi proxime... Dacă toate se întîmplă prin 
destin, rezultă că vin prin c. anterioare şi nu prin cele 
principale şi perfecte, ci prin c. auxiliare şi proxime, 
întrucît aceste c. nefiind în puterea noastră, voinţa n-ar 
mai fi în puterea noastră. După Cic. (ibid., XVIII, 43), 
"raționamentul" este îndreptat contra celor ce adaugă 
destinului necesitatea, nu însă şi împotriva "celor ce 
afirmă că există c. antecedente care nu sînt perfecte şi 
principale”. Lato sensu şi celelalte, imanente, sînt prin 
condiţia de a fi a c., antecedente. Astfel, “asentimentul 
nu poate să aibă loc decît sub impulsul unei reprezen- 
tări”, dar antecedenţa se supune acestor două deter- 
minaţii esenţiale: a adjuvantei şi proximităţii. Ca în 
cazul cilindrului (exemplul este al lui Hr.), care deşi 
se mişcă sub un impuls, nu acesta îi dă proprietatea de 
a se invírti, tot asemenea, reprezentarea, antecedentă, 
"îşi imprimă forma în suflet, numai că asentimentul 
este în puterca noastră” şi deci el "se va mişca prin forţă 
proprie şi prin natura sa" (în Cic., op. cit., XIX, 43). 
Altfel spus, sîntem determinaţi din afară, apartinind 
lumii ca un sistem (stoician, ca un organism, ca o fiinţă 
vie), dar avem şi acea autonomie sau acel determinism 
propriu care sînt libertatea noastră. Aceasta şi este 
latura cea mai importantă a teoriei stoice a libertăţii 
(vd. şi Asentiment, Libertate). Restul, cu reducerea c. la 
corp, nu mai prezintă acelaşi interes, exceptînd, poate, 
doar faptul asimilării efectului cu un corporal (s.v.): 
"pentru stoici orice c. este un corp”, însă efectul "este 
incorporal: de ex. cuțitul, asupra cărnii, produce un 

efect incorporabil; tăierea este un atribut " (Sext. Em- 
pir., Adv. math,, IX, 211). La rigoare, totuşi, c. nu este 
"cuțitul", ci acţiunea lui. Această latură, de altminteri, 
le va fi prilejuit scepticilor critica atît de moderná a 
conceptului traditional al c. Provocati, poate, de íntele- 
sul stoic, aceştia aveau să-l recerceteze în toată istoria 
lui şi, de ce nu, într-o paradigmă chiar. De aici şi 
radicalitatea şi mereu actualitatea criticii, o critică, aşa 
zicînd, printr-o parafrază la Kant, nu a concepţiilor, nu 
a cărţilor, ci a fundamentelor. Dogmaticii, adică stoicii 
şi epicureicii, dar şi platonicienii sau aristotelicienii, 
aveau să spună scepticii (în reconstituirea lui Sext. 
Empir.), vor fi căzut de acord că “este c. lucrul în 
virtutea acţiunii căruia se produce efectul”. Luînd în 
seamă toate cele ce sînt şi se întîmplă nu putem să-i 
negám existenţa: "probabil că este”. Altminteri, în ca- 
zul deja absurd că lucrurile s-ar mişca, toate s-ar naşte 
"la întîmplare”. Bunăoară, caii din şoareci, iar elefanții 
din furnici. Problema este însă alta, de îndată ce sînt 
şi "suficiente motive de îndoială în existenţa ei, anume, 
accea a conceptualizării necontradictorii. Cîteva di- 
ficultáfi care impun prudenta metodică, mai întîi aceea 
a cercului vicios. Noi nu sîntem în măsură să identi- 
ficăm c. unui efect decît prin perceperea acestuia ca 
efect al acelei c. Dar dacă nu putem cunoaşte c. decît 
după efect, de unde ştim că acest efect este produs de 
această c."? 

Cercul se închide, căci "pentru a gîndi c. trebuie 
cunoscut mai înainte efectul, iar pentru a cunoaşte 
efectul,... trebuie cunoscută în prealabil c.”. În al doilea 
rînd, dificultatea legată de regresiunea la nesfîrşit, 

care ar pîndi orice explicaţie etiologică (dincolo de 
cadrele criticii sceptice, care constituie o capcană în 
orice etiologie insuficient de reflexivă). Spunem că 
efectul are o c., deci trebuie să cercetăm nu numai 
efectul, ci şi c. Cînd însă "sîntem în situaţia de a inves- 
tiga dacă există c.”, in mod necesar ajungem să ne 
întrebăm dacă nu trebuie să admitem o c. a cauzei şi 
tot astfel "la infinit”. "Dar este imposibil să înfăţişezi c. 
infinite ca număr”. O ieşire dinsituatie ar părea, totuşi, 
să fie, presupunind că, întrucît îl determină, c. 
"subzistă ca producătoare a efectului” sau nu mai este 
c. Admiţind-o, trebuie s-o punem în condiţia anteri- 
orităţii: "sá preceadă avînd caracterul de producătoare 
a efectului”. Însă c. este relativă la efect, adică în raport 
cu acesta, chiar de el. În acest caz, "nu poate avea 
prioritate în existenţă faţă de efect". Or, şi într-un fel 
şi în altul, nici dacă este totuna cu efectul, nici dacă are 
existenţă de sine stătătoare ea nu mai produce, deci nu 
mai are funcţie "cauzatoare". "Conceputá în relaţie cu 
efectul”, pentru că în stare de coexistentá se dezvăluie 
ca efect, iar în anterioritate nu se mai defineşte relativ, 
nu poate fi gîndită necontradictoriu a avea "existenţă 
substanţială”. 

La limită, cu aceeaşi demnitate, probele pro şi con- 
tra ne îndreaptă .către singura atitudine posibilă: "sá 
ne suspendăm judecata în privinţa existenţei reale a 
c." (P.H., III, 17- 30). În context, datorită instrumentării 
sale prin opoziţie, din acest motiv a putut şi poate să 
treacă drept negativistă, respingînd o paradigmă pă- 
relnic confirmată chiar de bunul simţ. O reevaluare ca 
integrare în conştiinţa filosofică post-antică intervine 

tîrziu, abia cu Hume, dar decisiv pentru recuperarea 
modernă.. Oricum, scepticismul este marea încheiere 
ca şi marea deschidere a etiologiei antice. În timpul 
său istoric, de fapt pînă la sfîrşitul antichităţii, nici nu 
există, de altminteri, în ordinea construcţiei, o replică 
pe măsură. În succesiune aristotelică tirzic, Alexandru 
din Aphrodisia (s.v.) redefineşte, totuşi, tradiţional c. 
antecedentă, anterioară efectului şi, de aceea, cu acesta 
din urmă previzibil, printr-o cunoaştere riguroasă 
(Despre destin, 173, 14). Cu mult mai sugestivă este 
poziţia plotiniană, atît prin construcţie cît şi printr-un 
anume criticism, coparticipant la resemnificarea para- 
digmei platonice-aristotelice. Asemenea celei sceptice, 
critica plotinianá, deşi porneşte de la "evenimente", le 
transcende într-o cercetare a fundamentelor în ordi- 
nea conştiinţei. Astfel, pentru legitimarea metafizicii 
şi pe această cale, Plotin (s.v.) previne asupra pericolu- 
lui regresiunii la nesfârşit, în condiţiile în care Unul nu 
este luat ca termen ireductibil sau nu poate fi demon- 
strat ca atare. Principiu, Unul este şi c. a cauzelor. Dar 
cum, şi mai ales, prin ce modalitate scăpăm de între- 
barea devastatoare: dacă orice c. este relativă la efect, 
ceea ce înseamnă că este şi efect, atunci, nu cumva şi 
principiul este determinat de ceva care îi precede? 
Venită dintr-o eroare, totuşi stáruind, întrebarea se 
cuvine a fi repusă pentru dezvăluirea mecanismului 
de instituire. "Ceea ce va face s-o punem este faptul că 
noi, mai întîi, reprezentăm spaţiul şi locul ca haos, şi, 
apoi, introducem în acest spaţiu şi în acest loc, con- 
struite de imaginaţie ori reale, Principiul, ca apoi să ne 
întrebăm asupră-i: de unde şi cum a venit? De ce şi 

cum e prezent şi ce este: a ieşit din haos, a venit de 
undeva din afară?” Eroarea, deci, stă în aceea că extin- 
dem în zona metafizicului ceea ce este propriu doar 
fizicului. Dacă, în limitele acestuia din urmă, orice 
lucru este într-un spaţiu şi într-un timp, nu la fel se 
poate spune despre principiu care, subiect absolut, nu 
are a sta în şi prin altceva. În consecinţă, nu principiul 
stă într- un spaţiu, ci spaţiul este atribut al său. Unul 
"nu este relativ la nimic, întrucît subzistă prin sine, 
preexistînd tuturor lucrurilor” (Enn., VI, 8, 12). Aşa- 
dar, în identitate cu sine însuşi, Unul, suficient sieşi, 
îşi este, deopotrivă, c. şi efect ce funcţionează paradig- 
matic în raport cu inteligibilele (vd. art. Ideea, Inteligi- 
bil, Plotin). Aceasta înseamnă că Ideile înseşi vor fi sau 
vor avea în sine c. generatoare şi raţiunea de a fi (TÓ 
51611). Ele însele după model, ceea ce vrea să spună 
că, ontologic exterioare aceluia, la rîndul lor, generază 
întemeind, pe verticală, în afara lor. Dar, exterioare ca 
efect, întemeiatele (sufletul universal şi sufletele par- 
ticulare, apoi, prin acestea lucrurile lumii), în măsura 
în care îşi au raţiunea de a fi în Idei, ca atare stau în 
identitatea lor. Cît le privim ca efecte, întemeiatele 
intră în “sintaxa” limbajului fizicii. Dimpotrivă, în- 
trucît c. producătoare (paradigmatic), este şi c. finală 
ele sînt descriptibile şi metafizic. Sugestia plotiniană 
este de o indicibilă subtilitate (vd. şi art. Finalitate). 


CEBES (KéBng) din Theba 


aprox. 400 ante, discipol împreună cu Simmias (s.v.), 
mai întîi al lui Philolaos (s.v.), cînd acesta, la bátrinete, 
ar fi fost găzduit de thebani (cf. Plat., Phaidon, 61 d, 

e), apoi, al lui Socrate, alături de care a stat pînă în 
ultimele clipe (ibid., 59c). Ar fi scris trei dialoguri: 
Tabloul, Despre ziua a şaptea şi Phrynikos (Diog. 
Laert., II, 125). Dintre acestea, s-a păstrat doar primul, 
într-o variantă cu autenticitate îndoielnică. Deşi cu 
mai puţine şanse, prezumția apartenenţei trebuie lu- 
ată în seamă, cu prudenţă însă. Motivul este alegoric: 
la intrarea în templul lui Saturn, un tablou dăruit de 
"un om cu judecată şi învăţat... discipol zelos al lui 
Pythagoras şi Parmenides", reprezenta o incintă, cu o 
mare mulţime de oameni în faţa porţii ei şi un bătrîn 
poruncitor. Incinta simboliza viaţa, mulţimea, oame- 
nii care se pregăteau să intre în viaţă, iar bătrînul, 
geniul bun (Daimon). În aceeaşi manieră, alegorică, o 
femcie care arată o mare blindete şi putere de convin- 
gere, întinde o cupă cu o băutură făcută din Greşeală 
şi Prostie; este Fátárnicia. Altele, apoi, simbolizează 
Părerea, Pofta, Voluptatea, Norocul (cu un picior pe 
un glob şi oarbă, vrea să spună că darurile obţinute în 
acest fel nu au nimic statornic), Inconstienta, Desfriul, 
Linguşirea, Pedeapsa, Tristeţea, Durerea, Nenoro- 
cirea, Voința, Credinţa, Ispăşirea. Cine urmează 
Credinţa (ca fidelitate, încredere, devoțiune) poate sá 
ajungă la adevărata cunoaştere şi, astfel, dobîndeşte 
liniştea. Din contră, cel ce va urma Rătăcirea, va sfirgi 
în pseudopaideia — în falsa învăţătură (instrucţie). 
Calea ce duce la cunoaşterea autentică este "anevoiasá, 
stincoasá"; "cărările sînt strîmte şi mărginite de pră- 
pástii". Dar numai ea duce la Adevăr şi Încredinţare, 
ce stau, pe o piatră pătrată la capătul drumului. Cel ce 
ajunge în faţa lor, purificat, este trecut în lumea ma- 

rilor virtuţi: Ştiinţa, Datoria, Dreptatea, Onestitatea, 
Cumpătarea, Modestia, Libertatea, Stápínirea de sine, 
Blíndetea, toate fiice ale Fericirii (Kebetos Pinax, în 
Epicteti Enchiridon et Cebetis Tabula, 1670, I, 2-4,6 k 
5 si urm.). Concepţia tine mai curînd de neopytha- 
gorism decît de pythagorismul philolaic, fie şi prelu- 
crat liber. Dar se prea poate ca Ceb. să nici nu fi fost 
propriu zis un pythag., sau oricum nu unul de şcoală. 
El chiar recunoştea, adevărat că în condiţie de personaj 
în Phaidon (61d), că nu ştie "nimic sigur” privitor la 
părerile lui Philolaos despre suflet. Ar fi aflat de la el 
că este oprit "ca cineva să-şi ia singur viaţa”, "dar o 
temeinică învăţătură” în acest sens n-a dobindit de la 
nimeni (61e). Cu scrierile proprii pierdute, nu-i putem 
reconstitui profilul decît aproximativ, urmárindu-i în- 
trebările şi obiecțiile, poate mai curînd nedumeririle, 
din cele ce Plat. îi pune în seamă, ca personaj, în 
Phaidon. Urmind textul platonic, Ceb. ne apare ca 
filosof cu deosebire prin inteligenţa şi ştiinţa cu care 
ar fi ştiut să răspundă indemnului socratic: "indreptati 
împotrivă-mi toate argumentele voastre, pentru a vă 
feri sá cădeţi împreună cu mine în greşeala către care 
m-ar putea duce avîntul meu. lar eu, apoi, să plec, 
lăsînd înfipt în voi, ca o albină, acul meu" (91 c). De 
acord cu Simm. în nedumeririle sale privind supra- 
vieţuirea sufletului ("ai dreptate Simm. Se pare că din 
întreaga demonstraţie... avem doar jumătate, s-a 
dovedit numai că sufletul nostru există înainte de 
naşterea noastră. Mai rămîne de dovedit că există 
deopotrivă şi după ce murim", 77c), neconvins (încă) 
de demonstraţia socr. (Simm. către Socr.: "Eu îţi voi 


298 


spune... de ce anume Ceb. nu acceptă ceea ce ai spus", 
85b; Ceb. însuşi: "Nu contest nici acum că sufletul 
nostru exista înainte de a intra în această formă corpo- 
rală... dar el, sufletul ar continua şi după moartea 
noastră sá existe..., nu mi se pare la fel de dovedit" 87a) 
el contraargumentează cu mai multă hotărîre decît 
celălalt, însă, oricum, cu scopul de a-l provoca pe Socr.. 
Ceca ce este şi firesc, Plat. nefăcînd operă de doxograf, 
ci de construcţie în orizont propriu. Totuşi, acest Ceb. 
(platonic), pare a fi indicativ, fie şi numai atît, pentru 
cel real. 

Revenind, ca Simm., vrea şi el să folosească "o ima- 
gine", alta decît aceea a sufletului ca armonie. Că 
sufletul "este o realitate mai rezistentă decît trupul” 
mărturiseşte a nu avea nici-o îndoială, aici în deosebire 
de Simm., ("nu sînt de acord cu obiectia lui... căci sînt 
convins că... sufletul este... cu mult superior”), dar ce 
probe sau argumente s-ar putea aduce pentru ne- 
murirea lui? Ultimul "vegmínt" pe care l-a ţesut "un 
bătrîn tesátor" (aceasta e "imaginea" promisă), de bună 
scamă, că îi va supravieţui, ceea ce nu are cum sá fie 
cîtuşi de puţin "un motiv de a afirma că omul este un 
lucru mai netrebnic şi mai slab decît veşmîntul”. Ca 
tesátorul, sufletul se foloseşte de "mai multe trupuri” 
în timpul aceleiaşi vieți, căci "trupul curge", fiind în 
continuă prefacere. Aşa stind lucrurile, tot analogic, 
n-ar urma că, după moarte, mai întîi, sufletul piere şi 
abia apoi trupul însuşi dispare ("cînd sufletul moare, 
el poartă neapărat ultimul veşmînt ţesut de el, iar 
acesta, unul, îi supravieţuieşte”). În consecinţă, se mai 
poate admite că sufletul "continuă să mai existe un- 

deva"? Admiţînd, totuşi, în suflet o natură suficient de 
rezistentă pentru a fi în stare să renască de cîteva ori, 
încă n-am avea dovada că nu va sfirgi în cele din urmă 
istovit tocmai de şirul reîncarnărilor. Cum moartea 
aceasta, a sufletului, nu e ştiută de nimeni, “atunci cel 
aflat înaintea morţii este cu totul îndreptăţit să se 
teamă, putînd gîndi că el a fost ultima întrupare” (87b, 
a, c-e; 88 a-c). Asupra celor de faţă, relatează povesti- 
torul (Phaidon), toate acestea ar fi produs, "o impresie 
dezagreabilă”, numai Socr. (care "ştia să primească 
obiecţii ale tinerilor” cu "blíndete", cu "bunăvoință", cu 
"respect") îi îndemnă pe Ceb. şi pe Simm. sá perse- 
vereze: "sá nu vă faceţi griji pentru Socr.: păstraţi-le pe 
toate pentru adevăr” (88c, 89a, 91c). Aceştia însă, care 
mai curînd aveau nedumeriri decît opuneau alte con- 
vingeri, de acuma îl urmează neabátut pe Socr. Încă o 
dată este greu de făcut distincţia între cele două "vieți" 
ale lui Ceb. (respectiv Simm.). Dar peste ceea ce are 
valoare, fie şi numai indicativă, pentru reconstituirea 
profilului fiecăruia, dincolo şi de prețuirea pe care le-o 
arăta Plat., în privinţa celor doi, dialogul mai mărtu- 
riseşte şi prin "inscenarea” trecerii lor de la un în- 
văţămînt, aşa zicîndu-i, presocratic (pythagoreizant, 
uşor şi physiologist) la altul socratic. De altfel, ceea ce 
li se va fi întîmplat şi în viaţa "istorică", ei devenind 
socratici. 


CHARMIDAS (Xapui5ac) sau Charmadas 


(sec. II. ante), discipol al lui Carneades (s.v.), înte- 
meictor cu Philon din Larissa (s.v.) al celei de a patra 
Academii (Sext. Empir., P.H., I, 220). Lipsit de origi- 

nalitate (Carm. ar fi spus că în timp ce Cleitomachos (s.v.) 
repeta "aceleaşi lucruri ca el”, Ch. se exprima "şi în acelaşi 
fel”, Cic., Orator., X), era foarte sever cu alţii, în special 
cu retorii pentru a nu şti "nimic clar”, afară de cei care au 
învăţat filosofie, şi, totuşi predau oratoria (Cic., De orat., 
XVIII). Exigenţa lui se baza pe convingerea că "nu există 
Ştiinţă decît acolo unde există un fond de noţiuni cunos- 
cute, adînc studiate, tinzînd spre acelaşi rezultat, cu 
temeiul în fapte sigure” (ibid., XX). 


CHILON (KVAwv) lacedemonianul 


Fiul lui Damagetos (pe la 500 ante), unul dintre "cei 
şapte intelepti”,autor al unor Elegii în "vreo două sute 
de versuri” (Diog. Laert., I, 68). Surse: Diog.Laert. I, 
68-73; Stobaios, Eclogae, III, 1, 172. Moralist, el în- 
demna la cunoaşterea de sine ("Cunoaste-te pe tine 
însuţi”), la deferentá faţă de aproape, la moderație, la 
respect şi înţelepciune (14, "Limba să nu-ţi alerge 
înaintea minţii”) Ja civism (19, "Supune-te legilor”) şi, 
poate, de aceea la împăcare, fiind nedreptăţit, nu însă 
şi dacă eşti jignit (20, "Dacă ai fost nedreptăţit, împacă- 
te, dacă ai fost jignit, răzbună-te").Stob. consemnează 
20 de maxime atribuite (vd. şi Bias). 


CLEANTHES (KAeGvOnG) din Assos 


în Troada (331-232 ante), desemnat de Zenon sto- 
icul, dascălul său, ca succesor la conducerea şcolii, n-a 
adăugat ceva esenţial doctrinei; Hrysippos, care i-a 
fost elev, l-a părăsit, poate, tocmai de aceca. Foarte 
"harnic", nu avea "aptitudini naturale”, era "foarte 

încet” şi "lipsit de curaj" (Diog. Laert., VII, 170, 171). 
Timon scepticul îl executa necruţător: "Cine-i berbecul 
din Assos ce buzna tot dă printre oameni, leneş, pala- 
vragiu, buştean, lipsit d e’ ndrăzneală” (fr. 41, Diels, 
Poet. Philos. Fragmenta). Preţuirea de către Zenon 
însă este în măsură să contracareze judecata prea se- 
veră a scriitorilor antici, din epocă sau de mai tîrziu. 
Aceasta pe de o parte; pe de alta, fragmentele care au 
rămas din unele scrieri, pe care tot Diog. Laert., VII, 
174, nu neapărat din lipsă de discernámint, ci din spirit 
justitiar, le socoteşte "foarte bune” (din lista de 50 de 
titluri, doar cîteva, aici: Despre timp, Despre filosofia 
naturală a lui Zenon, Interpretări la Heraclit, Despre 
senzaţie, Contra lui Democrit, Despre zei, Despre 
îndatorire, Despre virtuţi, Despre libertate, Omul de 
stat, Despre legi, Despre rațiune, Despre ştiinţă, 
Despre plăcere, Despre dialectică, fragmentele ca şi 
referirile cu caracter doxografic nu-l confirmă ca filo- 
sof de anvergură, nici însă nu-l decad din condiţie. Va 
fi urmat, probabil, învățămîntul zenonian, nea bătut: 
"doctrina aceasta” privitoare la cele două principii: 
unul pasiv (material) şi altul activ (raţiunea imanentă, 
zeul), ne informează Diog. Laert., VII, 134, "este ex- 
pusă de Z. în tratatul său Despre fiinţă, de Cl. în 
lucrarea sa Despre atomi”, dar şi de Hr., în timp ce 
ctica, în deosebire de ceilalţi stoici, din a doua gene- 
raţie, este înţeleasă de el "mai simplu”, de altminteri, 
ca Z. însuşi: "aşa cum era de aşteptat la o generaţie mai 
veche”. Tot ca Z., în Despre plăcere. Cl. ar fi admis că, 
în ordine umană, scopul este virtutea, adică viaţa în 
conformitate cu natura (Diog. Laert., VII, 84, 87). Ceea 

ce însă îl individualizează, întrucîtva, este mai marea 
sa predilecție pentru interpretarea teologistá a princi- 
piului activ. Deşi a inspirat-o, Z. va fi fost mai ezitant. 
Or, Cl., după ce se va fi aplicat mecanismului sufletesc 
al justificării divinității (patru, după el, ar fi cauzele 
hotáritoare: nevoia predictiei, binefacerile lumii, 
spaima de furtuni, trăsnete şi, în fine, cea principală, 
armonia universală) ar fi încercat o argumentatie, 
avant la lettre, ontologică a existenţei sale: "dacă există 
în natură ceea ce spiritul uman, raţiunea şi puterea 
noastră nu sînt în stare să creeze”, şi există ordinea 
cternă a lumii adică, trebuie cu necesitate să fie ceva 
superior nouă. "Este, deci, ceva care ne depăşeşte. Prin 
urmare Zeus există " (Cic., De nat. deor., II, 5, 6). 
Justificat, aşadar, ca "Stápin al Naturii”, Zeus era pus 
în identitate cu Principiul — cauză, căci nimic, nici "în 
regiunea eterată a bolţii divine”, "nici pe pămînt”, nici 
"pe mare" nu se împlineşte ceva fără tine, o, Divinitate. 
Ordonînd cele în "dezordine", punînd în armonie "bi- 
nele şi răul”, pentru că prin natură, în sine, "cele dis- 
cordante concordá", Zeus este "Regele suprem al 
Universului”, căruia El îi şi adresa acest "Imn(cátre 
Zeus)”, de slávire: "O, tu cel mai glorios dintre nemuri- 
tori” şi de implorare (în ideal stoic): "Salvează oamenii 
de răufăcătoarea ignoranță”. Imnul s-a păstrat aproa- 
pe în întregime (lipsesc doar cîteva cuvinte) în Sto- 
baios, Eclo. Phys., I, 12, p. 25, 3 (Să se vadă, Arnim, 
S.V.F., |; Brehier, Les stoiciens). 

CLEITOMAHOS (KA£1TOHGXOC) din Cartagina 


Hasdrubal, cu numele său adevărat (180? - 110? 
ante), elev al lui Carneades (s.v.) şi succesorul lui la 
conducerea Noii Academii, poate imediat, poate nu 
(vd. Academia). Cunoscător aplicat al doctrinei Aca- 
demiei, al peripatetismului şi stoicismului (Diog. 
Laert., IV, 67), Cl. l-a urmat îndeaproape pe Car.: "El 
afirma că n-ar fi putut să devină ceca ce a fost" fără 
Car., iar acesta din urmă "repeta adesea că Cl. spune 
aceleaşi lucruri ca şi el...” (Cicero, Acad. pr., Il, 45; 
Orat... 16). Sext. Empir., la rîndul său, îi apropia şi el 
mereu: "a treia Academic, cea nouă, formată de Car. 
şi CL”, "Car. şi Cl. susţin că o puternică înclinaţie” (în 
sensul în care “elevul ascultă de pedagog”) "însoţeşte 
încrederea lor şi credibilitatea obiectului, (P.H., I, 220, 
230). Totuşi, fie şi în mică măsură, s-ar fi dezlegat de 
dascălul său. La cele susținute de acesta, el ar fi adă- 
ugat că "maxima — înțeleptul îşi suspendă adeziunea 
- poate fi înţeleasă în două feluri. Într-unul, înțeleptul 
nu-şi dă asentimentul la nimic; în cel de al doilea, el 
se abţine, nedeclarînd nici că aprobă, nici că deza- 
probă... Cl. admite prima accepţic, şi nu-şi dá asenti- 
mentul; adoptă, de asemenea pe cea de a doua şi 
ataşîndu-se probabilității răspunde cu da sau nu". lar 
ca probabile, ar fi mai convenabil să luăm percepțiile 
care nu ne produc tulburare (Cic., Acad. pr., XXXII). 
Or, Car. va fi admis că înțeleptul, deşi nu-şi dă asenti- 
mentul, totuşi, poate să opineze. Prin urmare, nu mai 
intră în discuţie suspendarea. Între Cl., care îi mai 
accepta prezenţa în gindirca dascálului şi Metrodoros 
din Stratomina (s.v.) care o contesta, s-ar putea spune, 

"dar cu rezerve" că întemeietorul Noii Acad. "a re- 
nunţat la epoché, recunoscînd legitimitatea unor 
opinii; el este probabilist”.(Brochard, 10 p. 135). 


CINICĂ, şcoala 


Întemeiată de Antisthenes (s.v.), discipol al lui 
Socrate, dar nu un socratic pe deplin (de unde şi 
punerea învăţămîntului său, ca, dealtminteri, şi a celui 
cyrenaic, eliac-eretriac sau megaric,sub numele co- 
“mun (şi conventional) de cel al "micilor socratici”, 
adică, mai exact, al "celor pe jumătatesocratici” (Robin, 
61 p. 194-195). Denumirea îi vine de la incintă, un loc 
la poalele Lycabetului, kvvócopyes (cîine alb/agil/ 
gras) consacrat lui Herakles, de la modul de compor- 
tare, viaţă cîinească (xvvixkóo Bioc) ori şi de la una şi 
de la alta. Fără să aibă un învăţămînt bine organizat, 
cu intermitente "şcoala" supravieţuieşte pînă către sec. 
III d. Hr. Cel mai proeminent elev al lui An. este 
Diogenes din Sinope (s.v.), acesta cu ceva mai mulţi 
discipoli cit de cît individualizaţi: Crates (s.v.), Onescri- 
tos (s.v.), Monimos (s.v.) De Crat., se leagă Hipparhia 
(s.v.) şi fratele acesteia, Metrocles, cu adepţii săi, 
Theombrotos şi Cleomenes, ca şi necunoscuţi. Un elev 
al lui Theombr. este Menedemos din Lampsakos (s.v.); 
acesta însă discipol şi al unui epicurian şi, totodată, cu 
tendinţe stoicizante. Ceea ce era întrucîtva în mersul 
firesc al lucrurilor căci, în morală, cel puţin, cinicii sînt, 
dacă se poate spune aşa, stoici avant la lettre. Sau, cel 
puţin, cinici moderați. "An., avea să comenteze Diog. 
Laert., VI, 15, a fost iniţiatorul apatiei lui Diog., a 
înfrînării lui Crat. şi a tăriei sufleteşti a lui 

Zenon"(stoicul). Există, de altfel, o trecere lină şi de la 
"An&Bea” cinică la cea stoică (vd. art. Apatie). Prin sec. 
II d. Hr. se înregistrează o încercare de renaştere a 
"şcolii", oarecum, fie şi veleitar, în orizont distinct, cu 
Demonax din Cipru, cu Crescens din Megalopolis, cu 
Peregrinos din Parium (s.v.), totuşi, mai mult "prac- 
ticieni” decît filosofi ai “stilului” cinic. 


CLEOBULOS (KAeBovioc) 


din Lindos (pe la 600 ante), înţelept, din cei “şapte”, 
fără a apărea statornic în multele liste ale acestora. Ar 
fi cunoscut "filosofia egipteană" (Diog. Laert., I, 89); 
nesigur însă (de altfel, în loc. cit., "unii spun că a 
cunoscut-o..."). I se atribuie, prin tradiţie, mai multe 
cugetări; după Diels (8, 10), numai cîteva: 1. "Măsura 
e cel mai bun lucru; 3. Trupul să-ţi fie sănătos, ca şi 
sufletul; 10. Plăcerea, stápinesteti-o. 11. Cu sila nimic 
nu săvirşi.13 Roagă-te sorții. 15. Să socoteşti vrájmas 
pe cel ce urăşte poporul”. Scrisoarea către Solon pe 
care o reproduce Diog. Laert., I, 93 ("găseşti multi 
prieteni şi acasă oriunde te duci, dar, după mine, locul 
cel mai potrivit pentru Solon va fi oraşul Lindos, care-i 
sub regim democratic...”) este apocrifă. 


CLINAMEN (1OpEYKAGIG) 


Înclinare într-o parte, de la nopeykAivo - a se în- 
clina într-o parte; kAívw, a se inclina, a se abate, 
Kio, înclinare, abatere; lat. clinamen, declinando, de- 
clinatio, inclinatio - (Lucretiu, Cicero). În semnificatie 
filosofică de invenţie epicurianá, termenul s-a impus 

în forma latină, poate, datorită frecventei întrebuinţări 
în aceasta. De altminteri, în mod expres, în textele 
rămase de la Epicur, cuvîntul rOPéykA1G1C nu se în- 
tilneşte nici măcar o singură dată. Referiri întîlnim 
doar la discipoli: Diogenes din Oenoanda (s.v.) (“Nu ştii 
că atomii au o anumită libertate de mişcare pe care nu 
Democrit a descoperit-o ci Ep.? Ea constă într-o încli- 
nare...", fr. 33), Lucr.("Cind după o linie dreaptă, prin 
vid cad seminţele prime/ Prin greutatea lor însăşi în 
loc şi în vreme pe care/ Nu le-aş putea hotărî, se abat 
putintel din cale”, decellere - "căci dacă nu s-ar abate" - 
nisi declinare - Il, 217-219, 221), la adversari: Plutarh, 
s.v. (...stoicii şi peripateticienii nu-l iartă pe Ep. de a fi 
presupus, în ordinea celor mai importante, un fapt atît 
de neînsemnat ca înclinarea minimă a atomilor..., Des- 
pre agerimea animalelor, 7). Cic.: (“iată acum erorile 
proprii lui Ep.", el consideră că aceste corpuri indivi- 
zibile... se deplasează prin greutatea lor în jos, în linie 
dreaptă... Dar, fiind un om subtil, îşi va fi dat seama 
că dacă toţi atomii se deplasează în jos şi... în linie 
dreaptă, un atom nu va fi niciodată în măsură să atingă 
alt atom. De aceea,a imaginat următoarea situaţie: a 
afirmat că atomul se abate - declinare puţin...”; "Ep. 
afirmă că devierea atomilor nu are nici o cauză..", De 
fin., I, 6, 18-20; Ep. "zice că atomul, căzînd în linie 
dreaptă... deviază usor...", De nat. deor., I, 25, b9), ca 
şi la doxografi neutri, ca Aetios, l, 23, 4; 12, 5; ("Ep. 
admitea două feluri de mişcare: pe verticală şi de 
abatere. Atomii se mişcă atît pe verticală cît şi prin 
deviere..."). Absența termenului, în textele epicuriene, 
dar atribuirea, au pus criticii moderne cîteva 

probleme: să fi expus Ep. "doctrina" înclinării în opera 
pierdută? Să fie, totuşi, aceasta o dezvoltare în epi- 
cureismul de după Ep.? Şi cea mai gravă: este ea, în 
acord cu ansamblul? (Brun, 12 bis p. 76, în notă). Greu 
de ştiut dacă Ep. va fi pus "înclinarea" în concept de 
doctrină sau doar o va fi sugerat, cam în felul în care 
un pasaj din Scris. către Pythocles (în Diog. Laert., X, 
133) îl atestă: "unele lucruri se întîmplă prin necesi- 
tate” altele prin întîmplare, altele prin acţiunea noastră 
libera”. Ceea ce aflăm de aici este numai o consecinţă, 
adevărat că majoră, dar, oricum, posibilă (şi inteligi- 
bilă) printr-o dezvoltare prealabilă. Fără aceasta, 
aşadar, nici justificarea fizică (ontologică) a libertăţii 
umane (căci alcătuit din atomi, cum aceştia erau în 
măsură să se abată de la mişcarea în linie dreaptă, 
sufletul urma că se sustrage, prin alegere, unui deter- 
minism implacabil). De aceea, cu siguranţă, conceptu- 
alizarca însăşi este epicuriană, ea urmînd, poate, unei 
polemici cu platonicienii şi peripateticienii, în vederea 
justificării libertăţii sufletului (Bignone, ). Chiar dacă 
va fi fost determinată de o conjuctură, doctrina nu este 
şi fără de legături organice cu ansamblul, "nefiind un 
experiment” (Boyance, 7 bis p. 117). Avînd greutate, în 
urmare, atomii ar putea "prin abateri mărunte” să 
frîngă, "legiuirile soartei”, căderea în linie dreaptă, 
adică (Lucr., II, 254). Aceasta, în ordinea dependenţei, 
este negată şi completată de altă tendinţă. Situaţie 
contradictorie s-ar parea, de îndată ce cl. frînge necesi- 
tatea implacabilă a mişcării prin cădere. Numai că, 
necesară este şi abaterea. Dacă o neagă, negarea, aici, 
înseamnă limitare. Cl., altfel spus, nu ţine de un plan 

ontologic distinct, nu este adică întîmplarea care se 
opune necesităţii, ci alt tip de necesitate. Dacă ar fi 
admis doar căderea în linie dreaptă, Ep. ar fi ales să 
lucreze cu un concept abstract (fragmentarizant) al 
necesităţii. El însă avea să-i dea acesteia un sens mai 
concret (ca totalitate), în ciuda obscuritátii care face 
termenul greu comprehensibil. 

Cum abaterea era posibilă în condiţiile unităţii şi 
ireductibilităţii atomului nu aflăm, ea neputînd veni 
nici din interiorul fiecăruia, nici din afară. Problema 
rămîne de nerezolvat, cel puţin în limitele fizicii. Dacă 
luăm în seamă şi semnificaţia conceptului în cîmp 
uman; cl. începe să pară un expedient. Căci din acest 
punct de vedere, s-ar putea spune că Ep. (ca mai apoi 
şi Lucr.) proceda antropomorf, pornind de la mişcarea 
liberă în ordinea comportamentului uman. Cum 
aceasta, prin rigorile sistemului atomist, trebuia legiti- 
mată fizic, Ep. atribuia libertate atomilor. Faptul este 
evident şi totuşi cl. nu cade în condiţia precară a 
expedientului. "Ep., constata Cic (De fin.,I, 6, 19), 
afirmă că devierea atomilor nu are nici o cauză”. Or, 
"in fizică nu este nimic mai condamnabil decît faptul 
de a afirma că un fenomen nu are cauză”. Ceea ce e 
perfect valabil într-un plan, cel fizic, dar nu mai este 
în celălalt, meta-fizic. O "cauză fizică”, aşa cum şi-o 
reprezenta Cic. mai înainte de orice, ar restrînge sem- 
nificaţia devierii atomului la sfera determinismului, 
problema are sens numai în limite metafizice, de în- 
dată ce principiul este el însuşi cauza, şi încă absolută, 
ceea ce înseamnă că nu este cauzat. Privit, deci, din- 
spre metafizică, pentru a nu-i pierde conceptul, nu 

avem de ales, cl., asemenea principiului, neavînd o 
explicaţie cauzalá. Obiecţia lui Cic., de aceea, cade. În 
condiţie de atribut, mişcarea în genere (şi în particular, 
nici mişcarea prin abatere) nu trimite la o cauză. Dacă 
ontologia sa este secundă, în raport cu aceea a prin- 
cipiului (atomului), aceasta n-o împinge în regimul 
unei existente care urmează cauzal. Abaterea, în con- 
secintá, dacă ar fi produsă, ar fi exterioară atomului. 
Dar aceasta, fiind principiu, este şi cauză, ceea ce, aici, 
vrea să însemne mişcare - cauză a generării. Cînd, în 
spirit epicurian, Lucr. avea să vorbească de "o pricină 
a mişcării", "în atomi" — in seminibus (II, 284, 285) nu va 
avea în vedere un sens fizic. "În atomi”, prin urmare, 
nu semnifică: în interiorul fizic, aşa ceva neavînd sens, 
ci în condiţia sau în atributul lor: "vezi, spune Lucr. (II, 
28), greutatea opreşte ca-mpingere, forţa de afară”. 
Avînd greutate, prin aceasta, atomii se opun forţei din 
afară a "căderii" în linie dreaptă şi astfel, iau altă 
traiectorie. Cl., deci, apare ca altceva decît căderea, 
prin delimitare sau opunere. Aşa se face că abaterea 
nu se produce într-un timp şi într-un loc anume ("e 
nehotărît în ce loc şi-n ce vreme se-ntimplá"; Lucr., II, 
293) şi că este neevidentă (imperceptibilă). Decelabilă 
prin raportare, această speţă de mişcare şi de necesi- 
tate, totodată, ar putea să pară însă, fie şi uşor, relativi- 
zată, dacă nu, chiar redusă la un caz particular şi 
intimplátor. Dar, în contra acestei aparente devierea 
nu este ca o determinatie întîmplătoare în onto-cos- 
mologia epicuriană. Posibilă prin simpla cădere în 
spaţiul nesfirşit, la rigoare, ca o determinaţie cu un 
grad de esentialitate mai scăzut, este mişcarea prin 

cadere, fiind a atomilor în exterioritatea lor. Cl. însă 
tine de o "opoziție" făcută de atom, de o delimitare 
posibilă prin chiar faptul fiintárii sale. "Greutatea 
opreşte ca-mpingere forţa de-afará" (Lucr., Supra); 
abaterea deci nu este produsă hetero-cauzal, ci prin 
atomul însuşi. De aceea şi are o demnitate ontologică 
superioară, iar în ordinea fizică, a generării, rolul prin- 
cipal. Căci, tot după Lucr., dacă atomii "nu s-ar abate”, 
"nimic n-ar fi fost fáptuit". Ca lucrurile, alcătuite din 
atomi, să fie posibile, era necesar ca aceştia să cadă 
altfel decît "picurii ploii” (Lucr., II, 222). Să se vadă şi 
art. Atom, Epicur, Mişcare, Necesitate. 


COSMOGONIE (koGuoyovia) 


Creaţie, naştere a lumii; Clem., Stromate, V, 94, 1; 
Koouoy6voc, cel ce a creat lumea; Synesios din 
Cyrene, 345c, cu istorie pre-filosofică, are în spaţiu 
mitic forme şi reconstrucţii extrem de diverse şi de 
sugestive, în ordinea unei explicaţii etiologice a lumii 
(să se vadă Kernbach, 47, art. Cosmogonie). În Grecia 
(şi nu numai), la început, modelele sînt sincretice, 
teo-cosmogonice, zeii generafi fiind şi regiuni ale lu- 
mii (şi invers). Cînd Hephaistos împodobeşte scutul 
lui Achile, reface (reprezentînd) povestea lumii: "sînt 
închipuite pămîntul, cerul şi cu marea, neasemuitul 
soare, luna, cea rotundă şi nesfîrşite astre, cerului 
cunună: puternicu-Orion, Hyadele, Pleiadele şi Ursa 
căreia i se spune şi Carul cel Mare, ţinînd Orionul şi 
pe locrotindu-se..." (IL, XVIII, 483 şi urm). În altă parte 
(XIV, 201) Okeanos este numit "părinte al zeilor” — 
Be6v yéveo1c, iar în XIV, 246, părinte al tuturora — Óc 

NEP YÉVEOIC TMÓVTENOIC..., pentru că din el "purced 
fluviile şi mările, izvoarele, fintînile adínci". (XXI, 196 
şi urm). O interpretare filosofică sau accentuat 
filosofică ar fi cu adevărat "riscantă". Totuşi, se poate 
întrevedea Thales (Frenkian, 24 p. 117). Încă mai mult, 
miticul este apropiat de filosofic în "povestea" hesio- 
dică a lumii şi zeilor, căci Theogonia aduce cu o 
cosmogonie ori mai curînd cu o cosmo-teogonie, decât 
cu o teo-cosmogonic. La început (mai înainte) va fi 
haosul din care se desprind Pămîntul, Tartarul, Eros, 
Noaptea cea ncagră şi Erebos, deopotrivă divinităţi şi 
zone (elemente) ale lumii ca, de altfel, şi apariţiile de 
a doua sau dea treia generaţie: ziua şi ctherul, născute 
din Noapte, Cerul şi "marea cea stearpă” din Pămînt 
(Gcea), înspumatul Okeanos din unirea Pămîntului cu 
Cerul, ca şi Cronos (Theog., s.v. 116 şi urm., p. 123 şi 
urm.). Totuşi, cosmogonia hesiodică nu este de tip 
filosofic, mentinindu-se în limitele miticului. Mai întîi 
prin aceea că haosul nu stă pentru principiu sau ca 
principiu, deşi este începutul (px). Dar tocmai în- 
tru cît este începutul ca "mai înainte”, într-o serie, deci 
pe "orizontală" el nu poate fi socotit un construct 
echivalent apei thalesiene, apeironului anaximan- 
drian, focului heraclitic. Ín pura lui identitate, la 
inceput, haosul ca atare numai intrucít este un inde- 
terminat trece treptat ín forme determinate sau se 
epuizează (se anulează) în ele. În al doilea rînd, el nu 
funcţionează ca principiu şi pentru că, nemijlocit, pro- 
duce doar prima generaţie. Îl apropie însă de acesta 
faptul de a fi ca indeterminatul faţă cu lumca ca an- 
samblu de forme determinate. Distincția nu poate fi 

radicalizată, căci haos-cosmos nu subîntind în absolut 
dezordinea şi ordinea. La rigoare, versul 116: “H Toi 
HÉV npoTioTa KÁOG YEvet, poate fi înţeles mai exact 
prin: "la început a apărut haosul” decît "la început a 
fost" (cf. Robin, p. 33) iar "noţiunea comună de haos 
care desemnează o stare de confuzie şi de indistinctie 
absolută este cu totul falsă. Antiteza haos-cosmos... nu 
este decît o interpretare modernă” (Jaeger, 45, p. 116). 
Asemenea cosmoteogoniei hesiodice, în mare, şi cele- 
la lte: orfice, aceea a lui Epimenides cea a lui Phereky- 
des, cea a lui Acusilaos. După neoplatonicul tîrziu, 
Damascius, orficii ar fi originat lumea în Chronos care, 
ca Eter şi Haos, genera Oul primordial, simbol (analo- 
gon) al universului: "rolul pe care-l are învelişul pen- 
tru om îl are cerul pentru univers şi după cum atîrnă 
de cer, în cerc, eterul, la fel membrana de coajă” (De 
principiis, 124; 5012). După Hieronymus şi Hellanicos 
(citați tot de Damasc., De princ., 123 bis; 1313), orficii 
ar fi imaginat un alt scenariu (sau încă unul): "la 
început era apa şi materia din care s-a închegat pámin- 
tul"; din apă şi pămînt, apoi, a rezultat Chronos, "cel 
fără de bátrinete", Herakles, Necesitatea, iar din 
Chronos, eterul, haosul şi “Epefoc-ul, "înegurat'”, ca şi 
"în sînul acestora”, un om, un zeu cu două trupuri... 
(pentru amănunte, vd. art. Apă, Ether, Pămînt, Orfis- 
mul). Musaios (s.v.) fixa originea lumii în Tartar şi 
Noapte, iar Epimenides (s.v.), în Aer şi Noapte: "Din 
acestea s-a născut Tartarul, ca un al treilea principiu”; 
din Tartar, cei "doi Titani" (care, avea să interpreteze 
Damasc., alegorizant, în stil neoplatonic, reprezintă 

"mijlocirea", amîndoi tinzînd către "înălțime" şi către 
"contrariul" ei; id. 124; Mus., B 5). 

Pherekydes (s.v.) ar fi optat pentru Zas (vázduhul), 
Chtonia (pămîntul) şi Chronos (timpul), ca "principii" 
- puncte de plecare pentru "scenariul" cosmogonic. În 
fine, Acusilaos (s.v.), şi el încă între mit şi filosofie "a 
considerat Haosul drept element primordial... După 
această recunoaştere încă două elemente: “EpeBoc-ul, 
ca parte masculină, şi Noaptea, ca parte feminină... din 
unirea cărora s-a născut Aither, Eros şi Metis - înţelep- 
ciunea... Pe lîngă aceasta creează o lungă descen- 
dentá..." (Damasc., De princip., 124, B1). Prima 
cosmogonie filosoficá este de constructie anaximan- 
drianá. Atestarea, chiar dacá indirectá, este credibilá 
prin convergenta informaţiilor doxografice şi, în- 
trucîtva, datorită şi potrivirii acestora cu fr. lui Anaxi- 
mandros (s.v.) cu nr. 1, fie şi în spirit, ceea ce nu e puţin. 
Informaţia cea mai completă o dă Ps. Plut., Stromata 
II (după Theophrast), A 10:"A.. spunea că Nemărgini- 
tul deţine cauza oricărei naşteri şi pieiri, de unde, 
după el s-ar fi desprins cerurile şi în general toate 
lumile... El a arătat că pieirea şi înaintea ei cu mult, 
naşterea se ivesc din veacul cel nemărginit, toate ro- 
tindu-se în cerc...". Nepunînd generarea pe seama 
transformării clementelor şi cu atît mai puţin a princi- 
piului (âpeironului), ci pe aceea a desprinderii con- 
trariilor, "prin mişcarea cea veşnică” (Simpl., Phys., 24, 
13; 179), el ar fi admis că "procesul" etern producător 
de cald şi rece "s-a diferențiat odată cu ivirea lumii şi 
a dat naştere unei sfere din foc, ce înconjoară aerul din 
jurul pămîntului ca scoarţa, copacul. Prin ruperea şi 

închiderea ei în anumite cercuri, sfera a dat soarele, 
lu na şi astrele” (Ps. Plut., ibid.). Despicindu-se în con- 
trarii, procesul generator face ca principiul indetermi- 
nat să treacă în determinate (lumile) fără a se 
transforma ca atare şi, totodată, fără ca acestea să fie 
ireversibile. Căci "procesul generator”, care ţine de 
faptul că &neipov-ul este foc, aer, apă şi pămînt, me- 
diază, prin condiţia atributului, între in-determinat şi 
determinat, iar, pe de altă parte, datorită caracterului 
său contradictoriu, lucrurile însele urmau să fie naş- 
tere-pieire, dreptate-nedreptate: de acolo de unde li se 
trage naşterea, tot de acolo le vine şi pieirea, "lucrurile" 
fiindu-şi reciproc datoare cu însăşi existenţa lor, de 
îndată ce naşterea unora înseamnă pieirea altora, în- 
dreptátirea şi o neíndreptátire (fr. 1). Pe aceeaşi struc- 
turá (cu deosebiri doar de "scenarii") este gi 
cosmogonia lui Anaximenes (s.v.): aerul care se com- 
primă şi se rarefiazá, "îngroşîndu-se... dá vínturile, 
apoi se alcátuieste norul, printr-o condensare sporitá, 
apa..., pămîntul”, iar cînd "se împrăştie... devine foc". 
Ca aer atmosferic, apă şi pămînt, şi deci prin compri- 
mare, rece şi ca foc, cald, aerul-principiu produce 
astfel prin "forţele cele mai de seamă ale genezei”, 
caldul şi frigul, aceleaşi ca la Anaximandros ca şi, fie 
şi aproximativ, la Heraclit. 

Căci focul care "moare" succesiv în aer, în apă şi în 
pămînt se "dedubleazá" în sine, asemănător şi creează 
lumea prin dialectica frigului (uscatului) şi căldurii. 
Întrucîtva, acelaşi simbolism şi la Parmenides, cît, 
aplicîndu-se fizicii ("constrins să ţină seama de 
aparenţe...") acesta ar fi optat pentru cald şi rece (foc 

şi pămînt) drept "cauze şi... principii” (Arist., Metaph., 
[, 5, 986 b 18) şi ar fi imaginat o cosmogonie. Pe lîngă 
informaţia aristotelică şi altele cîteva (Actius, A, 43; 
Plut., în b 10), trei fragmente atestă faptul ca neîndoiel- 
nic: "9. După ce toate au fost numite lumină şi în- 
tuncric, iar aceste denumiri - potrivit puterilor 
fiecăreia s-au aplicat unui lucru sau altuia totul e 
deopotrivă plin de lumină şi de nevăzută noapte...” 
"10. Cunoaste-vei natura văzduhului şi toate semnele 
cîte sînt în el şi tainicile căi ale curatei făclii a mindrului 
soare, si care li-i obirsia; afla-vei inríurirca şi firea 
ratăcitoare a lumii cca cu ochiul rotund; cunoaşte-vei 
şi cerul atoatecuprinzător, de unde s-a ivit şi ce fel — 
cîrmuindu-l Hedaia l-a legat, ca să păzească hotarele 
stelelor...” "11. în ce fel pămîntul şi soarele şi luna şi 
văzduhul atoatecuprinzător şi Calea Lactee şi depár- 
tatul Olimp şi fierbintea tăric a stelelor au prins a lua 
fiinţă”. Reconstrucţia 'cosmogonică, parmenidiană, 
aşadar, era posibilă numai în limitele cunoaşterii 
"după opinie”, aplicîndu-se naturii. O spun mai direct 
fr. 10, 11 şi informaţiile cu caracter doxografic ("Parm. 
claborînd o explicaţie a lumii...”, în b10). Indirect, însă, 
oricît ar părea de ciudat, nu şi vag o face fr. 9, puţin 
cam straniu, în simbolistica lui. Ca "foc" şi "pămînt" 
(respectiv "cald" şi "rece”), poate, o reinterpretare aris- 
totelică, din orizont propriu, deci "o acomodare” 
(Burnet, 14 p. 215), existenţa a două principii — cauze 
parmenidiene nu este contestabilă. Două, aşadar, e 
plauzibil ca numele lor sá fi fost "lumina" şi "obscuri- 
tatea" şi să semnifice, una "limitatul", cealaltă, "ilimi- 
tatul”. Astfel, "s-ar putea conclude, fie şi cu 

probabilitate că distincţia pythagoriciană între limitat 
şi ilimitat... îşi face apariţia mai întîi sub această formă 
abruptă" (Burnet, p. 216, 217). În consecinţă, lumea cu 
marile ei zone, cu lucrurile sale rezultă din amestecul 
celor două "elemente: lumina şi întunericul” (Plut., în 
B 10). Cît priveşte faptul că "denumirile, potrivit pute- 
rilor fiecăreia, s-au aplicat unui lucru sau altuia”, nu 
se poate bănui o posibilă instituire a cuvîntului în 
factor creator, ca în cosmogoniile orientale, deşi con- 
textul pare sugestiv în acest sens. Pe fondul distinctiei 
între "calea raţiunii” şi "calea opiniei” şi ca urmare a 
plasării explicaţiei fizice a lumii în orizontul celei de a 
doua, Parm. prevenea, parcă, asupra caracterului re- 
lativ şi convenţional al acesteia. Altfel spus, o recon- 
strucţie fizică urma stabilirii unor convenţii, 
întemeindu-se pe ele, şi avîndu-şi şansele de validitate 
în ele (ordine epistemologică, în Kirk-Raven, 48, p. 
256). Căci adevărul nu era posibil decît "după rațiune". 
Chiar dacă ceva mai aparte, datorită particularitátilor 
ontologiei eleate, cosmogonia (cosmologia) parmeni- 
diană nu se individualiza însă pînă la ruperea de cele 
de mai înainte, de cele din epocă, de cele următoare. 
Similaritáti se pot constata atît cu "paradigma" physi- 
ologistá, mai timpurie sau mai tîrzie, ca şi, din cealaltă, 
a "italicilor”, cu pythagorismul. Asemănări, şi nu mai 
mult, ceea ce,şi dintr-o parte şi din alta, este firesc. 
Astfel, apropiate prin distincţia limitat - ilimitat, cele 
două modele parmenidian şi pythagoric se despart în 
funcţie de punctul de plecare, în construcţia onto- 
cosmologică. Unitatea, doimea nedefinită şi prin ele 
numărul impun imaginii pythagorice a lumii o am- 


317 


prentă inconfundabilă. La capătul "de jos" al scării, 
Universul pythag. adună în sine, ca într-un întreg, 
toate "treptele" coboritoare către sine, fără ca prin 
aceasta să li se substituie, ca în cosmogoniile de tip 
mitic (vd. art. Armonie, Număr); de altminteri, în ter- 
meni similari se poate pune oricare alta. 

Alcătuită din foc, aer, apă şi pămînt, Sfera 
(Eat poc), în fragmentele empedocleene, este Unul 
originar întrucît le cuprinde pe toate. Indeterminată, 
prin condiţia unicităţii (dincolo de sine. nu mai poate 
fi altceva) ea se determină sub acţiunea celor două 
forte contrare pta: şi veTkoc. Cu dublu efect: asupra 
fiecărui "element" şi asupra tuturor care, astfel, se 
menţin în separație, philia este limitată în acţiunea si 
în actul ei de puterea contrară, de "reikos distrugá- 
tor",'demiurg şi creator al naşterii tuturor celor ce s-au 
născut" (Hippol., Ref., VII, 29; în B 16). Unind şi se- 
parînd, prima, separînd şi unind, pentru a uni, cele 
două forţe sînt complementare şi, deci, concomitente 
din faptul că "domină alternativ” (Aét., II, 4,8; A 52) nu 
rezultă că sînt şi elementar, succesive, cum, în urmare 
firească nu sînt nici "stările" sau "fazele" în trecerea de 
la Zpatpoc la cosmos (cf. Bollack, 7, vd. art. Cosmos, 
Empedocles). Unind, în felul în care uneşte, dar prin 
aceasta şi separînd, Q1 ía este dominantă în cuprin- 
sul Sferei, după cum NeT koc, în acela al Universului, 
ca în două ipostaze care se presupun ca într-un cerc 
rotitor. Căci "una ((ptĂia) uneşte toate într-unul şi 
distruge universul NeTkoc-ului si din el crecazá Sfera; 
în schimb, NeTkoc dezbiná iarăşi elementele si 
creează un altfel de Univers" (Aét., ibid.). Cu un "ato- 

mism" mai expres, în explicaţia generării lucrurilor şi 
universului, Anaxagoras (s.v.)., deşi sub aceeaşi para- 
digmă, era, cum s-a spus încă din antichitate, mai 
"modern". Între altele, aceasta şi datorită multiplicării 
calitative a elementelor homoiomere, ceea ce le apro- 
pie de indeterminare şi, mai cu seamă, opțiunii pentru 
un singur principiu al mişcării, NoUc, prin care toate 
homoiomeriile "participă la mişcare şi odată puse în 
mişcare cele asemanătoare se adună laolaltă. Prin 
mişcare circulară sînt puse în ordine şi cele cereşti. 
Elementul dens şi umed şi cel întunecat şi rece şi toate 
cîte sînt grele se adună la mijloc: din fuziunea lor se 
formează pămîntul. Elementele contrarii acestora şi 
anume caldul şi strălucitorul, ca şi uscatul şi uşorul 
sînt împinse mereu înainte spre regiunile superioare 
ale văzduhului”. Plat, pămîntul, "pluteşte" în aerul 
care îl înconjoară. Soarele, luna şi stelele sînt "pietre" 
care ard şi se mişcă odată cu eterul (Hipol., Ref. I, 8, 1 
şi urm., A 42). Tot din amestecul unor elemente ire- 
ductibile şi intransformabile rezultă lucrurile şi uni- 
versul şi în ipoteza atomistă, de la Leucip la Epicur. 
Cu deosebirea că atomii nu mai au nici o determinatie 
calitativă (de tip cosmologic), nici nu mai sînt mişcaţi 
de o forţă anume, ci "din infinit” (&neipov), adică din 
întregul lor "se rup" — "multe corpuscule felurite ca 
formă” şi într-un "vid imens" (Leucip., Dem.), "într-un 
spaţiu conținînd mult vid” (Epic.)produc "un mic vîrtej 
cosmic", (dinen — dinkos; termen identificat de Kranz, 
Vors., 3, indice, şi la Emp., B. 25, la Anax., A 12, A 42, 
cf. pentru detalii; Georgescu, 27, II, 1, p. 395) lovindu- 
se unele de altele, "particulele" asemănătoare. Cele 

"fine" ANNTO) "pornesc spre vidul din afară, ca cer- 
nute prin sită"; celelalte "rămîn laolaltă” şi “strîns 
alăturate”, formează "un prim conglomerat sferic”. Din 
acesta se desprinde "un soi de membrană”, un înveliş, 
ce cuprinde atomi feluriţi. Învîrtindu-se mereu, prinşi 
de acelaşi vîrtej cosmic, atomii subtiazá continuu 
membrana, prin pierdere "de corpuscule”. În acelaşi 
timp însă, particulele mai grele sînt mînate spre cen- 
tru. "Şi aşa spune (Leucip) că s-a născut Pámintul". 
Subtiatá prin presiunea "din lăuntru”, membrana se 
îngroaşă, totodată, datorită pătrunderii atomilor "din 
afară”. Din aceştia s-ar forma un nou conglomerat, la 
început "umed" şi "noroios", ca apoi să se usuce şi sá 
se aprindă, formînd astfel ' 'substanta astrelor”. Cînd se 
vor desprinde, Soarele va fi cel mai îndepărtat de 
pămînt şi Luna.cea mai apropiată; între ele, toate 
celelalte corpuri cereşti, aprinse şi ele, în măsuri dife- 
rite însă. Cele periferice (Soarele, de ex.) sînt mai 
incandescente, învîrtindu-se mai repede. Luna însă 
"are parte slabă de foc" (Diog. Laert., IX, 31-32). 
Reprezentarca va fi fost împărtăşită şi de Dem., dacă 
nu cumva aparţine amîndurora, partea de contribuţie 
a unuia şi a altuia fiind greu de stabilit. Poate că, în 
plus faţă cu scenariul "standard", Dem. ar fi apăsat 
ceva mai mult pe funcţionalitatea cauzală a vîrtejului, 
apropiat, astfel, de necesitate: "toate au loc prin necesi- 
tate, vîrtejul fiind cauza creării lucrurilor şi pe acesta 
îl numeşte Necesitate” - 'Av&yknv (Diog. Laert., IX, 
45). Totuşi, originar, aceasta era ca şi întîmplare. Dem. 
pare să fi recurs la o ambiguitate subtilă şi operaţio- 
nală: "nu există nici un element primordial care să fi 

cauzat cele apărute acum. Mai presus de toate, 
(susţine el), cele ce s-au întîmplat, se întîmplă şi se vor 
întîmpla sînt din totdeauna, dinainte hotárite (în vir- 
tutea) Necesităţii” (Ps. Plut., Stromata., 7, A 39). 
Neindicînd cauza creării lumii în general, el pare sá 
considere drept cauză întîmplarea, numai că aceasta 
nu este o determinare esenţială, necauzînd, ci doar 
indicînd cauze neştiute. O "lipsă", în sine, întîmplarea 
este însă semnul unei necesităţi de neînfrînt, avînd 
regim metafizic. De aici şi impresia că întîmplarea 
democritiană este pusă în termen de necesitate, după 
cum şi necesitatea, la rîndul ei, originar cel puţin, în 
acela al întîmplării. Necesitatea care este şi întîmplare, 
întîmplarea şi necesitatea rămîn însă neexplicate sau 
neexplicabile prin elementele prime care stau ca prin- 
cipii. De aici, poate, şi nemulţumirea lui Epicur faţă de 
atomismul lui Leucip-Dem., deşi lucrează în limitele 
aceluiaşi "scenariu" cosmogonic. "Nu-i de ajuns să se 
producă o aglomerare în vîrtej în spaţiul vid ca să 
poată lua naştere, după câte se pare în mod necesar, o 
lume şi să crească pînă ce se loveşte de o altă lume..." 
(Scris. către Pythocles, în Diog. Laert., X, 90). Nu este 
exclus ca Epic. sá fi avut în vedere "greutatea" ato- 
milor, admisă de sine, între altele pentru explicarea, 
prin ei înşişi, a "căderii". Dacă aşa stau lucrurile, ipo- 
teza epicuriană este de tot interesul, întrucît, astfel nu 
se mai pune problema cauzei mişcării, sau nu dincolo 
de atomi, de îndată ce aceştia avînd greutate, "scad", 
prin însăşi condiţia lor. Dincolo însă de ceea ce des- 
parte cele două "atomisme" şi, de fapt, tocmai de aceea, 
ele dădeau consistenţă, prin rigoare ca şi printr-o des- 

criere de tip fizic (în înţeles epistemologic modern), 
explicaţiei şi construcţiei cosmogonice, pînă la ei, 
frecvent "rapsodică”. Dacă nu în stare pură, miticul şi 
pocticul le vor însoţi însă mereu, în istoria lor gre- 
cească. Plat., în Timaios, de pildă, "vizibilă, tangibilă 
şi corporală”, facind parte din genul sensibilelor, prin 
toate acestea lumca are început, presupunînd un "cre- 
ator". Dar cum ca este "cel mai frumos lucru din lu- 
crurile create şi creatorul său cea mai bună dintre 
cauze” este evident că acesta a făcut-o "cu ochii la 
modelul ctern" (27 c). Autor al lumii, dar nu în absolut, 
Demiurgul este "un principiu subordonat, cu valoare 
numai în limitele realitátilor degradate, nefiind între 
"Idei" şi "materie". De aceea, este mai curînd principiu 
"cosmotizant", dar şi astfel, după model, căci "simbo- 
lizează intelectul care contemplă inteligibilul, or- 
ganizind o copie" şi, aşa zicînd, "cenzura" care 
"izolează mitic puterea cauzală a idelor, eficacitatea 
generatoare ce aparţine calităţilor lumii inteligibile...” 
(Robin, 62, p. 250, 248). "Cea mai bună dintre cauze”, 
demiurgul, şi asemenca "unui animal perfect”, lumea, 
este firesc ca aceasta "sá nu fie nici în număr de două, 
nici în număr nesfîrşit”. "Vizibilă” şi "tangibilă”, lumea 
presupune focul (care lumincază, dezvăluie) şi pămîn- 
tul (care este văzut, atins) iar între ele acrul şi apa, ca 
intermediare. "Toate aceste clemente au intrat în com- 
punerea lumii, creatorul ei. făcînd-o din foc, din apă, 
din aer, din pămînt, fără să lase din ele o cîtime chiar 
nefolosită” (31b). Ca un animal perfect şi în forma unei 
sfere, lumea astfel alcătuită mai este înzestrată cu: 
suflet, acesta creat mai înainte, dintr-o "substanţă in- 

divizibilă şi întotdeauna aceeaşi şi din alta divizibilă”. 
Combinate, ele generează una "intermediară", care, 
aşa fiind, participă deopotrivă la Acelaşi şi la Altul 
(vd. art. Identic, Diferit). Plasată între primele două, ea 
mijloceşte între acestea făcînd posibil un nou amestec, 
al lor ca trei substanţe distincte. Factor agent, Demiur- 
gul întreprinde această operaţiune calculînd. După ce 
"a amestecat pe primele două cu cea de a treia, pînă ce 
le-a strîns într-un singur tot, el l-a divizat pe acesta în 
părţi alcătuite dintr-un amestec de Acelaşi, Altul şi din 
cea de a treia substanţă”. Mai întîi "ar fi separat o parte, 
apoi alta dublă, în mişcarea următoare pe cea de a 
treia, o dată şi jumătate mai mare decît a doua şi triplă 
în raport cu prima, apoi pe cea de a patra (dublă faţă 
cu secunda), pe cea de a cincea, triplă (în raport cu a 
treia), pe cea de a şasea, octuplul primei şi, în fine, pe 
cea de a şaptea, de 27 de ori mai mare decît prima" (34c 
- 36c). Avem de-a face cu o serie crescătoare în pro- 
portie geometrică: 1,2,3,4,8,9,27, deci a numerelor pare 
(pornind de la unitate): 1,2,4,8 şi a celor impare: 
1,3,9,27, tot una cu “scara muzicală”, ceea ce face ca 
"acestui straniu matematism psihologic să-i fie alătu- 
rate muzica şi cosmologia" (Robin, 62 p. 200). O pro- 
porţic aritmetică şi o armonie muzicală, în consecinţă, 
sufletul se va mişca "circular" şi în virtutea unei "auto- 
matricitáti" esenţiale (Tim., 36c). 

Amestec de Acelasi si Altul, ca principiu al ordinii 
şi mişcării în univers, sufletul uneşte în sine contrari- 
ile, este armonizator, pentru că este armonie. Dobín- 
dind prin Acelaşi puterea ordonatoare şi prin Altul 
capacitatea de a se aplica (oarecum, eficienţa), sufletul 

se defineşte ca automotricitate numai prin armonia 
contrariilor. O "cosmogonie" bizară sau în mai mare 
măsură decît celelalte, s-ar putea spune şi nu fără 
dreptate, cu deosebire celor doi termeni, ca şi "pro- 
tagonişti” într-o poveste a lumii: Demiurgul şi sufletul. 
De aceea, cosmogonia platonică este doar indirect o 
"istorie" a lumii. Indirect, pentru că aceasta este por- 
nită şi desfăşurată de Demiurg, după un model, prin 
mijlocirea sufletului. Cosmogonia platonică, de aceea, 
este o "istorie" numai cît copiază un "arhetip", ca în 
logica mitică. Dar, dincolo de toate acestea, imaginarul 
mitic este perfect convertit într-o cosmodicee, cu sub- 
structuri de tip ştiinţific şi motivații filosofice care dau 
rigoare şi vigoare reprezentării tradiţionale despre 
univers ca o realitate coerentă în autodinamismul ei 
(să se mai vadă şi art. Suflet). Şi în stoicism, cu repre- 
zentarea universului ca un animal (deci ca un întreg 
însufleţit), sufletul este identificat, adesea, cu divini- 
tatea, ceea ce face ca naşterea lumii (ca şi pieirea) să 
urmeze unei mişcări imanente: "lumea se naşte atunci 
cînd substanţa ei se preface din foc, prin aer, în apă, 
iar partea consistentă din apă, condensîndu-se, se pre- 
face în pămînt, în timp ce partea subţire se preface în 
aer, iar aceasta subtiindu- se şi mai mult, dă naştere la 
foc”. Alcătuită din lucruri pieritoare, ca acestea şi ea 
"este sortită pieirii”, în "conflagratia universală" — ek- 
pyrosis (Diog. Laert., VII, 142, 134). Vd. art Cosmos, 
complementar acestuia. 

COSMOS (xócpLOC) 


ordine, rînduială, orînduire, lume, univers. Lat. 
mundus: omnis mundi, maxima mundi, Lucr., V, 239, 243; 
luces mundus, mundus varietate distinctus, Cic.; "ceea ce 
numim în lat. mundus se spune în greceşte KÓOLOG."; 
Ruffin, trad. tratatului lui Origene, Despre principii, 
III, 6; universum. În rom. : "lumea aceasta", "lumea 
mică” omul, "lumea mare", Cantemir, Divanul, 45, 
107v, 80v, passim; "Cosmologhia este cuvînt grecesc, 
care româneşte-l putem zice cuvîntare despre lume”, 
Micu, Înv. metaf, II, 139. Etimologic de la lumen - 
luminis, ca în "lumina" /"lumea ochilor”. 1. În Il., XII, 
225, x66u EpxeoBou, a merge, mărşălui în ordine; în 
Od., XIII, 77, kócuo kaBílerv, a se aşeza în ordine; la 
Herodot, II, 52, kóouw TiBEvou TÁ TÓVTA — a pune 
totul în ordine; ordine stabilită în stat, Thucid., VIII, 
48..., KÓGHOV Tv TOAÍV...; ornament, podoabă: "Hera 
care se găteşte cu toate podoabele... "- KÓOHOV, în Il., 
XIV, 187; glorie, onoare, kóopov éper TLvi-ceea ce dă 
/aduce glorie cuiva, Herod., 8, 60 ş.a. 2. "Íncincita 
lume" — N&VTE KÓGHOV: “din aceste cinci genuri — 
oyot (elemente, divinităţi) "s-a născut o numeroasă 
seminţie de zei, aşa numită încincită genune — ThV 
NEVTEUVXOV KaAOvuEvnv, ceea ce poate că este 
acelaşi lucru cu încincita lume” la Pherekydes (s.v.)., 
(după Damascius, De principiis, 124b, A8). "Univer- 
sul": "cel mai frumos"/"cea mai frumoasă podoabă” — 
KÓAALOTOV kÓGHOC, într-o maximă ce i se atribuie lui 
Thales (Diog. Laert., I, 35); cu divinitatea ca inteli- 
gentá: "Th. a socotit divinitatea inteligenţă a Univer- 
sului"- ...vodv to K6Ouov TOV Beóv (Aét., I, 7, 11 

A22), ceea ce pare să fi trecut însă printr-o reinterpre- 
tare stoică” (Kirk-Raven, 48, p. 97). "Lumile infinite la 
număr": "cei ce susţin că lumile sînt infinite la număr, 
precum adepţii lui Anaximandros, Leucip şi De- 
mocrit”... - oi Èv Yăp &neipovc TO nAnBe Tovc 
kóopovs wnoBeuevor... (Simpl., Phys., 1121, 5); din 
apeiron "s-au desprins cerurile şi, în general, toate 
lumile infinite” — TOdC ğnavtaç &neipovc, Óvtac 
kócuovc (Ps. Plut., Stromata, 2, A10); din &neipov, 
"toate cerurile şi toate lumile cuprinse în ele” - TOC 
Ev avToTG kócuovc (Simpl., 24, 13, A9). Sintagma 
este însă suspectă, apartinind doxografici de tradiţie 
theophrastică (vd. art. Anaximandros). Ceva mai sigur 
este sensul termenului la Anaximenes, apărînd într- 
un fr., după cîte se pare, original, măcar ca spirit (cf. 
Kirk-Raven, 48, p. 159): "precum sufletul nostru, care 
este aer, ne stăpîneşte pe noi, tot astfel întregul univers 
este cuprins de suflare şi de aer” — kai GAov TOv 
x66uov nveDua kat amp repiéxel (B2). În şi mai mare 
măsură, termenul este resemnificat filosofic în heracli- 
tism: "Lumea /ordinea aceasta — KÓOLOV TÓVOE —, 
aceeaşi pentru toate, n-a făcut-o nici un zeu, nici un 
om ci a fost dintotdeauna şi este şi va fi un foc etern..." 
(fr. 30). 

Cit stă pentru "lume" /"ordine" c. nu capătă sens 
prin opoziţie cu termenul contrar, dez-ordinea (hao- 
sul). Altminteri, principiul (focul) ar fi insuficient on- 
tologic. Ca ordine, de aceea, lumea nu sc determină în 
raport cu altceva, cu atît mai puţin cu temeiul său 
(principiul întemeietor) ci doar cu sine, fiind un sistem 
al lucrurilor individuale, deci diferite şi irepetabile, şi 

al unor procese mereu înnoitoare. Deşi în altă con- 
structie, formal, termenul are acelaşi sens şi în pytha- 
gorism. Sau, dacă va fi fost mai înainte întrebuințat de 
Pythagoras (care "cel dintii a numit cuprinderea tu- 
turor lucrurilor c. de pe urma rînduielii ce domneşte 
în alcătuirea sa"; Aétios, II, 1,1, A21) atunci, din raţiuni 
de cronologie, trebuie spus că avea acelaşi sens. To- 
tuşi, problema este controversată, informaţiile antice 
înseşi fiind contradictorii. Astfel, sprijinindu-se pe 
Theophrast, Diog. Laert. trimite la Parmenides, pe 
cînd Zenon (probabil stoicul, cf. Frenkian, 25 p. 711) la 
Hesiod. Dar atît la Hes. cît şi la Parm. este vorba de c. 
în sens astronomic şi încă mai restrictiv, poate, ca 
nume pentru cer: "Pythag. a fost şi cel ce a dat mai întîi 
cerului numele de c.; după Theophr. meritul acesta ar 
fi al lui Parm.; după Zenon, al lui Hes." (Diog. Laert., 
VIII, 48). Sensul acesta, astronomic, apare şi în 
pythagorism: universul cu focul în mijlocul său (cf. 
Arist., Despre cer, II, 13, 293 a 18) ori ca la Petron (s.v.), 
într-o reprezentare mai aparte, 183 de lumi, aşezate 
într-o configuraţie triunghiulară. Însă şi mai mult 
decît atît, mai întîi poate că asemenea lui Anaximan- 
dros, Pyth. şi pythagoricii vor fi înţeles "lumea" ca 
"ordine" prin raportare la perechea determinat (limi- 
tat) — indeterminat (ilimitat). C., în consecinţă, presu- 
pune determinarea (şi limitarea) faţă cu ceea ce, în 
terminologia şcolii, se numeşte doimea nedefinită, 
care şi serveşte "ca suport material" unităţii — cauză. 
Din unitate şi doime rezultă numerele, din numere 
punctele, din acestea liniile, din linii suprafeţele, din 
suprafeţe solidele (volumele), din acestea elementele 

(foc, aer, apă şi pămînt) iar din elemente "universul 
însufleţit, înzestrat cu rațiune, sferic”, cu egală repar- 
tizare a luminii şi întunericului, a fierbinţelii şi căl- 
durii, uscăciunii şi umezelei. (Diog. Laert., VIII, 24). 
De aici, din toate acestea, aşadar, şi punerea termenu- 
lui (c.) în semnificaţie de "lume /ordine" (cf. Rivaud, 
p. 91,207; Kirk-Raven, p. 325 şi urm). În al doilea rînd, 
acelaşi sens mai este susţinut de conceptul de armonie 
(s.v.), fundamental în pythagorism: "întrucît principi- 
ile care înființează lumea erau în esenţa lor, neaseme- 
nea şi neînrudite, ar fi fost cu neputinţă prin acestea 
să se îmbine cosmos-ul, dacă nu s-ar fi întîmplat armo- 
nia..." (Philolaos, B6). Un procedeu similar de punere 
în semnificaţie a termenului, adică prin raportare la 
determinat-indeterminat, mai este recognoscibil la 
Empedocles, la Anaxagoras, la atomişti. Chiar dacă 
nedispuse simplu — succesiv (cf. Bollack, 7 passim), 
pat poc.şi K6GHoG stau, respectiv pentru indetermi- 
nat (ca haos, dar într-un sens apropiat de cel al ato- 
mistilor, "ca un amestec... de elemente foarte mici"; 
Rivaud, p. 182) şi determinat (ordonat, în forma lu- 
crurilor). Ca la Emp., numai că nu prin acţiunea lubirii 
şi Urii, ci a Inteligentei (NoUc), la Anaxagoras, univer- 
sul rezultá din amestecul elementelor homoiomere: 
"An. se foloseşte de Not... cînd explică naşterea Uni- 
versului” (cosmopoiezaten KoGuonoiav; Metaph., I, 4, 
985 a 18). Leucip şi Democrit, la rîndul lor, vor fi scris 
fiecare cîte o cosmologie, primul pe cea mare, 
(Meyaio õtákoopog), al doilea, pe cea mică (Micro d.) 
ceea ce atestă o preocupare sistematică, de acuma, 
pentru fizica universului. (cf. Rivaud, p. 181). O lume, 

vor fi admis atomiştii, poate de la Leucip, la Epicur, 
este "un perimetru (nepioxń) ceresc care cuprinde 
stele, pămînt şi toate fenomenele sensibile; ea deţine 
un segment din infinit” (Ep., Scris. către Pythocles, în 
Diog. Laert., X, 88). În urmare, lumile puteau fi, erau 
chiar, "infinite ca număr”, aceasta probabil că spaţial 
(coexistente) dar şi, mai cu seamă, temporal, în suc- 
cesiune, de îndată ce "o lume" se naşte fie în alta, deci 
din alta, fie în "meta cosmos" (HMETAKÓGHLOC), adică 
"într-un interval între lumi”, "într-un spaţiu conținînd 
mult vid", prin afluenta unor atomi potriviti care "pri- 
lejuiesc aglomerări, noi conexiuni şi migratii în alt 
loc..." (vd. şi art. Cosmogonie). Sensului fizic i se adaugă 
însă altul ontologic, atît de către Leuc. cît şi de către 
Dem., şi aceasta în paradigma deja statornicită: atomii, 
ca urmare a infinităţii numerice şi a indeterminării, 
semnifică într-un plan al pre-ordinii (pre-cosmicitátii), 
în timp ce lumile în acela al ordinii, rînduielii, fiind 
determinate şi numai întrucît sînt determinate adică 
au limite spatio-temporale şi sînt un sistem al lucru- 
rilor individuale. În principiu, conceptul este construit 
similar şi în cel de al doilea atomism, cel epicurian: 
lumile ca "agregate" finite, provenite însă din "infini- 
tul” atomilor, în număr nesfîrşit şi de forme diferite. 
Dar în nici un caz, nu o pot lua pe aceea a unei fiinţe 
vii: "lumile n-au orice formă şi ele nu sînt fiinţe vii" 
(Epicur, Scris. către Herodot, în Diog. Laert., X, 45, 
73-74). Este de tot posibilă aici "o polemică a lui Ep. 
contra stoicilor” (Frenkian, p. 792). În prelungirea ve- 
chiului atomism, chiar faptul neadmis de către Epicur, 
acesta şi de această dată previne asupra deosebirilor: 

"că există asemenea lumi infinite ca număr este lesne 
de înţeles şi tot aşa că o astfel de lume se poate naşte 
sau într-un cosmos sau într-un metacosmos" adică, 
"într-un spaţiu conținînd mult vid, iar nu, cum zic unii 
filosofi, într-un vid imens şi absolut” (Ep., Scris. către 
Pyth., în Diog. Laert., X, 89). Tot ce se poate ca replica 
să fie la Leucip. şi Dem. O reprezentare a lumii şi 
Republica, X, 616 b - 617d, însă în vederca unei esca- 
tologii intens mitică, o cosmologie şi în Legile, 821 d - 
823 c, 897 c - 899 a, dar mai degrabă ca o astronomie, 
nu fără interes, nici una nici cealaltă, pentru istoria 
termenului în discuţie (structura geometricá, armo- 
nia), dialogul platonic cel mai ilustrativ (în acest sens 
este Timaios). Ca în Rep., şi aici avem de a face cu un 
"mit filosofic”, dar şi, totodată, cu "mai multă precizie” 
(Robin, 62, p. 209). Un întreg, alcătuit din foc, aer, apă 
şi pămînt, universul ar fi fost, "turnat" de demiurg în 
"formă de sferă" ("ale cărei extremităţi sînt peste tot la 
egală distanţă de centru”) după "modelul" unei 
"vieţuitoare perfecte”, asemănătoare fiind acesteia 
prin "unitatea" (sau organicitatea) asigurată de 

plasarea la un loca sufletului organizator, "întins peste 
tot" şi învăluindu-i "corpul în exterior”. "Formează un 
fel de cer circular, care se mişcă în cerc; unic şi solitar, 
dar, în virtutea excelenţei capabil de a trăi singur, cu 
sine însuşi, fără să aibă nevoie de ceva...” (Tim., 33 a, 
31 a; 34a). 

În plus faţă cu organicitatea în model biomorf, uni- 
versul se modifică perpetuu după o aritmetică sui 


generis. 

Cum elementelor le corespund forme geometrice 
(pămîntului, cubul; apoi, icosaedrul aerului; octae- 
drul, focului, teatraedul sau piramida), transformările 
din interiorul universului presupun paradigme arit- 
metice, după cum urmează (exemplificînd): dacă 
icosaedrul înseamnă 20 = 8 x 2 + 4 sau un octaedru: 8 
= 4 x 2, rezultă că apa poate să provină şi să treacă în 
2 părţi de aer şi una de foc, iar că octoedrul, la rîndul 
său, din (şi în) două de foc (cf. Martin, 51, II, p. 251). 
Rigoarea aceasta de tip matematic, în platonismul tîr- 
ziu (cu deosebire în cel plotinian) avea să fie înlocuită 
cu un "armonism" justificat, în ordine metafizică, 
teleologist: totul tinde către un scop unic, propriul 
principiu-cauză primă. Căci acesta ( Zeul unic sau 
Binele) "a făcut universul frumos, complet şi armonic 
punînd o fericită legătură între părţile cele mari şi cele 
mici”. În urmare, toate depind unele de altele, prin şi 
din unicitatea principiului-scop, mai întîi datorită pre- 
supunerii reciproce a individualelor în since, a lor în 
raport cu întregul, apoi (Enn., III, 2, 3; IL, 3, 7, 8). Dar 
"argumentul teologic” nu este cel mai tare, peste di- 
ficultăţile sale de principiu, la slăbirea lui mai con- 
tribuind şi cele aşa zicîndu-le, localplotiniene (zeul nu 
va fi creat lumea în vederea unui scop anume; în caz 
contrar, i s-ar putea presupune imperfectiunea, prin 
nevoia de ceva). Ca Platon (şi întrucîtva şi ca stoicii), 
Plotin pune lumea în analogie cu un organism: "în 
univers totul se petrece ca în corpul unui animal”, ale 
cărui părţi "sînt unificate” prin actiunca "unităţii prin- 
cipiului”, ca o condiţie imanentá de fiinţare, de or- 
ganizare. Căci "unitatea principiului” face ca "fiinţa să 

fie unică” (Enn,, II, 3, 7), ca un întreg, deşi în depen- 
denţă ontologică de zeul-principiu, rezultînd emana- 
tist, lumea este eternă şi cum a avut, dintotdeauna, 
corpul pe care îl posedă, la fel îl va avea întotdeauna” 
TOV kóopov Gel Ayovtec kai npoodev el von Kai 
toeo8ou oua ... (IL, 1, 1). Lucrurile care o alcătuiesc 
se nasc şi pier: ea însă "îşi conservă etern identitatea”, 
în "tipul et50 ei specific" de existenţă, care nu este 
"unitatea numerică”, ci configuraţia "(ibid.; să se vadă 
cu deosebire din cea de a doua Enneade, prima carte: 
Despre lume — nepi TOV koouwv. Pentru alte date, 
infra, art. Plotin). Aceeaşi viziune asupra lumii ca un 
întreg o aflăm şi la Proclos, dar o tentă platonică (din 
Timaios) mai apăsată. Numai atîta însă, pentru că, 
altfel, Procl., se desparte, în multe, de Plat., chiar dacă, 
mai degrabă într-o ordine a imaginarului filosofic de- 
cît in determinatie istorico-filosofică. În tradiţie pla- 
tonică, Procl. identifica un suflet al lumii, centru şi 
margine, totodată. 

Se individualizează însă (adevărat că tot în cîmpul 
de iradiere al platonismului din Timaios) prin aceea 
că sufletul ca "punctul" de mijloc între "Unul" şi "ma- 
terie" are în sine toate genurile care alcătuiesc lumea: 
fiinţa sau substanţa, viaţa sau puterea, gîndirea sau 
activitatea—automotricitatea (cf. Trouilard, p. 917 şi 
urm; vd. si art. Proclos). Dacă post platonicienii tirzii 
aveau sá valorifice din "Timaios" biomorfismul miti- 
zant, Aristotel, la vremea lui, prelua modelul 
matematic pentru o fizicá riguroasá a universului. 
Discutabil în construcţia sa (existenţa a două lumi cu 
naturi şi mişcări, tipologic distincte, cea supralunară 

cu etherul, ca element al cerului şi astrelor care se 
deplasează circular şi cea sublunară, a corpurilor tere- 
stre, alcătuite din foc, aer, apă, pămînt şi coruptibile, 
născîndu-se şi pierind. În centrul lumii, Pămîntul imo- 
bil este înconjurat de "primul Cer”, tot una cu divini- 
tatea şi care "mărginește" lumea şi înăuntrul sferei 
şapte alte cecuri, cinci planetare şi două ale soarelui şi 
lunii şi chiar lipsit de originalitate (minus sferele com- 
pensatoare adăugate de Stagirit pentru a explica trans- 
miterea către lumea sublunară a mişcărilor cereşti şi 
care ridică numărul sferelor la 56, restul aparţine lui 
Eudoxos şi Callipos), sistemul cosmologic aristo- 
telician avea să rămînă prin resemnificarea fizică a 
unui model matematic (Michel, 52, I, p. 271). Tratatul 
pseudo-aristotelic Despre lume nepi Tv KOGHOV, în 
mare, păstrează rigoarea aceasta fizico-matematică, 
dar pe un fond panteistic de inspiraţie platonică şi, mai 
cu seamă, stoică: lumea este un sistem armonic hotărît 
şi înfăptuit de Zeu, care, imobil, "mişcă prin puterea 
sa toate lucrurile” şi le pune în acord ca un fel de 
Legislator cosmic şi de demiurg datorită căruia cele ce 
sînt îşi capătă existenţă. "Îl numim Zeu şi Zeus, între- 
buintind aceste cuvinte în acelaşi sens, ca şi cum am 
zice: prin el trăim" (400 b 10; 401 a 10). Scris, probabil, 
de un aristotelician aflat sub influenţă stoică (dar şi 
orfico-pythagorică şi platonică), tratatul delimitează 
un concept al lumii în care cosmologia şcolii Porticului 
este recognoscibilă cu deosebire printr-un pateism 
uşor biomorfizant. Oricum, chiar dacă ţine de stoicis- 
mul mediu (cf. Tricot, 71, p. VII) mai păstrează ceva 
din viziunea holistă primară de inspiraţie hylozoistă, 

dar şi teologist-panteistă. "Zenon definea natura ca un 
foc artist — ignem artificiosum —, ea procedind cu me- 
todă la generarea lucrurilor: (Cic., De nat. deor., II, 22). 
După Zenon (ca şi după Cleontes şi Hhrysippos) 
lumea este "o fiinţă vic, înzestrată cu suflet şi rațiune”, 
aceasta, probabil, în oricare dintre cele trei acceptii. 
Căci, termenul de univers este folosit de ei în trei 
înţelesuri: a) "in acela de zeul însuşi, calitatea specifică 
din fiecare substanţă; ca atare, este ireductibil şi crea- 
tor al "acestei orînduiri a lumii”, periodic, "absoarbe în 
sine întreaga substanţă şi din nou o creează din el 
însuşi" (o altă formulare a motivului veşniciei reín- 
toarceri, care face ca lumea să sfîrşească într-o "confla- 
graţie” universală şi astfel să-şi reînceapă existenţa si 
istoria; pentru detalii, vd. art. Stoicismul; Zenon din 
Cition), b) "ei dau numele de univers aşezării ordonate 
a corpurilor cereşti şi c) "întregului constituit din 
aceste două” (Diog. Laert., VII, 139, 137-128). Acesta 
din urmă este şi cel mai tare şi cel mai statornic, deşi 
nu acceptat de către toţi stoicii. Cheysippos, după cîte 
se pare, că ar fi lucrat cu prima accepţie, ceca ce l-ar fi 
făcut să admită "coruptibilitatea” lumii (lucrurilor) 
fără să trebuiască s-o extindă asupra zeului (cf. 
Brehier, 9, p. 147; Goldschmidt, 33, p. 1257). 


CRATES (Kpă&TnG) din Atena 


(aprox. 300 ante), ultimul, al cincilea, scolarh al 
Academici platonice (270/269-268/264), elev şi suc- 
cesor al lui Polemon (s.v.) Ar fi scris o seamă de lucrări 
filosofice, dar despre care nu se ştie nimic; de altmin- 
teri el însuşi este greu de reconstituit în profilul său, 

dacă a avut, fiind un epigon şters, limitîndu-se, poate, 
să apere "cu zel" doctrinele primite (Cic., Acad. post., 
I, 9). Dintre auditorii săi, s-au remarcat Arcesilaos din 
Pitane (s.v.) şi Bion din Borysthenes (s.v.). 


CRATES (KpátnG ) din Theba 


(aprox. 328 ante) discipol al lui Diogenes din Sinope 
(după informaţia lui Hippobotos, înregistrată de Diog. 
Laert., VI, 85, ar fi fost însă elevul unui obscur Brison 
ahcianul, de nereconstituit). Sedus, fanatizat chiar de 
filosofia cinică, și- ar fi împărţit averea concetáfenilor, 
alegînd să trăiască într-o austeritate de ascet. De alt- 
minteri, se şi admite în el practicianul ascetismului 
cinic. Sever pînă la intoleranţă cu moravurile, în fond 
lu meşti ale contemporanilor săi (în Versuri glumeţe, 
în Note zilnice — Ephremeris —, prezumate a-i aparţine 
şi din care Diog. Laert., V, 85-86 ne-a transmis cîteva 
fragmente), C. îndemna la viaţă după principiile 
filosofiei cinice. Dincolo de exclusivismul partizanal, 
răzbat însă elogiul filosofici ca filosofie şi încrederea 
în valoarea şi în puterea ei paideică. O altă carte, 
pierdută şi ea, Epistole, va fi conţinut "o minunată 
filosofic”, într-un stil care "cîteodată”, socotea Diog. 
Laert., VI, 98, reamintea de cel al lui Platon. Ar mai fi 
scris şi tragedii "caracterizate printr-o înaltă filosofie” 
ca în pasajul acesta: "Patria-mi nu-i doar un turn ori 
un acoperiş singuratic./ Ci întregul pămînt, iar locu- 
inţa-i în stare să ne cuprindă pe toţi” (în loc. cit.). 
Dintre discipoli, ceva mai conturati ar fi fost Metrocles 
(s.v.) şi Hipparchia din Maroneca (s.v.). Cel mai de 
seamá, Zenon din Cition (s.v.), nu va persevera în ori- 

zont cinic, totuşi îl valorizează în construcţia moralei 
stoice. . 


CRANTOR (Kp&vrwp) din Soloi 


(aprox. 310 ante) a urmat la Atena, împreună cu 
' Polemon (s.v.) învățămîntul lui Xenocrates (s.v.). A scris 
o carte de Comentarii (probabil şi la Platon), pierdută 
şi alta Despre doliu, "o carte de aur" (Cicero, Acad. 
pr., II, 44, 135), în care recomanda "echilibrul pasional" 
(etpionáðera) în vederea fericirii, polemizînd cu sto- 
icii pe a căror àná®ðewa (s.v.), ca stingere a pasiunilor, 
va fi respins-o (Cicero, Tusc., II, 6, 12; Plutarh, Conso- 
latio ad Appollonium, 3). Doar "membru sau aderent 
al Academiei" (Frenkian, 25, p. 597), n-a avut, propriu 
zis, elevi, afară, poate, de Arcesilaos, prieten, conviv 
şi moştenitor al bunurilor sale. 


CRATYLOS (KpaTvioc ) 


Discipol al lui Heraclit (s.v.): "Crat. care era hera- 
clitean" (Arist., Metaph., I, 6, 987a29); "Crat. heracli- 
teanul..." (Diog. Laert., III, 6). Cu biografie nesigură 
(trăieşte la sfîrşitul sec. V şi începutul celui de al 
IV-lea) are reputație de heraclitean heterodox cu apro- 
pieri de sofistică, dar numai atît. Cunoscut din măr- 
turiile lui Platon (dialogul Cratylos) şi Aristotel, în 
oarecare măsură divergente, Crat. pare greu, dacă nu 
imposibil de reconstituit necontradictoriu. Duse la 
limită, deci făcute să se excludă, mărturia (ori poate 
interpretarea) platonică şi aceea aristotelică lasă la 
voia întîmplării un personaj cu existenţă istorică şi mai 


336 


mult decât atît şi mai important cu ceea ce s-ar putea 
numi posteritate critică. Aceasta pe de o parte, pe de 
alta, însă, întrucât s-ar pune problema alegerii între 
interpretarea platonică şi interpretarea aristotelică, în 
aparenţă exclusive, în cel mai bun caz ar trebui să 
admitem că cea din urmă va fi fost determinată de o 
evoluţie a lui Crat. de la "imaginea cu care ne familiari- 
zase Platon în sensul că neîncetata curgere heraclitică 
a lumii sensibile începuse să pară atît de rapidă, încît 
tot ce intenţiona să spună avea timpul să devină fals 
în chiar răstimpul cât s-ar fi exprimat ideea" (Simina 
Noica, în Platon, Opere, III, 1978, p. 240). Cum va fi 
fost Crat. în ipostază istoric-obiectivă este greu, dacă 
nu imposibil de stabilit cu certitudine. În oarecare 
măsură contradictorii, cel puţin la prima vedere, cele 
două mărturii îşi păstrează totuşi valoarea atît în sine 
cît şi prin raportare, nu neapărat admifind o evoluţie 
a lui Crat. de la un "heraclitism moderat” la "un total 
agnosticism" (ibidem). O evoluţie nu este exclusă, 
abstract privind lucrurile. Dar ce date avem? De aceea, 
poate, deosebirile dintre cele două mărturii trebuiesc 
explicate mai degrabă prin contexte: cea platonică prin 
contextul platonic din Cratylos, cea aristotelică prin 
cel aristotelic din Metafizica. Un fapt de primă impor- 
tantá şi care de aceea nu se cuvine ignorat este acela 
că nici Platon nici Aristotel n-au făcut operă de tip 
doxografic. Aceasta înseamnă că atît unul cît şi celălalt 
interpretează pe cei de dinainte din perspectiva 
sistematică şi pentru trebuinţele sistemului şi nu 
doxografic. De la ei nu aflăm mai mult sau mai puţin 
literal, ce vor fi zis alţii şi cum vor fi reconstruit ei 

lumea şi omul, ci altceva, fără îndoială, cu valoare 
crucială. Este vorba de adunarea lor într-un sistem 
pentru a ajuta, ca probe sau ca argumentare, pozitive 
şi negative, la alcătuirea lui. Platon şi Aristotel, deci, 
"citesc" pe cei de dinainte ori contemporani prin pro- 
priul sistem şi în vederea acestuia. Altfel spus, avînd 
un concept superior al istoriei gîndirii, ei o valorizează 
esenţial. În consecinţă, pentru a reveni la Crat., acesta 
e trecut din condiţie de personaj istoric în condiţia 
logică a argumentului. De aici şi deosebirile dintre cele 
două imagini: platonică şi aristotelică sau oricum, şi 
de aici. 

Căci plasat în contexte diferite şi trebuind să par- 
ticipe la reconstrucţii diferite, Crat. apare el însuşi altul 
în funcţie de rol. Sau, poate, în funcţie tot de aceasta 
apare doar în secvenţe diferite şi în cele din urmă, 
complementare. Bunăoară, în interpretarea platonică 
el era valorizat numai în ceea ce servea motivării 
mitologice a limbajului — pentru a zice ca Gerard 
Genette. Plat., deci, nu-l inventa, cel mult îl reinventa 
printr-o "lectură intenţională”. În jocul dialogului, tre- 
buind să îndeplinească un anume rol, intra în acesta, 
dar nu trecea în el pînă la anularea sa ca existenţă 
istorică. Împărţind rolurile, Socrate (Platon) îl deter- 
mină să apere doar punctul de vedere după care 
"este... cu neputinţă să se vorbească fals": "Că este total 
cu neputinţă să se vorbească fals, asta e ceea ce vrei sa 
spui?” (Cratylos, 429). Crat. pare necontrariat şi de 
accea, acceptă "rolul" fără de reţinere : "Dar cum s-ar 
putea, Socrate, ca acela care spune ce spune să nu 
spună ce este? Oare nu cumva spui o minciună cînd 

nu exprimi ceea ce este?" (429 d.). Arist. în schimb, 
socotindu-l, ca şi Plat. de altminteri un heraclitic, îl 
desprindea în oarecare măsură de heraclitism: "El 
critica pe-Heraclit, care spunea că nu este cu putinţă 
să te scufunzi de două ori în aceeaşi apă. Părerea lui 
era că nu poţi face lucrul acesta nici măcar o singură 
dată”. În urmare, "despre ceea ce se mişcă mereu nu 
se poate afirma un adevăr trainic”. Ba, credea că "nu 
trebuie să spui nici o vorbă”, cel mult am putea să 
indicăm: "el arăta, numai, cu degetul” (Metaph, IV, 5, 
1010 7). În ambele interpretări avem de-a face la un 
prim nivel cu o problemă de filosofie a limbajului, dar 
la un al doilea, mai de adîncime, cu una de metafizică: 
a fiinţei si nefiintei, deopotrivă. Şi încă, diferite prin 
accentele puse, ele mai sînt solidare prin acelaşi rela- 
tivism în care atît Crat. "platonic" cit şi Crat. "aris- 
totelic" sfîrşesc. În fine, şi într-un caz şi în altul 
relativismul vine pe aceeaşi cale a absolutizării, oricît 
ar părea de ciudat, a fiinţei. Dar tot de aici, din toate 
acestea se trag, şi deosebirile dintre cele două inter- 
pretări. Căci, primul Crat., cel platonician, deşi este 
mercu, aşa zicînd, în preajma fiinţei, o presupune doar 
atîta cît, din perspectivă proprie, filosofia limbajului 
avea nevoie de conceptul ei. Mai exact, Crat., deocam- 
dată, nu este încă un metafizician, sau nu este decît 
într-un joc secund. El face deci metafizică numai în 
măsura în care ipoteza sa mimologică o cerea. Dar, 
încă o dată fie şi numai atît, numai presupusă, metafi- 
zica lui Craf. din dialogul platonic vine din aceeaşi 
absolutizare a fiinţei din care vine şi cea marturisită de 
Arist. Primul Crat., cel platonic, va fi dus la o limită o 

motivare mimologică a limbajului, ceea ce avea să-l 
facă pe Plat., să se delimiteze categoric: "Îngăduie, îi 
spune Socr. lui Crat., ca numele să fie bine instituit şi 
nu pretinde neapărat ca el să aibă toate literele pentru 
a fi întru totul asemenea lucrului al cărui nume este” 
(432 e). Pe bună dreptate de aceea s-a observat, Platon 
are pentru mimesis în limbaj un concept mai aparte 
(H. Koller, G. Sórbom), în orice caz nu în sens de copie: 
"Ar fi de tot hazul, Cratylos dacă numele şi lucrurile 
ale căror nume sînt s-ar asemăna pe deplin "căci totul 
ar fi cumva îndoit şi nu ai mai putea desluşi care este 
lucrul el însuşi şi care numele” (432 d). Admitind că 
numele imită lucrul şi prin aceasta că nu poate fi decât 
adevărat, Crat. absolutizează relaţia dintre cele două 
planuri: cel al limbajului şi cel al fiinţei, luîndu-le, în 
schimb, autonomia. În consecinţă, numele şi lucrul 
trec înapoia imitaţiei, ori mai degrabă, deşi este para- 
doxal, sînt ascunse tocmai de ceea ce ar trebui să le 
dezvăluie. Ce se întîmplă, însă, dacă luăm în 'seamă 
termenii şi cu deschidere, fiinţa? În încheierea dia- 
logului, Platon îl sileşte pe Crat. s-o facă: "Socrate: Pe 
de altă parte nici de cunoaştere, pare-se, n-ar mai fi 
vorbă... căci în cazul că însuşi actul acesta, anume 
cunoaşterea nu s-ar preface, rămînînd cunoaştere, 
atunci cunoaşterea ar dura veşnic şi ar fi efectiv cu- 
noastere. Dar dacă specia ei decade din cunoaştere, va 
sfîrşi prin a fi altă specie decît cunoaşterea şi n-ar mai 
exista cunoaştere. Dacă se schimbă statornic şi nu e 
statornic cunoaştere, atunci pe acest motiv nu ar exista 
nici "ceea ce cunoaşte”, nici "ceea ce este de cunoscut” 

(440 a-c). Deocamdată Crat. pare să fi "experimentat" 
prima posibilitate. 

Cum însă calea se închide, îi rămîne cealaltă. Ul- 
timele cuvinte pe care le rosteşte (pe care, de fapt, este 
pus să le rostească) în dialogul platonic nu lasă nici o 
îndoială: "Mai încearcă şi tu, îi spune el lui Socrate, să 
te gíndesti la lucrurile astea" (440 e). Cercetarea, deci, 
urma să fie făcută în continuare şi de unul şi de 
celălalt. La ce încheieri va fi ajuns Crat., de la Plat. din 
acest dialog ori din altele , nu aflăm. Aici însă intervine 
mărturia aristotelică, perfect complementară celei pla- 
tonice şi deci întregitoare a profilului enigmaticului 
filosof heraclitian. Mărturia aristotelică ne vorbeşte 
despre celălalt Crat. de dincolo de dialogul platonic, 
de un Crat. care promisese şi lui Socrate şi sieşi să se 
mai gândească la lucrurile astea "anume" la ceea ce 
cunoaşte "si la "ceea ce este de cunoscut” în ipoteza 
"curgerii" continue a lumii. Heraclitic în primul "expe- 
riment" dar ca într-un "experiment", ducînd la limită 
ipoteza pentru a stabili graniţa dintre valabilitate şi 
monovalabilitate, Crat. (din mărturia platonică) este 
încă mai heraclitic în cea de-a doua interpretare, cea 
aristotelică, ori, mai degrabă, în cel de-al doilea "expe- 
riment”. Căci, deşi printr-o infidelitate, el va fi modi- 
ficat prezumția heraclitică: "nu ne putem scufunda de 
două ori în apele aceluiaşi rîu" (fr. 91, Diles). Dar 
printr-o "infidelitate" metodică, dacă se poate spune 
aşa, Crat. vrea să supună numele ca mimesis unei 
probe cruciale. El vrea, în alte cuvinte, să afle compor- 
tamentul numelui ca mimesis, într-un univers heracli- 
tic modificat, ce-i drept, dar modificat, totuşi în 

spiritul său. Obsesia, deci, este în continuare numele 
ca imitație. Dar, de ácuma cuvîntul este raportat la o 
lume, intr-atit de schimbătoare încît trece aproape în 
condiţia nefiinţei. Dacă în prima ipoteză se prezuma 
stingerea temporară a focului veşnic viu, deci, prin 
aceasta, existenţa formelor reproductibile, în cea de a 
doua, se lucrează numai cu focul ca foc, deci cu prin- 
cipiul în pura lui condiţie metafizică. 

Paradoxal, Crat., relativistul, are mai mult decît 
Her. obsesia şi poate chiar, "simțul" absolutului. Peste 
lucruri ori mai degrabă eliminîndu-le, metodic, din 
orizont, el vrea să contemple fiinţa în sine. Aceeaşi 
obsesie o avusese şi Parmenides. Dar acesta alesese 
altă cale de apropiere de fiinţa pură a metafizicii, 
anume pe aceea a punerii în identitate a lui a gîndi cu 
a fi. De aici însă constrîngerca fiinţei de a fi "întreagă 
şi nemiscatá" şi "asemeni masci unci sfere bine rotun- 
jite, în toate părţile ei deopotrivă cumpănită faţă de 
mijloc” (fr. 8, Diels.). Admiţind că este una a gîndi cu 
a fi, ce şansă să aibă a rosti este tot una cu a fi? Zicînd 
ca Gorgias, chiar dacă în strînsoarea acestor premise, 
ar putea fi gîndită, n-ar putea fi rostită. Crat. voia sá 
legitimeze cuvîntul cu încărcătură ontologică. În pri- 
ma ipoteză numele era justificat, dar cu pierderea, 
totuşi a fiinţei, care reprodusă de limbaj, prin aceasta 
trecea înapoia substituitului său. Cuvîntul, de această 
dată, căpăta o autonomie de tip ontologic. El nu mai 
era semn al lumii, ci lumea însăşi, ori ca şi cum era 
lumea însăşi. În a doua ipoteză însă se întîmplă con- 
trariul: este salvată fiinţa dar nu şi cuvîntul. Totul însă, 
provocat, "experimental". Crat. deci, presupune că fi- 


342 


inţa în sine este în sine numai ca fiinţare în propria-i 
ordine de inteligibilitate. Adică, heraclitic vorbind, 
focul ca foc (fiinţa ca fiinţă) este inteligibil doar în 
condiţie de prisos de sine, de foc etern. Pentru a-l gîndi 
şi pentru a-l exprima în fiinţa lui autentică, în fiinţa lui 
metafizică, altfel spus, va trebui să-l admitem, numai 
ca veşnic. Altminteri, fie că-l limităm şi atunci sîntem 
nevoiţi să-l gîndim ca pe ceva dincolo de limitele sale, 
deci ca pe o neființă într-un sens absolut, fie că, presu- 
punem stingerea, deci producerea nefiinţei ca o auto- 
determinare. Dar problema este aceasta: cum putem 
gîndi şi mai ales rosti fiinţa în sine fără nici o mijlo- 
cire? Dacă putem! Crat. stabileşte ca o primă şi funda- 
mentală condiţie luarea fiinţei în fiintarea proprie. 
Adică, particularizind, a focului ca foc, a lui în activi- 
tatea care nu este ca o determinare ulterioară, ci este 
el însuşi. Căci focul ca foc este aprinderea absolută. A 
doua condiţie, de tot necesară şi ea, ar fi justificarea, 
dar în acelaşi plan metafizic, a contrariului fiinţei în 
sine, a contrariului focului veşnic viu. Dar contrariul 
în plan metafizic al fiinţei în sine ar fi nefiinta în sine, 
al focului veşnic viu, focul ca lipsă, focul ca stingere. 
Ceca ce este de neadmis, monismul metafizicii fiind 
înlocuit cu dualismul. În consecinţă, am fi nevoiţi să 
admitem numai fiinţa în sine, ceea ce, de această dată, 
ia orice şansă de legitimare gîndirii şi rostirii. 
Cuvîntul, de acum va fi lipsit de semnificaţie on- 
tologică, el nemaireproducînd, căci ceea ce ar putea să 
reproducă nu este, iar ceea ce este nu poate să repro- 
ducă. Singura noastră şansă ar fi să arătăm cu degetul 
un fel de umbre ca în peştera platonică dacă aceasta 

mai este o şansă. Dar în cea de-a doua ipoteză, luînd 
pasajul din Cratylos (440 a-e). ("Pe de altă parte nici 
cunoaşterea...", vd. supra) pasaj programatic, ca si 
cheie, accentul era lăsat să cadă pe fiinţă, deşi filosoful 
era în continuare, aşa zicînd, cu ochii la limbaj. Deci, 
şi într-o ipoteză şi în alta problema centrală rămînea 
aceea a legitimării cuvîntului. Prin cea dîntii, faptul 
era posibil însă pe jumătate, de îndată ce admis ca 
imitație, numele trebuia, prin aceasta să fie adevărat, 
numai. Dar prin cea de-a doua, actul legitimării dacă 
nu era chiar pus sub semnul întrebării, oricum el îşi 
restrîngea valabilitatea la relaţia dintre nume şi fiinţa 
fizicii. Căci în faţa celei a metafizicii, numele trebuia 
"să tacă”, neputînd să semnifice, nici în ordinea ade- 
vărului, nici în ordinea falsului. În faţa fiinţei metafi- 
zicii, deci cuvîntul nu putea să fie decît un fel de 
"zgomot",caatunci cînd "se pune în vibraţie lovindu-l" 
(Cratylos, 430 a). Sau — cum aveau să zică medievalii, 
flatus vocis. Imaginate, ambele, să justifice limbajul în 
faţa fiinţei, cele două ipoteze eşuează deopotrivă, pa- 
radoxal, pentru că nu era luată în seamă nefiinta. Cu 
deosebire, doar că din perspectiva celei dintîi nefiinţa 
este exclusă în urmarea motivării "mimologice"'a lim- 
bajului, iar din unghiul de vedere al celei de-a doua 
din rațiune de tip metafizic. Imitatia (copie) a lucrului 
şi prin aceasta numind numele nu avea a se raporta 
decît la ceea ce este. Nefiinţa în acest caz, sau din 
perspectiva limbajului şi a cunoaşterii nu putea să fie, 
întrucât imitație, cuvîntul nu avea a reproduce ceea ce 
nu era, ceea ce nu este. Nefiinta deci, este "pusă între 
paranteze” pentru explicarea limbajului. Crat. simpli- 

fică, eliminînd un termen, interesat cum era de limbaj 
ca atare. Cînd însă îşi va fi pus problema falsului, 
pentru că trebuia legitimeze nefiinta, va fi încercat sá 
"experimenteze" în alt plan, cel metafizic, dar aici 
dificultăţile în legitimarea nefiinţei erau încă mai mari. 
Încît din absolutizarea fiinţei fizicii şi, mai departe, 
din izolarea celor două planuri: fizic şi metafizic, 
nefiinta pierde orice şansă de inteligibilitate. Absolu- 
tizînd fiinţa fizicii, pentru că mai înainte absolutizase 
cuvîntul ca mimesis, trebuind apoi, prin chiar con- 
ditiile "experimentului" să desprindă metafizicul de 
fizic ca să-l cerceteze în stare pură, Crat. relativizează 
nefiinţa pînă la eliminarea ei din spaţiul de conceptu- 
alizare. Numai că, prin reflex, odată cu nefiinta pleca 
şi fiinţa, lăsîndu-l gol sau golit de lume ca şi de sine, 
deci fără de obiect şi fără de putinţa de a se exercita, 
fără să mai aibă ce exprima şi fără să se mai poată 
exprima. Căci ieşită ea însăşi din orizontul de inteligi- 
bilitate, fiinţa trecea dincolo de cuvinte, curgînd într-un 
torent imperceptibil şi, din punctul nostru de vedere, 
irational. Dar, ca lumea să existe pentru noi trebuia ca 
mai înainte să fie cuvîntul. Crat. ştia că lumea în sine 
trece în lume pentru noi prin numire (adică, pi- 
tagorian vorbind, prin măsurare sau modernizînd, 
prin umanizare). Problema însă era aceasta: ce numim 
şi cum numim? 


CRINIS (kpívic) 


Stoic, în succesiune hrysippiană (alături de Archede- 
mos, Athenodoros şi Antipatros, s.v.), deci, sec. III-II 
ante, autor al unei scrieri, Arta dialecticii, pierdută 

însă. Ar fi fost interesat mai cu seamă de logică, spu- 
nînd despre clasificare că "este aşezarea genului pe 
rubrici”, de ex., dintre bunuri, unele sînt ale sufletului, 
altele, ale corpului, împărțind şi el propoziţiile în sim- 
ple şi complexe (nesimple), numind asertorică jude- 
cata care începe cu o conjuncţie "deoarece", aceasta 
arătînd că a doua propoziţie o urmează pe prima 
(“deoarece e zi, e lumină") şi identificînd într-un 
raţionament o premisă primă - Anuua, o premisă 
adăugată — np66Anwy1G şi o concluzie — Emtpopă ca, 
de pildă: "Dacă-i ziuă, e lumină; dar e ziuă; de aceca e 
lumină”. Sau, generalizînd: "dacă-i primul, atunci este 
şi al doilea; or, primul este, deci este şi al doilea” (Diog. 
Laert., VII, 62, 68, 71, 76). Este, aici, lesne recognosci- 
bilá prima schemá de inferentá validá hrysippiana (cf. 
Knealc, p. 179 şi urm.). Elevii pe care îi va fi şcolit ("Cr. 
şi elevii sá...", Diog. Laert., VII, 76) nu sînt cunoscuţi 
(cf. Armin, S.V.F., III, p. 268-269). 


CRITIAS (Kpirioc) din Atena 


(? 460 - 403 ante) sofist şi om politic, descendent din 
neamul Dropizilor, participant la guvernarea "celor 
Patru Sute” (în anul 411), ca şi la aceca a celor "30 de 
tirani" (404-403), "cel mai lacom, cel mai violent şi mai 
însetat de sînge" dintre oligarhi (Xen., Memorab., |, 
2, 12). "Cel mai ticălos între ticálogi" trádindu-si ce- 
tatea, susţinînd "făţiş pe spartani”. Toate acestea nu 
din "ignoranță", însă. "Primise o educaţie excelentă şi 
discuta sumedenie de teme filosofice”, între alţii cu 
Socrate, pe care l-a frecventat o vreme, după 407 (Phi- 
lostr., Vieţile sof., I, 16, A, 1); "Nu este profan în nimic 

din cele ce discută" (Plat, Tim., 20 a); deşi un cetăţean 
"bun", a fost "cu siguranţă” erudit şi elocvent (Cic., De 
oratore, 3, 34, 139). Poet, ar fi scris Elegii (Despre 
trăsăturile specifice, prin invenţii ale cetăților, lui 
Alcibiade, păstrate fragmentar), un fel de "tratate" în 
versuri (parţial conservată numai Constituţia lacede- 
monienilor), drame (Tennes, Rhadamanthys, Peiri- 
thoos, Sisyphos) de asemenea pierdute (exceptînd 
putine pasaje). In proză apoi: iarăşi despre constituţii 
(a atenienilor, a thessalicnilor, a lacedemonienilor, 
Aforisme (filosofice), Conversaţii (sau "dizertatii" 
(filosofice, morale): Despre natura dragostei sau des- 
pre virtute. Exordii la discursuri politice, în stare 
fragmentară şi ele. Elegia privitoare la cetăţi, ca un 
"studiu" de antropologie culturală comparată, identi- 
fică semnele lor distinctive după "invenții": jocul 
cótabos, sicilian, jiltul thessalian, "frumuseţea deose- 
bită a patului odihnitor o deţin Miletul şi Chios”, cupa 
tyreniană... şi bronzurile ce impodobesc "casa", 
fenicienii "au născocit literele, reazim al gindiri" 
(aAeăiioyo), la rîndul lor, carienii - corăbiile şi ateni- 
enii - roata olarului (B2). Descrierea cetăților, prin 
invenţii se leagă de o preocupare, poate mai statornică, 
de explicaţie a vieţii umane ca umanizare a lumii şi ca 
autoumanizare în trecerea de la "barbarie" la "civi- 
lizatic" (cf. Georgescu, 28, p. 395). "Animalicá si robitá 
forţei”, la început, viaţa omului era dezorganizată şi 
supusă oricărei silnicii. Nu existau "legi", ca "dreptatea 
să fie regină” şi care să împartă "răsplată" celor "buni" 
şi "pedeapsă" celor "netrebnici". Nici cu statornicirea 
legilor, silnicia n-a încetat, ele pedepsind fapta, fără 

s-o poată preveni. Pentru aceasta "un om iscusit la 
minte” va fi instituit zeii şi credinţa în ei (Sisyphos, fr. 
25; să se vadă, pentru detalii şi art. Impietate, Lege). Nu 
este exclus ca impietatea sa, de care s-a vorbit încă în 
antichitate (Sext. Empir., P.H., IX, 218), sá fi fost nu 
numai din antitraditionalism, ci şi ca urmare a unei 
filosofii a lumii şi a omului pe măsură. "Timpul neos- 
tenit (&KG&uaG xpóvoc) şi "plin de o curgere veşnică”, 
"de-sine-zámislit", "in învîrtejirea vázduhului" va fi 
amestecat şi "natura tuturor lucrurilor”. Dacă "de-sine- 
zámislitul” (awropvvn) va fi fost numit şi "intelectul 
creator” (TOv Snuiovpy6v vov) sensul devine, poate, 
inteligibil prin analogie cu acela al nous-ului ana- 
xagorian (B, 18; 19). Omul la rîndul său, ca formă în 
lume va fi fost explicat, după cîte se pare, în manieră 
empedoclceană. Fragmentul pe care îl reproduce Phi- 
lopon şi i-l atribuie "căci sîngele care scaldă inima este 
facultatea gînditoare (noema) a oamenilor” (Comen- 
tariu la Despre suflet, 9, 19; A 23) aparţine agrigen- 
tinului (fr. 105). Totuşi, după Arist. (Despre suflet, I, 
405, b5), Cr. ar fi admis că "sîngele e suflet... sustinind 
că sensibilitatea este lucrul cel mai propriu al sufletu- 
lui şi că acest lucru există din natura sîngelui”. Un 
fragment din Aforisme (39) confirmă, în mare, inter- 
pretarea aristotelică: "nu numai ceea ce omul simte cu 
restul corpului, dar şi ceea ce cunoaşte prin gîndire...". 
După K. Freeman s-ar putea admite o influenţă empe- 
docleeană prin Gorgias (23, p. 413). Explicat ca parte 
a lumii naturalist, în individualitatea genului său, 
omul este definit ca lege şi caracter (Tp6noG). "Mai 
sigur decît legea” (&opaA€oTepog vópov), "caracterul 

bun" poate să treacă drept tot una cu natura individu- 
alá, dar nu, prin aceasta, unica determinaţie. Dacă nu 
este în măsură să controleze universal (scăpîndu-i 
"făptuirea pe ascuns") şi dacă poate fi pervertită (ora- 
torul "tulburind-o în sus şi în jos cu discursurile lui”), 
legea rămîne ca un element important în "fenomenolo- 
gia umanului, cenzurînd, chiar educînd caracterul. 
Originar, oamenii vor fi fost conduşi numai de acesta 
ca de o putere năvalnică. A fost necesară însă, în 
civilizare, de instituirea legii (fr. B22). Ca personaj 
platonic, dincolo de intentionalitatea alegerii, reabili- 
tarea sa morală (de fiecare dată, s-a observat, în sce- 
nariu este prins doar Cr. tînărul, necompromis încă), 
sofistul, înrudit, dinspre mamă, cu filosoful, apare în 
Charmides, în Timaios, în dialogul omonim, neîn- 
cheiat. În ultimele două (respectiv 20 a - 27 b şi 108 b 
urm.), Cr. este pus să relateze celebrul mit al Atlan- 
tidei, păstrat în tradiţia familiei şi transmis de la o 
generaţie la alta. 


CRITOLAOS (Kpuroi oc) din Phaselis 


(sec. II, ante) scolarh al peripateticienilor (vd. Ly- 
ceul; şcoala peripateticiana, nu se ştie nici după cine, 
nici înainte de cine). A făcut parte, cu Diogenes din 
Seleucia (s.v.) şi Carneades (s.v.) din ambasada trimisă 
în anul 155 din atenieni la Roma. Imitîndu-i "pe cei 
vechi”, din şcoala aristotelică, s-ar fi apropiat de ei 
"prin forţa scrisului” şi prin bogăţia discursului, fără 
să rămînă "la preceptele doctrinei tradiţionale” (Cic. 
De fin., V, 5, 14). În ce va fi stat depărtarea de acelea, 
este greu de stabilit. Cum, în continuare, referindu-se 

la discipolul lui Cr., Diodoros din Tyr (s.v.)., Cic. spune 
că adáugind la onestitate "lipsa de durere" în definirea 
binelui suprem, acesta se desparte de peripateticieni, 
este probabil ca şi depărtarea dascălului să fi fost în 
aceeaşi ordine, a moralei. 


CRITON (Kpitov) din Atena 


(pe la 420 ante), contemporan (de aceeaşi vîrstă, 
Plat., Apol., 33 c) şi auditor (împreună cu cei patru fii 
ai săi: Critobulos, Hermogenes, Epigenes şi Ctesipos) 
al lui Socrate. Ar fi scris "şaptesprezece dialoguri, care 
se află într-un singur volum” (rulou), pierdute, azi. 
Exemplificînd, cîteva titluri: Nu prin învăţătură devin 
oamenii buni, Despre lăcomia de a avea mai mult, 
Despre ce-i folositor sau Omul de Stat, Despre fru- 
mos, Despre lege, Despre divin, Despre arte, Despre 
societate, Despre cunoaştere (Diog. Laert., II, 121). În 
dialogul platonic omonim (subintitulat Despre dato- 
rie), Cr. îi propune lui Socr. să se salveze, fugind din 
închisoare; de aici şi despărţirea, pînă la a se opune, a 
celor doi. În deosebire de Socr. (care avea să reziste 
îndemnului replicînd că "nu trebuie sá ne pese atît de 
mult de ceea ce vor spune despre noi cei mulţi, ci de 
ceca ce va spune cel care ştie ce este drept şi ce este 
nedrept”, şi că "rămîne adevărat... că a trăi conform 
binelui este unul şi acelaşi lucru cu a trăi frumos şi 
drept” — 48 a, b), Cr. era pentru supunerea faţă de 
opinia "tuturor" şi nu "generală" (pentru a zice astfel 
după Rousseau): "în ce mă priveşte îmi este ruşine, 
gindindu-má şi la tine si la noi, prietenii tăi, cînd îmi 
dau scama că vom lăsa tuturor impresia că tot ce s-a 

petrecut se datorează laşităţii noastre..." şi pentru un 
anume relativism în raportarea la legi şi norme. Fu- 
gind din închisoare, i se opune Socr., n-ar însemna ca 
legile să fie nesocotite şi ca, "la nedreptate să se răs- 
pundă cu nedreptate” şi la "rău cu rău"? În consecinţă, 
de legi trebuie să asculte şi nu de Cr. (45 e, 54 b- d). 
Unde este limita între "Cr. istoric” şi "Cr. platonic" nu 
se poate decît conjectura. 


CYRENAICĂ 


Şcoală, numită astfel după cetatea de naştere a lui 
Aristippos (s.v.), întemeietorul ei, ca şi de situare a sa, 
Cyrene, pe coasta mediteraneană a Africii (sau he- 
donică, de la hedone (h5ovn) concept central în 
învățămîntul său) este înfiinţată cu puţin înainte de 
399, anul morţii lui Socrate, căci "fácindu-se profesor 
de filosofie”, Ar. i-ar fi trimes fostului său dascăl 20 de 
mine; Diog. Laert., II, 65) şi dispare, la Alexandria, 
către sfîrşitul secolului III ante (sau începutul celui de 
al II-lea) sub ultimii scolarhi: Hegesios şi Aniceris (s.v.). 
Între Ar. şi aceştia din urmă şcoala a mai fost condusă 
de Aréte (fiica lui Ar.) şi de fiul ei, Aristippos cel Tînăr 
sau Metrodidactul (ueTpoâi6akT6G - cel învăţat de 
mama sa). Alţi cyrenaici: Aitihiops din Ptolemais şi 
Antipatros din C., discipolii lui Ar., Theodoros din C. 
(s.v.) îl ascultă pe Ar. secundul şi, pentru o vreme, şi-l 
face discipol pe Bion din Borysthenes (s.v.). Epitemides 
din C. este elevul lui Antipatros şi dascălul lui 
Paraibates care, la rîndul său, instruieşte pe Heg. pe 
Ann. Dintr-o nesigură raportare la Theod. mai este 
socotit ca apartinind şcolii şi Euhemeros (s.v.). Organi- 

zată în jurul conceptului de plăcere, doctrina cyre- 
naică se defineşte, deci, ca un hedonism (s.v.), la 
început, cu Ar., mai moderat, pentru ca, pe parcurs să 
capete uneori accente senzualiste şi, îndeosebi, cu 
Heg. să cadă în relativism şi nihilism moral. Dar, cu 
Ann., cam în acelaşi interval de timp, probează con- 
servarea programului tradiţional, dacă nu chiar op- 
timizarea lui. De altfel, pentru a fi înfundat-o în 
senzualism şi relativism, unul, şi a fi apropiat-o de 
paradigma raționalismului moral, celălalt, ambii au 
trecut drept întemeietorii unor şcoli (respectiv 
hegesiacă şi anniceriană) care mai erau legate de doc- 
trina lui Ar. doar cu fire subţiri. Mai mult, prin anni- 
cerieni, hedonismul cyr. pare a fuziona cu cel 
epicurian sau începe a fi confundat cu acesta: Ceva 
mai tîrziu, e drept, Cic. (De off. III, 33) nici nu prea 
mai distinge pe unul de celălalt. Ba, datorită similitu- 
dinilor şi, poate, pînă în cele din urmă a convergenţei, 
adversarii lui Epicur, pentru a-i contesta originali- 
tatea, identificau în etica sa pe aceea a lui Ar. ("ei 
pretind” că şi-a dat ca a sa "doctrina lui Ar. despre 
plăcere"; Diog. Laert. X, 3). Asemănătoare, cele două 
proiecte hedoniste nu sînt însă identice şi de aceasta 
cyr. înşişi erau convinşi, de îndată ce socoteau că 
autentica plăcere nu este cea în repaos (epicuriană), ci 
în mişcare, activă, adică: "Suprimarea durerii după 
cum a spus Epicur, nu li se părea de loc că-i plăcere..." 
(Diog. Laert., II, 89). De aici semnul că vor fi avut 
conştiinţa a ceea ce îi opune şi că i se vor fi opus lui 
Epicur. (Brehier, p. 171). Însă, aşa cum similaritátile, 
cîte se pot constata, nu înseamnă că estompează indi- 

vidualitatea inconfundabilă a celor două şcoli, nici 
deosebirile nu rezultă că, istoric, le vor fi menţinut în 
separație. În perspectivă, ele urmau a se uni, adevărat 
că numai în dimensiune morală, altfel fiind total in- 
congruente. Deopotrivă filosofie fizică, logică şi 
morală sc. epic., cealaltă însă, relatează Diog. Laert. II, 
93, desconsidera şi fizica şi dialectica (Surse: G. Gian- 
nantoni, I. Cirenaici, raccolta delle fonti antiche, 
Florența, 1956; E. Mannebach, Aristippi et Cyrenai- 
corum fragmenta, La Haye, 1961). 


CUNOAŞTERE -s.v. (Yvâun, no(m)) 
CUVÎNT - s.v. (A6y0G, 0v(6)) 

